
prijevoda, koji je objavljen g. 1938., dok je rusko izdanje 
objavljeno g. 1935. 


Štamparija „Grafika" (S. Kovačić) Zagreb, Gundulićeva ul. 24. 


IZMIŠLJENI I STVARNI SVIJET 


Nedavno sam među svojima starima knjigama 
našao jednu poderanu i dosadnu knjigu s papirna¬ 
tim omotom. Bio je to »Zemljopis svih dijelova svi¬ 
jeta«. Nisam je vidio najmanje dvadeset godina. 

Otvorio sam knjigu i razgledao još iz djetinjstva 
poznate slike. Jedno koralno ostrvo. Jedna špilja s 
kamenim sigama. Ples na golemom panju drveta 
»majmunski kruh«. Spaljivanje udovica u gradu Be- 
nares. Talijanska djevojka, prodavačica mlijeka, na 
magarcu. Bogata seljačka porodica iz Ščigrotkoga 
kotara u kurskoj gubemiji. 

Sve te špilje i koralna ostrva bila su blijeda i 
bezbojna. Ali uza sve to svaka je slika bila oaza u 
dosadnoj pustinji. Nije ni čudo! Ta knjiga je sadrža¬ 
vala samo debelo tiskana imena. Tu je bio dug popis 
prevlaka, zaljeva, morskih tjesnaca, otoka, poluoto¬ 
ka, životinja, biljki, naroda i država. 

Sve je bilo upravo onako sračunano i naštampa¬ 
no kao u kakvom popisu kojega velikoga magazina: 
toliko i toliko stanovnika, toliko i toliko krava i svi¬ 
nja, toliko i toliko kvadratnih kilometara. 

U tom je magazinu za svaki predmet bilo po¬ 
sebno odjeljenje. Jedno se zvalo: »Kakvoća tla«, 
drugo »Klimatske prilike«, treće »Rasline«, četvrto 
»Oblik vladavine«. Tu se našlo gotovo sve, čega ima 
na svijetu. Samo jedne stvari nije bilo. 

Nije bilo vremena. 

To je bio svijet snova, u kojemu je vrijeme mi¬ 
rovalo. Sve je bilo ukrućeno i nepokretno. Čvrsto i 
nepomičfno ležali su kontinenti, a nije bilo govora o 

tom, da oni mijenjaju svoj oblik, ili da bi se mogli 
i pomaći. Visina svake gore bila je označena točno u 
metrima, ali nigdje ništa nije bilo rečeno o tom, 
kako su te gore nastale. Sve te stvari niti su imale 
svoje prošlosti niti svoju budućnost. Ostalo je ne¬ 
razumljivo, kako je svijet postao i što će dalje s njim 

biti. . , 

Činilo se, kao da će za sva vremena jednom 
zemljom vladati kralj s parlamentom, drugom kralj 
bez parlamenta, a trećom parlamenat bez kralja.. 

Činilo se, da su granice pojedinih država isto 
tako nepromjenljive, kao što ekvator i obratnice. 
Činilo se, da će uvijek i za sva vremena seljaci u jed¬ 
nom kraju ruske države valjati visoke pustene či¬ 
zme i učinjati ovčje kože, dok će u drugom kraju 
spavati na medvjeđoj koži i praviti drvene žlice. 

Sve smo mi to morali potanko znati, ali time 
se nije moglo ništa napraviti. Nehajno i ravnodušno 
govorilo se u knjizi o tom, da se »daleko na sjeveru, 
šire tundre«, a »na jugu pustinje«, ali nigdje se nije 
reklo, da se pustinje mogu urediti i tundre naseliti. 
Govorilo se o tom, kako na jugu Rusije suša cesto 
uništava žetvu, ali nije bilo rečeno, da čovjek može 
sušu ukloniti. 

Ovaj put učinio mi se »Zemljopis svih dijelova 
svijeta« vrlo zanimljivom knjigom. Čitajući ovu knji¬ 
gu saznaje čovjek, kako se svijet za jedva četvrt sto¬ 
ljeća pred našim očima promijenio. 

Sve su se granice pomakle. Neke zemlje nemaju 
više kralja, a druge nemaju niti kralja, niti parla¬ 
menta. Promijenio se ne samo »broj stanovništva«, 
nego i »zanimanje stanovništva« kao i »oblik vla¬ 
davine«. 

Postalo je očito, da onaj svijet, o kojemu nam se 
onda govorilo, nije bio stvarni; nego izmišljeni svijet. 

U stvarnomu svijetu ne leže stvari ukrućene i 
nepokretne po odjelima, nego se kreću, sudaraju, ra¬ 
stu, nastaju, prolaze, mijenjaju se same i mijenjaju 
se međusobno. 

Već dugo sam tražio knjigu o tom stvarnom svi¬ 
jetu, a ne o izmišljenom — tražio sam knjigu, koja 
kazuje, kako svijet nastaje i kako ljudi učestvuju 
pri stvaranju svijeta. 

Dok sam bio učenik, čitao sam mnogo knjiga 
o biljkama i životinjama, o kamenju i zvijezdama, ali 
nikad mi nije dospjela u ruke knjiga o svijetu u nje¬ 
govoj cjelini. I što sam god postajao starijim, to mi 
je sve teže bilo da pojedine stvari, o kojima sam 
nešto znao, skupim u jednu cjelinu. 

Kad sam svršio školu i postao sveučilištarcem, 
mislio sam: Ovdje, u sveučilišnim dvoranama, u knji¬ 
žnicama, naći ću ono, što mi je potrebno. Tako su 
mislili i moji drugovi, koji su sa mnom svršili školu. 

Upisali smo se na različite fakultete. Jedan je 
učio botaniku, drugi fiziku, treći matematiku, če¬ 
tvrti povijest, a peti kemiju. 

Svaki je od nas — u svojoj struci — saznao 
mnoge zanimljive stvari, ali nijednomu nije pošlo 
za rukom, da upozna svijet u njegovoj cjelini, da 
napravi »put oko svijeta«. 

Tako je bilo ne samo nama. Tisuće ljudi studi¬ 
ralo je po knjižnicama i laboratorijima, svaki svoju 
struku, a rijetko koji je znao, što se događa u su¬ 
sjednom laboratoriju, u susjednoj struci. 

Naravno, čovjek treba da znade svoju struku. 
Ali to još nije dosta: svatko treba da poznaje ne 
samo svoj laboratorij ili svoju tvornicu, nego i koje 
mjesto zaprema njegov laboratorij ili njegova tvor¬ 
nica u velikoj zemaljskoj radionici. 

Ta svi mi radimo na zajedničkoj stvari — na 
preobražaju ovoga života. Teško je svijet razumjeti, 
a još ga je teže izmijeniti, gledamo li ga samo s je¬ 
dne strane. 

Potrebne su nam knjige o svakoj posebnoj stru¬ 
ci. Samo takve knjige možemo pri učenju upotre- 
biti. Ali danas su nam više nego ikad potrebne i 
druge knjige: knjige koje uče, kako da se stru čn jaci - 

učenjaci, koji rade u različitim granama, ujedine i 
kako da zajednički rade. 

Uvjeren sam, da će jednom biti napisana knjiga 
o izmjeni svijeta i o pregradnji staroga planeta. 

Ovdje pak htio bih pripovijedati, kako ljudi u 
našoj zemlji, u Sovjetskom Savezu, prema jednom 
općem'planu i prema jedinstvenoj ideji, preuređuju 
polja, šume i rijeke, pa i svoj vlastiti život. 

PRVI RAZGOVOR 


PREUREĐENJE PUSTINJE 


Imade li rijeka bez ušća , šuma bez sjene i x riba 

s plućima? 

Imade li suhe magle i suhih valova? 

Koje drvo usahne , ako ga se zalije vodom? 

Koja životinja pliva u pijesku kao riba u vodi? 

U kojoj se zemlji može ljeti pješice preko jezera? 
Tko je pustinju stvorio i tko će je preobraziti? 


ŠUME BEZ SJENE I JEZERA BEZ VODE 

Vični smo za pustinju upotrebljavati riječi, koje 
imaju niječni smisao: neplodna, bezvodna, bez ljudi, 
bez veselja, bez nade. 

Te riječi ne kazuju, čega u pustinji ima, nego 
čega u njoj nema. Pa i sama riječ »pustinja« ozna¬ 
čuje sama po sebi mjesto, koje je prazno i pusto. 

Ali to nije točno. Pustinja nije prazna. Uzmimo 
na primjer pustinju Kara-Kum, najveću pustinju u 
Sovjetskom Savezu. 

U pustinji Kara-Kum žive ljudi, pasu stada, ra¬ 
ste trava i šikara. Ondje ima života, a gdje ima ži¬ 
vota, ondje mora biti i vode, jer bez nje nije život 
moguć. 

Putnici pripovijedaju, da u pustinji Kara-Kum, 
već u dubini od jednoga metra, pijesak nije suh, ne¬ 
go vlažan. 

U proljeće nestanu kišnica i rosa vrlo brzo u 
dubinu. Pijesak čuva vodu od sunčanih zraka i pri¬ 
ječi, da se isuši, da se ispari. 

Pustinja dakle nije neplodna i bezvodna. Ali 
ondje je vode malo. Vode nema dosta. 

U pustinji je suho i vruće, a kroz čitavo ljeto 
ne padne ni jednom kiša. Zrak je tako suh, da se 
svježi kruh za jedan dan pretvori u dvopek. Novine, 
koje su ujutro donesene, isuše se do večera tako, da 
se raspadnu u komadiće. 

Voda se mora štediti, sa svakom kapljicom 
računati. Ne samo da ljudi štede vodu, nego to čine 
i životinje i biljke. Nestašica vode osjeća se na sve 
strane. Budući da u pustinji ima malo vode, tamo 
je i sve drukčije nego li u drugim krajevima. Tamo 
su drukčije rijeke, drukčija jezera, drukčije je drve¬ 
će i drukčije su životinje. 

U pustinji ima oblaka bez kiše. Često se ondje 
ugleda cm oblak, gdje dolazi. Sad će biti kiše; mi¬ 
sliš, ona će pljusnuti na gorući pijesak. Ali zrak je 
u pustinji tako suh' i vruć, da se kiša u visinama 
ispari prije, no što stigne do zemlje. 

U pustinji ima rijeka bez ušća, rijeka, koje se 
izgube u pijesku: one ne utječu u more vode, nego 
u more pijeska. Te rijeke postoje samo u proljeću. 
Ljeti presahnu. 

U pustinji ima jezera bez vode. Jezero je poput 
vrele tepsije (tignja). Ljeti sva voda ispari, a na 
dnu ostane sama so, blistava bijela površina od soli. 
So svjetluca, pa iz daljine izgleda, da to nije so nego 
voda. Ali preko te vode jaši se na devama ili se ide 
pješke kao i po suhoj zemlji. 

U pustinji šuma ne baca sjenu. Svako drvo daje 
sjenu, ali pustinjsko drvo — saksaul — ne pravi 
sjenu. Pod tim se đrvetom ne može naći zaštita od 
sunca. Zašto u toj šumi nema sjene ? Jer na stablima 
nema lišća. Saksaul nema zelenoga lišća. Njegove 
su grane zelene; gole i zelene. 


12 


A zašto nema lišća? Jer bi lišće u pustinji bila 
prevelika raskoš. Naše lisnato drvo — na primjer 
breza — ne može živjeti u pustinji. Koliko lišća ima 
breza, a svaki list isparuje vodu. Jedna breza treba 
na dan trideset kanti vode, toliko kao pet krava. 
Zbog toga voli breza vlažne, hladne krajeve. A u pu¬ 
stinji se mora štedjeti s vodom i radi toga drveće 
ondje mora živjeti bez lišća. 

Kroz tisuće godina prilagodilo se drveće pusti¬ 
nji. Samo ono se moglo održati, koje je vodu šte- 
djelo. Tako je došlo dotle, da se današnje drveće u. 
pustinji boji vode: saksaul se osuši, polije li ga se 
vodom! 

U nekom kraju poplavi rijeka šumu saksaula. 
Rijeka se brzo vratila u svoje korito, ali šuma je 
propala. Ostalo je samo veliko groblje od stabala. 
Stabla su se srušila i na stotine panjeva prekrilo je 
zemlju. Ona su uginula isto onako, kako pogiba čo¬ 
vjek, komu se nakon dugoga gladovanja dade mno¬ 
go jela. 

Pustinja je izmijenila biljke, ona je izmijenila 
i životinje. Ima na svijetu pustinjskih jezera, u ko¬ 
jima žive ribe s plućima. Dok je u jezeru dosta vode, 
dišu ribe na škrge, ali kad se jezero isuši i kad disa¬ 
nje u gustom i slanom mulju postane teško, iziđu 
ribe na površinu i dišu plućima. 

A zmije, koje u pijesku plivaju kao ribe u vodi! 
Takvih zmija ima samo u pustinji. A deva? Kod nje 
se odmah vidi, da je pustinjska životinja. Pustinja 
joj je dala boju. Žuta boja čini devu neupadljivom i 
čuva je od neprijatelja. U pustinji ima malo vode i 
radi toga ostaju ondje na životu samo takve životi¬ 
nje koje mogu dugo izdržati bez vode. 

U prirodi ovisi uvijek jedna stvar od druge kao 
u kakvoj računskoj zadaći. Pokušajte, promijenite 
jedan uslov, pa ćete dobiti drukčije rješenje. Nigdje 
se to ne vidi tako jasno kao u pustinji. 

U pustinji ima malo vode i radi toga mijenja se 
ondje cijela priroda. Tamo su biljke i životinje druk¬ 
čije, pa i čovjek živi ondje drukčijim životom. 

Ljeti, kad u pustinji rijeke presuše, kad voda 
postane slanom, kad se trava osuši, bježi čovjek u 
gore, k vodi. On bježi onamo sa svim, što ima: sa svo¬ 
jom porodicom, sa svojim stadom, sa svojom kućom. 

Nijesu li nomadi vječni bjegunci ? 

Gegajući se putuju ondje deve, djeca plaču u 
naručaju svojih matera. S obiju strana bleje ovce, a 
ljudi na konjima prigone one, koje zaostaju. To je 
tako kao kad se čitav narod dade na put bježeći 
pred neprijateljem, koji se približuje. 

Taj bijeg, koji se ponavlja iz godine u godinu, 
naziva se u školskim zemljopisima »nomadskim na¬ 
činom života«. 

Težak je to život! Nije lako tako živjeti! 

Želimo li izmijeniti taj način života, moramo sa¬ 
znati, od čega sve to ovisi. U pustinji nije priroda 
kao u drugim krajevima, jer u pustinji nema dosta 
vode. Radi toga ne može se ovaj zadatak »riješiti« 
onako, kako bismo trebali. Izmijenimo tu činjenicu, 
dajmo pustinji vodu, i sve će se izmijeniti: šume, tra¬ 
va, klima i ljudski život. 


GROŽĐE U PUSTINJI 

Odvezite se u aralsku pustinju, na željezničku 
stanicu Celkar. Ondje, kod kućica željezničarske ko¬ 
lonije, možete vidjeti redove vinove loze, ruže, tuli¬ 
pane, jagode i grmiće ogrozda. Željezničari će vas 
pogostiti trešnjama i šljivama, pokazat će vam lije- 
he s krastavcima, keljem, lukom i repom. 

I sve to u pustinji! 

Jedan komad pustinjske zemlje kod željezničke 
stanice Celkar pretvorila je ljudska ruka u pravi bo¬ 
tanički vrt. Tko je to napravio? Kakav botanik ili 

poljodjelac ? Ne, to su napravili željezničari, Dževin- 
ski i Levčenko. 

Isprvice je njihov mali vrt bio kao malen otok 
u golemom pješčanom moru. Onda im je pomagala 
željeznička uprava i stvar je krenula drukčijim pu¬ 
tem. Napravljen je nasip i tako je stvoreno umjetno 
jezero za natapanje. Devama je uzorano stotinu i 
pedeset hektara zemlje, postavljen je motor na ulje 
s potrebnim pumpama. 

Voda je ispumpana u vis, pa je žlijebovima i ka¬ 
nalima razdijeljena na cijelo polje. 

A krajem ljeta imala je naseobina Celkar u izo¬ 
bilju rajčica, krastavaca, luka, repe, radiča i lubeni¬ 
ca. Onda je došlo do velikoga poleta u tom djelu. 

To je napravila željeznička uprava. A kad bi sada 
ne jedna željeznička uprava, nego cijela zemlja sa 
svima svojim željeznicama, sa svima svojim tvorni¬ 
cama i gradovima poduzela da izmijeni pustinju pre¬ 
ma jednom jedinstvenom planu, onda od pustinje, od 
prijašnje pustinje, ne bi ostalo ni traga. Kad bi se 
ne samo Dževinski i Levčenko, nego milijuni Dževin- 
skih i Levčenka latili toga posla, dobila bi pustinja 
posvema drukčiji izgled. 

Nesreća nije dakle u tom, što u pustinji nema 
vode. Razumni, zajednički i planomjerni rad s po¬ 
trebnim sredstvima — to manjka pustinji. Elemen¬ 
tarnoj sili treba suprotstaviti snagu ljudskoga rada, 
da ne bi priroda vladala nad čovjekom i tjerala ga 
sad ovamo, sad onamo kao nomada. 

A tako su ljudi u Sovjetskom Savezu i rekli: 
Hajde da poradimo i da se pobrinemo, da i sama riječ 
»pustinja« nestane sasvim sa karte naše zemlje. 
Sedmi dm naše države zapremaju pustinje i polu- 
pustinje. Čitave republike nalaze se kod nas u pješ¬ 
čanim krajevima. Zar ćemo sedmi dio svoje zemlje 
sa svim blagom, koje se ondje krije, s ljudima, koji 
ondje žive, ostaviti u stanju pustoši? 

Izmijenimo pustinju tako, da o njoj nitko više 
ne bude mogao reći, da je ona — neplodna, bez vode, 
bez ljudi, bez veselja i bez nade. 

RAT OD 10.000 GODINA 


Za vrijeme sata povijesti nama se u školi mno¬ 
go pripovijedalo o sedmogodišnjemu, o tridesetgodiš- 
njemu i o stogodišnjemu ratu. Ali o desettisućgodiš- 
njemu ratu nije nam bilo ništa rečeno. 

Ne manje od deset tisuća godina vode ljudi rat 
protiv pustinje. 

Godine 1904. poduzela je jedna američka ekspe¬ 
dicija iskopavanje u Srednjoj Aziji, blizu Ašhabada. 

Pod debelim slojevima pijeska i riječnoga mulja 
našli su ostatke starinske naprave za natapanje. 

Utvrđeno je, da su te naprave stare otprilike 
10.000 godina. 

Prije toliko vremena dakle počeli su ljudi oti¬ 
mati pustinji komad po komad zemljišta. 

A ti ljudi nijesu imali ne samo nikakve strojeve 
za kopanje, nego oni nijesu imali ni čestite lopate. I 
uza sve to pošlo im je za rukom, da prirodu u svojoj 
zemlji izmijene i da u pustinji stvore oaze. 

Borba protiv pustinje nije nikad prestala. Ta se 
borba vodila u Egiptu, u Indiji, u Kini i u Mezopo¬ 
tamiji. 

U mnogim su krajevima ljudi sagradili goleme 
brane i nasipe, u kojima su sabirali vodu za vrijeme 
riječnih poplava. U mnogima su krajevima nasipom 
pregradili rijeke i odvodili vodu kroz brojne široke 
i uske kanale na polja. 

Gdje to nije bilo moguće, gdje vode nije bilo na 
površini, nego je tekla pod zemljom, prodrli su ljudi 
i u nutrinu zemljinu. Na podnožju gorskom iskopali 
su zdence, sagradili podzemne kanale, »kiarize« i 
kroz te »kiarize« tekla je voda iz podgorja u dolinu 
i na polja. U nizinama su morali vodu crpsti iz zde¬ 
naca zemljanim posudama. Upregli bi devu ili ma¬ 
garca u kolo na zdencu i lonac za loncem napunjen 
vodom izlijevao bi se u žlijeb, iz kojega je voda 
tekla u arike — kanale za natapanje polja. 

Gorski prelaz Mamison na osetskoj vojnoj cesti (Kavkaz) 




Sve te naprave sagradili su ljudi gotovo golim 
rukama. U tunelima se zemlja rušila i zatrpavala lju¬ 
de, kanale za natapanje po poljima zatrpavao je pi¬ 
jesak ili mulj. Svaki visoki vodostaj, svaka poplava 
rušila je nasipe, brane i tad bi se ljudi morali latiti 
posla iznova. 

Dvadeset leđa, četrdeset ruku i četrdeset nogu 
trebalo je, da se kakva teška greda ili dugo drvo 
nekamo odnese. Ruke, noge i leđa bili su jeftini. 
Na zapovijed faraonovu, kalifovu, šahovu ili emiro- 
vu skupljali su ljude iz različitih krajeva države. 
Rat protiv pustinje bio je za vlastodršce isto onakav 
osvajalački rat kao i protiv susjednih naroda. I svrha 
je bila ista — osvajanje zemlje. 

Iz novonatopljenih krajeva putovale su karava¬ 
ne kroz pustinju i nosile danak na dvorove svojih 
gospodara — žito, tkanine i izvanredne plodove. 

Povjesnici kažu, da su karavane s obala Amu- 
Darje u Hivi nosile dinje u Bagdad, glavni grad ka¬ 
lifa. Svaka je dinja bila smještena u olovnoj posudi 
i obložena ledom. Put je vodio kroz pustinju Kara- 
Kum i trajao je tri mjeseca. 

Ropskim radom sagrađene su na istoku sve na¬ 
prave za natapanje. Mnoge postoje još i danas. 

U gornjem Egiptu natapaju još i danas polja 
kanalima i ustavama, koje su sagradili robovi za 
vrijeme silnih faraona. I danas ima u Indiji, u Kini, 
pa i u Sovjetskoj Srednjoj Aziji cijelih oaza, do kojih 
se voda dovodi starim kanalima. Sve je to sačuva¬ 
no, jer su ljudi iz stoljeća u stoljeće, iz godine u go¬ 
dinu svoje umjetne rijeke popravljali, učvršćivali i 
obnavljali. 

Zacijelo nema na svijetu zanimljivijih spomenika 
upornoga, svakidašnjega i napornoga rada mnogo¬ 
brojnih ljudskih pokoljenja, nego što su naprave za 
natapanje u starom vijeku. 

No ljudi nisu oaze u pustinji samo stvarali, oni 
su ih i razarali. 

Na zemlji bi bilo više spomenika razaranja, nego 

li spomenika stvaranja, da ih se samo brižno čuvalo. 
Ali čim nešto postane ruševinom, zato se više nitko 
— osim arheologa — ne brine. 

U Srednjoj Aziji proteže se od delte Amu-Darje 
u pustinju dug red razrušenih nasipa i zapuštenih 
arika. 

Od vremena na vrijeme nalaze putnici usred pu¬ 
stinje, daleko od rijeke, na kakvom suhom mjestu 
naprave za natapanje. To znači, da su i tu nekad bila 
polja i vrtovi i da su tu ljudi živjeli. Danas podsjeća 
na život tih ljudi samo pijeskom zasuti pod od mo¬ 
zaika neke džamije, ili kameni zid karavansaraja, 
prenoćišta za karavane. 

Tko je razrušio to, što je tolikim trudom sa¬ 
građeno ? 

Razrušila je priroda, a još češće su to razrušili 
ljudi. Osvajačke horde različitih razdoblja, koje su 
prolazile kroz zemlje Istoka, razrušile su najprije 
kanale i nasipe. Oduzeti neprijatelju vodu, značilo 
je pobijediti ga. 

Tako je radio Tamerlan, koji je prije pet stotina 
godina u Korezmijskoj oazi razrušio jedan od naj¬ 
uzornijih sistema za natapanje u Srednjoj Aziji. Če¬ 
sto su komplicirane naprave u pustinji razrušili i 
sami njihovi graditelji. Oni nijesu bili u stanju, da 
misle na budućnost. Cesto su zemlju previše natapali 
da bi im druge godine dala veći rod; ali za desetak 
godina zemlja se pretvorila u močvaru ili slani mulj 
i ljudi su taj kraj morali napustiti. 

To se događa još i u naše vrijeme. I ne samo na 
zaostalom Istoku, nego i u naprednim zemljama 
Zapada. 

Naravno, teško je uporediti divne i smjele na- 
, prave Sjevernih Država Američkih s mravljim grad- 
* njama staroga vijeka u Aziji. Za godinu ili dvije 
promijenili su Američani tok svojih rijeka, sagradili 
betonske nasipe i napravili za vodu podzemne pu¬ 
tove — tunele — i nadzemne putove —akvadukte. 
Za deset godina američki inžiniri i radnici natopili 

su tolike površine, koje robovi šahova i emira ne bi 
mogli natopiti za trista godina. 

Američani su mnoge neplodne krajeve svoje ze¬ 
mlje pretvorili u bujne vinograde i pamučna polja. 

Gdje je bila šikara, nizali su se pravilni redovi 
vinove loze. Iz sabirnica tekla je do tih vinograda 
čista i bistra voda betonskim kanalima. Tako su. 
moderni ljudi Zapada naučili graditi, ali oni znadu 
to, isto tako dobro, i razrušiti. 

Kao god što su seljaci u Aziji, tako su i mnogi 
farmeri u Sjedinjenim Državama prevelikim nata¬ 
panjem upropastili svoje uzorne farme. 

Da bi svoje izvrsne strojeve mogli što prije pla¬ 
titi, da bi mogli platiti najamninu i vodu, morali su 
od zemlje tražiti više, no što je mogla dati. Taka 
su se nedavno oživjeli krajevi ponovo pretvorili u 
pustinje. A kad je došla kriza, pusti su se krajevi 
proširili i onamo, gdje prije nisu postojali. Ne samo 
u Sjedinjenim Državama, nego i u Indiji i u afrič¬ 
kim kolonijama zaustavio se pobjednički marš pro¬ 
tiv pustinje i došlo je do uzmaka. Novi golemi pro¬ 
jekti za iskorištavanje afričkih pustinja ostali su -— 
projektima. 

Tako je na primjer profesor Schwarz u Južnoj 
Africi predložio, da se pregrade dvije rijeke, a nji¬ 
hova voda da se uputi u pustinju Kalahari. Na taj 
način postala bi klima u Južnoj Africi vlažnija. Pu¬ 
stinja Kalahari pretvorila bi se u plodni kraj. Ali plan 
profesora Schwarza ostao je neostvaren, kao i mno¬ 
gi drugi planovi. Koliko je novca za to potrebno i 
kad bi taj novac donio dobitak? 

Posvema je nešto drugo, sagradi li se kroz pu¬ 
stinju cesta, da bi se došlo do što boljih i netaknutih 
krajeva u kolonijama. To je za poduzetnike korisnije. 

I tako negdje u Sahari napraviše cestu — golu 
cestu kroz golu pustinju. 

Cestom stupaju vojnici u svojim komisnim čiz¬ 
mama, a pred osvajačima bježe u nutarnjost pustinje 
njezini stanovnici. 

Tako je prije revolucije bilo i u Rusiji. Još za 
Aleksandra II. sagrađena je željeznica kroz pustinju 
ICara-Kum. Ali u koju svrhu? Zacijelo ne radi toga, 
da bi se preuredila pustinja, nego da se mogu otpre¬ 
mati čete, živež i streljivo, koje je bilo određeno, da 
narode te pustinje pokori i u pokornosti održi. Sama 
pustinja nije osvajačima trebala: ona im je bila samo 
neugodna zapreka na putu do oaza, na putu do pa¬ 
muka, do bujnih vrtova, do obala velikih rijeka 
Srednje Azije. A narodi, koji su nastavali pustinju, 
bili su također zapreka, pregrada, koju je trebalo 
srušiti. 



Živi pijesak (u pustinji Kyzyl-Kum) 


21 



PRIPOVIJEDANJE 
PUKOVNIKA PRZEVALSKOGA 


Nekoga dana pala mi je u ruke velika i debela 
knjiga: Izvještaj o ekspediciji Przevalskoga u Cen¬ 
tralnu Aziju. Sjećam se, da je na jednoj od prvih 
strana bila naslikana grupa učesnika te ekspedicije. 
Kud si god pogledao — svuda kokarde, epolete, pu¬ 
ške i sablje: svi ti istraživači stajali su po vojničku 
držeći ruke na šavovima svojih hlača. Potpis je gla¬ 
sio: zastavnik taj i taj, kapetan — taj i taj. Nije se 
moglo znati, da li je to neka privredna ekspedicija 
ili je to neki vojnički odjel. 

Zapovjednik toga odjela bio je pukovnik gene¬ 
ralnoga štaba Przevalski, poznati istraživač. 

Neka nam Przevalski sam pripovijeda: 

»... Nedugo prije nas prezimili su u tima kra¬ 
jevima, na Srednjem Urungu, Kirgizi, koji su ljeti i 
u jesen 1878. pobjegli na kineski teritorij. U svemu 
je pred nama pobjeglo 1800 nomadskih šatora i ot¬ 
prilike 9.000 osoba obojega spola. 

Nomadi su jednim dijelom otišli u Donji Altaj,. 
a drugim dijelom niz rijeku Urungu. 

Uostalom oni su onamo stigli, pošto su najprije 
pokušali sve, da iz Bulun-Tehaja izravnim putem 
dođu u Gučenu. Pokazalo se, da je pustinja nepro¬ 
hodna, pa su nomadi bili prisiljeni, da se vrate na 
Urungu, gdje su morali provesti čitavu zimu. Ovdje 
im je zbog nestašice krme izginula stoka, pa su 
uslijed toga zapali u veliku bijedu. 

Prošli smo duž Srednjeg Urunga — upravo u 
krajevima, gdje su Kirgizi zimovali. Do mjesta, gdje 
put prema Gučenu pravi zaokret, desno od Urungu^ 
to jest u razmaku od 15 vrsta (jedna vrsta ima 1.066 
metara), nalazili smo gotovo na svakom koraku kir- 
giska zimovališta. 

U čitavom kraju nije ostala nijedna travčica: i 
šaš i mlade vrbe bile su odgrizene. I ne samo to: 

Kirgizi su sasjekli sve grane jablanima, koji su rasli 
u malim šumama na obali Urungu. Većina stabala 
je posječena, njihovu koru davali su za hranu ovca¬ 
ma, a sitno osječena stabla kravama i konjima. 

Od takve hrane uginuo je veći dio stoke, oso¬ 
bito ovce, koje su na desetke ležale u blizini logora. 
Ni mnogobrojni vuci nijesu bili u stanju, da toliku 
množinu ovaca požderu. Mrtve su ovce trunule i 
okužavale čitavu okolicu. K tomu je čitava dolina 
Urungu bila gotovo posvema posuta gnojem od 
mnogobrojnoga stada. 

Žalostan je bio pogled na taj, i bez toga dosta 
žalostan kraj. Činilo se, kao da je jato skakavaca i 
još nešto gore od skakavaca prošlo tim krajem. Ska¬ 
kavci bi požderali travu i lišće, ali na Urungu nijesu 
pošteđena ni stabla. Njihova osakaćena debla svr¬ 
šila su na obali poput utaknutih kolaca^ dok su po¬ 
svuda unaokolo ležale oglodane grane. Čitav je kraj 
bio upropašten za mnogo godina«. 

Tako izvješćuje, istraživač Przevalski, ali o mno- 
gočemu on ne govori. 


SLUŽBENI SPIS S BROJEM I ŽIGOM 

Zašto su pobjegli nomadi ? 

Obični službeni spis izdan u nekoj pisarni, obi¬ 
čna zapovijed s brojem i žigom, kazuju nam o tom 
više nego sve uspomene očevidaca. 

Ovdje donosimo dvije takve zapovijedi: 

1. Zapovjed generala Kaufmana generalu Go- 
lovačevu od 6. srpnja 1873. godine broj 1167. 

»Ovime vas pozivam, da se odmah uputite u 
nomadski kraj Jomuda na Kozavater-Aryku i svima 
njegovima rukavima i da navedene nomadske Jo- 
mude, zajedno s njihovima porodicama, potpuno i 
bez izuzetka uništite i istrijebite«. 

2. Zapovijed generala Kaufmana pukovniku Sa- 
raneevu od 6. srpnja 1873. godine broj 1169. 

»Vaše visokorođe treba odmah poduzeti marš 
kroz krajeve nomadskih Jomuda i nomade zajedno 
s njihovima porodicama uništiti i istrijebiti«. 

Ratni povjesnik general Teretijev pripovijeda 
u svojoj knjizi, kako su te zapovijedi izvršene. 

»Golovačev sabere sve kozačke časnike, upozna 
ih s naredbom generala Kaufmana i završi svoj go¬ 
vor ovako: Nadam se, da ćete tu zapovijed bez pri¬ 
govora izvršiti i da ne ćete imati nikakvih obzira niti 
na spol, niti nđ dob . .. Poubijajte ih sve!« 

Konjanički odjeli progonili su Turkmene (Jo- 
mudi su turkmensko pleme). 

Uskoro stigne vijest od satnije baruna Kriid- 
nera, da se lijevo od puta vidi sva sila arba (arbe su 
visoka kola s dva kotača uobičajena na Istoku) i 
stoke, koja putuje kroz pustinju. Ugledavši konjani¬ 
štvo, koje ih je progonilo, napustili su Turkmeni 
svoju stoku, ispregli i zajašili konje i dali se u bijeg. 
Kozaci su napali karavanu i ni jesu nikoga poštedjeli. 
Najprije su sasjekli naoružane ljude, koji su pješice 
pratili kola«. 

Tako su ruski generali osvojili te krajeve. 

S vojskom došli su u zemlju i »mirni osvajači«. 
S vojskom, koja je osvojila Samarkand, nalazili su se 
-— kako povjesnici javljaju — namještenici trgovaca 
Hludova i Pervušina. Dok su topnici svojim topovi¬ 
ma rušili slabe zidove Samarkanda, dotle su namje¬ 
štenici gospode Hludova i Pervušina održali službu 
božju i molili boga, da dade pobjedu njihovima slav¬ 
nim trupama. 

Generali su osvojili zemlju i po oazama sagra¬ 
dili utvrđene gradove. Ali ni Hludovi i Pervušini ni¬ 
jesu gubili vrijeme, nego su u novosagrađenim gra¬ 
dovima podigli naselja i velika skladišta i pokupo¬ 
vali natopljeno zemljište. 

Ni domaći trgovci nijesu u tome zaostajali iza 
novopridošlih trgovaca. I oni su pokupovali zemlji- 

šte i pojedine parcele dali u najam napoličarima, 
t. j. oni su zato dobivali polovicu žetve. 

U novim gradovima posagrađene su tvornice 
za čišćenje pamuka. No u tima tvornicama nije bilo 
gotovo nikakvih strojeva. Što su im trebali strojevi, 
kad je ljudska radna snaga bila tako jeftina? 

Radnici su se gušili u pamučnoj prašini. 

Tako su trgovci prisvojili oazu. Za pustinju se 
oni nijesu brinuli. Čemu da se industrijalac bavi 
tako nerentabilnim poduzećem, kao što je preure¬ 
đenje pustinje? Osim toga, to je bilo iznad njegove 
snage. 

Događalo se, da je koji generalni gubernator, 
vrhovni zapovjednik toga kraja, odredio, da se pu- 
tevi u pustinji zasade drvećem: bijelim akacijama 
ili nečim sličnim. I bez ikakvoga razmišljanja drveće 
je bilo sađeno. Zasađeno drveće nije htjelo slušati 
generalnoga gubernatora. Ono se posušilo i uginulo 
na nepodesnom tlu i u tuđoj klimi. 

Da bi se Gladna stepa natopila, sagrađen je i 
jedan kanal: Kanal Nikole I. Ali kako je sa¬ 
građen? Već nakon nekoliko godina nakrive se i 
nagnu nasipi, kanal se zamulji, a polja se pretvore 
u močvare. 

Godine 1920. pohodio je agronom Kuzbatov 
Gladnu stepu i izvijestio o onomu, što je ondje na¬ 
šao, ovako: 

»Naselja su postala močvarna i nečista . . . samo 
ona su polja ostala netaknuta, koja su bila vrlo slabo 
natopljena. Kulturne se biljke jedva može naći. Čo¬ 
vjek ih mora doslovno tražiti među bujnom stepnom 
travurinom«. 

Zar se isplatilo pustinju najprije natopiti, a 
onda je pretvoriti u močvaru? 

HILJADUGODIŠTA I PETOGODIŠTA 


Tisuće godina traje borba protiv pustinje u 
Srednjoj Aziji. Sada se ta borba vodi na drugi način. 
Ne će se računati na tisuće godina, nego na pet go¬ 
dina. Plan i znanost će vladati ondje, gdje se ranije 
radilo naslijepo, gdje se danas uništavalo ono, što se 
jučer načinilo. 

U Sovjetskom Savezu ne ustručavaju se ljudi, 
da porade oko preobražaja pustinje. Taj će se posao 
isplatiti onda, kad ona prestane biti pustinjom. 

Pustinjske narode ne susreće se u Sovjetskom 
Savezu kao neprijatelje, nego kao drugove i savez¬ 
nike. 

Svaka cesta, koja se sagradi, postaje žilom ku¬ 
cavicom, kojom oživljujući rad teče u pustinjsko ti¬ 
jelo. Tima cestama ne će prolaziti osvajači, nego 
radnici, koji ne će sa sobom voziti topove, nego 
strojeve. 

I ta cesta ne će biti gola cesta usred gole pu¬ 
stinje, nego će biti okružena njivama i vrtovima, 
gradovima, tvornicama i rudnicima. 

Sovjetski se Savez nalazi tek u drugom pet- 
godišnjem planu. Da li je već uspjelo štogod oteti 
pustinji ? 

Dakako, već je ponešto pustinje oteto. Nije 
upravo mnogo, ali nije ni premalo: šest i po tisuća 
četvornih kilometara je natopljeno i pamukom za¬ 
sađeno. U »Gladnoj stepi«, gdje su carski generalni 
gubernatori onako uspješno gospodarili, nalazi se 
najveća pamučna plantaža na svijetu — Pahta-Aral. 

Kroz mnoge krajeve Srednje Azije provedene 
su nove rijeke, rijeke s ravnim obalama i glatkim — 
od umjetnoga kamena, betona — napravljenim 
dnom. Takve kanale ne treba dvaput na godinu po¬ 
pravljati kao stare aryke. 

Pred kratko vrijeme bila je još radnička nase¬ 
obina trusta »Emba-petrolej« okružena pustinjom. 

Danas se ondje nalaze parkovi sa svježim zelenilom, 
a među gustim lišćem topola pjevaju ptice. 

Još treba desetke tisuća četvornih kilometara 
oteti pustinji. Ali u prvom redu treba tvornicama i 
poduzećima, obrtnim radionicama i radničkim na¬ 
seljima — tima predstražama u pustinji — dati 
vodu. 


KAKO SE VODA PRAVI 
I NA BRODOVIMA DOVOZI 

Pred našima su očima nastali tornjevi na petro¬ 
lejskim poljima Nefte-Dagha, solane u Kara-Bu- 
gasu*), rudnik sumpora u srcu pustinje Kara-Kum. 
Ljudima, koji ondje žive i rade, vrlo je teško. Zmije, 
kukci i druga gamad sakriju se ljeti od žege u pije¬ 
sak, a izlaze samo noću iz svojih zaklona. Čovjek se 
ne može preko čitavoga dana sakriti kao gušterica 
od žege, jer mora raditi. 

Diše se teško, žega suši grlo. Voda je jedini 
spas, ali vode ima malo i čovjek mora štediti svaku 
kantu vode. 

U Srednjoj Aziji nalazi se grad Krasnovodsk, 
koji leži na obali Kaspijskoga mora. Voda je, dokle 
oko siže, ali ljudi ondje često nemaju što da piju. 
Voda nije onakva, kakva je potrebna, jer je slana i 
gorka. 

U jednoj posebnoj tvornici u gradu pravi se od 
slane vode pitka. Dogodi se gdjekad, da tvornica 
zapne s radom i onda je cio grad ovisan od »preko¬ 
morske« vode. Uznemireni čekaju tada gradski sta¬ 
novnici dolazak parobroda. Ako zakasni, grad ostaje 
bez vode. U Krasnovodsku se dosta često događa, 
da se juha kuha na mineralnoj vodi i da se voda 
prodaje na trgu na čaše. 

' ) Veliki zaliv na Kaspijskom moru. 

Voda se ne samo pije, nego se ona i jede. Svaki 
krastavac, svaka glavica kupusa sastoji se od 95% 
vode. 

Želimo li, da krastavci, kelj i krumpir rastu, 
treba vrt polijevati vodom. Zato treba mnogo vode: 
ne na čaše, nego na tone. Ali kad vode nema — ne 
može se povrće u vrtu zalijevati mineralnom vodom. 

Onda nema druge, nego povrće dovoziti iz dru¬ 
gih krajeva. Ali niti to nije uvijek moguće. Pri ve¬ 
likoj žezi povrće se kvari, pa ne može izdržati dug 
prevoz. Ljudi moraju dakle živjeti bez povrća. Ali 
povrće nije nikakav luksus. Ne jede li čovjek nikakvo 
povrće, oboljet će od skorbuta. 

A strojevi? Zar strojevi ne trebaju vode? Vodu 
trebaju ne samo lokomotive, nego i parni kotlovi u 
tvornicama. 

Odakle da se uzme toliko vode, koliko je treba? 


KRAJNJI SJEVER TIK UZ SAHARU 

Na jugu, uz pustinju Srednje Azije, uzdižu se 
visoke gore. Njihovi bijeli vrhunci dopiru do drugih 
regiona, do druge klime, do klime polarnih krajeva. 
Dolje, u pustinji, vlada žega i preko cijeloga ljeta ne 
padne ni kap kiše. Odmah kraj njih, u gorama, vječni 
je snijeg, ledenjaci i sniježne vijavice. 

Krajnji sjever tik uz Saharu! 

Tu leže goleme mase neiskorišćene vode. Te 
zalihe vode treba iskoristiti, gorskoj vodi potrebno 
je načiniti put u pustinju. 

Voda pravi sebi i sama put. Na stotine gorskih 
potoka dube svoja korita kroz predgorje, da bi tekli 
u nizinu. Mnogi usahnu prije, no što iziđu iz gudure: 
voda ode u zemlju, i u svibnju mjesecu u njihovu 
koritu više nema ni kapi vode. Drugima, velikima 
potocima, uspijeva da stignu do velikih pustinjskih 
rijeka. 

Dvije velike rijeke teku kroz pustinju: Amu- 
Darja i Sir-Darja. Još od starih vremena stanuju na 
njihovim obalama ljudi. Tisuće godina vodi se ovdje 
poljodjelstvo. Tu ima vode, vode koja pustinji 
manjka. 

Da li su ovi ljudi pustinji oteli mnogo zemlje? 
Ne. U toku tisuća godina pošlo je ljudima za rukom, 
da pustinji otmu samo uski pojas zemlje. Prekrasna 
zemlja, na kojoj bi mogle roditi najbolje vrste pa¬ 
muka, na kojoj bi se mogli zasaditi najljepši vino¬ 
gradi, još se ne natapa i leži neiskorišćena. 

A rijeke, ukliještene s obje strane pustinjom, 
nose vodu neiskorištenu u Aralsko jezero. 

Ljudima je uspjelo, da samo desetinu vode iz 
Amu-Darje zadrže i na svoja polja navrate. 



Gomila snijega sa snijeinim plugom 

PITANJE VODE I VODOVODA 


Postoji osnova, da se voda iz Amu-Darje dovede 
kroz pustinju Kara-Kum (Crna pustinja) u Krasno- 
vodsk. Onda bi vodom bili opskrbljeni i Kara Bugas 
i petrolejska polja, željeznice i luka u Krasnovođsku. 
Ali između Amu-Darje i Krasnovodska ima preko 
tisuću kilometara. 

Kako se voda može natjerati, da prevali tako 
dug put? Da li da se napravi vodovod. To je lako 
reći, ali teško provesti. 

Za gradnju vodovoda potrebna je voda; ona je 
potrebna za ljude i za strojeve. Odakle da se uzme 
voda? Iz zdenaca? Ali pustinjske se zdence može 
izbrojiti na prste, i od jednoga zdenca do drugoga 
ima više sati hoda. Može li se voda dovesti u cister¬ 
nama? I zato bi bila potrebna željeznica, a te ondje 
nema. 

Tako smo dospjeli u krug, iz kojega — rekli 
bismo — nema izlaza. Da bi se napravio vodovod, 
potreban je vodovod. Pa ipak ima jedan izlaz. Može 
se napraviti tako, da voda bez vodovoda sama od 
sebe teče u pustinju. 


RIJEKA I NJIHALO 

Bilo je vrijeme, kada Amu-Darja nije tekla u 
Aralsko jezero, nego u Kaspijsko more. Povjesnici, 
koji su proučavali stare arapske, kineske, perzijske 
i grčke rukopise, utvrdili su, da je Amu-Darja tokom 
posljednjih dvije i po tisuća godina šest puta promi¬ 
jenila svoj tok! Čas je utjecala u Kaspijsko more, 
čas opet u Aralsko jezero. Posljednji puta napustila 
je Amu-Darja godine 1575. Kaspijsko more i kre¬ 
nula u Aralsko jezero. 

Za ljude, koji su živjeli u tom kraju, u carstvu 
kana od Korezme, značilo je to pravu katastrofu. 

Glavni grad toga carstva, Gurgandža, ostao je na¬ 
jednom bez vode. Mnogo godina ležao je taj grad na 
rijeci, a onda ga je ona najednom napustila. Pred¬ 
stavimo sebi, što bi značilo na primjer, da rijeka Don 
napusti Rostov i da promijeni svoj tok, ili da to učini 
rijeka Rajna s Frankfurtom. Stanovnici kana od 
Korezme morali su svoj glavni grad premjestiti u 
drugi kraj — Hivu. 

Ruševine džamija, kuća i groblja u Gurgandži, 
koju je rijeka napustila, još su i danas sačuvane. U 
sredini pustinje strše u nebo kao neki veliki, kameni 
tvornički dimnjak. Nije to nikakav dimnjak, nego je 
to minaret džamije staroga grada Gurgandže. 

Nijesu ostale samo gradske ruševine, ostali su 
tragovi rijeke, na kojoj je grad ležao. Na stotine 
kilometara raspoznaje se u pustinji staro korito 
Amu-Darje. Ona je utjecala u neko jezero, a iz toga 
jezera tekla je voda dalje u Kaspijsko more. Gdje je 
bilo to jezero, nalazi se danas samo velika prazna 
kotlina, kotlina Sarakamyš. Na dnu te kotline na¬ 
lazi se mjestimice nešto vode. Tako se ta rijeka te¬ 
čajem tisuće godina kolebala kao neko veliko nji¬ 
halo, koje svakih 400 do 500 godina izvodi svoju 
kretnju. 

Gdje se nalazi pero te goleme sprave? Zašto 
Amu-Darja mijenja svoj tok ? 

Kad rijeka teče, nanosi ona na svom putu mulj 
i tako sama sebi zatvara put. Sve teže i teže probija 
se rijeka kroz te naplave, dok ne dođe dan, kad ri¬ 
jeka otkrije, da joj je lakše probiti na drugu stranu, 
nego li teći prijašnjim smjerom. I kad ona mijenja 
svoj tok, njihalo se pokrenulo. 

Sada to njihalo miruje, ali je ravnoteža nestal¬ 
na. Stotina ili dvijesta godina treba da prođu (za 
rijeku to nije dugo vrijeme) i ona će opet promije¬ 
niti more: ona će opet krenuti kroz pustinju, kroz 
zapadni Turkestan i teći u Kaspijsko more. 

Zar se to ne bi dalo ubrzati ? 

U Sovjetskom Savezu ne računa se na stotine 
godina, nego na pet godina. Nema se kad tako dugo 
čekati. Voda je potrebna u pustinji što je prije to 
moguće. 


PUT RIJEKE U MORE 

Ima više osnova za natapanje zapadnoga Tur- 
kestana. Začetnik takvoga plana, profesor Cinzer- 
ling predlaže, da se rijeka pregradi drvenom branom. 
Kad rijeka udari u tu pregradu, okrenut će na li¬ 
jevo, prema Kaspijskom moru. 

U tom slučaju ne bi u pustinji trebalo ništa 
graditi, jer bi rijeka sama tekla onamo, kamo se 
hoće, to jest, u svoje staro korito. 

Samo jedno je pri tom zlo: na putu, kojim ri¬ 
jeka treba da pođe, nalazi se golema Sarakamyška 
kotlina. Prošle bi godine, dok bi rijeka napunila ovu 
udubinu i okolišne doline. Tek kad bi kotlina bila 
puna do ruba, tekla bi voda iz jezera dalje u more. 

Put naše rijeke u more trajao bi mnogo godina. 

Samo je jedno sredstvo, da se jezero napuni 
vodom: treba opseg budućega jezera umanjiti. 

Tu bi trebalo marljivo raditi. Tamo, gdje stare 
obale nijesu podesne, trebalo bi načiniti umjetne, 
sve izlaze iz te kotline u druge doline trebalo bi za- 
graditi, da se voda previše ne raširi. Načini li se to, 
onda će vrijeme, koje rijeka treba za put do mora, 
biti skraćeno na 7 do 8 godina. Samo 7 do 8 godina 
bi prošlo, dok bi rijeka tekla opet u Kaspijsko more. 
Ona bi u pustinju donijela bujne vrtove, povrće i 
rodna polja. Vodeni rezervoari u gradovima, tvorni¬ 
cama, poduzećima i na željeznici bili bi puni vode. 

Sve bi to učinila voda na svojemu putu. 

Rijeka je dakle stigla do mora. Čovjek bi mislio, 
da je njezin put i njezin rad završen. Ali to se samo 
tako čini. I more treba riječnu vodu. Rijeka nosi u 
more mulj, a ovaj čini more plodnijim. 

Bude li Amu-Darja utjecala u Kaspijsko more, 
rast će u njemu gušće vodene biljke i tako će biti 
više hrane za morske stanovnike. Kaspijsko more 
postat će bogatije ribom. 

Sve bi se to postiglo promjenom toka Amu- 
Darje, ali još ni to nije sve. 

Brodovi će uz rijeku ploviti iz Kaspijskog mora 
u dubinu Srednje Azije: električne centrale, koje bi 
bile podignute na tri mjesta, davale bi ljudima svi¬ 
jetlo, a strojevima struju. 

Preko stotinu tisuća hektara bilo bi natopljeno 
vodom. 


TORNJEVI S KRILIMA 

Za preuređenje pustinje uzet će se voda iz ri¬ 
jeke, ali šta će se napraviti u onima krajevima, u 
koje ne će doći voda iz rijeka? 

Ondje treba kopati više zdenaca, da se dođe do 
vode, koju pijesak čuva od sunca. I danas ima po- 
gdjegdje zdenaca u pustinji. 

Korito od gline, jedno vreteno s omotanim ko¬ 
nopcem i kova od kože. Deva vuče konopac, kova se 
diže i izlijeva vodu u korito. Iz njega teče voda kroz 
cijev u veliko drveno korito. Tako deva poji ovce. 
Gusto zbijene guraju se ovce oko korita. Jedna gura 
drugu u stranu, da bi što prije došla do vode i na- 
kvasila osušeno grlo. 

Kad se voda upotrebljava za pojenje ovaca, za¬ 
što se ne bi njome polijevalo vrtove i njive.. Zašto 
se mjesto deve ne bi na zdence postavilo motore i 
sisaljke? 

Motorima je potrebna sila za pogon! 

Kako je moguće, da i tima krajevima, gdje vje¬ 
tar znade otkinuti šator i po stotinu ga metara od¬ 
baciti, manjka sila za pogon. Zar može manjkati sile 

za pogon, gdje vjetar podiže kilometar visoke pje¬ 
ščane oblake i sve pokrije suhom maglom? Onda je 
sunce žuto i mutno kao mjesec i od dana nastaje 
noć. 

Kakve goleme pješčane bregove — barhane — 
tjera vjetar ovamo onamo po pustinji! Ima takvih 
bregova, koji su visoki do 50 metara. Takvu grdosiju 
goni vjetar kroz pustinju. Koliko se snage utroši u 
tu besmislenu i besciljnu igru! 

Zadaća je ljudi, da vjetru dadu željezna krila. 
Neka tim krilima radi: neka ljeti ljudima dade vodu, 
a zimi električno svijetlo. Proći će nekoliko godina i 
po pustinji će niknuti tornjevi s krilima. Kraj tornja 
će se redati kuće, njive, voćnjaci i vrtovi s povrćem. 
Tako će čovjek prisiliti i vjetar, da radi na preure¬ 
đenju pustinje. 

Vjetar je pustinju stvorio, jer on je ovamo do¬ 
nio pijesak sa riječnih naplava. On je taj, koji od 
pijeska gradi brda i nanose. Neka dakle sada pusti¬ 
nju preuređuje i po našoj osnovi. 

U tomu se očituje naša premoć nad prirodom, 
što smo naučili da je promijenimo upotrebljavajući 
pri tom njezine sile. 


NEPRIJATELJ POSTAJE PRIJATELJEM 

Vjetar je velika sila, ali sunce je još jače. Pa 
kad trebamo silu, zašto je ne bismo uzeli ondje, gdje 
je ima u golemoj količini — od sunca. 

Kolikom darežljivošću baca sunce svoju silu 
dolje u pustinju! U podne ne smije čovjek uzeti pi¬ 
jesak golom rukom — opržit će se. 

Kako da uhvatimo tu silu, koje ima tako mnogo 
u pustinji? Kako da se uhvate sunčane zrake, da ih 
se skupi i na rad prisili? 

Postoji li zamka za sunčane zrake? Dabome. I 
još kako je to jednostavna stvar, ta zamka za sun¬ 
čane zrake. 

U čemu je princip svake zamke? Da se nešto 
pusti unići, ali nikad više da ga se ne pusti napolje. 
Staklenik, u kojemu rastu krastavci i radič — to je 
već zamka za sunčane zrake. Staklo propušta go¬ 
tovo sve zrake, da uniđu, a van pušta samo nekoje. 
Najtoplije zrake ostaju unutri. Zbog toga može se 
u stakleniku gajiti krastavce, dok vani još leži sni¬ 
jeg. Napolju je još ožujak, a unutri je srpanj. 

Da u zamku ne bi ušle samo one zrake, koje 
same od sebe ulaze, može se na stakleniku postaviti 
ogledalo i pomoću njega utjerati sunčane zrake u 
staklenik. 

Tako se može od obične, opće poznate stvari, 
staklenika i ogledala, načiniti nova stvar: sunčana 
peć, peć koja ne treba drva ni ugljena. 

Sada već znademo, kako se hvataju i skupljaju 
sunčane zrake. Sunce ugrije pijesak pustinjski do 
80 stupnjeva, ali u našoj sunčanoj peći možemo do¬ 
biti dvaput i triput veću temperaturu. 

Uhvatiti sunčane zrake, to je samo pola posla. 
Kako da ih pripitomimo i prisilimo, da za nas rade ? 

Na ovaj način: neka nam ugriju vodu u parnom 
kotlu. Tako ćemo bez goriva, bez ijednoga kilogra¬ 
ma ugljena dobiti paru u parnom kotlu. Stroj će 
pokrenuti sisaljke. 

Tako će voda, koja se pred suncem duboko u 
pijesku sakrivala, doći na površinu i kroz cijevi, 
žljebove i kanale teći, polja natapati i biljno korije¬ 
nje zalijevati. 

Ima li već gdje sunčanih peći i sunčanih cen¬ 
trala? U Egiptu, blizu Kaira, radi jedna sunčana 
centrala od 50 konjskih sila. Ona natapa 200 hekta¬ 
ra pamučne plantaže. Dalje, ima nekoliko sunčanih 
centrala u Tunisu i Alžiru. U Kalifomiji se može 
često vidjeti plitke sanduke na krovovima kuća. To 
su uređaji za grijanje vode. Sunce ugrije vodu za 
kupanje, za kuhinju i za pranje rublja. 

I u Sovjetskom Savezu ima već sunčanih cen¬ 
trala. _ v 

Na ugljenim poljanama u Čelkaru tjera sunča¬ 
na centrala strojeve za destilaciju, koji od morske 
vode prave slatku vodu. U Kara Bugasu tjera sun¬ 
čana sila aparat, koji izvlači vodu iz mirabilita. U 
Kaplanbeku kod Taškenta radi jedan sunčani kotao 
za grijanje. 

Prema utvrđenim računima troškovi običnih 
sunčanih naprava vrlo su povoljni, jer sunčana to¬ 
plina je triput jeftinija od one, koju daje saksaul 
drvo, koje u pustinji služi kao gorivi materijal. 

Manje pogodne su stvari obzirom na sunčane 
centrale. Tu se mora još mnogo što učiniti, da po¬ 
stanu jeftinije. 

Velike sunčane centrale, to je stvar budućnosti. 
Doći će vrijeme, kad će sunce, koje je čovjeku u pu¬ 
stinji neprijatelj, postati njegovim prijateljem. 

Sunce će natapati polja, ono će nam davati pi¬ 
tku vodu. Sunce će raditi u tvornicama i rudnicima, 
ono će taliti sumpor, pretvarati vodu u paru, kuhati 
rastopine i stvarati sol. Sunce će ljudima u stroje¬ 
vima za led stvarati led — ima i takvih strojeva. Da 
bi se u pustinji mogao načiniti led, potrebna je sila 
i tu će silu (energiju) opet davati sunce. 

Čovjek će prisiliti sunce, koje je izvor topline, 
da proizvodi i led. 

RAT U PUSTINJI 

U pustinji Kara-Kum, na lijevoj obali Amu- 
Darje, provodi se napadaj na fronti od 250 kilo¬ 
metara — pijesak je pošao u navalu. 

Stanovnici se povlače i prepuštaju svoje kuće, 
pamučne plantaže i vinograde pijesku. Na mnogim 
mjestima zasute su i ceste pijeskom. 

U pustinji Kizil-Kum napada pijesak na fronti 
od 50 kilometara na bogatu i bujnu oazu u Buhari. 

Oaza Kara-Kul nalazi se gotovo čitava u vlasti pi¬ 
jeska. 

Pijesak ugrožava željeznicu i kanale za nata¬ 
panje. 

U pustinji Kizil-Kum napada pijesa kna fronti 
cesta, koja vodi do sumporne tvornice tako, da je 
neko vrijeme bio prekinut i automobilski promet. 
U morskom zaljevu Kara Bugas pokvario je pijesak 
ležišta mirabilita, jedne vrlo cijenjene rude. 

Borba je u punom jeku. Potrebna je pomoć,^ po¬ 
trebna su pojačanja. Vrlo dobri krajevi su ugroženi. 
Oaza u Buhari bit će zasuta pijeskom iz pustinje 
Kizil-Kum, ako mu se pravovremeno ne stane na 


put. 

Čitav pojas polja i vrtova, koji leži podno Ko- 
pel-Dagha, bit će zasut pustinjskim pijeskom, ako 
pijesak iz pustinje Kara-Kum ne naiđe na kakvu 
zapreku. 

Često nalaze putnici po pustinji mrtve gradove, 
ruševine građevina, koje je pijesak zasuo i koje su 
njihovi stanovnici davno napustili. 

Ista sudbina prijeti danas živim gradovima i 
živim oazama. 

U velikima, često do pedeset metara visokim 
valovima, ide pijesak u napadaj. Jedno pješčano 
brdo krene i naiđe na svom putu na kakvu kuću, 
pokopa je pod sobom. Stavi li mu se na put kakvo 
drvo, i ono je za čas zasuto. Najbrže propadnu kaj- 
sije i breskve, jer one se osuše, čim im pijesak zaspe 
bar jednu trećinu debla. 

Najotpomiji su brestovi, ali i od njih ostane 
samo suhi panj, ako pješčani val pređe preko njih. 

Ljudi napuštaju svoje kuće i grade nove na 
mjestima udaljenima od pustinjskoga pijeska. Pije¬ 
sak ih progoni i opet istjera iz njihovih novih sta¬ 
nova. Pogdjegdje nalazimo u kišlacima — selima — 
po dva reda napuštenih kuća, a pijesak već napada 
i treći red. 

Ljudi grade tvrđave u obliku zidova od ilovače 
i onda počinje opsada. Pijesak prodre do tvrđave, 
koju su ljudi sagradili, i penje se sve više i više. Još 
malo, pa će se prevaliti preko zida i zauzeti tvrđavu. 
Onda branitelji na starom zidu podižu novi, viši. Zid 
raste, ali raste i pješčano brdo. 

Najednom se negdje sruši koji dio tvrđavnoga 
zida, napravi se pukotina i pijesak stane bez pre¬ 
stanka ulaziti. Put do polja i stanova sada je otvo¬ 
ren. 

Kako se može pijesak zaustaviti? Da bi ga se 
moglo zaustaviti, treba ponajprije znati, zašto ide 
u napadaj, kakve su ga sile pokrenule. 

Ta on leži u pustinji mimo na svojem mjestu. 
Korijenje trave i šikare drži ga čvrsto kao u lancima 
i ne pušta ga. Ali upravo ondje, gdje su se ljudi na¬ 
stanili, tik uz natopljena polja, kod zdenaca, gdje se 
stada napajaju — ondje je pijesak slobodan. 

Zašto to? Je li to slučajno? 

Ne, to nije slučajno. 


TKO JE OSLOBODIO PUSTINJSKI PIJESAK? 

Oslobodio ga je čovjek. On je pokidao lance, 
koji su vezali toga neprijatelja. Kako se to moglo 
dogoditi ? 

Od pradavnih vremena pasu po pustinji stada. 
Stoka pase pustinjsku travu, ona razgazi i satare 
tanku travnu koru. Kad stoka taj kraj napusti, osta¬ 
ne na mjestu, gdje je bila trava, goli izrovani pijesak. 
I sada počinje vjetar svojim radom. On goni oslo¬ 
bođeni pijesak kroz pustinju, skuplja ga u barhane, 
u valove i gomila sve više i više. Već se dižu strašni 
žuti valovi po horizontu. Oni se čini ukrućeni, oka¬ 
menjeni — ah oni putuju. Putuju lagano, gotovo ne¬ 
primjetno. Sutra će već biti dalje, no što su danas. 
Oni putuju pokapajući pod sobom ceste, njive i kuće. 

Još prije stotinu godina bile su na mjestu mno¬ 
gih pješčanih pustinja pješčane stepe. 

Pješčana pustinja Narin iza Astrahana bila je 
nedirnuta prastepa. U nju su iz godine u godinu 
putovala kirgiska nomadska plemena, da pasu svoja 
stada. Dok je u stepi bilo dovoljno mjesta, njihova 
stada nijesu često dolazila na isto mjesto da pasu. 
S vremenom je stepa postala nomadima pretijesnom. 
Sa sjevera su bili potisnuti od ruskih osvajača. Sve 
češće i češće dolazili su sada Kirgizi na jedan te isti 
pašnjak u stepi. Tako su stepu razgazili, razrovali i 
načinili pustinju i pokretni pijesak. 

Ljudi su sasjekli saksaul drvo, da bi imali čim 
vatru ložiti; oni su iščupali čkalj-grmlje, da bi ga 
dali za hranu devama. 

Tako je čovjek sam, a da to nije znao, promi¬ 
jenio prirodu na svoju štetu. U Sovjetskom Savezu 
mijenja se priroda svjesno i po osnovi. I rat protiv 
pustinjskoga pijeska vodi se po osnovi. Pustinjski 
pijesak treba suzbiti, treba ga po svaku cijenu suz¬ 
biti, jer inače on može uništiti sve, što se u pustinji 
sagradi. 

Kako se pustinjski pijesak može suzbiti? 

Od prirode same treba učiti, kako se taj pijesak 
suzbija. 


ŽIVOT I PUSTOLOVINE KANDIM-GRMLJA 

Leteći se pijesak i sam, ako ga nitko u tom ne 
smeta, pokriva tankim biljnim pokrivačem. To biva 
polagano, to traje desetke godina. U uvalama, iz¬ 
među dva pješčana brijega, javljaju se prve biljke- 
pioniri, prvi naseljenici. 

Kako te biljke mogu živjeti i rasti u tom nemir¬ 
nom moru od pijeska, koji ne miruje, nego stalno 
putuje ? 

Mnoge opasnosti prijete im na nemirnom pije¬ 
sku. Vjetar može njihovo sjeme rasuti i onda ne će 

njihove klice nikad ugledati svijetlo. Kad su klice 
već izbile na površinu, može doći pješčani brijeg i 
pokopati ih. A kad su izbjegli i toj opasnosti, prijeti 
im daljnja nesreća. Vjetru, jakom pustinjskom vje¬ 
tru, nije teško da im ispuše pijesak između žila, da 
im korijenje ogoli, da biljke iščupa i mrtve baci na 
pijesak. 



Moderni sistem natapanja na najvećem gospodarstvu za 
proizvodnju pamuka na svijetu u y>Pahta-Aral « 

Uza sve to, te su se biljke kroz tisuće godina 
prilagodile pustinji. 

Među prvima pojavljuje se u pustinji kandim- 
grm. On ne dolazi, nego dotrči, doskače. Sjeme kan- 
dimovo sakriveno je u maloj okrugloj koštici. Vanj¬ 
ska strana njezina ima tanke, elastične četinje. Kad 
vjetar duva, skakuće ta koštica kao lopta velikim 
skokovima po zemlji. Pijesak juri za njom, ali kako 
je teži, ne može je stići i zasuti. 

Na taj način izbjegne kandim prvoj opasnosti. 
Iz sjemena izraste grm. Ali grm niti može trčati, 
niti skakati. Kako se on spasava od pješčanih va¬ 
lova, koji na nj jurišaju ? Doći će pješčani val, pa od 
grma ne će ostati traga, val će ga živa pokopati, 
kako pokopava kajsijina i breskvina stabla na kraju 
oaze. 

No kandim se ne da tako lako zasuti. On nema 
onakve grane, kakve imadu kajsije i breskve. Nje¬ 
gove su grane fine i tanke i nemaju lišća. 

Kad ga vjetar stigne, kandim se ne bori protiv 
njega, ne pokušava, da ga zaustavi. On ga pušta da 
prođe između njegovih grana: izvoli, idi svojim 
putem! 

Dogodi se, da je pješčani val tako velik, da 
kandim ipak zatrpa. Tada počinje utrka: pješčani 
val raste, ali i kandim raste. Pješčani val raste brzo, 
ali kandim raste još brže. A kad je pješčani val do¬ 
stigao svoju najveću visinu, pokaže se, da ga je 
kandim prestigao: poput zelenih četinja strše nje¬ 
gove grane na vrhu iz pijeska. 

Ni to nije sve. Grm raste, on protka cijelo pje¬ 
ščano brdo svojim granama. Pješčano brdo izgubi 
bitku — gotovo polovica brda ostaje na mjestu. 

Eto, tako kandim zadrži pijesak na mjestu i 
pretvori ga u obrasli i prorasli brežuljak. 

Ostaje još jedna, posljednja opasnost, opasnost 
da propane u ravnici, a ne pod pješčanim valom. 
Vjetar može izduvati ispod njegovih žila pijesak. Pa 
i onda nije borba svršena. Kandim se može boriti i 

protiv vjetra. Ležeći na pijesku pušta on novo ko¬ 
rijenje i njim se uhvati za pijesak, zadržava ga, sa¬ 
kuplja oko sebe i ispod sebe, pa tako sam stvara 
svoju podlogu. 

Kandim nije osamljen. Ima još trava i grmova, 
koji umiju zadržati pijesak i živjeti na pokretnom 
pijesku. 

Dva, tri grma izrastu na pješčanoj kosi, rastr¬ 
gaju je u manje pješčane valove. Sve manji i manji 
postaju ti valovi, a sve gušće i gušće grmlje, koje ih 
pokriva. Konac pjesme je taj, da se leteći pijesak 
pretvori u ukrućeni i obrasli brežuljak. 

Tako biljke izlaze iz te borbe kao pobjeditelji, 
ali pošto su izvojevale pobjedu, spremaju same sebi 
propast. Pod njihovom zaštitom nastane se nove 
biljke na pješčanom brdu, biljke, koje same nijesu 
sposobne da zadrže pijesak. Ševar i druge biljke pre¬ 
kriju brežuljak gustom koprenom. Biljkama postaje 
tijesno, vode nema dovoljno za sve. Tada je prvim 
naseljenicima najgore, jer oni nijesu vikli, da vodu 
dijele s drugima. Oni izumiru i naprave mjesto dru¬ 
gima. 

AEROPLANI IZNAD PUSTINJE 

Tako zadržavaju biljke leteći pijesak. Mi smo 
izmamili od prirode njezinu tajnu i sad ćemo svoje 
znanje upotrijebiti, da i samu prirodu izmijenimo. 

Radi čega se pustinjski pijesak kreće? Čovjek 
je sam tomu kriv. Što treba učiniti, pa da pijesak 
ostane na miru? 

Treba čuvati šumu u pustinji, nju se ne smije 
bez reda sjeći. Sjeći se smije samo prirast, da se 
šuma ne bi prorijedila i nestala. Pustinjsko tlo treba 
čuvati, treba provoditi urednu pažnju, da ne bi sta¬ 
da na jednom mjestu predugo pasla i razgazila tra- 
vin pokrov. 

A što da se načini s pijeskom, koji je već raz- 
gažen i koji se već nalazi u pokretu? Zar da mu se 

ostavi slobodan put? Ne. I njega se može zaustaviti. 
Treba ga zasijati travom. Ne može se čekati tako 
dugo, dok bi se na pijesku sam od sebe napravio 
travni pokrov. To bi predugo trajalo. Sovjetski Sa¬ 
vez šalje u pustinju aeroplane, pa oni treba da lete 
iznad pustinje i da je zasiju kišom sjemenja. 

Kad se pijesak zasije travnim sjemenom, onda 
ne samo da ga se zaustavi u kretanju, nego se u 
isto vrijeme pustinja pretvara u nove pašnjake za 
stada. 


KAKO SE PJEŠČANI BREŽULJCI MOGU 
OTJERATI S POLJA? 

U Sovjetskom Savezu će vjetar pomoći ljudima, 
da pijesak otjeraju sa svojih polja. Na koji način ? 

Ta ne može se vjetru zapovijedati: duvaj u su¬ 
protnom smjeru! Ne, zapovijedati mu se ne može, 
razumije se, ali s malo lukavštine može ga se ipak 
nadmudriti. Treba samo znati, kako i kamo tjera 
pješčani brijeg. 

Znati — to je ono, što nam treba, hoćemo li da 
nam prirodne sile služe. Kako duva vjetar u pusti¬ 
nji? Ima krajeva, u kojima vjetar zimi duva u jed¬ 
nom, a ljeti u suprotnom smjeru. Pješčani bregovi 
ipak napadaju, oni ne ostaju dugo na jednom mje¬ 
stu. Oni prave jedan korak natrag, a dva naprijed. 

I to se može iskoristiti. 

Ako ljeti vjetar ne duva u pravcu od pješčanih 
bregova prema poljima, nego u suprotnom smjeru, 
onda ga treba pustiti neka nesmetano duše. Neka 
pješčane bregove goni s njiva i vrtova. Ali zimi, kad 
vjetar duva u drugom smjeru i pješčane bregove 
vodi u napadaj na njive, onda mu treba svima sred¬ 
stvima smetati. Treba graditi jake ograde na putu 
tih pješčanih bregova i njihovo napredovanje pomo¬ 
ću biljaka zadržati. 

Što će biti iz toga? 

Uzbekska kolhoskinja Šadijeva , ordenonoskinja 

Zimi, kad je vjetar naš neprijatelj, stane mu se 
na put. Ljeti, kad nam je prijatelj, pušta mu se slo¬ 
boda. I mjesto da vjetar tjera pješčane bregove na 
njive, on će ih otjerati natrag u pustinju. 

NOMADI SE NASELJUJU U STALNA 
OBITAVALIŠTA 

Sada još nešto malo o nomadima. Zašto oni ne 
žive na jednom mjestu? Zato što njihova stada žive 
od paše. Dok ima paše, pasu stada na jednomu mje¬ 
stu. Ako su svuda unaokolo popasli travu, odlaze 
dalje tražeći novu hranu. Kad zimi pane snijeg i pre¬ 
krije travu, moraju životinje svojim kopitima isko¬ 
pati hranu ispod snijega. Ali šta će onda, ako je sni¬ 
jeg jako dubok ili ako je sniježna kora zamrznuta, 
zaleđena? Onda životinje nemaju trave, nemaju ni¬ 
kakve hrane. Nestašica hrane za marvu znači glad 
za ljude. Gladovanju slijede bolesti i smrt. 

Što se mora dogoditi, da nomadi prestanu tu¬ 
marati? Treba li im sazidati kuće? 

Kuće — to je još malo. Prije svega njima je 
potrebna jedna stvar — sijeno. Rezerva sijena naj¬ 
bolje je sredstvo protiv nestašice hrane. Treba dakle 
imati pašnjake i livade. I šta još? Torove i štale 
treba sagraditi, da marva zimi ne strada od studeni. 
U pustinji je vruće samo ljeti, a zimi ondje vladaju 
mrazovi. 

Naravno, potrebne su i kuće za stanovanje. I ne 
samo kuće, nego i bolnice i škole. Treba podići elek¬ 
trične centrale, da daju svijetlo i struju za strojeve. 
Treba imati tvornica, da se u njima od mlijeka pra¬ 
vi maslac, od kože cipele, a od vune tkanine. Treba 
imati vrtove za povrće, kako ne bi bilo nestašice u 
povrću. 

Od starine nemaju nomadski narodi u pustinji, 
što im treba za njihovo zdravlje: imali su marvu, ali 
nijesu imali povrća ni voća. 

Njihova su djeca odrasla, a da nijesu znala, što 
je jabuka. Dakle, potrebni su ne samo vrtovi za po¬ 
vrće, nego i voćnjaci. Da bi se sve to imalo, potrebno 
je raditi drugačije, nego li do sada. Pustinju preure¬ 
diti, to je velika zadaća. Pri tom je potreban plan, 
potrebna je znanost, potreban je socijalizam i za¬ 
jednički, jednodušni rad mnoštva ljudi. 

Što ne može učiniti pojedinac, može zajedhica. 
Što ne može svladati jedna skupina, može svladati 
zajednica od više skupina. Što ne može učiniti niti 
zajednica od više skupina, može provesti cijela re¬ 
publika, može učiniti cijeli Savez Sovjetskih Repu¬ 
blika. 

Ne može svaki ljudski rad preobraziti pustinju, 
nego to može samo planski, socijalistički rad mili¬ 
juna ljudi. 

Taj rad je već u toku. 

U Sovjetskom Savezu preobražava se pustinja. 
Ugljenokopi u Karagandi, poduzeća u Kara Bugasu, 
tornjevi za bušenje u Embi, talionice bakra u Džes- 
kaganu, sumporna tvornica u srcu pustinje Kara 
Kum — sve je to nastalo i izraslo u toku od neko¬ 
liko godina iz pustinjskog pijeska. 

Nekad su se zbivale goleme seobe naroda, a u 
Sovjetskomu Savezu provodi se obratno zbivanje — 
narodi se smiruju na stalnim mjestima. Za vrijeme 
prvoga petogodišnjega plana naseljeno je stalno 
preko stotinu tisuća nomadskih obitelji. 

Naučne stanice proučavaju kretanje pijeska. Na 
pokusnima poljima vrše se pokusi s novima biljka¬ 
ma. Mnogobrojne naučne ekspedicije prodiru svake 
godine u još neistražene krajeve. Čitava kolona 
automobila proputovala je ljeti 1933. godine daleki 
i teški put Moskva—Kara Kum—Moskva. 

Pustinja se mijenja, a život u njoj također. 

DRUGI RAZGOVOR 


DOLAZI NOVI GOSPODAR 


NEVIDLJIVI POŽAR 

Negdje u Srednjoj Aziji sunce užari pijesak. Da¬ 
leko od toga mjesta, u Kujbiševu, na Donu i dapače 
u Ukrajini osuši se pšenica i uvene drveće po vrto¬ 
vima. Tako duge ruke ima pustinja. 

Pustinja — to je pijesak kao i zrak nad njim. 
Pijesak i zrak ne ostaju na jednomu mjestu, oni se 
kreću. 

Pijesak je težak i ne može daleko. Mnogo stra- 
šniji je suhi i žarki pustinjski zrak. Pijesak putuje 
na metre, a zrak na stotine i tisuće kilometara. 

Ljeti se pustinjski zrak užari kao neka golema, 
usijana ploča na peći, koja se stalno grije, makar se 
na njoj ništa ne kuha. 

Više mjeseci uzastopce šalje sunce neprestano, 
od ranoga jutra do noći, svoju toplinu, svoju snagu 
dolje u pustinju. Pustinja ne zna što bi s tom sna¬ 
gom. Da je na mjestu, na kojem leži pijesak, šuma, 
da su njive, jezera i rijeke, onda bi sunčane zrake 
imale posla: one bi u biljkama izgrađivale zelene 
stanice, one bi vodu pretvarale u oblake i digle ih na 
tisuću metara nad zemlju. Ali u pustinji ima samo 
malo vode, mjesto šuma i njiva ima ondje samo ri¬ 
jetkih grmića, a još češće nema ni grmića, nego je 
goli pijesak. U što da dakle potroši svoju snagu ? Ne 
preostaje im drugo, nego da griju pijesak i zrak, pa 

da se od ravne pustinjske površine — kao od kakvo¬ 
ga ogledala — odbijaju i da opet struje u zrak. Radi 
toga struji iz pustinje velika vrućina. Ta vrućina, 
taj vreli uzduh struji u druge krajeve. 

Zašto dolazi do toga zračnoga strujanja? U Si- 
biriji, istočno od pustinje, vlada više mjeseci u godi¬ 
ni visoki zračni tlak: veliki sibirski anticiklon. Po¬ 
put snažnoga mijeha tjera on zrak na onu stranu, 
gdje taj tlak nije tako visok — na zapad. Vrući pu¬ 
stinjski zrak, vrući vjetrovi dolaze kao nevidljivi po¬ 
žar. Bez plamena izgore vrtovi i njive. Lišće se na 
drveću smota u tuljke. Korijenje ne može drveću 
u grane i u lišće poslati vode. Klasje na njivama je 
bolesno, ima groznicu. Njihovo tkivo, njihove stani¬ 
ce su prevruće, one nemaju dovoljno vode, da se bore 
protiv vrućine. One izumiru i strše iz zemlje kao 
suhe blijede slamke. 

Sa zrakom doleti iz pustinje i sitni prah. Seljaci 
kod Saratova, više stotina kilometara od Srednje 
Azije, vele onda: »Perzijanci tresu svoje kaftane!« 

Cijelo je nebo prekriveno isparinama, a sunce 
se crveni kao kroz maglu. Ali to nije ni para, niti 
magla, nego je to prašina, koju vjetar donosi iz 
daleke pustinje. Padne li ona na voćnjake, propada 
na tisuće voćaka. 

Stotine kilometara daleko sižu pustinjske ruke i 
pretvaraju sve u pustinju. Na sreću, na putu tomu 
vrućemu vjetru leži golema vodena površina: Kas¬ 
pijsko more sa četiri stotine trideset i šest hiljada 
četvornih kilometara vodene površine. 

More brani zemlju. Da nema toga mora, pustinja 
bi već davno sasušila čitav jug Sovjetskoga Saveza 
i čitavu obalu Crnoga mora. Dok pustinjski zrak pu¬ 
tuje iznad mora, on se rashlađuje i puni vlagom. 

Odatle, od Kaspijskoga mora, putuje vodom na¬ 
punjeni zrak dalje, vjerojatno u kavkaska brda. 
Ondje se vlaga spušta kao kiša ili snijeg na zemlju, 
puni rijeke, koje iz gora teku dolje. 

Istim putem putuju vrući pustinjski vjetrovi, 
putuju pješčane oluje. 

kaspijsko more brani zemlje samo na zapadu od 
sebe. Sjeverno od toga mora otvorena su neprijatelju 
sva vrata. Kroz taj prolaz — između Kaspijskoga 
mora i Uralskih gora — dolazila su nekad bezbrojna 
nomadska plemena iz pustinje. Išla su na zapad i 
sjever kroz stepe i šume i uništavala narode, koji su 
se bavili poljodjelstvom i šumarstvom. 

Kamo je uperen napad naše pustinje? 

Koje krajeve naše zemlje ugrožava? 

Hidrologijski institut sastavio je jednu kartu, 
na kojoj je točno označeno, gdje je zrak najsuvlji i 
najvrućiji. Na karti se vidi, kako struje vrućega i su¬ 
hoga zraka, dolazeći iz sredine pustinje, zaobilaze 
Kaspijsko more prema sjeveru, idu preko donje 
Volge i uzduž obala Crnoga mora i dopiru sve do 
Ukrajine. Tako daleko pruža pustinja svoje ruke, 
dotle dolazi put vrućih vjetrova. 

Donska stepa, Ukrajina i krajevi na lijevoj obali 
Volge, to su najbolji, najplodniji krajevi Sovjetskoga 
Saveza. Oni daju više od polovice sve pšenice. Ti 
najbolji krajevi su u opasnosti. Gotovo svake godine 
pogodi suša ta polja. Posljednjih trideset godina bilo 
je u kraju lijevo od Volge devetnaest sušnih godina. 
Pa i u najboljima godinama daju ta polja samo peti¬ 
nu, pače samo šestinu žetve prema onomu, koliko 
bi mogla dati, da je dosta vode. 

PODZEMNI REZERVOARI 

Tko je kriv, što suša tako često uništava žetvu ? 

Možda nije nitko kriv. Možda je suša ljeti isto 
onako neizbježiva kao i mraz zimi? Ne, protiv suše 
može se boriti. U tu svrhu treba polja obraditi tako, 
da ona nakupe što više vlage, da sva voda od kiša ili 
snijega ne ode u rijeke. 

To još nije sve. Treba saditi biljke, koje troše 
vodu štedljivo i uz što veću korist. Pa i to još nije 
dosta. Treba jednom za uvijek istrijebiti korov, toga 
neprijatelja naših prijatelja, da im ne otima vodu i 
hranu. 

No i to još nije dosta. Rijeke treba tako preure¬ 
diti, da one svu svoju vodu ne nose u more, nego 
da jedan dio dadu poljima. 

Ni to još nije sve. Treba posaditi šume, da one 
štite polja od vrućega pustinjskoga vjetra. 

Sve to treba načiniti, pa da se suša pobijedi 
zauvijek. 

Mjesto da se bore protiv suše, ljudi su stotine 
godina trpjeli, i šta više, oni su joj pomagali. 

Oni nisu stvorili nikakve vodene zalihe. Razu¬ 
mije se, da se voda ne može sačuvati u krčazima i 
loncima, to treba učiniti u samoj zemlji, u podzem¬ 
nim rezervoarima. 

Svaki poljodjelac je i graditelj. Kad ore, čini se, 
da zemlju reže i drobi je i prevrće. Uistinu, on pravi 
na umjetan način podzemne stanove za sjeme i za 
vrlo sitne bakterije, koje u zemlji žive i tamo obavlja¬ 
ju kemijski rad. On pravi otvore za zrak i rezervo¬ 
are za vodu.' Među izoranima komadima zemlje osta¬ 
ju bezbrojni hodnici i slobodni prazni prostori. To 
su podzemni rezervoari za vodu. 

U proljeće se ti rezervoari napune sniježnom, a 
ljeti kišnom vodom. Kad ne bi bilo tih rezervoara, 
voda iz zemlje tekla bi u potoke, rijeke i iz rijeka 
u more. 

Tu vidimo, kako je važno, da se zemlja pravo¬ 
vremeno uzore, rastrese. 

U staroj se Rusiji loše oralo. Nije se oralo plu¬ 
gom, nego drvenim ralom. Nije se oralo, kako je tre¬ 
balo i onda, kad je trebalo. Poslije žetve tjeralo se 
stoku na polja. Zemlja je bila i onako slabo obrađena, 
a k tomu je još došla stoka, koja je utrabala polja, 
gazila po krovu podzemnih rezervoara i uništila to¬ 
likom mukom podignutu građevinu. Tako je zemlja 

postala tvrdom i nepropustljivom. Zimi se tlo posve¬ 
ma zamrzavalo, pa kad se u proljeću snijeg topio, 
nije voda mogla prodrijeti u zemlju. Mjesto da natopi 
polje, tekla je voda brazdama i jarcima u potoke i 
rijeke. Goleme zalihe vode, koje je tokom zime pri¬ 
premila priroda, nijesu bile iskorištene. 

S ljetnom kišnom vodom nije bilo mnogo bolje. 
Kiša je padala, ali poput kamena tvrda zemlja nije 
mogla vodu upiti i ona je gotovo sva tekla dalje. 
Krajem ljeta, kad je voda najpotrebnija, nije u gor¬ 
njima slojevima zemlje bilo gotovo nimalo vode. 
Klasje je trpjelo od žeđi, a posljednje kaplje vode 
oteo im je korov. Za vrijeme sjetve čovjek je na polje 
razasuo sve, što mu je pod ruku došlo. Sjeme nije 
bilo probrano, pa je zajedno sa sjemenom posijan i 
korov. Žitni neprijatelji rasli su bujno na žitnim po¬ 
ljima i otimali žitu vodu i hranu. 

Ako je onda nastupila suša, zatekla je polje ne¬ 
pripravnim. Opsijeda li neprijatelj kakav grad, onda 
opsjednuti moraju biti opskrbljeni sa svim potreb¬ 
nim. Ovdje nije bilo nikakvih rezerva. 

Tako su ljudi pomagali suši, da uništi usjev. 

No ni to nije bilo sve. Oni su suši i na drugoj 
strani otvorili sva vrata: oni su iskrčili svu šumu 
na razvodima. 

Šume su pak križišta na vodenim putovima. 


VODA IMA DVA PUTA 

Da se dobije tona pšenice, potrebna je poldruga 
tisuća tona vode. Kad bi tu vodu trebalo dovesti že¬ 
ljeznicom, morali bi vlakovi s punim cisternama vode 
dan i noć voziti vodu u polje, ljeti otprilike stotinu 
cisterni na jedan hektar. 

Čemu da se voda vozi na polja? Ona dolazi i 
sama ili zrakom ili zemljom. Vodeni su putovi po¬ 
svema točno određeni. Voda pravi kružni put: »Mo¬ 
re — kopno — more«. 

Prvi dio puta, »more — kopno«, putuje voda 
kroz zrak. Drugi dio puta, »kopno — more«, putuje 
voda po zemlji ili kroz zemlju. 

Na putu po zemlji ili ispod zemlje nosi voda sa 
sobom teški teret soli, mulja i gline. Sve to ona nosi 
u more, onda se rasterećena vraća, da preuzme novi 
tovar. 

Svaki put nosi voda u more milijune tona razli¬ 
čitoga materijala, i to kakvoga materijala! Upravo 
najvredniji materijal, koji biljke najviše trebaju. 

U Sjedinjenim Državama Sjeverne Amerike toč¬ 
no je izračunano koliko voda odnese godišnje na- 
grabljenoga blaga. Utvrđeno je, da voda na godinu 
iz zemlje ispere i u more odnese 63 milijuna tona 
dušika, fosfora i kalija u vrijednosti od dvije mili¬ 
jarde dolara. 

U svima krajevima svijeta odnose rijeke, iz dana 
u dan, zemlji otetu sol i mulj u more. Kad ne bi 
bilo biljaka, koje vodi otimlju njezin skupocjeni pli¬ 
jen, zemlja bi već davno osiromašila. Taj plijen, koje 
biljke otimaju vodi, upotrebljuju one za izgradnju 
svoje stabljike, lišća, korijenja, grana i plodova. 

Kad biljka ugine, vraća se materijal, koji je 
ona uzela iz zemlje, opet u zemlju. Tako skreće to¬ 
var, koji voda na svom kružnom putu »more — kop¬ 
no — more« odnosi, kod biljnoga korijenja, kao kod 
željezničke skretnice, drugim pravcem. To je kraći 
kružni put: »Zemlja — biljka — zemlja«. 

Što treba da rade ljudi? 

Oni treba da određuju pravac i put tom teret¬ 
nom prometu, da transporte na glavnim stanicama 
zadrže i istovare. Svaka je njiva vrlo važna stanica. 
Voda ne smije kao neki brzi vlak, bez zadržavanja, 
poljima projuriti, jer vodu, koju ona nosi, polja 
trebaju. 

Kako se može voda na tima stanicama zadržati ? 

Neko vrijeme u godini dana je i sama prisilje¬ 
na, da na putu pravi stanke. U tom času možemo s 
njom raditi, što hoćemo: lopatama je na hrpu zgr¬ 

nuti, zbiti, plugom podorati i na ona je mjesta 
skupiti, gdje nam je najpotrebnija. To vrijeme je 
zima, a taj rad zove se u Sovjetskom Savezu »sni- 
ježna kampanja«. 

U onim krajevima, koji obično trpe od suše, idu 
svake zime — prema zapovijedi jednoga odbora — 
na tisuće kolektiviziranih seljaka*) na »sniježnu 
kampanju«. Oni oru snijeg velikim drvenim plugo¬ 
vima i gomilaju ga, da se u proljeće polaganije topi. 
Oni ga pokrivaju slamom, šašem i granjem. Prave 
sniježne ograde, da ga vjetar ne bi odnio u jaruge. 
Prave u snijegu brazde, koje idu poprijeko obronaka, 
da voda pri otapanju ne bi oticala u rijeke, nego da 
se po brazdama razdijeli po polju. 

Toliko zapreka izmislio je čovjek, da snijeg do 
proljeća zadrži na polju. Kad se snijeg u proljeće 
topi, njegovu vodu treba da prime podzemni rezer¬ 
voari, koje je plug, orući pravilno, načinio u zemlji. 

Još ... jedna zapreka vodi na putu u more — 
šuma. 

Šuma je najpotrebnija na razvodu na visokim 
mjestima, odakle sniježna ili kišna voda potocima ili 
malenim rijekama teče na različite strane u doline. 
Tamo se voda ne zadržava, ona se žuri dolje k ve¬ 
likima rijekama. 

Njezin tok treba otežati i zadržati je. Ima li na 
razvodu šuma, otiče voda ravnomjernije i polaga¬ 
nije, jer ne teče niz gole obronke. Na šumskom se 
tlu načini kao debeo prostirač, debeo i mek pokrivač 
od suhoga granja i lišća. Taj prostirač usisava vodu 
kao spužva. Iz prostirača utječe voda polagano u 
zemlju, onamo, gdje se u dubini nalaze žile od drve¬ 
ća, koje vodu iz zemlje sišu. I sa snijegom postupa 
šuma na svoj način. U šumi se snijeg topi drukčije 
nego li na poljima. Sunce ne grije snijeg nego drve- 


*) Uzadruženih u kolhoze, kolektivna gospodarstva, 
— kolhoznika. 

će. Ovo predaje toplinu snijegu i to postepeno, ne 
za nekoliko dana, nego nedjeljama. Svako drvo dje¬ 
luje kao neki aparat za otapanje. Snijeg se topi po¬ 
malo, bez žurbe. Kad se snijeg topi, već je i tlo od- 
mrznuto, pa počinje žudno upijati proljetnu vlagu. 
Mjesto da teče niz obronke, ulazi sniježna voda du¬ 
boko u zemlju. 

Šuma na taj način zadržava vodu. Što radi onda 
s njom? Koliko joj treba, potroši sama. Suvišnu 
vodu predaje poljima i rijekama i to polagano i po¬ 
stepeno. 

Kroz čitavo ljeto pritiče nezamjetno podzemna 
voda na polja. Kroz cijelo ljeto šumske močvare, 
jezera i potoci hrane susjedne rijeke i ne daju, da 
presahnu. Šuma vlada u velikom opsegu vodenim 
gospodarstvom. 

Na to nijesu ljudi mnogo mislili, kad su spalili 
i iskrčili šumu, da bi načinili njive. Što je manje slo¬ 
bodne, neobrađene zemlje bilo ljudima na raspolo¬ 
ženju, to dublje prodirale su u šumu vatra i sjekira. 

Dok se šuma još krčila u nizinama, nije se činila 
tolika šteta, jer u nizinama ima i onako dosta vode. 
Ali kad se udarilo na šumu i po visinama, na razvo¬ 
dima, započela je prava nesreća. 

Time se vodu odriješilo, oslobodilo i ona je po¬ 
čela bjesnjeti. U proljeće su rijeke za nekoliko dana 
tako narasle, da su izišle iz svoga korita. Voda je 
udarila preko polja, poplavila ih i odnijela crnu 
zemlju, mulj, sve što tlo čini plodnim. Kad je velika 
voda otišla, ostavila je samo ono, što nije mogla od¬ 
nijeti: krupni pijesak, koji je zasuo njive, a mlade 
biljke zatrpao. 

A kad je došlo ljeto i kad je voda polju najpo¬ 
trebnija, nije je bilo. Uzorano tlo, koje nije štitila 
šuma, osušilo se i ispucalo. U te pukotine nagrnuli 
su kišni potoci, raskopali ih, isprali i pretvorili u 
škripine. Gdje se pojavi kakva škripina, ondje se njive 
unaokolo još brže osuše. Škripina je slična kanalu 
za odvođenje vode — ona oduzima poljima vodu. 

Naselje bivših nomada u Turkmenistanu 
















Tako je došlo do toga, da su kiše — mjesto da 
natope polje — još ga isušile, jer su pravile škripine 
u zemlji. 

Sve češće oboljevala su najbolja cmična polja 
od teške bolesti — od suše. 

Kružni put vode bio je poremećen. Najgore je 
bilo onima krajevima, koji leže na putovima vrućih 
vjetrova. 

Tko je taj, koji je tako slabo gospodario, tko je 
šume sasjekao, polja zanemario, rijeke pustio da se 
zamulje pijeskom i da se naprave škripine te otvorio 
vrata vrućima vjetrovima? 


PRESLUSANJE SVJEDOKA 

Ima jedno djelo, koje nosi naslov: »Rusija. Pot¬ 
puni zemljopisni opis naše domovine«. 

To je veliko i ozbiljno djelo. Ono zaprema čitavu 
policu, jer ima mnogo svezaka. Na koricama sva¬ 
koga sveska naslikana je trobojna zastava stare Ru¬ 
sije s dvoglavim orlom i carskom krunom preko 
obje glave. 

Djelo sadrži potanki opis svakoga kraja bivšega 
ruskoga carstva, njegovih šuma, sela i naselja. Dje¬ 
lo izvještava ne samo o prirodi zemlje, nego i o 
njezinim stanovnicima. Na kraju svakoga sveska 
nalazi se popis imena, koja su u svesku spomenuta. 

Navest ću jednu stranu, koju sam slučajno otvo¬ 
rio: Strekalov vlastelin, Strekalov, tvorničar, Stre- 
mouhov vlastelin, Stroganov, grof i veleposjednik, 
Struve, tvorničar, Struve, vlastelin, Strujski, vla¬ 
stelin, Strukov, trgovac, Stukalov, tvorničar, Suvo- 
rov, knez i vlastelin, Sudijenko, vlastelin, Sukin Bo¬ 
ris, vojvoda, Sukovkin, vlastelin. 

Vlastelin, veleposjednik, vlasnik tvornice, voj¬ 
voda, knez, trgovac, vlastelin i t. d. To su glavne 
osobe, to su gospodari stare Rusije pod trobojnom 
zastavom. 

Kako su gospodarili ti gospodari? O tome se 
pripovijeda potanko i opširno na tisućama strana. 

U drugom svesku (»Srednjeruski crnozemni 
kraj«) nalazimo ove navode: »Još početkom 19. sto¬ 
ljeća smatralo se najboljim gospodarem onoga po¬ 
sjednika, koji je najveći dio svoga šumskoga posjeda 
pretvorio u njive«. 

»Nakon oslobođenja kmetova prestali su posjed¬ 
nici seljacima davati drva, sasijekli mnoge šume i 
prodali drvo .. .« 

»Da bi iz svoga posjeda izvukli što više, proda¬ 
vali su šumu za sječu«. 

»Seoske općine nijesu posjedovale nijednoga ko¬ 
madića šume, a šume, koje su pripadale vlasteli 
i državi, bile su tako dobro čuvane, da seljaci nijesu 
znali, gdje da nađu potrebno šiblje«. 

Tako je to bilo: Vlastela su šumu čuvala od 
seljaka, ali je nijesu štedjela. Oboružani čuvari jašili 
su kroz šumu i pozorno slušali, da li se gdje ne čuje 
udaranje sjekire, i lovili »samovoljne drvosječe«. Za 
svaku posječenu brezu bio je seljak strogo kažnjen, 
kažnjen tamnicom. Sama vlastela prodavala su či¬ 
tave šumske krajeve, da se šuma sasiječe i nitko ih 
nije radi toga pozvao pred sud. Zar se Stremouhova 
moglo kazniti, što je prodao svoju -šumu, da se sa¬ 
siječe ? 

Zašto bi Stremouhov štedio šumu ? 

Drveće u šumi raste polagano. Kapital u banci 
raste brže. Bilo je korisnije posjeći šumu i novac 
odnijeti u banku, nego li šumu štedjeti i samo prirast 
sjeći. 

Od vremena na vrijeme pojavili bi se u novina¬ 
ma i časopisima članci o osiromašenju crnozemnoga 
kraja i o tom, kako polja propadaju radi uništavanja 
šuma. 

Profesor Bogdanov, učenjak onoga doba, pisao 
je: »Ne poduzmu li se nikakve mjere, pretvorit će 
se crnozemna ravnica u skoro vrijeme u pustinju«. 

Ali zato se nijesu nimalo brinuli Stremouhovi, 
Strekalovi i Sukovkini. Svaki je od njih mislio samo 
o današnjemu danu i o sebi. 

Uništavanje šuma napredovalo je sve brže i 
brže. Bilo je prekinuto samo za ono vrijeme, dok su 
cijene drvu i žitu padale i kad se nije isplatilo šume 
sasjeći i šumsko tlo pretvoriti u njive. 

Na petrogradskoj burzi pravljeni su zaključci, 
na burzi su cijene rasle i padale. Danas se za žito 
ili za drvo plaćalo mnogo, a sutra malo. Danas su se 
cijene tako digle, da se od toga zavrtjelo u glavi, a 
sutra je uslijedio iznenadni i katastrofalni pad cije¬ 
na. To se nazivlje igra na burzi. 

Bila je to bjesomučna igra. Cijene su rasle ili 
grozničavo padale, a time je i cijela priroda zemlje 
bivala bacana kao u groznici. 

Čas su šume bezobzirno sjekli, čas je sječa bivala 
obustavljena i čitava brda posječenoga đrveta bez¬ 
brižno su ostavljana u šumi. 

Radom u zemlji nije upravljala nikakva plan¬ 
ska državna komisija, nego je to činila burza. Ne 
plan, nego popis cijena upravljao je prirodom. Čita¬ 
va priroda zemlje uvučena je u igru špekulacije, u 
igru, koju su igrali privrednici u zgradi burze na 
obalama Neve. 


BAJKA O VRBI I SLAMI 

Tako su gospodarili stari gospodari Rusije šu¬ 
mom. Šuma je bila u njihovima rukama i oni su s 
njom radili, što su htjeli. 

Seljaci pak, milijuni seljačkih porodica, nijesu 
znali, gdje bi uzeli malo granja. 

U djelu »Rusija« veli se jednostavno i stvarno: 
»Posjednici su prestali davati seljacima drvo«. Što 
je to značilo za seljake ? Kako su oni živjeli bez drva 
za gradnju kuća i bez goriva za peći ? 

Djelo »Rusija« kazuje nam to potanko pa donosi 
i neke slike: »Niska, slamom pokrivena kolibica, u 
većini je slučajeva tako zvana crna koliba ili dimna 
koliba, to jest, koliba bez dimnjaka/*) Budući da ne¬ 
ma drva, sagrađene su one od različitoga đrveta za¬ 
jedno: od dubovine, jasenovine, johe, pa dapače i od 
vrbe. Uz kolibu se prislanja staja od pletera i sla¬ 
mom pokrivena. A jer pleter ne štiti zimi marvu 
dovoljno od zimi, mora se telad, janjce i praščiće 
uzeti u kuću. Možemo sebi predstaviti, da to nije 
u prilog čistoće i reda u takvoj kolibi, u kojoj i bez 
toga mora cijela obitelj stanovati na prostoru od 25 
do 36 četvornih aršina (aršin ima 71 centimetar). 

»Radi stoke pravi seljak samo vrlo rijetko pod 
od drvenih dasaka, najčešće se zadovoljava podom 
od ilovače. Iza staje leži slamom pokriven žitni ham- 
bar...« 

»Zbog slamne pušnice i slamnoga krova na svi¬ 
ma seoskima zgradama, davala bi sela središnjega 
crnozemnoga kraja vrlo ružnu sliku, da nije bilo 
spasiteljice — vrbe ... Vrbama su okružena seljačka 
dvorišta, vrtovi i hambari. Na to pazi pače i zemska 
policija, jer gusto lišće toga drveća daje slamnim 
krovovima i drvenim zgradama neku zaštitu pred 
požarom ... Mnogi seljaci smatraju dimne kolibe, 
tako zvane »crne kolibe«, toplijima nego »bijele ko¬ 
libe«, ali takvo grijanje je vrlo škodljivo za oči selja¬ 
ka. Još u većoj mjeri vrijedi to za stare seljake, koji 
— jer nijesu u stanju, da se za vrijeme loženja udalje 
od peći — ostaju ležati u gustom oblaku dima. Za 
vrijeme loženja vrata te kolibe su otvorena i radi 
toga se oblaci gustoga dima skupljaju nad vratima, 
pod krovom«. 

»Radi toga oslijepe često stariji seljaci prije vre¬ 
mena. Kako đrveta nema gotovo u cijeloj crnozem- 
noj oblasti, loži se slama . . . Kupaonice kod seljaka 


*) Iz »crne« kolibe dim ne odlazi kroz dimnjak, nego 
ulazi ravno u kolibu te odatle kroz vrata napolje. 

nijesu uobičajene . . . Seljaci se peru u ruskim pe¬ 
ćima«. 

Tako izvještavaju u djelu »Rusija« mirni i stvar¬ 
ni očevidci, članovi carskoga geografskoga društva, 
o životu ruskih seljaka. 

»Hvala zadržavanju marve u kolibama« ruski su 
seljaci imali pod od ilovače. 

»Hvala krovovima od slame« sela su izgledala 
nelijepo. 

»Hvala dimu« oslijepili bi ruski seljaci prije vre¬ 
mena. Hvala, hvala ... 

Komu i zašto da se hvali ? Dimu ? Marvi ? Slami ? 

Ne, prije svega trebalo je naravno zahvaliti oni¬ 
ma, koji su »prestali davati seljacima drvo«. 

Seljačke su kolibe bile uske, jer je drvo bilo 
skupo. 

»Kupaonice nisu bile uobičajene«, jer je drvo 
bilo skupo. Štala je bila hladna, jer je drvo bilo sku¬ 
po. Pod je bio od ilovače, jer je drvo bilo skupo. Peći 
su ložili slamom, kolibe su grijali dimom, marvu su 
zimi uzimali u kolibe, i to sve radi toga, što je drvo 
bilo skupo. Drvo je pripadalo veleposjednicima i oni 
su određivali cijenu drvetu. 

Seljacima su pak savjetovali, štaviše njima su 
# zapovijedali, da sade »spasonosne vrbe«. Onda sela 
ne će tako loše izgledati i požari ne će biti tako 
strašni. 

Vrbe protiv požara! Zaista su otkrili protiv va¬ 
tre siguran materijal! Kako može vrba čuvati od 
požara, kad je čitavo selo od slame, kad je svaka 
koliba slamna kamara. Slama daje vrlo malo topline, 
kad se njome lože peći, ali ako tri desetka slamnih 
krovova najednom gore, onda je vruće ne samo u 
kolibama, nego i na ulici. Čitava bi se sela uz vjetar 
pretvorila u pepeo. Djeca bi se gušila u dimu, starci 
i bolesnici izgarali bi živi na pećima. 

I sve to »hvala krovovima od slame«, hvala 
tomu, što seljaci nijesu imah drveta. 

Slamom su pokrivah kolibe, slamom su ložili 
peći, na slami se spavalo. 

Za slamu, za slamku su se hvatali osiromašeni 
seljaci. 

Bila je sreća, ako je seljak imao dosta slame. 

»U godinama nerodice« — piše dalje u djelu 
»Rusija« — seljaku nedostaje svega: manjka mu 
kruh, krma za marvu, gorivo, pa i krov nad glavom. 
Slama služi kao krma za marvu, a u nerodnim godi¬ 
nama skida se slama sa štala, da bi njome marvu 
bar nekako ishranili do proljeća. Običan gorivi ma¬ 
terijal mora se nadomjestiti čkaljem i svakojakom 
— po putovima i međama sabranom — stepnom tra¬ 
vom, pa i samom osušenom goveđom balegom. Dim 
od balege još je škodljiviji za oči, nego li dim od 
slame, da i ne govorimo o tom, kako se loženjem ba¬ 
lege oduzima njivama gnoj«. 

Tako su ljudi živjeli. Sve ovo zvuči ljudima u 
Sovjetskom Savezu, koji nijesu poznavali staru vlast, 
kao neka strašna i nevjerojatna bajka. 

Kravama su davali, da jedu krovove, a štale su 
ostajale bez krovova. Peći su ložili goveđom balegom, 
a za njive nije bilo gnoja. 

Orali su i đrljali zemlju, a poslije žetve tjerali 
su stoku na svoje njive. Oni to nijesu činili iz glu¬ 
posti, a niti iz šale, nego jednostavno radi toga, što 
seljaci nijesu imali niti livada, niti šuma, a niti šta- 
gljeva za sijeno. 


ŠUMA, LIVADA I NJIVA 

Hoće li se, da u gospodarstvu vlada red, treba 
da šuma, livada i njiva rade sporazumno, treba da 
se međusobno pomažu. 

Seljaci nijesu gotovo nikad posjedovali šumu i 
livadu, nego samo njivu. 

U djelu »Rusija« piše: »Seljacima su uglavnom 
svuda dodijeljene samo njive«. 

Bez šuma bilo je teško, ali bez livada još teže. 
Budući da seljak nije imao livade, imao je vrlo malo 
krme. Bez krme nema marve. Bez marve nema gno¬ 
ja, a bez gnoja nema hrane za njive. 

To je bio lanac, koji se protezao od livade do 
njive: Livada — krma — stado — gnoj — njiva. 

Kad se povuklo na jednom kraju toga lanca, 
osjetio se udarac i na drugom kraju. 

Postojao je još jedan lanac. Ako nije bilo livade, 
bilo je malo krme. Kad je malo krme, konji su slabi. 
Kad su konji bili slabi, nije se njiva obrađivala plu¬ 
gom, nego drvenim ralom. 

U istoj knjizi »Rusija« stoji: »Mala upotreba 
pluga u seljačkom gospodarstvu objašnjuje se uglav¬ 
nom tim, što su seljački konji uslijed opće nestašice 
krme slabi«. 

Zar se moglo drvenim ralom dobro obrađivati 
zemlju? Njivu treba orati duboko. U dubini je ma¬ 
terijal za izgradnju rezervoara mnogo čvršći, nego li 
na površini, ondje ima više vapna. Na površini ima 
samo malo vapna, jer ga je voda isprala. 

Da se jedan hektar zemlje uzore samo dvadeset 
centimetara duboko, treba pet tisuća tona zemlje 
dići za dvadeset centimetara i onda za isto toliko 
u stranu pomaći. Pet tisuća tona, to je tri stotine 
teretnih kola, to je nekoliko željezničkih vlakova 
punih zemlje. 

Čitavo tlo treba prevrnuti! Zato je potreban 
traktor ili barem jak konj; zato je potreban plug, a 
ne stari, krivi zub kao što je ralo! 


. MRLJE NA SUNCU I MRLJE NA ZEMLJI 

Sve češće su dolazile nerodne i gladne godine. 
U 18. stoljeću bilo je 34 gladnih godina, u 19. sto¬ 
ljeću — 40, a u 20. stoljeću slijedila je jedna gladna 
godina za drugom: 1901., 1905., 1906., 1907., 1908., 
1911. i 1912. . . . 

O uzroku nerodice svađali su se učenjaci na svo¬ 
jim kongresima i sastavljali duge, učene, izvještaje, 
agronomske, astronomske, etnografske, pače i psi¬ 
hološke — o duši ruskoga seljaka! 

Agronomi su izjavili, da plodnost zemlje pada, 
jer u prirodi postoji tako zvani zakon o opadanju 
zemljišnoga prinosa. 

To znači isto, kao kad bi se reklo, da kiša pada, 
jer postoji zakon, da kiša mora padati. 

Pristaše maglovitih svemirskih teorija objasnili 
su stvar drukčije. Oni su rekli: Sunčane pjege su 
tomu krive! Velikim računima pokušali su doka¬ 
zati, da se nerodne godine poklapaju s onima, kad 
se na suncu pokazuju najveće pjege. Zaista, mudra 
teorija! 

Međutim, u osnovi, stvar je bila mnogo jedno¬ 
stavnija. 

Prvi i glavni uzrok nerodica nije dolazio od 
mrlja na suncu nego od mrlja na zemlji. Da su se 
učeni agronomi i astronomi jednostavno ođvezli na 
selo i da su uporedili veleposjedničke njive sa seljač¬ 
kima, bili bi vidjeli, da je i u najgorim nerodnim go¬ 
dinama raž i zob kod veleposjednika bila i gušća i 
viša. 

Zašto to? Možda zato, što je veleposjednika 
grijalo drugo sunce, koje nije imalo mnogo mrlja? 
Ili možda zato, što za veleposjedničku njivu vrijede 
drugi prirodni zakoni? 

Ne. Sve je bilo u tomu, što je veleposjednik imao 
site konje, dosta marve i što je svoje njive dao orati 
izvrsnim engleskim plugovima. Siromašni je seljak, 
naprotiv, imao malo zemlje, njegov konj jedva se 
držao na nogama, a zemlja je bila jadno uzorana 
drvenim ralom. Odatle dolazi »opadanje prinosa«. 

Što je zemlja seljaku manje rađala, to je više 
trebao. Seljak je uzimao zemlju u najam, dakako 
opet od veleposjednika, kojemu je za nju skupo pla¬ 
ćao. Za svoju je zemlju također morao mnogo platiti. 

Seljaci nijesu bili oslobođeni badava, nego za 
novac, za tako zvanu »otkupninu«. To je izgledalo 
kao otkup ljudi, koji su dospjeli u ruke kakve raz¬ 
bojničke bande. Očevi, djeca i unuci plaćali su ot¬ 
kupninu. 

Reklo se, da plaćaju za svoja polja, ali u stvari su 
plaćali daleko više, nego li je sva njihova zemlja 
vrijedila. Dakle, oni su plaćali ne samo za zemlju, 
nego i za sebe. 

»Mali seljak je platio — tako stoji u knjizi »Ru¬ 
sija« — 51 rubalj za zemlju, koja mu je manjkala, i 
7 rubalja i 20 kopejki u ime »otkupnine«. Prvu je 
svotu seljak morao platiti u cijelosti, pa makar mo¬ 
rao novac pozajmiti ili unaprijed prodati svoj rad, 
jer inače ne bi dobio svoju žetvu; za onih pak 7 ru¬ 
balja i 20 kopejki morao je bezuslovno ostati u za¬ 
ostatku«. 

Tako je seljak morao čitav svoj život plaćati 
»otkupninu« i još k tomu svoj rad prodavati unapri¬ 
jed. A ako nije sve odradio, nije dobio svoju žetvu. 

Seljački dugovi i zaostatci su rasli. Da bi se 
toga bilo kako oslobodio, prodao bi seljak konja, 
prodao kravu. 

»Što se tiče broja seljačkih gospodarstava bez 
konja, to njihov broj stalno raste i sada iznosi 31.7 
postotaka«. 

Dakle, gotovo jedna trećina seljačkih gospodar¬ 
stava bila je bez konja. 

Kako se može raditi bez konja? Rukama se ne 
mogu dići tisuće tona zemlje! 

»Posjednik ovakvoga upropaštenoga gospodar¬ 
stva bez konja zatvarao je prozore na svojoj kolibi 
daskama, sitnu je djecu smjestio kod rodbine i upu¬ 
tio se sa svojom ženom drugamo da traži kakvo 
zaposlenje«. 

Ljudi su napuštali zemlju, koja ih nije mogla 
ishraniti, i odlazili. Unajmili su se kao sluge ili su 
otišli u tvornice. Selili su u granične krajeve ili u 
Sibiriju. 

Ni ondje nije bilo bolje. 

U 16. svesku knjige »Rusija« piše o zapadnoj 
Sibiriji ovo: »Težak položaj znatnoga dijela stanov¬ 
ništva, upropaštenoga od posljednjih učestalih gladi, 
a koje je moralo svoju stoku prodati, da bi kupilo 
kruha i platilo poreze, koje su mjesne vlasti često 
bez svakoga obzira utjerivale, sprečava svaki na¬ 
predak poljodjelstva«. 

Dakle i u Sibiriji je vladao glad, i u Sibiriji su 
vlasti postupale »bez ikakvoga obzira«. 

Uza sve to ljudi su putovali u Sibiriju. Išli su 
sami, dragovoljno onamo, kamo su u ono vrijeme 
tjerali prognanike pod pratnjom. 

U nerodnim godinama odlazili su čitavi kotarevi 
na put. 

»U tim godinama — piše u knjizi »Rusija« — 
govorili su seljaci, da bi opravdali svoj nesuvremeni 
poriv za selenjem, ovako: Kod kuće ćemo sigurno 
umrijeti od glada, a ondje (u pograničnim krajevi¬ 
ma) možda ne ćemo propasti«. 

U većini slučajeva ti se bijedni seljaci nijesu 
prevarili. 

S preostalim konjićem ili s volovskom zapre¬ 
gom, s tri rublja u džepu, koja su im preostala, pošto 
su platili ostatak poreza i dugova, napustili su oni 
svoje razoreno gnijezdo. Tako su putovali »u ime 
Kristovo«, kako su oni to nazivali. Putem nijesu 
trošili ništa niti za porodicu, niti za konje ili volove, 
jer su im pomagali seljaci u selima, koja su prolazili 
i koja su bolje živjela. Tako su stigli u pogranične 
krajeve, gdje je bilo dosta slobodne zemlje. 

Ali nijesu svi iseljenici bili tako sretni, da nađu 
zemlju, s koje ih ne bi protjerali i na kojoj bi se 
mogli naseliti. Događalo se, da ti iseljenici nijesu 
našli slobodne zemlje niti ikakve druge pomoći. 

Tada su se vratili — opet proseći »u ime Kri¬ 
stovo« — sada već potpunoma osiromašeni u svoj 
rodni kraj, pošto su putem izgubili jedan dio obitelji 
zbog glada i zime. 

»Vlada je opravdano smatrala, da to samovoljno 
i od vlade ne rukovođeno iseljavanje nanosi vele¬ 
posjednikom gospodarstvu štetu, jer je izazvalo pad 
zakupnina i povećanje nadnice. Ali nijedna vlast na 
svijetu nije bila u stanju, da spriječi naravno ise¬ 
ljavanje viška stanovništva«. 

Šta znače ove neobične izjave, kad ih se dobro 
prouči? 

Seljaku su oduzeli njive, livade i šume, potpuno 
su ga upropastili i prisilili, da se otkine od rodne 
grude, da napusti upropaštenu kuću i da bježi na 
kraj svijeta, gdje možda još ima zemlje, koju nijesu 
veleposjednici prisvojili, gdje se — za pravo, da smi¬ 
ješ obrađivati zemlju — ne mora prodati vlastiti 
rad, vlastita žetva za godinu dana ili za još i više. 

Pa ni to im nijesu htjeli dopustiti — »samovoljno 
iseljavanje štetno je«. Komu je štetno? Da li selja¬ 
cima, kojima su glad i zima pomorili djecu na putu ? 
'Ne, štetno je za veleposjednike, štetno je za njihovo 
gospodarstvo. 

Ljudi su bježali, jer nijesu mogli platiti presku¬ 
pu cijenu za zemlju. Vlada je pak umovala: »To je 
štetno. Tko će platiti zakupninu, kad oni pobjegnu?« 

Ljudi su bježali, jer nijesu htjeli da budu sluge, 
da cijeloga svoga života budu tuđi robovi. 

A veleposjednici su držali: »Tko će raditi na na¬ 
šima poljima, kad njih više ne bude? Onda ćemo 
morati plaćati visoke nadnice, a to je loše«. 

To znači, bilo je nemoguće ostati na rodnom 
ognjištu, a nije se smjelo otići. Što da se radi ? 

Seljaci su se bunili, oni su palili i rušili gospod¬ 
ska gnijezda iz osvete za svoja uništena gnijezda. 

Onda bi stizale vojničke čete uz udaranje bub¬ 
nja u sela i na posjede — ustanci su bivali straho¬ 
vito ugušivani i sve je ostalo kao i prije. 

RAZARANJE ZEMLJE 


» 


Ministarstvo unutrašnjih djela javlja u svojemu 
izvještaju od 1908. ovo: 

»Smrt od glada prijeti svake godine znatnom 
dijelu poljodjelskoga stanovništva Rusije kao vrlo 
vjerojatna sudbina«. 

Jedna gladna godina vukla je druge gladne go¬ 
dine za sobom. Za vrijeme glada prodali bi seljaci 
sve, što su imali, samo da prebrode strašnu zimu i 
da bi izdržali do proljeća. Kad je nastalo proljeće, 
oni nijesu imali ništa, čim bi mogli obraditi zemlju. 
Kroz sela su prolazili trgovci i oni su iskorišćavali 
nevolju od glada i pokupovali sve uz vrlo jeftinu cije¬ 
nu. Lijepe nedjeljne haljine bakine bile su izvučene 
iz sanduka. Žene su prodavale svoju kosu — za vrlo 
lijepu pletenicu plaćalo se dva rublja. 

A kad je bilo prodano sve — dugo to ne traje, 
dok seljak proda svu svoju imovinu — šta su seljaci 
mogli raditi? 

Prositi? U koga? 

U svakomu se selu nalazilo nekoliko bogatih se¬ 
ljaka, koji su imali žita na zalihi. Još više je žita bilo 
na gospodskim imanjima. 

Godine 1891., kad je glad zahvatio gotovo čita¬ 
vu zemlju, pisale su »Ruske Vjedomosti«: 

»Od ranoga jutra do mrkloga mraka idu gladni 
ljudi od kuće do kuće moleći milostinju i vraćajući 
se praznih ruku svojim porodicama. Nitko više ne 
daje milostinje«. 

Bilo je dobro, ako je netko mogao štogod pozaj¬ 
miti. Uslov je bio: za svaki pud žita treba od nove 
žetve vratiti tri ili četiri puda. 

To znači, da je jedna seljačka obitelj, koja je 
dogurala do proljeća, morala gotovo cijelu novu žet¬ 
vu dati za podmirenje duga. Žito je bilo unaprijed 
pojedeno. Na siti život nije se moglo misliti. Da bi 
brašno dulje trajalo, miješali su ga s lobodom, pepe¬ 
lom i zemljom. 

»Mjesto kruha jeo se korov — loboda« — pišu 
neke novine godine 1891., ali »i lobode već nestaje, 
a seljaci imaju još gotovo čitavu godinu pred sobom. 
Nema krumpira, nema kelja, nema krastavaca. Za 
stoku nema krme, za loženje nema ništa, niti ima 
slame, niti pljeve. Pud lobode opari se vrelom vodom 
i od toga nastaje neko smrdljivo blato. Malo se po¬ 
spe brašnom i od toga se peče kruh. Psi i mačke ne 
će da jedu taj kruh, a kokoši ginu ako ga jedu. Jede 
li se taj kruh na prazan želudac, mora se povraćati«. 

Ali jednoga lijepoga dana pojedena je i sva lo¬ 
boda. Ostati u rodnom selu znači sigurnu smrt. Sve 
ceste posute su bjeguncima. Skloništa u gradovima 
prepunjena su: gdje obično prespava po dvjesta, 
sada noćiva po tisuću ljudi. Svako sklonište je u 
isto vrijeme i baraka za zarazne bolesti i mrtvač¬ 
nica. 

Policija tjera bjegunce natrag u selo. Izdana je 
zapovijed, da se grad očisti — »pridošle stanovnike 
otjerati natrag u sela«. Ali protiv toga ljudskog mo¬ 
ra, koje se izlilo preko obale, ne može se ništa. 

Zemlja je opustošena kao za neprijateljske pro¬ 
vale. Rat ne uništava sve — mnogima donosi bogat¬ 
stvo. Tako je bilo i s gladom. 

Trgovci, prekupci i bogati seljaci debljali su i 
bogatili se od seljačkoga glada. Prodavali su svoje 
žito za trostruku cijenu, jedan su pud pozajmljivah, a 
tri dobivali natrag, uz bagatelnu cijenu pokupovali 
su imovinu gladnih seljaka, njihove konje i krave. 

Poslodavcima i tvorničarima donio je glad ta¬ 
kođer dosta — za vrijeme glada bila je radna snaga 
vrlo jeftina. 

Tisuće ljudi obogatile su se od glada. Ne samo 
od glada, nego i od pomoći gladnima. 

To se dogodilo ovako: 

Godine 1891. odredila je vlada: U vezi s »djelo¬ 
mičnim manjkom žetve« (prostije rečeno: u vezi s 
gladom) »treba potrebnima gubemijama dati za¬ 
jam«. Za četrdeset milijuna stanovnika odobrena su 

84 milijuna rubalja. To je bilo na glavu 1 rubalj i 
nekoliko kopejaka na godinu! I ni to nijesu dobili na 
poklon, nego samo kao zajam. Ni taj rubalj nijesu 
gladni primili odmah, niti su ga primili cijeloga. 

Tisuće zelenih, plavih i crvenih novčanica lepr¬ 
šale su kroz zemlju, a sa svih strana pružale su se 
požudne ruke za njima. 

Glad je nesreća, ah ne za sve. Od jednoga či¬ 
novnika do drugoga, od jednoga trgovca do dru¬ 
goga, od ruke do ruke, iz jedne novčarke u drugu 
putovale su te novčanice. 

Pera marnih knjigovođa su škripala, oni su pi¬ 
sali brojke — profite, posredničke pristojbe, procen¬ 
te, dividende, putne troškove, dnevnice, odštete! Mili¬ 
juni rubalja nijesu izdani za žito gladnima, nego za 
kamene kuće, lakirana kola, krzna od dabrovine či¬ 
novnicima i trgovcima. 

Za to je vrijeme sve više i više ljudi propadalo. 
Konačno je žito bilo kupljeno. Ah kakvo je to bilo 
brašno! Kroz svu Rusiju letjeli su vagoni, ah ne s 
pšeničnim brašnom, nego s nekom mješavinom od 
pšeničnog brašna, pijeska, šljunka i crnoga sjemena 
od korova. Na željeznici nijesu htjeli takvu robu 
preuzimati, ah su se žitni liferanti pozivah na svoj 
ugovor, u kojemu je stajalo: »Dopušta se do 30 pro¬ 
cenata nečistoće!« 

U novinama se pisalo, da su u žitne magazine 
potajno dovezena kola pijeska i šljunka — da bi se 
žito uredilo! Plaćeno im je za žito, a oni su dobav¬ 
ljah pijesak i šljunak. Davali su kamenje mjesto 
kruha. 

Konačno je žito stiglo na određenu stanicu i 
sada ga je trebalo otpremiti dalje. Opet se otvorila 
jedna rupa, u koju je žito, određeno za gladno selo, 
sipano. Vlasnici kola za prevoz tražili su u ime 
prevoznine za svakih deset pudova tri ih četiri puda 
za sebe — gotovo polovicu! 

Ni to još nije bio kraj: žito je trebalo samljeti. 
Trebalo je platiti mlinaru i opet žitom. 

Konačno je brašno stiglo u selo. Kotarski pri¬ 
stav i kotarski predstojnik late se posla i sastave 
listu onih, koji su u nevolji. Neprimjetno dolaze u 
popis i oni, koji kod kuće imaju čitave vreće žita. 
Mito je napravilo i drukčijih čudesa! 

Koliko su žita gladni zaista primili ? 

Evo jednoga primjera: 

U selu Abaševu, samarskoga kotara, došla su 
godine 1891. na 699 ljudi samo 62 puda raži, da se 
podijele (1 put ima 16 kg). To iznosi 1.4 kg na 
mjesec po glavi ili manje od 50 grama na dan. Osim 
toga nijesu dobili brašno svi gladni, nego samo oni, 
koji nijesu mogli raditi: djeca ispod 15 godina i 
starci iznad 55 godina. Tako je samo polovica obi¬ 
telji dobila kruha. Šta je bilo s onima iznad 15 i 
ispod 55 godina? Njima se reklo: Idite, pa radite! 

Gdje da nađu posla? 

Nekoliko tisuća (od milijuna!) bilo je zaposleno 
na gradnji željeznica i cesta; ali nadglednici nijesu 
primali na rad rado gladne ljude, kojima je lopata 
ispadala iz ruke od slabosti. Iskorišćavalo se selja¬ 
čku nevolju i plaćalo gladne nadnice. Devet kope- 
jaka na dan i to bez jela — to zacijelo nije mnogo! 
Tko nije htio raditi za takvu nadnicu, toga je gene¬ 
ral Anjenkov, koji je upravljao tim radom, dao iši- 
bati i pod stražom otpremiti u rodno selo. 

U gradovima su po svima zidovima visjeli pla¬ 
kati: »Koncert u korist gladnih«, »Dobrotvorni ba¬ 
zar u korist gladnih«. 

Sabirni arci išli su od ruke do ruke i ljudi, koji 
su na gladu zaradili tisuće, upisivali bi po 10, 15 pa 
i 50 rubalja, da bi se otvorila dobrotvorna kuhinja. 

Brzo je prošla i ta moda. Dosta im je bilo »do- 
brotvomosti«. 

Slavni ruski pisac Lav Tolstoj napisao je u ruj¬ 
nu godine 1892. 

»Gladni! Kuhinje! Kuhinje! Gladni! Sve je to 
tako staro i nama je sve to strašno dodijalo. 

Vama — u Moskvi, u Petrograđu — to je već 
dodijalo, ali ovdje gdje gladni od jutra do mraka 
stoje pod prozorima i pred vratima i gdje se ne može 
t preći preko ulice, a da se uvijek ne čuju iste riječi: 
»Dva dana nismo ništa jeli, posljednju smo ovcu 
pojeli. Što sada da radimo? Mi smo na kraju. Zar 
zbilja da umremo?«, ovdje je čovjeku — makar ko¬ 
liko ovo priznanje bilo sramotno — tako dodijalo, 
da te ljude gleda kao na svoje neprijatelje ... Doista, 
nama je dodijalo. Ali oni hoće ipak i da jedu, i oni 
hoće još da žive«. 


OSUDA 

Svjedoci su preslušani. Istraga je završena. Sud 
treba da donese svoju osudu. 

Tko je kriv za glad, za opustošenje zemlje, za 
pljačkanje njezinih bogatstava? Tko je zemlju do¬ 
veo do propasti, tko je kriv, da su najbolja crno- 
zemna polja postradala od suše, da tom golemom 
kraju prijeti opasnost, da se pretvori u pustinju? 

Nijesu za glad, za opustošenje zemlje bili krivi 
samo Strukovi, Stremouhovi i Sukovkini. Krivo je 
bilo čitavo prijašnje društveno uređenje, ono uređe¬ 
nje, u kojemu su jedni radnu snagu kupovali, a dru¬ 
gi bili prinuždeni da svoju radnu snagu prodaju. 

Osuda je mogla glasiti samo — Revolucija. 

Ta osuda nije pala onda, nego je provedena u 
listopadu 1917., kad je radni narod, kad su trudbeni¬ 
ci uzeli vlast u svoje ruke, da bi izgradili novo druš¬ 
tveno uređenje. 

SVJETSKI RED I SVJETSKI NERED 

Kako treba da izgleda novo društveno uređenje ? 

Ono treba da bude takvo uređenje, u kojemu ne 
će biti siromaštva i glada, u kojemu ne će biti ugnje¬ 
tavanja čovjeka po čovjeku. 

Hoćemo li glad ukloniti, nije dosta nabaviti 
strojeve i prisiliti zemlju, da više rodi. U mnogima 
državama daje zemlja veće prinose, nego li u pred- 
revolucionarnoj Rusiji. Tamo se polja obrađuju iz¬ 
vrsno, tamo ima dobrih plugova, jakih konja, stro¬ 
jeva i gnoja. Da li ljudi tamo gladuju? 

Uzimam njemačke novine »Berliner Tageblatt« 
broj 370. od 6. kolovoza 1932. U njima je velik 
članak o bijedi u Tiringiji. Ovdje donosimo neke od¬ 
lomke iz toga članka: 

»Prošle su jeseni seoski kotari morali izvaditi 
iz bolnica nemoćne, bogalje i bolesnike, jer njihove 
općine nijesu bile u stanju za njih plaćati odgova¬ 
rajući dio troškova ... pače i teško bolesni iz lud¬ 
nica morali su opet biti pušteni među narod. 

Kao značajno treba spomenuti selo Franken- 
hein. Gotovo čitavo selo od 1.200 stanovnika bez 
posla je. Prošloga ljeta nije načelnik mogao isplatiti 
ni jedan pfenig potpore kroz čitava tri mjeseca, pa 
je pučanstvo uputio, da traži jagode ili da sebi na 
neki drugi način »samo pomogne«. No s nastupom 
zime postajalo je stanje zdvojno. Da ne bi pomrlo 
od glada, počelo je cijelo selo prosjačiti i roditelji su 
sa svojom odraslom djecom obišli svu okolicu u op¬ 
segu od 40 kilometara. Nedjeljom bi se s nešto ži¬ 
votnih namirnica i s nekoliko isprošenih pfeniga 
vraćali svojoj obitelji. 

Budući da to nije bilo dosta, proširili su svoju 
»samopomoć« na krađu, provale i zabranjen lov. Pri 
takvim prilikama nije čudno, da se načelniku polu¬ 
paju prozori i da zemaljski savjetnik*) smije u op¬ 
ćinu doći samo onda, ako sa sobom donese novac 
za potpore. 

Da se čitava sela bave prosjačenjem kao obr¬ 
tom, to nije nikakva rijetkost. U drugim krajevima, 
gdje ne prose čitave općine, nego samo pojedine 
obitelji, stanovnici brane djecu, koju obitelji šalju 

*) Landrat — u Njemačkoj viši upravni činovnik, 
kao kotarski načelnik 

na prošenje, od žandara. Uglavnom, policija se 
pravi, kao da tu stvar ne vidi. 

Ipak je činjenica, da ona izdaje dozvole za pro- 
sjačenje, što dosta jasno karakterizira stanje u Ti- 
ringiji. Tako su na primjer načelnici u seoskom ko¬ 
taru Rudolstadt, kad već sami nijesu mogli pomoći 
stanovnicima izdali potvrde, da su već godinama bez 
posla i da ih općina više ne može pomagati. 

Umoljava se načelnike i policiju onih općina, 
gdje se posjednici tih dozvola za prosjačenje pojave, 
da im to omoguće i da im pomognu«. 

Slično se događa i u drugim državama, u koji¬ 
ma vlada stari poredak. 

Što se dogodilo? Zašto ljudi gladuju! Zar na 
svijetu ima premalo kruha? Ne, kruha ima dosta. 
Građanski se privredni stručnjaci tuže, da na svi¬ 
jetu ima i previše žita. 

Izgrađeni su prekrasni strojevi za obrađivanje 
zemlje, pronađen je način, da se gnoj pravi iz vode, 
iz zraka, iz ugljena i ostaloga vrlo jeftinoga materi¬ 
jala. Polja daju do sada neviđenu žetvu. U Italiji su 
uspjeli, da na pokusnima njivama dobiju s jednoga 
hektara i do 60 metričkih centi žita. 

Žitni su magazini u mnogima državama Evrope 
i Amerike puni puncati žita. Žitni trgovci ne znaju, 
kako bi se riješili viška, da mogu dići cijene žitu. 
Radi toga žito kvare (denaturiraju). Svatko znade, 
što je pokvareni (denaturirani) špirit — to je špirit 
pomiješan s petrolejem i drugima neugodnima i 
škodljivima primjesama, da ga se ne može piti. Sad 
se došlo dotle, da se i žito kvari (denaturirah U tu 
svrhu pomiješa se u žito prah od ugljena.^ Što se 
špirit denaturira, to je razumljivo — jer špirit je 
otrov. Ali kako se može kvariti, otrovati i neupotre¬ 
bljivim učiniti žito?! 

Njemački, američki i drugi radnici tražili su 
često, da se žito ne kvari. Radnici su govorili: »Mje¬ 
sto da se žito uništava, prodajte ga radije uz jeftinu 

cijenu radničkim sindikatima, da ga podijele neza¬ 
poslenim radnicima«. 

»Ne!« — glasio je odgovor. »To je nemoguće. 
Životne namirnice treba uništiti, kako bi njihova ci¬ 
jena ostala na visini«. 

To je lijepo društveno uređenje, u kojemu treba 
uništavati životne namirnice! 

Događaju se još luđe i gore stvari. Čujmo, što 
javljaju praške napredne novine »Der Gegen- 
Angriff« od 11. veljače 1934.: 

»Sije se žito. Žita se sije previše. Možda ipak 
ne? Utvrđena je činjenica, da se mnoštvo žita po 
svijetu spaljuje... Ili se primjesom različitih stvari 
neki dio »nepotrebnoga« žita pravi neuporabivim za 
ljude i pretvara se u krmu za stoku. Znamenite dan¬ 
ske krave tove se gotovo isključivo takvom hranom. 

Ali s goveđim je mesom gotovo isto, što i sa 
žitom: ima ga previše. Radi toga se danske krave 
u masama stavljaju u posebne strojeve, koji ih 
zdrobe i samelju; iz toga dobiven proizvod, smeđi 
kolač od mesa i kostiju, služi kao hrana za svinje. 
Čuje se, da Englezi rado kupuju debele svinje. To je 
bilo nekad — oni sada imadu i sami previše. Imadu 
previše za one, koji mogu kupiti, za druge je — da¬ 
kako — premalo. Radi toga se ondje više ne tove 
svinje samljevenim mesom i kostima danskih krava, 
nego ... svinje se pokolju i od njih se — tako traži 
taj »red« —pravi gnoj. Pravi se gnoj za nizozemska 
pšenična polja, koja su nastala sušenjem Zuider- 
skoga mora«. 

To zvuči od prilike kao ona bajka: 

»Bijaše nekad neki čovjek, koji imađaše sedam 
sinova...« 

Na poljima se sije pšenica. 

Pšenicom se hrane krave. 

Kravama se tove svinje. 

Svinjama se gnoji polje. 

Na polju se sije pšenica. 

I tako to ide bez konca i kraja. 

Razumni ljudski rad pretvara se u besmislenost, 
ludost. Njive se obrađuju, ali žetva se ne sabire. Sa- 
zivlju se konferencije, da se ustanovi, za koliko tre¬ 
ba da se smanji zasijana površina na svijetu. U 
Americi plaća vlada farmerima novčanu nagradu, 
ako neki dio svoje zemlje hotimice ostave neobra¬ 
đenim. 

Hotimično pretvaraju ljudi svoja plodna polja u 
pustare i pustinje. 

Opet nam se pred očima javlja mrtvo lice pu¬ 
stinje. Iskače nam pred oči ondje, gdje bi se tomu 
čovjek najmanje nadao: na najboljima poljima na 
svijetu, na plodnom, gnojnom i strojevima obrađe¬ 
nom zemljištu. 

Tko zove pustinju na ta polja? — Ljudi je 
sami zovu. I zovu je potpunoma svijesno. Izvanredni 
i vrlo obrazovani ljudi sastaju se radi toga na među¬ 
narodne konferencije. Svaki od njih ima pred svojim 
imenom ili iza njega čitav niz svečanih titula. Mini¬ 
star s portefeuille-om, poslanik X, vitez s nekoliko 
redova, tajni savjetnik, profesor Y, član parlamenta, 
pravi član te i te akademije ili društva, doktor te i 
te znanosti. 

Ti ljudi znadu vrlo dobro, što rade. Oni rade 
ono, što je za njih u tom času najkorisnije. Polja 
pretvoriti u pustinje, to je korisno. 

Za koga je korisno? Za čovječanstvo? Ne, ko¬ 
risno je za onu klasu, koja vlada svijetom. 

Takav red vlada na pet šestina svijeta. Pravije 
bi bilo kazati nered, a ne red; ne svjetski red, nego 
svjetski nered. 

NOVI GOSPODAR DOLAZI 

Koliko ljudi gladuje na zemlji? — Tri četvrtine 
cjelokupnoga stanovništva gladuje. To se događa 
uza sav golemi napredak poljodjelskih znanosti. 
Učenjaci kažu, da bi i u slučaju, da se čovječanstvo 
uveća četiri puta, svi mogli biti siti. Zato nisu po- 












trebni nikakvi novi izumi i pronalasci. Dosta je to, 

što postoji. , 

Na zemlji bi moglo vladati izobilje, ali ljudi gla¬ 
duju. Glad bi se mogao ukloniti, ali ljudima su ve¬ 
zane ruke, vezane su im društvenim redom, bolje 
rečeno društvenim neredom, koji na svijetu vlada. 

Ljudski je rad razbacan. Nema opće osnove, 
nema zajedničkog cilja. Jedni uništavaju ono, što 

drugi stvaraju. . . 

Priroda je raskomadana i svaki komadić ima 
drugoga gospodara. Ali priroda ne dopušta, da je se 
komada bez kazne, jer u prirodi je sve povezano. 

Posijeku se šume i rijeke stanu bjesniti. 

Uzoru se livade i njive postane neplodne. 

Stepe razgazi stoka, pašnjacima se ne da mira 
i na taj način se oslobodi pustinjski pijesak. 

Zemlja se previše natopi, da bi što bolje rodila, 
i za desetak godina pretvori se ona radi toga u 
močvaru. 

Osuše se čitavi morski zaljevi, da se dobiju plo¬ 
dna polja, a druga obrađena polja se napuštaju. 

Nitko se ne brine za sve, za cjelinu. Svatko mi¬ 
sli samo na sebe i na današnji dan. Nitko ne misli 
na to, što će biti poslije deset godina. 

Što da se radi? 

Treba prirodu od komadića opet sastaviti u 
cjelinu, treba ljude skupiti u jedinstvenu radnu voj¬ 
sku. Kad zemlja postane društvenom svojinom, kad 
ljudski rad bude podruštvljen, onda će čovječanstvo 
kao jedno veliko biće raditi prema zajedničkoj osno¬ 
vi za zajednički cilj. 

Život toga bića bit će beskonačan. Ono ce moći 
sve stvoriti. Ono će imati milijune radnih ruku i 
golem mozag, jedinstvenu svjetsku znanost. 

Cijela će priroda postati jedinstveno veliko go¬ 
spodarstvo. .... 

To biće ne će uništavati žito, niti njive pretva¬ 
rati u pustinju. Ono će biti pametan gospodar na 
zemlji. 

Ali kad će to biti? Skoro. Na jednoj šestini ku¬ 
gle zemaljske već je počeo udruženi rad na pođru- 
štvljenoj zemlji. 

NAREDBA PROTIV PRIRODNIH SILA 

Listopadska revolucija na šestini zemaljske ku¬ 
gle učinila je zemlju društvenom i ljudski rad dru¬ 
štvenim. 

Petgodišnji plan udružio je milijune seljaka 
u artele (kolhoze) i dao im pomoć stotina tisuća 
savršenih i valjanih strojeva: vršalica, traktora, 
motora i kombajna (strojevi, koji u isto vrijeme 
kose i vrše). Vojska od dva milijuna agronoma, in- 
žinjera, šofera i mehaničara poslana je na polja, da 
ih preurede, da jednom za uvijek odstrane nerodicu. 
Svagdje je rad organiziran po planu. Plan je pak 
velik znanstveni rad, osnova je izrađena na znan¬ 
stvenoj podlozi. 

Znanost kazuje, kad i što treba sijati, kakve 
strojeve treba upotrebiti, kako treba tlo gnojiti, ka¬ 
ko se treba boriti protiv korova. 

Stotine instituta Lenjinske Poljodjelske Akade¬ 
mije, stotine pokusnih stanica i laboratorija nadgle¬ 
daju i prave pokuse, proučavaju zemlju i bilje, da bi 
mogli što bolje preurediti jedno i drugo. 

Sazivlju se znanstvene konferencije: jedna za 
borbu protiv suše, druga za natapanje krajeva na 
lijevoj obali rijeke Volge, treća za pravljenje vješta- 
čke kiše. 

U Sovjetskom Savezu navješten je rat starom 
neprijatelju — suši. 

22. svibnja 1932. objavljena je u svim novinama 
Sovjetskoga Saveza naredba, koju su potpisali Sta¬ 
ljin i Molotov »o pobijanju suše u krajevima lijevo 
od Volge«. 

Jedna naredba protiv prirodnih sila. Nikad još 
nijesu ljudi sebi stavili u zadatak, da riješe ovakvu 
zadaću. 

Ljeti godine 1934. zahvatila je suša Evropu i 
Ameriku. Suša je pritisnula čitave države. U engle¬ 
skim su selima kraj seoskih zdenaca stajali čitavi 
redovi ljudi s vrčevima i kantama. U Sjedinjenim 
Državama Američkima, u Jovi, bilo je lišće na dr¬ 
veću za polovicu manje, nego obično. U Minesoti su 
čitave šume propale, livade se osušile, a marva je 
prodavana u bescijenje. 

Američka je vlada preselila više tisuća farmera 
i odvezla stoku iz sušnih krajeva. Ali na neku bor¬ 
bu protiv suše nije ni pomislila. 

Zašto suzbijati sušu? Što je manja žetva, to su 
više cijene žitu. Kako su javile američke novine, re¬ 
kao je Wallace, ministar za poljodjelstvo, da ta suša 
može biti »blagodat za cijeli narod«. 

U Sovjetskom Savezu suša nije nikakva blago¬ 
dat. Od suše nema u Sovjetskom Savezu nikomu ko¬ 
risti. Suša je neprijatelj. Protiv toga neprijatelja iz¬ 
dana je u Sovjetskom Savezu naredba, koja gotovo 
sliči objavi rata. 

U Sovjetskom Savezu iza naredbe slijedi odmah 
plan, a iza njega — ostvarenje. U krajevima lijevo 
od Volge su u toku radovi za natapanje stepe. Proći 
će deset do petnaest godina i više nikad ne će biti 
suše u krajevima oko Volge. 

Kako će se to izvesti ? 

Da bi se vidjelo, što će onda biti i kako će iz¬ 
gledati krajevi preko Volge nakon petnaest godina, 
dosta je pogledati u planove, koji se nalaze u »Gos- 
planu« — državnoj planskoj komisiji SSSR. 

Kanali za natapanje razdijelit će stepe na ve¬ 
like četvorine. Uzduž kanala bit će zasađeni šumski 
pojasi, da bi se polja zaštitilo od vrućih pustinjskih 
vjetrova. Svako će polje izgledati kao kakva velika 
soba s četiri zelena zida. 

Uzduž betonskih obala tih kanala bit će smje¬ 
štene električne sisaljke sa spravama za polijevanje. 
Na znak kojega radnika počet će po poljima plju- 
štati umjetna kiša. 

Odakle će se uzeti voda? 

Uzet će se iz rijeke Volge. Korito njezino za ne¬ 
koliko je metara niže od stepe na lijevoj njezinoj 
obali, pa će se voda morati sisaljkama crpsti. Moćne 
sisaljke crpst će vodu iz Volge i kroz velike cijevi 
goniti u umjetna jezera — vodne rezervoare. Vodi 
će se odrediti novi, treći put: iz rijeke natrag u ste¬ 
pu, i voda će morati slušati. 

Tako će u tom kraju nastati uređena mreža 
umjetnih jezera, kanala i šume. 

Ljudima, koji će odozgo iz aeroplana gledati na 
zemlju, izgledat će, da to dolje nije zemlja, nego neki 
drugi planet, sličan Marsu, s tamnim crtama i kru¬ 
govima. 

Zemlja će se obnoviti i na toj će zemlji živjeti 
novi ljudi. Zar će poljodjelac-inžinjer, pobjednik nad 
sušom, biti sličan onomu robu te zemlje, kojega je 
poznavala »Rusija« pod dvoglavim orlom i troboj- 
nicom ? 

TREĆI RAZGOVOR 


DOMOVINA ŽITA 


MOBILIZACIJA BILJAKA 

Gospodar je stigao i odmah počeo uređivati 
svoju kuću. Cijela je zemlja bila porušena gladom, 
ratom i tifusom. Na glavnim ulicama u Lenjingradu 
rasla je trava. Na željezničkim prugama su vlakovi 
zapinjali, iskakali iz tračnica i gorjeli. Za ratnih go¬ 
dina zarasla su polja stepnom travom, čkaljem i sva¬ 
kovrsnim korovom. Strojevi u tvornicama bili su 
posvema zarđali. 

Bile su pune ruke posla. Napola razorene tvor¬ 
nice, gradove i željeznice trebalo je popraviti, zara¬ 
sla polja preorati i obraditi. Nije se radilo samo o 
tom, da se stare zgrade poprave, trebalo je sve iz 
temelja pregraditi. 

Čitamo li stare novina, čudimo se, kako su da¬ 
lekovidni bih ondašnji ljudi, koji su imali toliko od¬ 
važnosti, da izrade osnovu o elektrifikaciji cijele ze¬ 
mlje u ono vrijeme, kad Lenjingrad i Moskva često 
po nedjelju dana nisu imali nikakve rasvjete. 

I kolika je to bila odvažnost, da se neposredno 
poslije građanskoga rata počne s obnovom polja i da 
se sovjetskim učenjacima povjeri izvanredno teška 
zadaća, da mobiliziraju biljke cijeloga svijeta. 

Stotine su godina ruski seljaci obrađivali polja 
kako bilo, sijali korov zajedno sa žitom, bolesno sje¬ 
me sa zdravim, slabo s dobrim, sijali su jedno sjeme, 

koje je dobro za tu zemlju, s drugim, koje je dobro 
za drukčiju zemlju. 

Na jednoj te istoj njivi raslo je po petnaest vrsti 
raži ili pšenice. Nitko se nije brinuo o tom, što je 
jedna vrst osjetljiva za vrućinu, a druga za hladno¬ 
ću, da jedna treba dugo, a druga kratko proljeće. 

Sijalo se na sreću. Tomu je odgovaralo i žito: 
imalo je zakržljalo i slijepo klasje, davalo mali rod. 
Uslijed rata zapuštena su polja još više. Trebalo ih je 
dovesti u red i zasijati odabranim sjemenom, zasijati 
zdravim i jakim sjemenom, koje odgovara podneblju 
i sastavu tla. 

Sovjetska je vlada odredila, da se mobiliziraju 
biljke sa cijele kugle zemaljske. U sve dijelove svi¬ 
jeta poslane su ekspedicije, da unovače armiju naj¬ 
boljih, izabranih biljaka za službu u Sovjetskom Sa¬ 
vezu. 


ŽIVA ZBIRKA 

Mobilizacija biljaka provodila se i prije, u dru¬ 
gim zemljama. Prva država, koja je provela takvu 
mobilizaciju, bile su Sjedinjene Države Sjeverne 
Amerike. Poljodjelski odsjek tih država poslao je 
svoje istraživače u cijeli svijet. Nije bilo gotovo ni¬ 
jedne države, u koju nijesu došli ti istraživači. Do¬ 
nijeli su sa sobom stotinu tisuća biljaka. Bilo je tu 
kaktusa bez bodljika iz Afganistana, funt teška bre- 
skva iz Kine, divljih lubenica iz pustinje Kalahari, 
palma iz Brazilije, koje su davale ukusno ulje, rijet¬ 
ke rasline iz Siama, iz kojih se dobiva lijek protiv 
gube. 

Još mnoge druge rijetke i čudnovate rasline do¬ 
nijeli su ti istraživači u Washington. Napravili su 
veliku zbirku, ali to nije bila kakva mrtva muzejska 
zbirka, kakav herbarij pun suhih trava, nego živa i 
cvatuća zbirka. Tisuće biljaka iz te zbirke dale su 
osnove za šume, njive i vrtove. U Sjedinjenim Drža¬ 
vama ima danas gotovo svaka kulturna biljka čita- 

voga svijeta. Na američkim poljima raste pšenica iz 
Ukrajine, ječam iz Male Azije, riža iz Afrike. U par¬ 
kovima, vrtovima i šumama raste grmlje iz Kine i 
datulje iz Sahare. 

U Americi su gotovo svi ljudi potomci doselje¬ 
nika iz stranih zemalja, pa su i biljke potomci dose¬ 
ljenika. Pače i brazilijanska kava nije rodom iz Bra¬ 
zilije, nego iz Afrike. Ima malo rođenih Američana 
među biljkama. Najpoznatiji među njima su krum¬ 
pir, pamuk i kukuruz. 



Kombajn pri žetvi u kotaru Palasovka 
(Republika Povolskih Nijemaca) 


PROROČANSKA SKRIŽALJKA 

Sovjetski istraživači mogli su mnogo šta naučiti 
od američkih istraživača. Ali ne valja se na slijepo 
povoditi za drugim, nego s razborom. Kako su tra¬ 
žili Američani? Oni su išli svuda, kamo su mogli 
stići, i uzimali su sobom sve, što su vidjeli. 

Sovjetski istraživači su odlučili raditi drugačije. 
Imali su malo vremena i malo sredstava. Morali su 
za kratko vrijeme skupiti sve bogatstvo biljaka na 

zemlji. Zbog toga je trebalo unaprijed znati, što je 
potrebno tražiti i gdje se to mora tražiti. 

Prije odlaska iz Moskve i Lenjingrada trebalo 
je na karti točno odrediti, kamo treba ići, da bi se 
našla najbolja pšenica, najbolji krumpir, najbolji pa¬ 
muk i najbolja loza. 

Kako se može unaprijed znati, gdje se nešto na¬ 
lazi, što još uopće nije otkriveno? 

Tu je pomogla znanost; ona je iskusna proro¬ 
čica. Događalo se, da je koji zvjezdoznanac odredio 
unaprijed mjesto, gdje se mora nalaziti neki planet 
i onda su ga drugi zvjezdoznanci s dalekozorom (te¬ 
leskopom) otkrili. Dogodilo se, da je koji kemik 
unaprijed opisao kakvu kovinu, koju su drugi kemici 
kasnije našli. Kemik Mendjeljejev sastavio je skri- 
žaljku svih elemenata. U skrižaljci je ostavio prazna 
mjesta za elemente, koji još nijesu bili poznati. 

Sada su ta mjesta ispunjena, ali Mendjeljejev je 
već tada predvidio, da će prazna mjesta na njegovoj 
skrižaljci biti popunjena. Uz cink — kazao je on, na 
pr. — treba da u skrižaljci bude neka kovina slična 
aluminiju, gustoće 5.9 i s takvim i takvima svojstvi¬ 
ma. Prošle su samo četiri godine i u svijet je javlje¬ 
no, da je pronađena kovina slična aluminiju. Nje¬ 
gova gustoća bila je upravo onakva, naime 5.9, 
kakvu je Mendjeljejev predskazivao. Ta kovina bila 
je Gallium. 

Uz pomoć svoje skrižaljke Mendjeljejev je una¬ 
prijed odredio još tri elementa: Skandium, Germa- 
nium i Polonium. 

Tako je znanost dala ljudima skrižaljku za od¬ 
ređivanje elemenata, koji postoje, ali još nijesu ot¬ 
kriveni. 

Da li se i biljke mogu poredati u takvu skrižalj¬ 
ku? To je već učinjeno. 

U toku mnogih stotina godina sabirali su uče¬ 
njaci neumornim sitnim radom biljke, poredali ih, 
proučavali oblik, slikali njihovo lišće, grane, cvijet, 
peteljke i žile, dali im imena i sastavili popis. Oni su 

točno opisali boju svakoga cvijeta, oblik sjemena, 
sastav lista, visinu drška. Zabilježili su sve pojedi¬ 
nosti: da li biljka ima goli ili zamotani plod, da li 
sjeme ima mrlje i točke ili ih nema. 

Taj je rad izvršen kao za zalihu, za budućnost. 
Ljudi nijesu znali, da li će, i od kakve će koristi biti 
njihove bilješke, da li će doista jednom sve te toč- 

kice, mrlje, končići, rebarca i brazgotine biti upotre- 
bljeni. Kao ugljene naslage rasle su i ležale u knji¬ 
žnicama debele knjige i svesci, koji su zapremali 
čitave stolove. Konačno je došlo vrijeme, da se sve 
to blago, koje je nagomilala znanost, izvadi i prisili 
na rad, kao što se ugljen sili na rad. 

Profesor Vavilov složio je na stotine vrtnih i 
poljskih biljaka u skrižaljke, u kojima su bile nave¬ 
dene osobine svake te biljke. Kao što je u Mendjelje- 
jevljevoj, tako je i u ovoj skrižaljci bilo praznih mje¬ 
sta. To su bila prazna mjesta za još neotkrivene 
biljke. Iz te se skrižaljke vidjelo, kakve se vrsti bi¬ 
ljaka mora još naći, a kakve ne. Na primjer, plave 
ruže nema u prirodi i u skrižaljci nije ostavljeno za 
nju slobodno mjesto. Grašak pak sa žutim cvijetom 
i grah sa crvenim cvijetom još nije pronađen, ali oni 
postoje i moraju se pronaći. Za njih su u skrižaljci 
ostavljena prazna mjesta, kao što se pri stolu osta¬ 
vlja slobodno mjesto za goste, koji su zakasnili. 

Stvar stoji ovako: na svakoj skrižaljci skuplje¬ 
na je cijela porodica koje biljke. Na primjer grašak 
sa svom svojom rodbinom: zelena rogačica, grah, 
soja, djetelina, grahorica i mnoge druge. Mnoge od 
tih biljaka imadu povrsti sa žutim cvijetom. U ru¬ 
brici »žuta boja cvijeta« ima djetelina i grahorica 
male križiće. To znači, da tih biljaka ima sa žutim 
cvijetom. Kod običnoga graška tih križića nema. To 
će mjesto biti popunjeno, čim se pronađe grašak sa 
žutim cvijetom. Budući da njegovi srodnici imadu 
žuti cvijet, mora ga i kod njega biti. 

Drugačije stoji stvar s ružom. Među njezinim 
srodnicima nema nijedne biljke s plavim cvijetom, 
nema je u cijeloj njezinoj obitelji. Radi toga se ne će 
ni tražiti plave ruže. 

Za poljodjelca nije važno, da li je koji cvijet 
crven ili plav. Ima mnogo važnijih obilježja: da li je 
neka biljka osjetljiva za hladnoću, da li daje dobar 
rod, da li je otporna protiv suše ili ne. Ta obilježja 
najviše zanimaju istraživače — lovce na biljke. 

TRAGOM NARODA 


Istraživači, su znali, što treba tražiti, ali gdje 
što treba tražiti, to se tek moralo odlučiti. 


Familija: Papilionaceae (leptirnjače) 


Nasljedne varijabilne 

osobine 

poljski grašak 

grahorica 

bob pitomi 

leća 

slanutak 

(cicer arietinum) 

grašak 

bijeli grah 

soja 

lucerna 

djetelina 

) sob i ne cvijeta 

i crveni 

cvijeta ^f r °' Ijub - 

2. veličina veliki 

cvijeta maleni 

4 

+ 

4 

4 

4 

+ 

_L_ 

4 

4 

Tablica biljne obitelji „Leptirnjača*. 


Određeni istraživači morali su se sjetiti povije¬ 
sti naroda, sjetiti se onih naroda, koji su se prije 
više tisuća godina bavili poljodjelstvom. 

Sovjetski učenjaci umovali su ovako: U nekoj 
poljodjelskoj zemlji gajili su ljudi u starom vijeku 
neku kulturnu biljku, na pr. pšenicu. U toku tisuća 
godina odgojili su poljodjelci u toj zemlji mnogo 
vrsti te pšenice. Jedna je vrst imala manje zrnje, 
druga veće. Jedna je imala klasove određena oblika 
i boje, druga opet drugačije. Jedna je vrst bila jako 
osjetljiva na studen, a druga manje osjetljiva. 

Te vrsti pšenice, koje su ljudi u nekoj zemlji 
odgojili, nisu ostale samo u njihovoj domovini. Na 
grbama deva, na leđima konja, na škripavim kolima 
putovali su milijuni zrna preko cijeloga svijeta. Došle 
su seobe naroda, dolazili su i odlazili osvajači, trgo¬ 
vačke karavane su išle iz države u državu, a zajedno 
s ljudima putovalo je i zmje. Iz dalekoga kraja uve¬ 
zeno, stvaralo je u novom prebivalištu žitne vrsti. 
Sve dalje širila se pšenica po kugli zemaljskoj. Pše¬ 
nica je postala glavno žito cijeloga svijeta. Jedna 
njezina vrst stigla je u Evropu, druga u Kinu, a tre¬ 
ća u Indiju. 

Ali u samoj domovini pšenice ostale su na ži¬ 
votu sve vrsti: kako one, koje su osvojile polja dru¬ 
gih država, tako i one, koje nijesu nikad napuštale 
svoju domovinu. Najviše vrsti pšenice mora dakle 
biti u njezinoj domovini. Ali gdje je njezina domo¬ 
vina? Gdje je se može naći? 

Treba ići natrag tragom seobe naroda, tragom 
trgovačkih karavana. Pšenicu treba slijediti natra- 
ške na svim njezinim putovanjima, koja je ona uči¬ 
nila prije više stotina i tisuća godina. 

Kako se ti putevi mogu naći, kako se mogu ras- 
poznati tragovi? Oni su već odavna zasuti i zbrisani. 
Gdje su nekad bili gradovi i ceste, treba kopati du¬ 
boko u zemlju, da se nađu porušeni temelj kuće, ka¬ 
kva posuda ili kamen s uklesanim natpisom. Ti 
ostaci prošlosti kazuju nam putove, kojima su ljudi 
putovali. 

Često nam ne samo pripovijedaju, kazuju, nego 
i pokazuju ono, što tražimo. Dogodilo se, da su uče¬ 
njaci našli u piramidama i u starim grobovima po¬ 
sude s pšenicom i prosom. 

I stari nam rukopisi pomažu, da pronađemo do¬ 
movinu žita. Mnogi od tih rukopisa nađeni su prije 
mnogo vremena. Na temelju tih rukopisa prouča¬ 
vana je povijest, način života i jezik naroda u sta¬ 
rom vijeku. 

Mapa pšeničnih područja. (Znakovi označavaju pojedine vrste pšenice) 








Ali nikomu nije na pamet palo, da stari i izbli¬ 
jedjeli pergamenti i zamotci od papirosa mogu ka¬ 
zati, gdje treba tražiti nepoznate vrsti žita. Prvi put 
su ne samo historici i arheolozi, nego i poljodjelci 
stali proučavati djela starih filozofa i pisaca — Ari¬ 
stotela, Plinija, Columelle, Theophrasta, Dioskorida. 

Brižljivo su prepisivali svaku rečenicu, u kojoj 
se govorilo o žitu, o pšenici ili prosu. Na jednom 
mjestu kaže Aristotel, da su u njegovo vrijeme hra¬ 
nili svinje jednozmom pšenicom. Ti redovi su novi 
važni dokaz, da je domovina pšenice bila negdje u 
blizini Grčke, vjerojatno u Maloj Aziji. Tako nas 
može samo jedna posvema sporedna opaska staroga 
pisca dovesti u traženju domovine žita na pravi put. 

Međutim u starima rukopisima nalazimo i po- 
tankije vijesti o poljodjelstvu staroga vijeka. Grčki 
i rimski putnici pripovijedaju nam, kakva su polja 
vidjeli na svojemu putu, što je raslo na njima, ka¬ 
kvim su ih kruhom podvorili. 

No samim čitanjem starih rukopisa ne može se 
daleko doći. Da se nađe domovina pšenice, za to nije 
dosta pregledati zapiske starih putnika, nego se mo¬ 
ra saznati, što se danas u različitim krajevima sije. 

Kad se pšenica iselila iz svoje domovine, neke 
njezine vrste ostale su po putu. U koliko je pšenica 
stizavala dalje, ostajalo je manje vrsti. Sasvim da¬ 
leko — tisuće kilometara daleko — stiglo je samo 
nekoliko vrsti. 

Nije tako lako proučiti sva polja na svijetu, ali 
su učenjaci učinili ipak dosta u tom pogledu. Oni su 
na primjer sastavili svjetske poljodjelske karte. Na 
njima pokazuju raznobojni znakovi — zvijezde, tro¬ 
kuti, križići, krugovi i četvorine — gdje se nalazi 
koja vrsta biljaka. Pogledamo li kartu neke pšenice, 
vidimo, da se isti znakovi nalaze u Evropi, na sje¬ 
veru Azije i u Africi. To znači, da tamo nema mnogo 
različitih vrsta. A što se više približavamo jugo¬ 
zapadu Azije, Hindukušu i Himalaji, to više nala¬ 
zimo tih znakova: k zelenima pridružuju se plavi, k 

plavima crveni, k zvijezdama trokuti, k trokutima 
križići, k ovima krugovi i četvorine. Onamo dakle 
vode tragovi, u brdine Afganistana! Cilj je utvrđen. 
Znanost je istraživačima pokazala put. 

I godine 1924. otišla je jedna ekspedicija u Af¬ 
ganistan. Bila je to jedna između mnogih sovjetskih 
ekspedicija, koje su pošle tražiti biljke. 


PUTNI DNEVNIK 

Pred sovjetskim učenjacima, koji su krenuli u 
Afganistan da traže domovinu pšenice, nije stajao 
lak put. Afganistan je još premalo istražena zemlja. 
Evropejcima je bio stotine godina zatvoren. Neki 
engleski putnik pisao je krajem prošloga stoljeća: 

»Stranac, koga sudbina baci u Afganistan, mo¬ 
ra stajati pod osobitom zaštitom neba, da se odatle 
vrati živ i zdrav i s glavom na ramenima«. 

Istom godine 1919. otvorio je Afganistan svoje 
granice Evropejcima. U tu zemlju, koja je stotina¬ 
ma godina bila ograđena od svijeta, pošla su tri so¬ 
vjetska učenjaka. Često su nedjeljama putovali sa 
svojim vodičima na sreću u unutrašnjost te zemlje. 
Karte nijesu imali. Cesta nije bilo. 

Pustimo putnike, neka sami pripovijedaju, kako 
su putovali kroz afganistanske brdine. Donosimo 
nekoliko odlomaka iz njihovoga putnoga dnevnika: 

20. listopada. 

Put ide preko klanca Parun ... U daljini se 
vidi vječni snijeg, a preko njega moramo tražiti put 
do klanca. S mukom kreće karavana naprijed. Ko¬ 
nje moramo voditi. Ljudi i konji propadaju u duboki 
snijeg. Ne vide se ni najmanji tragovi nekoga puta. 
Provodnici poznaju put do silaska po znakovima, 
koji su poznati samo njima. Klanac na visini od 
4.760 metara. 

Teže nego uzlazak jeste silaženje po strmom, 
kamenom obronku. Za sat i pol sišli smo do smrznu¬ 
toga jezera na visini od 4.300 metara, gdje puštamo, 
da se odmore konji. Gotovo trkom nastavljamo teški 
silazak niz kamenu strminu. Nakon četiri do jpe t 
sati došli smo na visinu od 2.900 metara — za šest 
sati spustili smo se za 2.000 metara. 

21. listopada. 

U večer se zaustavljamo kod nekoga potoka. 
Upalili smo golemu vatru, da bismo odbili divlje 
svinje... 

22. listopada. 

Nastavljamo put u Vamu. Put je težak, vodi 
preko kamenitih, strmih stepenica na obronku. Put 
zatvaraju često strme pećine, golemo kamenje i ma¬ 
se obuljaka. Silazak je daleko teži. Češće smo ko¬ 
njima skidali tovare, nosili ih sami i s naporom pre- 
vlačimo konje preko strmih mjesta ... Svaki se sat 
dogodi neka nesreća: čas visi koji konj nad pono¬ 
rom s nogama u pukotini pećine; čas se kotrljaju 
vreće niz strminu prema kakvoj rijeci. Otkako smo 
stigli na klanac Parun, konji su bez potkova. Sve 
naše misli upravljene su jednomu cilju: pod svaku 
cijenu sačuvati konje . . . Što se više približujemo 
Vami, put je sve teži. Svako pola sata zaustavljamo 
se i dogovaramo, kako da s jedne pećine pređemo 
na drugu. 

23. listopada. 

Napuštamo Vamu. Nitko ne će da prati kara¬ 
vanu, jer da u Gusaliku ima mnogo razbojnika. 
Teškom mukom nam uspijeva nagovoriti četiri Ka- 
fira, pošto smo svakomu od njih platili unaprijed 
po četiri rupije, da nas doprate barem do pred Gu- 
salik, a da ne moraju ući s nama u Gusalik. Put 
je strahovit... Takav je kao da je netko na sva¬ 

kom koraku naročito pravio prepreke, čas u obliku 
duboke provalije, čas u obliku kamenitih stepenica, 
koje su preko jednoga metra visoke. Prešli smo pre¬ 
ko jednoga na pola razrušenoga mosta. Prvi je konj 
propao na mostu, koji je pokriven nekim pleterom 
od granja. Napravili smo drugi most, dovukli sta¬ 
bala i kamenja ...« 

Morali smo prepisati čitavu stranicu iz toga 
dnevnika, da bi čitatelju pokazali pravu sliku po¬ 
teškoća i zapreka, koje su morali svladati ti putnici. 


»TRI PUTA PO DEVET NARODA...« 

Sovjetski učenjaci ušli su u neobičnu zemlju, 
kad su došli na afganistanske gore. Ondje je sve ne¬ 
obično: kuće, ljudi, jezik tih ljudi, njihovi običaji i 
navike. 

Putnici su našli grad, koji se ne mjeri u dužinu 
i širinu, nego u dužinu i visinu. U tom su gradu 
mjesto kuća pećine, dvanaest tisuća pećina, koje u 
šest spratova leže jedna iznad druge. Čitavo podno¬ 
žje ovoga brda šuplje je od pećina prirodnih i umjet¬ 
nih. U stijenama usječeni put vodi sa jednoga 
sprata na drugi. Dvije pećine daleko su veće od osta¬ 
lih. One su izdubene u stijeni, ne za ljude nego za 
bogove. Do krova tih pećina, koje su visoke kao ci¬ 
jeli grad, dosižu dva golema Budhina kipa. Jedan je 
nešto veći od drugoga. Veći Budha visok je 53 m. 

Putnici su našli jedno selo, koje je izgledalo kao 
osinje gnijezdo. Drvene gradnje stoje na kolcima i 
leže u redovima jedna nad drugom. Od reda do reda, 
od ulice do ulice vode stepenice. Odozdo se selo i ne 
vidi. Kad su se putnici približili tomu selu, nijesu 
ispočetka opazili ništa. Čovjek mora nagnuti glavu 
posvema nazad, ako hoće vidjeti to selo. Selo visi u 
zraku kao da su ga onamo donijele ptice. 

Ta zemlja ima osobite gradove i sela. Pa i ljudi 
su posebni. Svakih par sati puta sve se mijenja: 

jezik, odjeća, kuće, pače i koža, oči i boja tih ljudi. 
U ruskim pričama priča se o »tri puta po devet ze¬ 
malja«, a ovdje, u jednoj zemlji ima »tri puta po 
devet naroda«. 

Tu je naprimjer jedno selo, u kojemu su sve 
kuće drvene i stoje u redovima jedna iznad druge. 
U susjednom su pak selu sve kuće od ilovače s ka¬ 
menim temeljima. U jednom selu ljudi govore jezi¬ 
kom Farsa, u drugom jezikom Pustu, dok je u tre¬ 
ćem materinji jezik Kafira. U jednom selu sunce 
zovu »avtub«, u drugom »elmar«, u trećem »sun«. 
Stanovnici iz dvaju susjednih sela ne razumiju je¬ 
dni druge, pa i izgledaju različito: ima ljudi s pot¬ 
punoma bijelim licem i plavom bradom, koji su sli¬ 
čni Evropljanima, ali ima drugih, koji su crni poput 
Crnaca. 

Jedni nose šarene kapute, široke hlače i tur¬ 
bane na glavi, drugi pak izgledaju kao praljudi, 
odjeveni su u kozje kože, a mjesto rukava imaju 
rupe. 

Kako se dogodilo, te su se ti različiti narodi, s 
različitim govorom, s različitim običajima našli za¬ 
jedno u tima brdima ? Tko je stjerao tih »tri puta po 
devet naroda« u ta brda? 

Osvajači su ih ovamo dotjerali. 

Već odavna su afganistanska brda i stepe vra¬ 
ta, kroz koja su prolazile osvajačke horde. Kretala 
su se kroz uske brdske doline u beskonačnim redo¬ 
vima borbena kola Asiraca, strjelački odjeli Parta 
s dugim repastim lukovima, pješadija Aleksandra 
Macedonskoga u teškoj bakrenoj opremi, stepski 
konjanici Džingiskanovi na svojim čupavim, male¬ 
nim konjima. 

Pred osvajačima bježala su plemena, koja su 
stanovala u ravnicama, na podnožju gora, u nutrinu 
gora, u nepristupačne gudure. I ondje, u novoj do¬ 
movini, iza visokih gora, sačuvali su svoje stare 
običaje i navike, svoj jezik i odjeću. Sačuvali su i 
biljke, koje su gojili ranije u svojoj domovini. 

Teško je bilo poljodjelcima živjeti među tim sti¬ 
jenama i gudurama. Svaki komadić ravnoga tla po¬ 
kušali su obraditi, u njivu pretvoriti. Ima ondje njiva 
od nekoliko četvornih metara. Tako se jedno pleme 
za drugim naselilo u tima brdinama kao na prago¬ 
vima stepenica. Plemena su živjela napose i odije¬ 
ljeno. Ni susjedi ni jesu pohađali jedan drugoga; te¬ 
žak je bio put preko gorskih klanaca. Osim toga, 
bjegunci su se bojali, da napuste svoja skloništa. 
Stanovnici jednoga sela smatrali su one u drugom 
za razbojnike. U ta sela, koja sliče gnijezdima, peći¬ 
nama i košnicama, došli su sovjetski učenjaci. 

Izgledalo je, kao da su te malene njive, maleni 
zeleni otočići u dolinama gorskih rijeka, upravo za 
njih sačuvali sve biljke poljodjelaca staroga vijeka. 


DOMOVINA ŽITA 

Konačno su sovjetski učenjaci našli domovinu 
žita. S onu stranu brda, u dolinama i na gorskim 
zaravancima nailazili su na nove i nove vrsti meke 
pšenice. Klasje jedne vrsti bilo je crveno, druge bi¬ 
jelo, treće plavkasto, a četvrte crno. Kod jednoga 
je klasa stršilo kao prst dugo i oštro osje, drugi ni- 
jesu uopće imali osja, dok su treći imali kratko osje. 
Jedan je klas bio nježan i mekan, drugi tvrd i krhak; 
jedan je bio pokriven poput kadife mekim paperjem, 
dok je drugi bio posvema gol. I zrna su bila posvema 
različita: tu je bilo dugih, okruglastih i gotovo okru¬ 
glih zrna, bilo je velikih, srednjih i malenih, bijelih 
i crvenih zrna. Na jednom bi se polju našlo petnaest 
i dvadeset vrsti. Patuljak-pšenica, koja se smatra 
vrlo rijetkom biljkom, zapremala je ovdje čitava 
polja. 

Zbirka naših istraživača popunjavala se svaki 
čas novim vrstima, koje učenjaci još nijesu pozna¬ 
vali. Te su vrsti morale dobiti imena, kakvo svečano 
latinsko ime, kako to biljci i pripada. One su dobile 

imena: Triticum Vulgare Cabulicum Vav., Triticum 
Vulgare Heraticum Vav. et. Cob., Triticum Vugare 
Badachschanicum Vav. et. Cob. 

Triticum Vulgare nazivali su stari Rimljani 
meku pšenicu. Kabul, Herat i Badahšan su imena 
afganistanskih gradova i krajeva, koji još i danas 
imaju sredovječni izgled. Val. i Cob. su kratice ime¬ 
na sovjetskih učenjaka Vavilova i Kobeljeva. 


MUZEJ NA TRGU 

Stoljeća ne prolaze bez traga. Prošlost živi u 
sadašnjosti. I danas ima na svijetu gradova, koji su 
ostali onakvi, kakvi su bili prije mnogo stoljeća. 

Čujmo, što profesor Vavilov pripovijeda o 
Heratu: 

»Nepopločene i nerasvijetljene ulice. U uskim 
ulicama toga grada nalazi se kraj svake kuće đu- 
brište. Neoprezni pješak može svakoga časa biti po¬ 
liven smrdljivom tekućinom. 

Kroz velike ulice teče prljava voda jarcima u 
malene, zelenom travurinom obrasle ribnjake — 
zelena jezera Herata ... Ti prljavi bazeni daju vodu 
za piće ljudima i životinjama. Ljetnih mjeseci vlada 
u čitavom Heratu nepodnošljiv smrad«. 

Prije tri do četiri stotine godina izgledalo je 
tako i u Parizu. Nije bilo zahoda, nije bilo pločnika- 
Ulicama su išli kanali, kojima je otjecala prljava 
voda. Svaki čas mogao si čuti: »Gare l’eau!« »Pazi, 
voda!« Voda, to nije prava riječ za onu smrdljivu 
tekućinu, koju su izlijevali kroz prozore. 

Sačuvan je dnevnik neke njemačke kneginje, 
koja je putovala u Pariz. Na ulicama, kroz koje se 
kneginja vozila, zaudaralo je tako jako, da se ona 
onesvijestila. 

Gradovi i sela Afganistana živa su povijest na¬ 
roda, jihove odjeće, -oruđa za rad i biljaka. 

Svaki trg u kojem afganistanskom gradu vrlo 
je zanimljiv muzej. 

U tima se muzejima ne nalaze predmeti izloženi 
u staklenim sanducima, nego leže po zemlji. Brda 
dinja i šipaka, hrpe luka, mrkve, graška, žute repe 
i rotkve, vreće od ovčje kože napunjene do vrha 
žitom, sve su to rijetki uzorci, na kojima se može 
proučavati historija. 

Ovdje se može slijediti cijelu povijest dinje, 
oraha i graha počevši od divlje dinje, divljega oraha 
i divljega graška. Repa, špinat i leća ovdje su kod 
kuće, tu im je domovina. Za nekoliko para može se 
ovdje kupiti svake vrsti, koliko se želi, i s različitim 
osobinama i obilježjima. Sve te vrsti leže tu pred 
nogama i treba ih samo izabrati... 


POVIJEST RAŽI 

Na trgu u Kabulu može se proučiti čitava po¬ 
vijest raži. Afganistan je i njena domovina. 

Raž u svojoj domovini ne uživa nikakav ugled. 
U Kabulu hrane njom konje. Niti je tko sije, niti se 
tko za nju brine. Množi se sama od sebe. Nema ni 
svoga imena. Zovu ju »gendumdar«. Gendum znači 
pšenicu. Gendumdar je nešto, što se nalazi među 
pšenicom, što je pomiješano s pšenicom. Zato je 
ovdje tako zovu, jer ona raste među pšenicom. Ra¬ 
ste kao korov i ljudi je smatraju korovom. 

Kako se može raž sama od sebe množiti? Ona 
se množi kao i svaki korov, kao što kod nas na 
primjer raste zob na poljima. Zreli klas prospe svoja 
zrna na zemlju. Kad dođe vrijeme, da se pšenica 
žanje, polje je već posijano zrnima raži. Prije oranja 
dođu ljudi u polje i metu ga, kao što se soba mete. 
Oni metu zmje od korova. Ali nije tako lako posve 
ga pomesti, jer se na tisuće zrna zavuklo u zemlju. 

Za kratko vrijeme raste po polju ne samo pše¬ 
nica, nego neka mješavina pšenice i raži. 

Kako je došlo do toga, da je raž u drugim zem¬ 
ljama postala gotovo glavnim žitom, dok je u svojoj 
domovini smatrana korovom? 

Da bi se to shvatilo, treba iz Kabula otići u 
gore. Što se više penjemo, to je studenije. Na visini 
od 2.500 metara u gorama nema više pšenice. Tu po 
poljima raste samo raž. Pšenica ne može podnijeti 
studen, ona se smrzne, a raž je otpornija i ostaje na 
životu. Isto se dogodilo i kod nas na sjeveru. Pšeni¬ 
ca je došla s juga. S njom je došla i raž. Čovjek je 
posijao oboje zajedno. Pšenica se smrzla, ali je raž 
ostala nedirnuta. 

Kako se dogodilo, da se ova raž, koja ima krhko 
klasje i koja lako prosiplje zmje, pretvorila kod nas 
u čvrstu raž? 

To se dogodilo ovako. Među različitim vrstima 
raži ima u Afganistanu i čvrsta vrst. Na poljima 
rastu sve zajedno: pšenica, čvrsta raž i raž s krhkim 
klasjem. Kad se žanje, leži raž s krhkim klasjem već 
na zemlji. Nijedan njezin klas ne dođe pod oštricu 
srpa. Drukčije je s čvrstom raži. Njezino klasje ne 
prosiplje zrna. Ona stoji uspravno, pa sad htio to 
čovjek ili ne, žanje je zajedno sa pšenicom. Potom 
ih zajedno vrši, pa zrnje zajedno sipa u vreće. Narav¬ 
no, druge ih godine zajedno i sije. 

Čvrsta je pšenica bila lukavija od one sa krh¬ 
kim klasjem. Ona se krije pred čovjekom, i ljudi je 
pometu. Ova pak se upravo nameće ljudima: molim, 
posijte sa pšenicom i mene. 

Kad su seljaci odlazili u brda ili na sjever, raž 
sa krhkim klasjem ostajala je kod kuće, oni je nisu 
uzimali sa sobom: ta tko će na polju skupljati korov 
i uzimati ga sa sobom. Ali pšenicu su ljudi uzimali 
sa sobom. A u vrećama pšenice, poput slijepog put¬ 
nika, bila je i čvrsta raž. Seljaci su dolazili u druge 
krajeve i tamo su sijali žito koje su sa sobom do¬ 
nijeli. A sada je stvar prešla u ruke zimi, ona je 
sortirala sve što su ljudi donijeli s juga: pšenica je 
morala propasti, a raž je ostala na životu. 

Ljudi su sada morali mjesto bijeloga pšenično¬ 
ga jesti crni raženi kruh. 

To je jedan primjer, kako su ljudi u stara vre¬ 
mena preuređivali prirodu. Oni su radili slijepo. Si¬ 
jali su pšenicu, a izrasla im je raž. 


KONGRES BILJAKA 


Jedna za drugom vratiše se sovjetske ekspedi¬ 
cije iz sviju krajeva svijeta. Svaka je sa sobom do¬ 
nijela teške svežnjeve, kovčege i sanduke. Iz cijeloga 
svijeta doputovale su biljke u Sovjetski Savez na 
konjima, devama, željeznicom ih parobrodom. Nije 
došla samo jedna repa, nego desetci biljaka, koje 
sve nose ime »repa«. Nije došla samo jedna vrst 
pšenice, nego stotine i tisuće vrsti pšenice. 

Iz Afganistana je došlo sedam tisuća biljaka, 
poljskih i vrtnih. 



Zbirka biljnog sjemenja Svesaveznog Instituta 
za biljogojstvo (Lenjingrad) 

Ekspedicija profesora Žukovskoga dovezla je iz 
Male Azije desetak tisuća biljaka, rijetkih šljiva, tre¬ 
šanja, oraha, smokava i dinja. 

Iz Južne Amerike, iz republike Peru, Bolivije i 
Čile, došla je cijela porodica Solanum, prostije reče¬ 
no krumpira sa svom svojom rodbinom. 

Porodica Solanum ima vrlo zanimljivu povijest. 
Odmah po otkriću Amerike donio je neki putnik 
nekoliko krumpira kao veliku rijetkost u Evropu. 
Bilo ih je samo nekoliko komada: svi su stali u nje¬ 
gov džep od kaputa. Taj krumpir nije bio najbolje 
vrsti. Indijanci, koji žive u brdima Južne Amerike, 
imaju mnogo bolje vrsti. Ta je vrst imala bolju sreću 
od ostalih. Prešla je ocean i nastanila se u Evropi. 
Na svima evropskim poljima rastu sada nasljednici 
toga prvoga iseljenika. Iz Evrope se raširio po cije¬ 
lom svijetu i došao natrag u Sjevernu Ameriku. U 
Sjedinjenim Državama jeli su ljudi krumpir, koji je 
dvaput prešao ocean. 

Sovjetski učenjaci, Juzepčuk i Bukasov išli su 
u krumpirovu domovinu. U brdima Perua, Čilea i 
Bolivije pronašli su oni 12 novih vrsti krumpira i 
mnogo podvrsti. 

Osim krumpira donijeli su još mnogo drugih 
»Američana«: tisuće primjeraka kukuruza, graha, 
kaučuka, pamuka, kakao — čitave sanduke biljaka, 
za koje ranije nismo ništa čuli. Tko zna, što su to 
— čajota, uljuko, kubio, arakača, papaja, anona i 
sapota ? 

Anona na primjer rodi plodom, koji je nalik ba¬ 
nani i ananasu, ali je ukusniji, slađi i sočniji. Sapota 
ima ukus kao sladorom razmućeni žumanjak od ja¬ 
jeta. Papaja je dinja-drvo. Dinje rastu u grozdovima 
na drvetu. 

Iz mnogih zemalja: iz Abesinije, Perzije, Kine, 
Japana, iz Mongolije, iz Maroka, Alžira, Egipta, Si¬ 
rije, Palestine, Španjolske, Portugala, Italije, iz svih 
krajeva došle su biljke u Sovjetski Savez. 

SUDBINA STRANACA 


U koju su svrhu došle te biljke? U koju su ih 
svrhu putnici nabavili s toliko muke? Možda zato, 
da ih osuše i izlože u znanstvenima kabinetima i 
muzejima ? Ne. Tima je biljkama bila određena druk¬ 
čija sudbina: one su morale živjeti, a ne usahnuti, 
trebale su svojom djecom, unucima i praunucima 
nastaniti milijune hektara i doći u rodbinsku vezu 
s biljkama Sovjetskoga Saveza. 

U tu je svrhu svaka pojedina biljka iz te zbirke 
položila ispit. 

Velika i važna zadaća čekala je sovjetske uče¬ 
njake: sabrane biljke trebalo je posaditi, one su mo¬ 
rale rasti, a pritom ih se moralo promatrati i ispiti¬ 
vati, pa između tisuća izabrati najbolje. To se mo¬ 
ralo obaviti što prije. Sa svih strana stizale su 
narudžbe i nalozi. 

S donje Volge su pisali: pošaljite nam pšenicu, 
koja je otporna protiv suše. Iz Arhangelska su tra¬ 
žili: pošaljite nam sjeme od povrća, koje ne strada 
od studeni. 

Krim i Kavkaz su tražili lozu, kojoj trsna uš ne 
škodi. 

Žitni sovhozi su tražili pšenicu sa čvrstom sla¬ 
mom i čvrstim klasom, koju može — bez štete — 
kositi kombajn. Velike kuhinje tražile su krumpir 
okrugla oblika, koji se može guliti strojevima. Svi 
su tražili biljke, koje daju visoki rod i koje sadrže 
što više hranjivosti. 

Sve te narudžbe trebalo je ispuniti i svima 
zahtjevima zadovoljiti. 

Ali bilo je i velikih pogrešaka: stranci, koji su 
se u svojoj domovini osjećali vrlo dobro, često su u 
Sovjetskom Savezu, na drukčijem tlu i u drugoj 
klimi obolijevali i ginuli. Moralo se za svakoga gosta 
naći tlo i klimu, koja odgovara njegovu ukusu. Pa 
i to nije koristilo. 

Često je izgledalo, da je sve u redu, da se za 
sve pobrinulo, ali gost se ipak nije osjećao dobro. 
Poznata vrst pšenice »Marquis«, kojom su zasijana 
gotovo sva polja u Sjedinjenim Državama, zatajila 
je u Sovjetskom Savezu potpunoma; ona nije polo¬ 
žila ispit. 

Događalo se, dakako, i obratno. Naprimjer, jedna 
vrst krumpira, kojega se domovina nalazi u blizini 
ekvatora, udomaćila se u Sovjetskom Savezu samo 
iza polarnoga kruga. 

Trebalo je praviti pokuse sa svakom pojedinom 
vrsti posebno. 


ZEMLJOPISNI POKUSI 

Do sada su bili u običaju kemijski i fizički po¬ 
kusi, ali za zemljopisne pokuse se do sada nije čulo. 
Sada se poduzimlju i takvi pokusi. U Sovjetskom 
Savezu uređeno je na stotine parcela za takve pokuse. 

Ondje, gdje treba zemljopis izmijeniti, moraju se 
činiti zemljopisni pokusi. 

To se radi na ovaj način. 

Posije se stotinu različitih vrsti pšenice na bri¬ 
jegu Aj-Petri na Krimu. Istih stotinu vrsti pšenice 
posije se također na Krimu, ali ne na brdu, nego 
dolje uz more — u Nikitskom parku. 

Obrada je ista, tlo je jednako, a dan je na obim 
mjestima jednako dug. Jedina je razlika u tom, što 
je gore na brijegu hladno, a dolje je vruće. Sjeme 
nikne, a stručnjaci točno motre, kako pšenica raste, 
gdje uspijeva bolje, a gdje slabije. To je za pšenicu 
ispit u pogledu studeni i vrućine. Isto se može na¬ 
praviti i na sjeveru iza polarnoga kruga, gdje su 
dani ljeti mnogo duži, nego li na Krimu. 

Posije se jedna partija vani na polju, a druga 
pod staklom. I ovdje su gotovo svi uslovi jednaki, 

jedino što je pod staklom toplo, dok je napolju hla¬ 
dno. To je ispit za studen i vrućinu pri dugom danu. 

Takve ispite moraju načiniti sve biljke, koje su 
došle iz udaljenijih krajeva u Sovjetski Savez. Istom 
onda, kad su ispit položile, može im se priznati pravo 
građanstva u Sovjetskom Savezu. Stotine tisuća bi¬ 
ljaka morale su polagati ispit, ali samo neke su ga 
položile. Nakon ispita utvrdilo se, da nijedna biljka 
nije položila ispit iz sviju predmeta. 

Jedna je biljka na primjer položila ispit u pogle¬ 
du studeni ali je u pogledu otpornosti protiv bolesti 
— propala. Druga je s lakoćom odoljela bolestima, ali 
je uginula od prvoga mraza. 

Ispit je bio težak i bilo je mnogo predmeta. 
Jedna za drugom propadale su biljke poput učenika, 
koji ljenčare preko zime. 

Šta je trebalo uraditi? 

Bio je samo jedan zaključak: nema li na cijelom 
svijetu pogodnih vrsti biljaka, treba ih stvoriti. 


RUDA I ČISTA KOVINA 

S biljkama je slično kao i s kovinama. Gotov, 
čist bakar, rijetko se nađe. Mnogo češća je bakrena 
ruda, iz koje se dobiva bakar. Kad bismo morali 
raditi samo čistom kovinom, ne bismo imali niti 
strojeva, niti željeznica, niti parobroda, niti aero¬ 
plana. 

Svjetska zbirka biljki također je neke vrsti ruda, 
materijal, koji treba preraditi, da se iz njega dobije, 
što nam treba. 

U tom materijalu ima dosta onoga, što nam je 
potrebno: mnogo korisnih osobina. Jedna je biljka 
otporna protiv studeni, druga protiv suše, treća lako 
ne oboli, četvrta raste visoko, peta ima veliko zrno, 
šesta dugu, čvrstu slamku. Ali sve te dobre osobine 

spojene su gotovo kod svake biljke sa slabim osobi¬ 
nama. Radi toga mnoge biljke nijesu položile ispit. 

S rudom postupamo na jednostavan način: ono, 
što trebamo, izvadimo, rastopimo, a ono, što nam 
ne treba, bacimo. 

Što da radimo s biljkama? 

Kako se može kod žive biljke jednu osobinu 
rastaviti od druge, jednu uzeti, a drugu baciti? 

O tom ćemo govoriti u slijedećem razgovoru. 


ČETVRTI RAZGOVOR 


STVARANJE BILJKE 


LJUDI, KOJI SU SE PRERANO RODILI 

»Čitava njegova soba bila je puna sanduka, koji 
su bili napunjeni debelim knjigama: one su bile 
tiskane običnima slovima i ja ih nijesam mogao či¬ 
tati, jer sam znao samo crkveno-slavenska slova. Na 
sve strane stajale su boce napunjene tekućinom raz¬ 
ličite boje; unaokolo su ležali bakreni i željezni ko¬ 
madi i olovne šipke. Od jutra do večera hodao je on 
ovamo onamo u crvenkasto-sivom kožnatom kaputu 
i sivkastim hlačama. Vazda je bio poštrapan od boje, 
neugodno je zaudarao, bio je raščupan i čudan; sva- 
rivao je komadiće kovine, nešto je vagao na maloj 
vagi, mrmljao nešto, opalio bi prste i jako u njih 
duvao, prilazio do nekakvoga plana, koji je svojim 
tankim, pravim i vrlo bijelim nosom gotovo dodiri¬ 
vao. Gdjekad bi stao nasred sobe ili kod prozora i 
ondje neko vrijeme stajao zatvorenih očiju, licem 
okrenutim prema stropu i šutio kao okamenjen. 

Popeo sam se na krov od suše i promatrao pre¬ 
ko dvorišta kroz otvoreni prozor. Vidio sam plavi 
plamen od špiritusne svjetiljke i njega, kako sjedi i 
nešto piše u otvorenu knjižicu. Pritom su njegovi 
naočari svjetlucali nekim hladnim i plavkastim sja¬ 
jem kao mali komadići leda. 

Rad toga čarobnjaka zadržavao bi me čitave 
sate na krovu i moja se radoznalost povećala do 
prave muke«. 

Tako pripovijeda Gorkij u svojoj knjizi »Moje 
djetinjstvo« o nekom stanaru, koji je neko vrijeme 
stanovao u kući njegovoga djeda. 

Stanara nijesu voljeli, premda nije nikomu ni¬ 
šta učinio na žao. Baka ga je zvala čarobnjakom, a 
djed je za njega govorio, da je »neprijatelj boga i 
opasan ljudima«. Svi su ga izbjegavali: »Bog zna, 
kakav je to čovjek?« — rekla bi baka. Djed je pri¬ 
govarao: »Sobu kalja, na podu je napravio nekoliko 
rupa, a tapete je poderao i uprljao«. 

Kraj te pjesme bio je, da su stanara izgurali. 

U staroj je Rusiji bilo mnogo ljudi, koji su dru¬ 
gima bili »strani ljudi«. Tako je na primjer živio u 
nekoj drvenoj kućici, u predgrađu gubernijskoga 
gradića Kaluge neki nagluhi gimnazijski učitelj. Ka¬ 
sno iza pola noći bio bi njegov prozor redovito osvi¬ 
jetljen. Učitelj je sjedio i radio, ali ne nad školskim 
zadaćama, nego nad crtežima i računima: radio je 
na nekom izumu. 

Šta je htio izumiti taj gimnazijski učitelj ? 

Čudnovate stvari, koje izumitelje ne obogaćuju. 

Radi na izumu vlaka, koji juri golemom brzinom 
bez tračnica u ono vrijeme, kad bi u Kalugi i obični 
tramvaj gledali kao neko čudo. Izračunava lijet ra¬ 
kete, kojom bi se moglo letjeti s jednoga planeta na 
drugi, na primjer, sa zemlje na mjesec, dok u to 
vrijeme javljaju o lijetu običnoga balona »u prisut¬ 
nosti golemoga mnoštva svijeta« i prikazuju to kao 
izvanredan događaj. 

Taj učitelj ne bavi se samo izumima, nego piše 
i knjige. On piše, da »na zemlji i na drugim plane¬ 
tima treba uspostaviti red«. Piše, da je »zemlja pu¬ 
stinja« i da će ona istom onda prestati biti pustinjom, 
kad »čovjek postane gospodarem zemlje, mora, zra¬ 
ka, vremena, biljaka i samoga sebe«. 

I oni ljudi, koji su mu najbliži, misle, da se »on 
nije rodio na vrijeme, da se rodio prerano«. Njegovi 
se rukopisi gube po uredništvima, njegovi nacrti leže 

Konstrukter zračnih lađa Ciolkovskij 





neiskorišteni po arhivima, njegove projekte odbacuju 
tehnička društva. 

Svoje knjige izdaje sam. Svaka knjiga ima opa¬ 
sku: Izdao sam pisac, te piščevu adresu na francu¬ 
skom i ruskom jeziku: 

»Rusija. Kaluga. Ciolkovski«. 

Ova adresa namijenjena je prijateljima i jedno- 
mišljenicima, koji će se možda naći na svijetu. 

Nedaleko od Kaluge, u kotarskom mjestu Ko- 
zlovu živio je drugi čovjek, bivši nadglednik satova 
na kolodvoru, koji se također »prerano rodio«. 

Čudnovat je to čovjek: napustio je svoje namje- 
štenje, prodao od oca naslijeđenu kućicu i svu svoju 
uštedu uložio u kupnju jednoga voćnjaka, te se na¬ 
stavio u sjenici pokraj svojih krušaka i jabuka. 

Zašto je to uradio? Nije radi toga, da trguje 
jabukama i kruškama, nego da ruske voćnjake 
preuredi. 

Stanovnicima Kozlova bili su njegovi nazori 
čudnovati. 

Tvrdio je, da su naši voćnjaci vrlo siromašni, da 
u njima rastu poludivlje, a često i divlje voćke i da 
rastu svuda iste vrsti. Ovdje, ondje,^ u stakleniku 
kojega veleposjednika, moglo se naći fine, nježne 
inostrane, plemenite vrsti voćaka, ali su i te ugibale, 
čim bi bile presađene u vrt. 

Bivši nadglednik satova na kolodvoru stavio 
je sebi odvažnu zadaću: htio je uzeti ljepotu i ukus 
svih poznatih inostranih vrsti: Reinette, Bellefleur, 
Kandil, Royale i t. d., pa te osobine sjediniti s otpor- 
nošću skromnih, slabo gojenih srednje-ruskih vrsti. 

U škob drveća u Kozlovu rasla su nova i 
nova, do tada neviđena stabla. Vrtlar iz Kozlova 
uzeo je pelud od »Ananas-Reinette« i oplodio cvijet 
obične Antonovke. To je uspjelo i naraslo je novo 
stablo, koje je dobilo ime »Slavjanka«. Od svoga oca 
— »Ananas-Reinette«'naslijedila je Slavjanka nježno, 

sočno, ukusno, i meko meso, a od »proste« majke 
otpornost protiv studeni. Mrazovi od pet stupanja 
nijesu škodili njezinom cvatu. 

Vrtlar je uzeo divlju Usuri-krušku, koja potječe 
sa Dalekoga Istoka, i križao je s plemenitom i njež¬ 
nom »Royale«, koja je kod njega rasla u loncu za 
cvijeće. 

Iz sjemena razvilo se pet mladica, pet kru- 
šaka-sestara. Prve dvije sestre bile su dobre. Treća 
je bila bolja, još bolja je bila četvrta, ali najbolja je 
bila peta sestra, Mičurinova zimska kruška. Toj je 
kruški vrtlar dao svoje ime, jer on sam zvao se 
Mičurin. 

Jedanaeste godine svoga života dala je »Miču¬ 
rinova zimska kruška« svoj prvi rod: dvadeset i pet 
velikih ukusnih krušaka. Druge godine rodila je ta 
kruška tako mnogo, da su joj se grane savile do 
zemlje. Ovaj put nije bilo samo dvadeset i pet, nego 
stotinu i pedeset krušaka. Od svoga francuskoga 
oca naslijedila je ona fini, nježni ukus, a od usurijske 
matere ne samo otpornost protiv studeni, nego i 
protiv udaraca i rana. Te kruške mogu se istresti u 
podrum kao krumpir, jer one ne gnjiju na mjestima, 
gdje se natuku, nego se ta mjesta prevuku nekom 
prevlakom. 

To je povijest jedne porodice, koja je odgojena 
u Mičurinovoj voćarskoj školi. Imao je mnogo tak¬ 
vih porodica. Odvažno je uzimao pojedine vrsti voća 
iz različitih dijelova svijeta i križao ih, da bi se u 
Rusiji udomaćile, da bi u svakom vrtu raslo pleme¬ 
nito, ukusno voće. 

U Mičurinovom vrtu rasli su mirno zajedno 
»Američani«, »Mongoli«, »Japanci«, »Perzijanci« i 
»Kinezi«. 

Divlju trešnju iz stepe na Volgi križao je s pen- 
silvanskom plemenitom trešnjom, donesenom iz 
Amerike, i dobio izvrsnu, novu vrst trešnje »Ideal«. 

Mičurin je napravio još smjelije stvari: križfo 
je trešnju s višnjom, trešnju s oskorušom, brekinju 

s glogom, brekinju s mušmulom i u njegovom su 
vrtu nastali novi, čudnovati plodovi, kakvih svijet 
prije nikad nije vidio: velike slatko-kisele bobice sa 
»Slatkoga Cerapadusa«, goleme i ukusne maline s 
»Ukrasa Sjevera«, veliki grozdovi slatke granat- 
brekinje. 

Pokušao je križati jabuke Antonovke s treš¬ 
njom, šljivom, kruškom i breskvom, ribizlom i ogroz¬ 
dom, te je tako uzgojio nekoliko jabuka čudna izgle¬ 
da sa sjemenkama krivima, nepravilna oblika. O tom 
pripovijeda u svojoj knjizi, koja je nedavno izdana. 
Godine i desetci godina su prolazili. U Mičurinovo j 
školi drveća stvarane su nove i nove čudnovate 
biljke. Svuda unaokolo te škole tekao je život svojim 
starim tokom. Nekoliko koraka od tih čudnovatih Mi- 
čurinovih voćaka rasle su kao i prije kisele »Anto¬ 
novke« i opore »Tonkovjetke« (tangograne, jer 
v j e t k a znači grana). Činilo se, kao da zemlji nije 
potreban taj Mičurinov rad, da se i on, poput Ciol- 
kovskoga, rodio prerano. 

No bolje se roditi prerano, nego li prekasno. Bo¬ 
lje je biti čovjek budućnosti, nego li čovjek prošlosti. 
Došlo je i Mičurinovo vrijeme. To se zbilo, kad je 
izbila revolucija. Mičurin je iz Moskve primio brzo¬ 
jav: »Pokušaj za odgajanje novih biljaka ima izvan¬ 
redno značenje. Pošaljite odmah izvještaj predsjed¬ 
niku savjeta narodnih komesara. Lenjin«. 

Iznenada postao je Mičurinov rad potreban i 
važan za svu golemu državu. 

Mičurin je tada dobio voćarsku školu od nekoli¬ 
ko tisuća hektara. Mičurin je umro g. 1935., ali nje¬ 
govo djelo živi dalje. Njegova škola odgaja mičurin- 
ske vrsti voćaka i razašilje ih po cijeloj državi po¬ 
kusnim stanicama. 

U njegovom gradu nalaze se znanstveni zavod 
za istraživanje i visoka voćarska škola, koji nose 
Mičurinovo ime. 

Desetci učenjaka polazili su školu kod »vrtlara« 
Mičurina i pomagali mu u radu. 

Danas se više ne govori o Mičurinu kao vrtlaru 
iz Kozlova, nego o Kozlovu kao Mičurin-gradu. Grad 
Kozlov dobio je novo ime i zove se Mičurinsk. 


STVARANJE BILJAKA I ŽIVOTINJA 

U prirodi se pojedine vrsti biljaka i životinja 
stvaraju kroz milijune i milijune godina. Ljudi su 
taj posao ubrzali. Oni su u nekoliko tisuća godina 
stvorili mnoštvo domaćih životinja i pitomih biljaka. 
Oni su od prirode uzeli šape, glave, trupove, stabla, 
lišće i plodove, pa su iz toga napravili različite kom¬ 
binacije. Radi toga i ima na svijetu toliko vrsti pše¬ 
nice, ječma, krušaka, jabuka, krava, pasa i konja. 
Samih pasa ima stotinu vrsti. Ima malenih pasa, 
koje se može staviti u džep, ali ih ima i tako velikih, 
koji su gotovo dosegli konja. Ima pasa s debelom, 
rutavom, mekom kožom i pasa, koji imaju vrlo malo 
dlake. Jedan ima dugu njušku, drugi okruglu; jedan 
je sličan vuku, drugi lisici, a treći majmunu. 

A koliko je pasmina konja, ovaca i goveda! 

Sve su one nastale putem odabiranja i križanjem 
od divljih pasmina, koje su nekad postojale. Taj 
izbor i križanje provodi se sve to brže. 

U prijašnje su vrijeme ljudi odgajali nove pas¬ 
mine na sreću; oni nijesu točno znali, zašto i kako 
se nasljeđuju osobine od jedne generacije na drugu. 

Događalo se, da je rad čitavih stoljeća bio uza¬ 
ludan: odgojene životinje ili biljke najednom nijesu 
bile nalik svojima materama i očevima, nego praba- 
bama i pradjedovima, kao da i nije bilo križanja 
različitih pasmina. Ljudi nijesu mogli shvatiti zašto 
je to. 

Ili se događalo, da je križanje jednom uspjelo, 
a drugi put nije. Jedan neuspjeh slijedio je za dru¬ 
gim. Na tisuće gojitelja životinja ili vrtlara, koji 
nijesu imali uspjeha, došao je jedan koji je uspio. 

Trebalo je imati posebni instinkt, kao što su ga 
imali Mičurin i američki vrtlar Burbank, da se ne 
pogriješi. Trebalo je imati osobite strpljivosti, da se 
iz godine u godinu radi na rješavanju jedne zadaće. 

Posao je krenuo brže, kad je znanost došla u 
pomoć gojiteljima biljaka i životinja. 

Čovjek bi pomislio, da je sličnost između srod¬ 
nika posve jednostavna stvar, ali tek sada počinju 
ljudi shvaćati, kako do te sličnosti dolazi i kako se 
na nju može utjecati. 

U desetak laboratorija, u stotinama pokusnih 
stanica rade učenjaci, koji proučavaju zakone na¬ 
sljeđivanja. 

Na mnoge i različite načine izvode se križanja 
među različitim vrstima biljaka i životinja. Njihove 
se osobine brižno bilježe. Kroz mnogo godina niže 
se rodoslovlje kakve znamenite konjske porodice. S 
velikom pažnjom i velikim zanimanjem proučava se 
rodoslovlje graška, kao da se ne radi o običnom 
grašku, nego i nekom kralju-grašku. 

Jesu li učenjaci mogli nešto ustanoviti? Da, 
nešto već znadu, ali treba učiniti još mnogo opaža¬ 
nja, mnogo pokusa, da bi se konačno znala jedna 
jednostavna stvar: zašto su djeca slična roditeljima, 
unuci djedovima, nećaci i nećakinje ujacima i tet- 
kama. 

Najveća je poteškoća u tom, što je za prouča¬ 
vanje zakona o nasljeđivanju potreban dugi vre¬ 
menski razmak. 

Da se stvore tri pokoljenja pšenice, potrebne su 
tri godine. Za tri konjske generacije — baka, majka 
i dijete — potrebno je devet, a često i dvanaest 
godina. 

Što da se uradi, da se znanstveni rad ubrza? 


119 



GOJENJE MUHA 


Postoji grana u uzgoju životinja, koja je malo 
poznata, a to je uzgoj muha. Osim uzgajača goveda, 
svinja, peradi, ovaca, kunića i pasa ima i uzgajača 
muha. 

Muha se uzgaja na tisuće, hrani ih se i brine se 
za njih. Uzgajaju se sve moguće vrsti muha: muho 
s dugim i kratkim krilima, sa sivim i crnim tijelom, 
s bijelima i crvenima očima. 

O uzgoju muha pišu se knjige i drže predava¬ 
nja. Nedavno je u Lenjingradu bio američki profesor 
Calvin Bridges. U svojemu predavanju govorio je on 
opširno o uzgoju muhe Drosophile i naveo sve ko¬ 
risti i prednosti uzgajanja muha pred uzgajanjem 
ostalih vrsti životinja. 

Prva prednost: muha Drosophila je vrlo ma¬ 
lena. Jedan milijun tih muha teži otprilike jedan 
kilogram. To znači, da za jedno »stado« treba vrlo 
malo mjesta. 

Tisuću komada tih životinja može se smjestiti 
u malenu kutiju. »Nijesu potrebna niti polja, niti 
staje«, rekao je Calvin Bridges. 

Druga prednost: Stado muha lako je othraniti. 
Kako je profesor Bridges rekao, »hrana za nekoliko 
stotina muha cijeloga njihovoga života stoji samo 
nekoliko para«. 

Treća prednost: Muhe rastu daleko brže, nego 
li goveda i ovce. Za deset dana smatra se svaka 
muha odraslom, nakon dvadeset dana ona je baka, 
nakon trideset prababa, a nakon četrdeset dana već 
je šukunbaba. Svaka majka ima nekoliko stotina, 
pače nekoliko tisuća djece. Svaka baka ima oko mi¬ 
lijun unučadi, a svaka prababa oko milijardu pra- 
unučadi. 

Nema dakle sumnje, da je gojenje muha 1) jef¬ 
tinije, 2) jednostavnije i 3) znatno brže nego li go¬ 
jenje konja, krava, ovaca i drugih domaćih životinja. 

Sve je to jasno, samo je jedno nerazumljivo. 
Muhe se ne jedu, njih se ne upreže u kola, muhe ne 
daju mlijeka, niti vune. Muha je posvema nepotreb¬ 
na i, šta više, škodljiva životinja. Nijesu ljudi bez 
razloga izmislili najokrutnija i najlukavija sredstva 
za njihovo uništavanje. Otrovom namazani papir sa 
strašnim natpisom »Smrt muhama« (dobro je, što 
muhe ne znaju čitati, jer da znadu, zacijelo ne bi 
sjedale na takav papir), papir s ljepilom, koji muhe 
čvrsto uhvati za noge i više ih ne pušta. Dalje, 
zamke za muhe, u koje muha s lakoćom uleti, ali iz 
kojih više ne može izletjeti. I najnježniji ljudi ubi¬ 
jaju muhe, makar se za njih kaže, da »ne bi ni muhi 
naudili«. 

Zašto se onda uzgaja muhe? U koju svrhu? 
Možda da se utuče vrijeme? Onako, kako se uzga¬ 
jaju gadni, bradati psići? 

Muhi se ne može oko vrata staviti ogrlica, muhu 
se ne može na lančiću voditi u šetnju. 

Pa čemu se onda uzgajaju muhe? Muhe se ne 
uzgajaju radi zabave, nego radi vrlo važne stvari. 
Lako se može dokazati, da je uzgajanje muha ne 
samo jednostavno i jeftino, nego i vrlo korisno. 


U KOJU SE SVRHU UZGAJAJU MUHE? 

Što ima muha zajedničko sa slonom? Mnogo 
više, nego što se na prvi pogled čini. Zajedničko im 
je na primjer to, što se nasljeđivanje osobina i kod 
slona i kod muhe događa prema istim zakonima. 
Glavni zakoni nasljeđivanja vrijede jednako i za 
muhe i za slonove, konje, graške i pšenice. Isto tako 
vrijede oni i za ljude. 

Kad je tomu tako, onda je Drosophila najzgod¬ 
nije biće za proučavanje tih zakona, najpogodnije za 
pokuse i promatranje. 

Da se odgoji deset konjskih pokoljenja, potreb¬ 
no je trideset godina. A koliko vremena treba, da 

se odgoji deset pokoljenja muha? U svemu samo 
oko stotinu dana, oko tri mjeseca. Uzme li se Dro- 
sophila kao predmet za proučavanje, može se taj 
naučni rad znatno ubrzati. 

Mjesto da se čeprka po starom rodoslovlju, može 
se tu promjenu slijediti svojim očima na mnogobroj¬ 
nim pokoljenjima. 

U tu se svrhu uzgajaju u naučnim laboratori¬ 
jima muhe Drosophile. To se radi i u Sovjetskom 
Savezu, u Lenjingradu, u zavodu za genetiku. 

Izborom i križanjem već je odgojeno na tisuće 
vrsti muha, na tisuće čistih vrsti muha. 

S velikom pažnjom proučavaju učenjaci poro¬ 
dičnu sličnost u porodicama muha. 

Pritom su došli do mnogih zanimljivih otkrića. 
Ali do još većih otkrića su došli, kad su proučavali 
izuzetke, a ne samo pravila. 


NEKOLIKO RIJEČI O NEDONOŠČADI 

U 18. stoljeću dogodio se ovaj slučaj. U stadu 
nekoga američkoga farmera došlo je na svijet janje 
s kratkim nogama. Tako kratke noge nije imao ni 
otac, a niti mati toga janjeta, niti bilo koji srodnik 
iz bliže ili dalje rodbine. Janje nije moglo preskočiti 
ni najmanju ogradu. 

Farmeri su se radovali tomu nedonoščetu, jer 
takvo se janje ne može udaljiti daleko od stada. To 
nedonošče postao je utemeljačem nove vrsti ovaca 
s kratkim nogama — »Ancona-ovce«. 

Što se tu dogodilo ? 

Priroda je načinila izuzetak, a ljudi su taj izu¬ 
zetak iskoristili za sebe. 

Takvi su se slučajevi događali češće. Promatra¬ 
jući Drosophilu, vidjeli su učenjaci, da se kod poro¬ 
dica muha često rađaju nedonoščad (pometi), koja 
ni u čemu ne sliče svojim predcima. Pojavljuju se 


122 


sve nova i nova obilježja i ta se obilježja gdjekad i 
nasljeđuju. 

Na primjer, jedna muha s tamnocrvenim očima 
dobila je »odrođenu« djecu s bijelim očima. Ni u 
jednoj se porodici ne pojavljuju tako često nedo¬ 
noščad kao kod Drosophile. 

To je i razumljivo: njezina je porodica velika! 
Kad svake treće nedjelje dođu na svijet na tisuće 
djece i milijuni unučadi, nije nikakvo čudo, ako se 
među njima nađe i nekoliko nedonoščadi. 

Često se vidi, da neko nedonošče nije sposobno 
za život: da ugine. Ali događa se i obratno: nakazna 
muha ostane živa i postaje utemeljačem cijeloga ro¬ 
da »nakaznih bića«. Tako priroda nadopunjuje svoju 
zalihu novim oblicima i obilježjima. Od vremena na 
vrijeme rađaju se i kod biljaka i kod životinja »na¬ 
kaze«. Ako je nakazni dio, nova osobina za nakazu 
od koristi, na primjer dugi zubi, oštre bodljike na 
peteljci ili zaštitna boja, održi se nakaza lakše na 
životu. 

Tko zna, možda svaka rasa potječe od kakvog 
nedonoščeta. 

Većinom je nakazni dio štetan i nakaza ugine. 

Tako se događa u prirodL čas vlada pravilo, čas 
izuzetak od pravila. Nasljeđivanje i promjene idu 
ruku pod ruku. 

Možemo li se unekoliko u to umiješati i prisiliti 
prirodu, da češće stvara nova nasljedna obilježja ? 

Među novim obilježjima mogu biti takva, koja 
su nam korisna. 

Najednom se, recimo, pojavi velik konj, koji je 
dva puta veći od običnoga konja, ili se pojavi velika 
krava, koja daje 50 litara mlijeka na dan. 

PRERADA ŽIVE STANICE 


Američki učenjak Muller, koji sada radi u So¬ 
vjetskom Savezu, u zavodu za genetiku, pokušao je, 
da Drosophilu obasjava rentgenskim zrakama. Usta¬ 
novio je, da se pri upotrebi tih zraka kod muha 
pojavljuju nova obilježja skoro sto puta češće nego 
obično. 

Učenjaci su pristupili tomu, da stara i nova 
obilježja (osobine) na različite načine kombiniraju 
i tako dobiju sve nove i nove vrsti muha. Naučili su 
na sve načine mijenjati boju očiju, oblik tijela, du¬ 
ljinu krila, pače i duljinu života. Odgojili su vrst, 
koja je živjela samo trideset dana, mjesto šezdeset. 
Odgojili su muhu, koja je bila dvaput veća od obične. 
Naučili su, da odrede broj sinova i kćeri kod svake 
porodice muha. Kao po narudžbi dobili su porodice, 
koje su dale tri stotine sinova, a niti jedne jedine 
kćeri ili obratno — takve porodice, koje su imale 
samo kćeri bez ijednoga sina. Odgojili su muhe, koje 
su letjele na svijetlo i druge, koje nijesu letjele na 
svijetlo. Jednom riječi, naučili su određivati posta¬ 
nak i nasljeđivanje osobina, da proizvedu sve nove 
i nove oblike i to ne iz ilovače, nego iz živoga mate¬ 
rijala. Glavno je to, da su nam ti pokušaji — kao i 
mnogi drugi — pomogli, da se snađemo u zakonima 
nasljeđivanja i izmjene osobina. 

Učenjaci su otkrili, kako je uređena živa stanica 
i kako nastaju podloge za nasljeđivanje. 

Svaka stanica ima nekoliko malih cjevčica — 
hromosoma. U njima se nalazi niz zrnaca, »gena«. 
Od tih gena zavise nasljedne osobine. 

Drosophila ima osam hromosoma. Računa se, 
da u tim hromosomima ima 4.000 gena. Prema to¬ 
mu koliko koja muha ima gena, spada ona u jednu 
ili drugu vrst. Ima gen za crvene oči, gen za bijele oči, 
gen za crnu i gen za bijelu boju tijela, gen za za¬ 
vrnuta krila, gen za dlaku, gen za bezočnost, gen za 
beskrilnost i t. d. Učenjacima je pošlo za rukom na¬ 

praviti kartu, na kojoj je označeno, gdje se koji gen 
nalazi u hromosomu. Ima li koja muha gen za 
kratka krila, krila će i biti kratka, ima li gen za sivu 
boju tijela, imat će sivo tijelo. 

Svaka muha dobije polovicu gena od majke, a 
polovicu od oca. Ako je koja muha dobila i od oca i 
od majke gen za duga krila, imat će svakako duga 
krila. 

No što će se dogoditi, ako koja muha dobije od 
oca gen za duga, a od majke gen za kratka krila? 
Onda sve ovisi o tom, koji će gen biti jači. Ako je 
jači gen dugih krila, izleći će se muha s dugim kri¬ 
lima, pa ne će biti nalik na majku, nego na oca. 
Tako se prenose i osobine od jednoga naraštaja na 
drugi. 

Kako nastaju nove osobine? 

One nastaju, ako se u genima i hromosomima 
dogodi kakva promjena. Učenjaci pokušavaju razli¬ 
čitim sredstvima utjecati na hromosome i gene, da 
ih promijene i da dobiju nove oblike. Pokušavaju 
rentgenovim zrakama, radiumom, kemijskim stva¬ 
rima i električnom strujom, a gdjekad jednostavno 
nožem. 

Sovjetski učenjaci Karpečenko i Ščavinskaja 
uzeli su mladi kelj i operirali ga: odrezali mu gornji 
dio stabljike. Na mjestu zareza narasle su nove 
mladice. Neke od njih dale su novu vrst kelja, veliki 
kelj, koji je bio dva i tri puta veći od običnoga. Kad 
su stanice velikoga kelja istražili mikroskopom, vi¬ 
djeli su, da se broj hromosoma u njima podvostru¬ 
čio. Na isti način odgojena je velika zob i velika 
grahorica. 

Pođe li to tako dalje, kolika će čudesa stvoriti 
ljudi! Po poljima će rasti veliko klasje s velikim 
zmjem. Voćke će se po vrtovima polomiti od težine 
svoga ploda. Veliki konji vući će teret, a velike kra¬ 
ve davat će mlijeko. Možda će se i ljudi pretvoriti u 
divove, budu li to trebali. Možda će dotjerati i dotle, 
da od muhe naprave slona. 

Za sada se čine tek prvi pokusi, da se izmijene 
hromosomi i geni. 

Mnogo dalje došli su ljudi na drugom polju: da 
iz osobina, koje u prirodi već postoje, prave nove 
spojeve; putem križanja i odabiranja odgajaju nove i 
nove vrsti biljaka i životinja. 


TVORNICE BILJAKA 

U Sovjetskom Savezu postoje već prave tvor¬ 
nice za biljke, radionice za popravak biljaka i pro¬ 
jektni uredi za biljke. Treba li koju vrst »popraviti«, 
pošalju je u pokusnu stanicu, u radionicu za po¬ 
pravke. Ondje tu biljku križaju s kojom plemenitom 
vrstom iz zbirke, koju su ekspedicije donijele iz ci¬ 
jeloga svijeta, a kasnije se poboljšana šalje opet u 
polja. 

Iz zbirke su sastavljene serije takvih vrsti za 
oplemenjivanje. Svaki inžinjer u tvornici za biljke 
može naručiti izabrane vrsti, kao što tvornica može 
naručiti serije strojevnih dijelova. Sastavljena je 
točna listina svih vrijednih osobina, svih vrijednih 
gena. Kao što se u prijavnom uredu može saznati 
adresa kojega čovjeka, tako se u Selekcionom odsje¬ 
ku svesaveznog zavoda za gajenje biljaka može dobiti 
adresa svakoga obilježja, svake osobine. 

Pšenica s okruglim, glatkim zrnom: Indija. 

Protiv suše otporna rana pšenica: Afganistan. 

Prema adresi se može naći svaka osobina, sva¬ 
ka vrst za oplemenjivanje. Biljke se odgajaju prema 
planovima i projektima. Na primjer: saradnici za¬ 
voda za gajenje biljka uzeli su za zadaću, da odgoje 
novu vrst ljetne pšenice za sjever, koja brzo zrije i 
koja dobro rodi. Iz golemoga materijala zbirke bi¬ 
ljaka uzeli su za to potrebne osobine i stvorili novu 
vrst pšenice. Jednu su osobinu uzeli od Onjega-pše- 
nice, drugu od sibirske, treću od galicijanske i čet¬ 
vrtu od indijske pšenice. 

Trebalo je novu vrstu pšenicu, koju su nazvali 
»Novinka«, isprobati. Posijali su je na 62. stupnju 
sjeverne širine i pšenica je izdržala ispit: kratko sje¬ 
verno ljeto dostajalo joj je da dade visok urođaj sa 
krupnim zrnom. Jedan je nedostatak ipak imala — 
nije bila tvrda pri košenju i pri košnji su zrna ispa¬ 
dala. Dakle trebalo ju je učiniti čvrstom za koše- 
nje. Opet su je križali. »Novinka« je križana sa skan¬ 
dinavskim vrstima pšenice i dobilo se upravo ono, 
što se htjelo. 

Na taj način postaju sve nove i nove kombina¬ 
cije. 

Učenjacima je uspjelo da križaju raž sa pšeni¬ 
com, pšenicu sa pirevinom, rotkvu s keljem i kelj sa 
slačicom! 

Danas već ima biljaka, koje potječu od slačice, 
rotkve i kelja. Ima biljka, kojoj su djedovi repica i 
rotkva, a bake kelj i repa. Takove biljke nijesu jošte 
sasvim dobre. Materijal još ne sluša i rezultat nije 
uvijek, kakav bi trebao biti. »Raphanobrassica«, 
kćerka rotkve i kelja, uzela je lišće od rotkve a ko¬ 
rijenje od kelja. Bolje bi bilo obratno: da ima lišće od 
kelja a korijen od rotkve. 

Ljudi moraju jošte mnogo raditi, da bi mogli 
stvoriti štogod trebaju. Ali mi se već nalazimo na 
tom putu. 


NOVA IZGRADNJA ŽIVOTA 

U Sovjetskom Savezu postavljen je vrlo važan 
zadatak: u cijeloj državi obnoviti sva polja. Prvi put 
u svjetskoj povijesti započeo je Sovjetski Savez na 
površini od više desetaka tisuća kilometara planski 
stvarati i naseljavati biljke. Potrebno je da se na sto¬ 
tine biljaka udomi na sjeveru, kako bi radnici u tvor¬ 
nicama, u rudnicima i lukama iza polarnog kruga 
imali povrća za hranu. 

Potrebno je da se na stotine biljaka udomi u 
pustinji, da bi ljudi, koji tamo žive i rade, mogli 
bolje živjeti. 

Potrebno je poljodjelstvo planski i po cijeloj dr¬ 
žavi jednakomjerno razdijeliti. 

Još pred kratko vrijeme bilo je u Sovjetskom 
Savezu čistih industrijskih krajeva i krajeva, gdje 
je postojalo samo poljodjelstvo. Iz poljodjelskih kra¬ 
jeva slalo se je žito, meso, maslac, krumpir i povrće 
u gradove i u industrijske krajeve. Jedan dio države 
hranio je drugi. 

Sada se svuda podižu gradovi i tvornice, sada 
su svi krajevi u državi postali industrijski. Dosadaš¬ 
njim poljodjelskim krajevima sve je teže, svoje žito 
nekamo slati, jer oni treba da hrane svoje gradove, 
svoje radnike. 

Kada je tomu tako, treba svuda da budu polja, 
livade i vrtovi za povrće, da bi se svaki kraj mogao 
sam ishranjivati, da svaki kotar ujedno bude i po¬ 
ljodjelski i industrijski kotar. Za to su potrebne nove 
vrsti, nove vrste biljaka. Za sjever treba imati biljke, 
koje se ne boje studeni, za jugoistok opet takve, ko¬ 
jima ne škodi ni vrućina, ni suša. 

Za svako tlo, za svako podneblje treba pronaći 
odgovarajuće biljke i njih treba odgojiti. 

U cijeloj se državi podižu novogradnje od želje¬ 
za, cigle i betona, ali je potrebna i drukčija novo¬ 
gradnja, novogradnja iz materijala, koji živi i raste, 
novogradnja iz živih stanica. 

I ta je izgradnja u toku na stotinama polja. 
Gradi se s one strane polarnoga kruga, kamo poljo¬ 
djelstvo prodire istom sada, kao i u Srednjoj Aziji, 
gdje poljodjelstvo živi već tisuće godina. Tako se 
gradi u cijeloj golemoj Sovjetskoj zemlji od zapadne 
granice do Tihog Oceana. 

Na tisuće ljudi zaposleno je tim radom. Iz svih 
krajeva svijeta stiže za tu izgradnju živi materijal. 
Taj se materijal pomno proučava u laboratorijima 
i pokusnim poljima. Izrađuju se projekti za biljke. 

Za svako podneblje, za svaku vrstu tla. Na osnovi 
tih projekata biljke se i odgajaju. 

Sav se taj rad odvija prema jednom jedinstve¬ 
nom planu. 

ZGODA S KRUMPIROM 

Vrlo je teško odgojiti ili negdje na kraju svijeta 
naći novu jednu biljku. 

Pa ipak je time svršena samo polovica posla. 
Treba još naučiti kako treba postupati s novom bilj¬ 
kom. Od najbolje biljke ne će biti koristi, ako je se 
ne gaji kako treba, ako je se ne gaji tamo gdje treba. 

S krumpirom, s onim krumpirom, što su ga so¬ 
vjetski učenjaci iz južne Amerike donijeli, dogodila 
se ova stvar. 

Čovjek bi mislio, da krumpir nije ananas, neka 
rijetka biljka. Zar se je isplatilo radi njega putovati 
u južnu Ameriku? Zar u Sovjetskom Savezu nema¬ 
mo dosta krumpira? 

Krumpira doista imamo dosta, ali takve vrste, 
kao što je ta, nije nikad bilo u Sovjetskom Savezu. 

Obični krumpir je mekušno stvorenje, on ne 
podnosi studeni. Ako ga u jesen na vrijeme ne isko¬ 
pamo prvi ga mraz posve uništi. I prema bolestima 
je vrlo osjetljiv. 

Bolesti krumpira stoje Njemačku dvadeset mi¬ 
lijuna maraka svake godine. Uz to je krumpir s kru¬ 
hom glavna hrana golemih narodnih masa. 

Sovjetskim je lovcima biljaka konačno pošlo za 
rukom, da otkriju nove vrsti krumpira. Jedne nijesu 
osjetljive pred bolestima, a druge se ne boje studeni. 

Baš tu vrstu, koja se ne boji studeni, trebali su 
sovhozi (sovjetska dobra) i kolhozi na sjeveru So¬ 
vjetskoga Saveza. 

S velikom pažnjom upakovali su sovjetski uče¬ 
njaci nađenu vrstu u sanduke i donesli je iz Perua i 
Čilea u pokusnu stanicu »Krasnij Pahar« (»Crveni 
Orač«). Tu su krumpir posadili, ali dovezeni krum¬ 

pir nije dao ploda. Nešto mu se nije svidjelo u Lje- 
njingradskoj oblasti. 

Svaki je krumpir imao veliku cimu ali gomolja 
nije uopće dao. 

^ Što bi moglo biti, što se krumpiru nije svidjelo ? 
Možda tlo? Ne, tlo je bilo dobro. Možda obrada? 
Obrada je bila izvrsna. On je imao svega u izobilju, 
ali inu je ipak nešto nedostajalo. 

Što da se radi? Ta, nije se smjelo pustiti, da 
propadne cijeli materijal koji je ekspedicija donijela. 

Krumpir nije donesen preko Oceana zato da ga 
se baci ili da ga se pod staklom drži. 

Razmislili su malo pri kakvim uslovima živi 
krumpir kod svoje kuće u Peru i Čile. 

I tad su pronašli, da su proljetni dani u njego¬ 
voj domovini mnogo kraći nego li u Lenjingradu. 

Lenjingradske »bijele noći« nijesu se krumpiru 
dopadale. 


GRANICE I OGRADE 

Mogli bismo navesti mnogo sličnih primjera. 

Nije lako biljke presaditi iz jednog dijela svi¬ 
jeta, s jednog stepena širine na drugi. Sjeverne 
biljke ne uspijevaju na jugu, a južne opet ne uspije¬ 
vaju na sjeveru. 

Cijela karta kugle zemaljske išarana je linijama 
i točkicama: sjeverna granica pšenice, južna grani¬ 
ca pšenice, sjeverna granica vinove loze, južna gra¬ 
nica vinove loze — stotine i tisuće granica. Za jedan, 
dva ili tri stupnja hladnije proljeće i pamuk ne daje 
roda. Jedan, dva ili tri sata dulji dan i krumpir ne 
rodi. 

Kako se mogu pomaknuti te granice, da bi se 
moglo po volji presađivati u druge krajeve? 

Čovjek je čak sam za sebe te granice pomakao. 
Svaki aeroplan ima granicu, preko koje se ne može 
dići. Za svako živo biće postoji također granica: gra- 

nica studeni, granica vrućine, granica visine i grani¬ 
ca dubine. 

Čovjek je pomakao svoju granicu studeni pre¬ 
ma sjeveru. On bi se na sjeveru smrznuo ali kuća, 
peć i krzno, koje je udesio, štite ga od studeni. 

Čovjek je pomakao i svoju granicu vrućine na' 
jug: On bi u pustinji živ izgorio, ali i tu ga štite nje¬ 
gova kuća i njegovo odijelo. 

Svaki od nas morao bi po zalasku sunca pre¬ 
stati raditi i leći da spava, kad ne bi bilo umjetnoga 
svijetla. 

Pomoću umjetnog svijetla čovjek je pomakao 
granicu dana. 

Čovjek sve više pomiče granice, raširuje ogra¬ 
de, koje ga okružuju. 

Čovjek je životinja, koja ne može živjeti pod vo¬ 
dom, pa ipak ostaje satima u vodi, na morskom dnu. 
Tu on radi u ronilačkom odijelu i u ronilačkoj ku¬ 
ćici, pa mu zato voda i ne škodi. 

Čovjek ne može disati u stratosferi, pa ipak 
diše u lađi stratosferskoga balona. 

Kada je čovjek mogao za sebe raširiti granice, 
zar ne bi mogao raširiti granice za bića, koja njemu 
služe ? 

Čovjek je za sebe i svoje kućne životinje pod 
jednim krovom stvorio umjetni svijet. 

Dakle, on mora načiniti i za biljke ondje, gdje 
je to potrebno, na primjer gore na Sjeveru, kuće ali 
ne staklene kuće za izabrane biljke nego velike zgra¬ 
de iznad polja i šuma. Ako bi biljke tamo imale ku¬ 
će moglo bi se u njima, ako je to potrebno, raditi i 
stvarati zimi i ljeti, po danu i po noći. 

Zar je tako što moguće — napraviti krov nad 
čitavim poljima? 

KUĆE ZA BILJKE 


Iz čega da se napravi krov na poljima ? 

Zar iz stakla kao u staklenim kućama? Ne, 
staklo nije zgodno za to. Staklo je skup i težak ma¬ 
terijal a lako se i razbije. Treba naći takav materijal 
koji je proziran kao staklo, čvrst kao željezo, lak 
kao papir, koji u vatri ne izgori a u vodi se ne ras¬ 
topi, kojemu ne škodi ni vjetar, ni vrućina, a ni stu¬ 
den. Osim toga taj materijal treba da bude vrlo jef¬ 
tin, jer će ga mnogo trebati. 

Može li se pronaći takav materijal, sa svim tim 
čudnim svojstvima? 

Učenjaci vele: može se. 

U agro-fizičkom zavodu u Sovjetskom Savezu 
radi se na izumu neke materije, koja će propuštati 
ne samo one zrake, koje se vide, nego i one, koje se 
ne vide — ultravioletne zrake. 

Glavna je stvar, da ta materija bude jeftinija 
nego li staklo i da je se može mnogo izrađivati. 

S vremenom će se iz te materije moći podići ne 
samo krovovi iznad polja i vrtova, nego će se moći 
graditi i zaštitne kućice za pojedina stabla. Tako će 
se moći na sjeveru gajiti najnježnije biljke — man¬ 
darine, limune, naranče — dakako u kućicama, ali 
ne iz stakla, nego iz nove prozirne materije. 


BILJKE PUTUJU NA SJEVER 

Građenje golemih krovova iznad polja još je 
stvar budućnosti. 

Danas moramo naći druge mogućnosti da ra¬ 
širimo granice i da biljke dopru onamo gdje do sada 
nijesu mogle uspijevati, da prodru što dalje na 
sjever. 

Jedna nam je mogućnost već odavna poznata — 
odgajanje novih vrsti, koje su otporne protiv stu¬ 
deni. 

Mičurin je prije četrdeset godina odgojio jednu 
trešnju, koja je postala znamenita u cijelom svijetu, 
jer ona izdrži i studen od 40 stupnjeva. Godine 1898. 
smrznule su se u Kanadi sve trešnje. Izdržala je 
samo jedna vrst — »Plodna MiČurina«. Danas su 
golemi krajevi u Kanadi zasađeni samo tom Miču- 
rinovom vrstom trešnje. 

Stotine su biljaka, kako u Sovjetskom Savezu, 
tako i u drugim državama, otputovale sa svoga pri¬ 
jašnjega obitavališta. Krumpir, repa, koloraba i 
kelj rastu već iza polarnoga kruga. 

Zimska raž raste u kraju Hibine na poluotoku 
Kola, gdje ranije nikad nije rasla. Rotkvica je već 
stigla i na Špicberge. 

Ima još jedna mogućnost, da se izmijeni način 
života biljaka. Mora ih se priučiti na drugu klimu, 
mora ih se prije poslati u školu. 


ŠKOLA ZA BILJKE 

Prijedlog, da se biljke šalju u školu, potječe od 
profesora Lisenka. 

Sjeme biljke uzme se u školu. Školska zgra¬ 
da (za pšenicu) obična je suša ili hambar. Školski 
pribor i školska sredstva su: voda, lopata, grablje, 
vedrica, vaga, sijalica, kanta za polijevanje i što je 
najglavnije — toplomjer. 

Obrazovanje se sastoji u tom, da se sjemenu 
dade topline i hladnoće, tmine ili svijetla — već pre¬ 
ma tomu, šta mu treba. 

Hoćemo li prirediti zimsku pšenicu, stavi se 
sjeme u hladnoću od jedan do dva stupnja. Za kli¬ 
janje treba zrna politi vodom, a da se ne ugriju, tre¬ 
ba ih na tanko razasuti i lopatom prevrtati. Kad im 
postane prehladno, zgrnu se zrna opet na hrpu i 
pokriju platnom za jedra. 

Kad je škola završena, sjeme se pošalje na polje. 
Šta se ondje događa? Biljke, koje su bile u školi, 

Selekcija ozime pšenice u Lisenkovom institutu 

rastu brže od onih, koje nijesu bile. Pšenica prije 
proklasa, a pamuk se brže začahuri. A to je vrlo 
važno, jer pri kratkom ljetu na sjeveru ne uspiju 
južne biljke da procvjetaju. Ako ih mi prisilimo, da 
brže žive, da brže rastu, pomažemo im da pobje¬ 
gnu zimi i da sazriju prije, nego što zima nastupi. 

Na jugu suša uništava pšenicu. Tjeramo li pše¬ 
nicu, da brzo raste, pomažemo joj da uteče od suše, 
da proklasa prije, no što se tlo isušilo. Tri, četiri 
dana mogu ovdje biti od odlučnoga značenja. 

S različitim biljkama treba različito postupati. 
Pamuk ima na sjeveru premalo vrućine i zato mora 
ranije, u školi, dobiti potrebnu porciju vrućine. Ku¬ 
kuruz ima u proljeće, na sjeveru, premalo tmice, jer 
su te noći na sjeveru za njega presvijetle. Zbog toga 
treba kukuruz, dok se još nalazi u dobu sijanja, dr¬ 
žati u tami. 

Svaka biljka mora proći posebnu školu. Zimska 
pšenica voli zimu, pa se zato tako i zove. Nju treba 
uvijek u jesen sijati, da bi mogla cijelu zimu ležati 
pod snijegom. 

Posije li se zimska pšenica u proljeće, nema do¬ 
sta vremena da proklasa i sazrije. 

Lisenko je i zimsku pšenicu poslao u školu i sve 
su se njezine osobine izmijenile: zimska pšenica pre¬ 
tvorila se u ljetnu pšenicu, koja se može sijati u 
proljeće. 

Pšenici nije bio potreban njezin zimski san pod 
snijegom jer je ona svoj obrok studeni dobila u školi. 

Lisenkov je rad već prenesen iz laboratorija na 
polja u kolhoze. U Sovjetskom Savezu je zasijano 
na tisuće hektara zemlje »jaroviziranim« sjemenom, 
sjemenom, koje je prošlo školu. 

Često se je dogodilo, da su biljke putem pred- 
hodne obrade na jugu spašene od suše a na sjeveru 
od studeni. 


KAKO JE SVRŠILA PRIČA SA 
SVOJEGLAVIM KRUMPIROM IZ PERUA I ČILEA? 

Američki krumpir nije htio uspijevati u Sovjet¬ 
skom Savezu, jer su mu proljetni dani na sjeveru bili 
predugi. Time ipak nije svršena ta stvar. Da bi ga 
se spasio, odlučeno je skratiti za njega dane. 

Kraj reda krumpira napravljene su tračnice i 
na te tračnice postavljene kućice s točkovima. Ako 
treba da je noć, te se kućice porinu na krumpir, a 
treba li da bude dan, kućice se uklone. 

Ja sam takve kućice vidio u Djetskom Selu na 
pokusnoj stanici Zavoda za gajenje biljaka. 

Kratki dan je krumpiru pomogao. Ona »foto- 
periođična« kućica omogućila mu je, da provodi isti 
život u Lenjingradu kao u dalekom Peru i Čile. 

Na isti način skraćuje se dan za ostale južnja- 
ke, koji su naučeni na kratak dan. 

Ima biljaka, kojima treba dan produljiti, a ne 
skratiti. To je teže; lakše je dan skratiti, nego li ga 
produljiti, jer pri ovom potonjem treba sunce nado¬ 
mjestiti ne samo svijetlom, nego svijetlom iste vri¬ 
jednosti. Ali i to se već može. Već ima svjetiljaka 
kojih svijetlo je vrlo slično sunčanomu svijetlu. 


OBNOVA POLJA 

Ranije nijesu biljke odgajali i naseljavali razum¬ 
no. Naseljavanje biljaka događalo se je na isti način 
kao i naseljavanje ljudi. Ljudi su se po kontinentu 
naselili bez ikakvoga plana. Neki su kontinenti pre¬ 
naseljeni, dok su drugi gotovo pusti. Još se uvijek 
guši gotovo polovica svega čovječanstva na uskom 
prostoru u svojoj staroj domovini — južnoj Aziji. 
U isto vrijeme leže puste široke površine najplodni¬ 
jeg tla u južnoj Americi i Africi. Ima na našoj zem¬ 
lji, u tropskim krajevima, golemih površina, koje 
imaju u izobilju vrućine i vlage. To su goleme »sta¬ 
klene bašče« pod vedrim nebom. 

U tim »staklenim baščama« još nikada nije bilo 
vrtlara. Tamo bujno rastu samo divlje biljke. 

U toku mnogo tisuća godina ljudi su sebi prisvo¬ 
jili samo jednu petnaestinu kopna. 

I na tom tlu, gdje ljudi vladaju, vršio se izbor 
biljaka, vršio bez ikakvoga plana. Jednu bi vrstu 

biljke posijali, a uzrasla je druga vrst. Između tisu¬ 
ća biljaka ljudi su izabrali samo nekoje, i to ne upra¬ 
vo najbolje. Na svijetu je premalo povrća, premalo 
je voća. Glavna hrana milijunima je žito, ali ni njega 
nema dosta. Svijet treba istom organizirati. 

U sovjetskoj se je zemlji počelo sa organizira¬ 
njem tla. Velik rad čeka ljude u Sovjetskom Savezu. 

Na sjeveru ima previše vode. Močvare treba 
isušiti. Na jugu ima premalo vode — stepe i pustinje 
treba natopiti. Na jugoistoku treba posaditi šume, 
koje će zagrađiti put vrućim pustinjskim vjetrovi¬ 
ma. One površine, koje su još neobrađene, treba 
uzorati i obraditi. Još je netaknuta polovica cmo- 
zemnog tla u Sovjetskom Savezu. 

Poljodjelstvo mora prodrijeti na sjever, da bi se 
sjever mogao sam ishranjivati. 

Rad je već u toku. Njime upravlja jedinstvena 
volja milijuna i radi se po planu. 

Nalazi li se čovjek u Sovjetskom Savezu, ne tre¬ 
ba ići daleko, da to vidi. Svaki može vidjeti kod sebe, 
kod svoje kuće, u svom kraju, kako se priroda mi¬ 
jenja. 

Na primjer, tamo gdje su se na području Dnov- 
skog, Soleckog, Ostrovskog i drugih okruga Lenjin- 
gradske oblasti prostirale močvare, obrasle gustom 
šikarom, gdje je naše oko bilo naviklo gledati puste 
krajeve, danas se šire pšenična polja, kao da se na¬ 
lazimo u Ukrajini ili u Centralnoj cmozemnoj oblasti. 

Prije nekoliko godina teško je bilo i zamisliti u 
blizini Lenjingrada polje s pšenicom. U Sovjetskom 
Savezu započela je velika seoba biljaka, započela je 
velika obnova polja. 

To je samo jedan dio djela, koje je tu izvršeno. 

U Sovjetskom Savezu se izgrađuje socijalističko 
društveno uređenje, a to znači, da radni narod pre¬ 
uređuje samoga sebe i prirodu svoje zemlje. 

Danas se ne može govoriti o izgradnji socijaliz¬ 
ma, a da se u isto vrijeme ne govori o preuređenju 
prirode, o natapanju stepa, sađenju šuma, prodiranju 
poljodjelstva na sjever, o spajanju mora, o otvara¬ 
nju unutrašnjosti zemlje i o izmjeni samih ljudi. 

ŽIVA MAPA 


ŽIVA MAPA 

Postoji živa fotografija — to je film. Jošte nema 
žive zemljovidne karte. Kad bi takova karta posto¬ 
jala, onda bismo vidjeli na njoj čudnovate stvari. 

Vidjeli bismo, da se Amerika polako kreće sa 
svog mjesta i nastoji odplivati preko Tihoga Oceana 
prema Aziji. Ona ne pliva upravo brzo — samo tri 
metra na godinu. Kad bismo mogli ubrzati to kre¬ 
tanje Amerike, vidjeli bismo, kako Amerika stiže 
do Azije i kako se sudara sa njezinom istočnom oba¬ 
lom. One bi tada obje stvorile jedan golemi azijsko- 
američki kontinent. To će se jednom dogoditi, ako 
je pravilna teorija Alfreda Wegenera o pomicanju 
kontinenata. 

Vidjeli bismo, da mora nijesu nepromjenljiva, 
nego da svoj oblik mijenjaju kao voda u tanjuru, 
ako tanjur ljuljamo. 

Kad bi more napredovalo prema kopnu, ono bi 
cijele zemlje poplavilo i pravilo mnogo uvala, morske 
zaljeve, otoke i poluotoke. Ako bi išlo u suprotnom 
pravcu, oslobodile bi se goleme površine morskoga 
tla. 

Vidjeli bismo i mnoge druge stvari. Kako rijeke, 
koje teku s gora, pred našim očima odnose u more 
komadić po komadić tih gora. Gore bi postajale sve 
nižima i nižima, a doline sve širima i širima. Čitavi 

gorski lanci bili bi rastrgani na pojedinačna brda. 
Konačno bismo mjesto visoravni vidjeli ravnicu. 
Morsko bi dno dobilo brazgotine i nabore i lagano bi 
iz mora izrasle nove gore i novi gorski lanci. 

Ni zemaljska kora ne bi ostala mirna na toj 
živoj mapi. Neki bi se njezini dijelovi digli, a neki 
spustili kao što se kod vage jedna zdjela diže, dok 
se druga spušta. Na nekim bi mjestima zemaljska 
kora, pošto ne bi mogla izdržati tu napetost, pukla, 
nastale bi pukotine i tada bismo vidjeli, kako na¬ 
staje zemljotres. 

Pred našim bi se očima još brže pomicale šume, 
stepe i pustinje. Šuma bi napredovala prema tundri 
i stepa bi slijedila za šumom, koja bi napredovala 
prema sjeveru dok bi pustinja jurišala na stepu. To 
kretanje šuma, stepa i pustinja opisuje u jednoj knji¬ 
zi sovjetski učenjak Williams, član Akademije Zna¬ 
nosti Sovjetskog Saveza. 

Pomicale bi se, produživale i skraćivale i crne, 
isprepletene crte rijeka na karti. U gorskim bi se 
krajevima javljale nove rijeke čas na jednom, čas 
na drugom kraju. Cesto bi bilo dovoljno da dođe 
oluja, da udari jaki pljusak, pa da nastane koja nova 
rijeka. 

Pred našim bi očima nova rijeka rovala po tlu i 
pravila svoje korito, kao što čovjek kopa kanale. 
Vidjeli bismo, kako u toku rijeke nastaju zaokreti, 
kad je prisiljena, da se ukloni nekoj zapreci, kad joj 
se na putu suprotstavi stijena i kad je odbaci pod is¬ 
tim kutom na stranu, pod kojim je rijeka u nju udari¬ 
la. Tad bi nam postalo jasno, da svaka rijeka živi svo¬ 
jim životom punim pustolovina, borbe i rada. Vi¬ 
djeli bismo, da rijeke ne žive onako između sebe odi¬ 
jeljenim životom, kako se to čini, kad čovjek pro¬ 
matra običnu nepokretnu kartu. Na živoj karti ri¬ 
jeke bi vodile međusobnu borbu, jedna drugoj otimale 
pritoke i svom susjedu izvore i riječne slivove. Često 
bi neka rijeka izišla iz borbe gotovo bez ijednog pri¬ 
toka, kao vojnik komu su odsjekli noge i ruke. Tako 

se nekoć dogodilo rijeci Maasi, kojoj je Rajna ote¬ 
la desne, a Sena lijeve pritoke. Saznat ćemo, da 
i rijeka ima dječje i staračko doba. 

Najveće rijeke, kao na primjer Misisipi, bile su 
nekada mlade, jake rijeke. 

Bučeći i pjeneći se tekla je nekad Misisipi. Ona 
je sebi krčila put tako, da je stijene bacala na za¬ 
preke, koje su joj se suprotstavile. Stara pak Misi¬ 
sipi, jako i debelo nabujala,- teškom mukom vuče 
svoju vodu i gotovo se guši od nanosa, koje je sama 
nanijela. Sve veći biva mulj na dnu i začepljuje nje¬ 
zino korito. Rijeka nema više snage, da svoje korito 
produbi, da bi brže tekla. 

Sve, što može, je, da nastoji da uzmakne i da u 
dalekom luku obiđe zapreku bilo s desna, bilo s lijeva. 
Sve češće mijenja ona svoje staro korito i napušta 
zauvijek gradove, koji su izrasli na njezinim obala¬ 
ma. Samo dugoljasta, uska i zavijena jezera mjesti¬ 
mice ukazuju na to, da je tuda nekad tekla moćna 
rijeka Misisipi. Već po obliku jezera može se vidjeti, 
da je to dio bivše rijeke, koji je ona izgubila pri 
svom obilaženju zapreka. 

» . . . Bieksby! Naćulite uši kod »predsjednikova 
otoka« i kod »Stare koke« ... 

Obale se ispiru i one mijenjaju svaki čas svoj 
oblik. Vi ćete sada jedva prepoznati pješčane pru¬ 
dove kod točke 401!« 

To nije pisao nikakav geolog ili hidrolog, nego 
stari sprovodnik brodova, znameniti pisac Mark 
Twain. 

Rijeke, jezera, otoci, poluotoci, zaljevi i morski 
tjesnaci — sve se to u prirodi mijenja i mijenjalo bi 
se i pred našim očima, kad bi bilo takve žive mape. 
A čovjek? Da li bi se na živoj mapi moglo vidjeti i 
njega ? 

Čovjeka, dakako, na ovakovoj karti ne bismo 
mogli vidjeti, pa makar bio velik kao Crveni trg u 
Moskvi. Mjerilo karte ne bi nam dopustilo da na njoj 
vidimo čovjeka, ali njegov bismo rad vidjeli. Vidjeli 

bismo, kako po gorskim obroncima nestaju grmovi 
guste, zelene vune. To je čovjek, koji po gorama 
siječe šumu, to su njegova stada, koja do gola pasu 
gorske obronke. 

Vidjeli bismo, kako se na mnogim mjestima na 
zemlji širi svijetlo-zelena boja, kako prodire u sivu 
površinu stepu i kako se poput klina probija u tam¬ 
ne površine šuma. 

To znači, da na karti nevidljivi čovjek osvaja 
novo i novo zemljište i zasijava svojim sjemenjem. 

Isprva malena, polja u šumama rastu, šire se i 
spajaju. I već tvore šume još samo malene otoke 
usred polja. 

Vidjeli bismo, kako čovjek ruši i gradi. Ali vrlo 
bi teško mogli pronaći neki red i plan u onome, što 
je čovjek uradio do sada. Tu su rijeke, koje su pre¬ 
sušile, jer je čovjek na razvodu sasjekao šume i 
obradio zemlju. 

Tu je leteći pijesak u pustinji, koji je čovjek 
sam oslobodio. 

Tako bismo malo po malo otkrivali novi smisao, 
novo značenje zemljopisne karte. 

Ono što nam se prije činilo slučajnim i zagonet¬ 
nim — promjene u toku rijeka, rastrgani gorski 
lanci, zavojite obale morske — sada bismo razum¬ 
jeli kao zagonetku, koju smo najednom riješili. 

Razumjeli bismo zašto Volga sliči velikom đrve- 
tu, koje gore ima mnogo grana, a dolje gotovo ni¬ 
jedne. Koliko razgranatih pritoka utječu s obje strane 
u Volgu iznad Saratova, a kako malo grana, kako 
malo pritoka ima ona u svom donjem toku! To je 
radi toga, što s jugoistoka pustinja juriša protiv 
Volge. 

Jedan pogled na živu kartu razjasnio bi nam, 
zašto zapadne obale Afrike odgovaraju istočnim oba¬ 
lama južne Amerike — gdje se kod Amerike javlja 
uvala, tamo se kod Afrike nalazi izbočina. Geofizi- 
čar Wegener kaže, da se je Amerika, kao golema 

gruda, nekoć otkinula od Afrike i otputovala prema 
zapadu. 

Saznali bismo, da Tihi Ocean nije samo Ocean, 
nego ožiljak, rana na tijelu našega planeta, koja je 
prema Pikkeringu nastala još onda, kad se od zem¬ 
lje otkinuo mjesec, da pođe svojim putem. 

Razjasnila bi se i činjenica, što Amerika ide pre- * 
ma istoku, prema Tihom Oceanu: zemlja stiče naime 
nakon pucanja njezine kore opet pomalo svoju rav¬ 
notežu. 

Kad bismo mogli promatrati takvu živu kartu, 
pričinjao bi nam se cijeli svijet drukčijim, novim. 


2lVA KARTA SOVJETSKOG SAVEZA 

Rekao sam da još nema žive zemljopisne karte, 
ali to nije točno. Ja sam i sam vidio takovu kartu. 
To je bilo u jesen 1933. godine u Akademiji Znanosti. 

Velika je dvorana bila dupkom puna. Održavala 
se je skupština članova Akademije. Članovi Akade¬ 
mije sjedili su za jednim dugačkim stolom na povi¬ 
šenom mjestu. Dvoranu su napunili ljudi, koji su 
došli, da učestvuju u radu Akademije. Za sve nije 
bilo mjesta. Mnogobrojni ljudi gurali su se pred 
ulazom i tražili, da ih se pusti na skupštinu. Svi su 
htjeli doprijeti preko granitnih stuba do velikih teš¬ 
kih vrata. Ta su vrata stara stotinu i pedeset godina. 
Mnogo ljudi od znanosti unišlo je i izišlo kroz ta 
vrata, ali nikad prije nijesu ona bila opsjednuta od 
tolikoga mnoštva. 

Šta je dovelo te ljude ovamo? 

Vijest o novim istraživanjima u oblasti integral¬ 
nog računa? 

Predavanje o novonađenom spomeniku ruske 
književnosti ? 

Ne, takve stvari zanimaju samo pojedince. 

Na skupštini Akademije raspravljalo se o temi, 
koja je sve zanimala. Govorilo se o preuređenju 

države, o Volgi, kakve još nema, o budućoj Velikoj 
Volgi. 

Održano je izvanredno predavanje. Za takva 
predavanja nije ranije Akademija znala. Pa i član 
Akademije, koji je držao to predavanje, nije bio od 
onih ljudi, kakve je Akademija obično viđala među 
svojim zidovima. To je bio revolueionarac, Lenjinov 
prijatelj: Kržižanovskij. 

Kraj govorničkog stola visjela je karta Sovjet¬ 
skog Saveza, koja je sezala gotovo do stropa. 

Odjednom je karta počela živjeti. Električna je 
struja ukopčana i na karti su planule crvene točke 
vodenih brana, svijetloplave površine natopljenih po¬ 
lja, crvene pruge odvodnih kanala, i zeleni pojasi šu¬ 
ma. Kao što žile na ruci nabreknu, ako ih podve- 
žemo, tako su nabrekle plave grančice rijeka iznad 
vodenih brana i raširile se plave mrlje umjetnih jeze¬ 
ra. Zeleno istočkane linije dalekovodnih vodova kri¬ 
žale su kartu povezujući međusobno gradove i raz¬ 
ličite krajeve. 

Planula su i bijela svijetla električnih centrala. 
Tu je bila velika električna centrala kod Kujbiševa, 
tu opet ona u Jaroslavlju, u Permu i na desetke dru¬ 
gih centrala. Malo više, čitavo sjajno zvjezdano polje 
— električne centrale Valdaja. 

Svega toga još nema*)- Ta umjetna jezera, te 
vodene brane, te električne centrale jošte ne postoje. 

Ta je karta pokazivala, kako će Sovjetski Sa¬ 
vez izgledati poslije tri petogodišnja plana. 


SUDBINA VOLGE 

O čemu se govorilo na skupštini Akademije? O 
sudbini rijeka i mora u Sovjetskom Savezu. O sud¬ 
bini rijeka i mora nije se nikad ranije odlučivalo 


*) Ponavljamo, da je ova knjiga objavljena na rus¬ 
kom jeziku g. 1935. (Op. prev.) 

Proi. Kaipinskij, predsjednik Svesavezne Akademije 
Znanosti (umro g. 1936.), u razgovoru sa akademikom 
Kržižanovskim 


na učenjačkim sjednicama. Rijeke su nastajale, ra¬ 
sle i nestajale bez učešća Akademija. Mora su plavila 
kopna i opet se povlačila i nitko nije svijesno upra¬ 
vljao njihovom sudbinom i njihovim životom. 

Ali sad je došlo vrijeme, da se odlučuje o nji¬ 
hovoj sudbini. Kao prvi došli su na red Volga i Kas¬ 
pijsko more. 

Da bi se natopili krajevi preko Volge, a Aralsko- 
kaspijskoj nizini nabavilo vode, — preuredit ćemo 
Volgu i uzeti njezinu vodu. 

Rijeka nije samo voda. Rijeka je i put, ona je 
izvor snage, ona je prostor, u kojem žive ribe. 

Priroda je komplicirana (složena) i ako je ho¬ 
ćemo preurediti, treba misliti odmah na sve. 

Govorimo najprije o putu. Volga je velik vo¬ 
deni put, golema rijeka, koja Evropu veže s Azijom. 
Što se tiče dužine i širine, mogu se s Volgom mjeriti 
samo neke rijeke, ali Volga nije duboka. .Ljeti je 
Volga gotovo u cijelom svojemu gornjemu toku plit¬ 
ka. Lađe leže nepokretne u lukama. Samo na srednjoj 
i donjoj Volgi voze u to vrijeme parobrodi i parnjaci 
vuku šlepove. Ali ni donja Volga nije osobito duboka. 

Volga nije više mlada rijeka. Ona je već starica. 
S mukom vuče za sobom talog, koji joj donose pri¬ 
toci sa svih strana. Gdjekad nema snage, da taj talog 
nosi, pa ga na putu ostavlja. Tako ona sama zatvara 
svoje korito pješčanim nanosom. Onda je i sama pri¬ 
siljena, da tu zapreku obiđe, pa skreće čas desno 
čas lijevo i napušta gradove, koji su sagrađeni na 
njezinim obalama. Od Sizranja i Saratova već je oti¬ 
šla a i Kujbišev (Samaru) čeka ista sudbina. 

Ljeti dopire voda na plitkim mjestima čovjeku 
samo do pasa, a na nekima pače samo do koljena. 
Nije lako brodovima onda voziti po Volgi. Stalno se 
čuje zapovijed kapetanova: »Svi momci na palubu!« 
koja zove na rad. Brod nastoji se izvući čas na¬ 
prijed, čas natrag, čas desno, čas lijevo kao umoran 
konj, koji je zapeo u pijesku, pa ne može pokrenuti 
teška kola. Koliko vremena, koliko znoja i koliko 
ugljena stoji svaki takav pješčani prud! 

Volgu treba pretvoriti u duboku rijeku, pa će 
i promet na njoj biti veći, lakše će se odvijati. 

Velike željezničke linije, koje vode prema Volgi 
s istoka i zapada, postat će dovozni putevi za taj 
veliki vodeni put. Onda će se lakše prevoziti roba po 
golemom prostranstvu Sovjetskog Saveza. 

Rijeke su kao krvne žile, koje nose materijal za 
izgradnju bezbrojnih stanica — gradova, fabrika, 
kolhoza — kroz cijelo tijelo zemlje. Ali te se žile 
ne sjedinjuju u zatvoreni kružni tok. Preko širo¬ 
ko razgranjene mreže svojih pritoka dolaze rijeke 

u blizinu jedna drugoj. Čovjek bi mislio, da je dovolj¬ 
no prokopati ovdje tri, ondje pet ili deset kilometara 
i rijeke će biti spojene. A spoje li se rijeke, spojit će 
se i mora, u koja one utječu. 

Volga je već davno lancem rijeka i kanala — 
Marijin sistem — spojena s Istočnim (Baltičkim) 
morem. Taj plitki, stari kanalni sistem izgrađuje se 
sada u duboki vodeni put između Volge i Baltičkoga 
mora. Staljinski kanal između Bijeloga i Baltičkoga 
mora spojio je taj vodeni put s Bijelim morem. Preko 
Kame, Kolve i Višere može se taj sistem spojiti s 
Pečorom i na taj način otvoriti put i u treće more — 
u Sjeverno Ledeno more. 

Volga će biti vezana s tri mora. A kada je ka¬ 
nal Volga — Don spoji s Donom, otvorit će se izlaz 
u još dva mora — u Crno i Azovsko more. Na zapadu 
će Volga biti spojena s Dnjeprom. Onda će Volga 
doista biti veliki vodeni put. Ona će biti povezana s 
pet mora i sa svim velikim rijekama evropskog dijela 
Sovjetskog Saveza. No može se ići i dalje, čak preko 
Urala u Sibiriju, pa Volgu preko Iseta i Tobola po¬ 
vezati s velikim rijekama Sibirije. 

Rijeke, koje su dotle bile rastavljene, pružit će 
si međusobno ruke. 

Bijelo more će biti vezano s Crnim, Ledeno s 
vrućim Kaspijskim morem. Nijedan sistem vodenih 
puteva u svijetu ne će se moći mjeriti s ovim. Moskva 
će postati glavnom lukom. Već je gotov kanal, koji 
spaja Moskvu s Volgom. 

Ne će trebati saći s parobroda, da se iz Moskve 
stigne u Lenjingrad, Baku, Sebastopolj, Arhangelsk, 
Rostov, Kijev, dapače u Novosibirsk. 

S Volge će nestati malih parobroda i teretnih 
čamaca. Mjesto njih će po Volgi ploviti veliki paro¬ 
brodi. 

Sovjetski Savez će ojačati. Napadnu li ga nepri¬ 
jatelji, dočekat će ih ploveće tvrđave na dubokim vo¬ 
denim putevima i branit će socijalističku izgradnju. 

No rijeka nije samo vodeni put, ona je i izvor 
snage . . . Osim dužine, širine i dubine, mjeri se kod 
rijeke još nešto naime — visina nad morem. 

»Volga teče u Kaspijsko more« — ta je činjenica 
općenito poznata, kao što se zna, da konji zobliu 
zob. Ali ne zna svatko, da Volga teče u Kaspijsko 
more s visine od dvije stotine metara. Tih dvjesta 
metara mogu dati snagu. Kad bi voda iz Volge pa¬ 
dala odjednom u Kaspijsko more, bio bi to vodopad, 
s kojim se ne bi mogao mjeriti vodopad Niagara. 
Ali Volga ne pada u more odjednom iz te visine; ona 
teče u more lagano nizbrdicom, dugom preko tisuću 
kilometara. Električne centrale će se dakle graditi 
ne na jednom, nego na više mjesta. Prema projektu 
»Velika Volga« — gradit će se 22 električne cen¬ 
trale. 

Na početku je Volga uska, slaba rijeka. Tamo 
se s njome ne može ništa učiniti. Ali svaki pritok 
čini Volgu širom i jačom. A ondje gdje je široka, 
gdje njome teče mnogo vode najeđamput, ondje će 
se graditi električne centrale, da Volga ne troši svoju 
snagu uzalud. 


PRIMITAK I IZDATAK MORA 

Uslijed toga što će Volga davati ljudima snagu, 
ne će se umanjiti množina njezine vode. 

Ali za slijedeća tri petogodišnja plana oduzet će 
se mnogo vode Volgi za natapanje krajeva iza Volge, 
za opskrbu gradova i industrije. Mnogo će se vode 
ispariti, pošto budu izgrađene vodene brane i pošto 
se poveća vodena površina Volge. 

»Volga teče u Kaspijsko more« — tu se staru 
istinu ne može pobiti. Dakle, pritok vode u Kaspij¬ 
sko more će se smanjiti. Šta će onda biti s Kaspij¬ 
skim morem? Ne će li ono postati plićim? 

More je dio golemoga gospodarstva Sovjetskog 
Saveza. Ranije more nije imalo razumnoga gospođa- 

ra, ali sada ga ima. Taj gospodar mora na sve misliti, 
o svemu voditi računa. 

U svakom dobrom gospodarstvu ima knjiga, u 
koju se bilježe primici i izdaci. I more mora imati 
takvu knjigu. 

Ta knjiga ne će biti nalik na obične trgovačke 
knjige. 

Brojevi u pojedinim rubrikama ne će biti rublji, 
kilogrami, ni metri, nego kubični kilometri. More je 
veliko pa zato mora biti velika i mjera, kojom se ono 
mjeri. Lijevo, na stranici za primitke, zapisat će se 
rijeke, kiše, prolomi oblaka i snijeg. Desno, na stra¬ 
nici za izdatke bit će upisani oblaci i magla, sa mor¬ 
ske površine isparena voda. 

Šta ćemo knjižiti na stranici primitka? U Kas¬ 
pijsko more donosi najviše vode Volga. Svako pro¬ 
ljeće, kad se tali snijeg na golemoj ruskoj ravnici, 
napuni se Volgino korito velikom količinom vode. 
Preko tisuću rijeka i jezera daju Volgi svoju vodu, 
male pritoke i ne računamo. Sva se ta voda slijeva 
u Kaspijsko more. Dosta vode se usput ispari, ali 
uza sve to donosi Volga u Kaspijsko more godišnje 
preko 270 kubičnih kilometara vode. 

A znadete li vi, koliko je to 270 kubičnih kilo¬ 
metara vode? 

To je, na primjer, bure, koje je veće od Moskve 
i više od Kazbeka. 

Ali Kaspijsko more nema samo Volgu — iz kav¬ 
kaskih gora dpnose mu vodu Kura i Terek. Sa sjevera 
utječe u Kaspijsko more rijeka Ural. To su samo naj¬ 
važnije rijeke, ima i desetaka manjih. Sve one dono¬ 
se u Kaspijsko more preko 90 kubičnih kilometara 
vode. 

To su rijeke, ali na strani za primitke još su 
kiša i snijeg. 

Zbroje li se svi primitci, dobije se na godinu 
preko 450 kubičnih kilometara vode. 

Kako troši more tu vodu? Kaspijsko more ne 
daje nimalo vode drugim morima. Šta radi ono s tom 

vodom? Ako more ne bi vodu trošilo, njegova bi se 
površina svake godine digla za jedan metar. Voda 
bi se već prelila preko njegovih obala i okolne stepe 
i pustinju preplavila. Ali to se ipak ne događa i more 
ostaje u svojim obalama. To znači, da ono izdaje 
vodu, koju dobiva. Voda nekamo odlazi. Kamo? 
Odlazi gore, u zrak. 

Na strani za primitke Kaspijskoga mora nalaze 
se oblaci, koji ga hrane kišom i snijegom. Ali i na 
strani za izdatke upisani su oblaci, voda se isparuje. 
Kamo odlazi ona kroz zrak ? To je još neriješena za¬ 
gonetka. Može biti, da voda iz Kaspijskog mora hra¬ 
ni ledenjake na Kavkazu, možda pada kao kiša u 
brdima Srednje Azije i natapa pamučna polja na 
podnožju tih brda. 

Dugim i zakučastim putevima putuje voda po 
svijetu. Negdje na sjeveru, u šumama oko rijeke Ka¬ 
me, padne snijeg. U proljeću teče sniježna voda u 
Kamu, iz nje u Volgu, a iz Volge u Kaspijsko more! 
Onda se diže u visine, leti zrakom kao oblak u Sred¬ 
nju Aziju, gdje u obliku kiše pada po gorskim obron¬ 
cima i konačno teče u brdskim rijekama nizbrdo u 
polja. 

Ali to još nije čitav put, koji voda prevali, to 
je samo jedan dio tog velikoga, beskrajnoga puta. 

U prirodi je sve međusobno povezano: plantaže 
pamuka u Srednjoj Aziji i šume na Kami, rijeke na 
Kavkazu, sniježne poljane u ruskoj ravnici i voda u 
Kaspijskom moru. Tek sada počinjemo pravilno 
shvaćati, pravilno upoznavati tu povezanost u pri¬ 
rodi. Nije li to s toga, što istom sada postaje priroda 
za nas, u Sovjetskom Savezu, jedinstvenim gospo¬ 
darstvom ? 

SUDBINA KASPIJSKOG MORA 


Kaspijsko more ne postoji. Ono ne postoji već od 
davnih, davnih vremena. Prije, dok je ono postojalo, 
bilo je u vezi s drugim morima kao i sva ostala mo¬ 
ra. Nekad ;e postojao morski tjesnac, koji je spajao 
Kaspijsko more s Crnim. No zemaljska kora nije ne¬ 
pokretna. Podigao se golem komad zemaljske kore 
i odijelio Kaspijsko more od ostalih mora kugle ze¬ 
maljske. More je prestalo biti morem, ono je postalo 
jezerom. Radi toga uistinu ne postoji Kaspijsko mo¬ 
re, nego Kaspijsko jezero. 

Život nekoga jezera posve je drukčiji od života 
jednoga mora. Mora su međusobno povezana i kod 
njih ide sve u zajedničku blagajnu. Kod jezera stvar 
stoji drukčije. Jezero vodi svoje vlastito gospodar¬ 
stvo; ono se mora samo brinuti, kako će mu biti. 
Ako su njegovi primitci vode manji od izdataka, ono 
ne može nigdje dobiti pozajmicu, da pokrije manjak. 

Morska razina je uvijek ista, njegova visina jed¬ 
naka je visini svih drugih mora. No visina vode u 
jezeru mijenja se stalno. Kiše mogu jezero povećati, 
a za vrućine može se jezero smanjiti. 

Kad je ono postalo jezerom, išli su poslovi Kas¬ 
pijskoga mora ispočetka vrlo rđavo: izdaci vode bili 
su veći nego li primitci. Više se vode isparilo, nego 
što je u Kaspijsko more utjecalo. »More« se počelo 
isušivati, postajati plitkim. 

More se povuklo od obala i dosta je morskoga 
tla ostalo bez vode. Visina morske površine padala 
je sve više, ali more se ipak nije sasvim isušilo. 
Uspjelo mu je da svoje poslove dovede u red. U ko¬ 
liko se more smanjivalo, isparivalo se na površini i 
manje vode. Uskoro se primitak gotovo izjednačio s 
izdatkom. More je opet dobilo svoju ravnotežu, 
ono se smirilo u svojim obalama. Tako je nastalo 
najčudnovatije more — more, koje je samo po svom 
imenu more. Nastalo je more, koje nije more, nego 

jezero. More, koje je za 26 metara niže od morske 
površine. 

Usporede li se karte iz polovice prošlog vijeka s 
današnjima, vidjet će se, da je visina morske povr¬ 
šine Kaspijskog mora pala za jedan metar. 

Šta će s time biti u buduće? Mi u Sovjetskom 
Savezu regulirat ćemo Volgu, a to ćemo učiniti i s 
drugim rijekama, koje utječu u Kaspijsko more. 
Svake ćemo godine za natapanje polja uzeti mno¬ 
go kubičnih kilometara vode iz Volge, iz Urala, iz 
Tereka, iz Kure i Sulaka. Kako će to Kaspijsko more 
podnijeti ? 

Kaspijsko more nam je potrebno. Po Kaspij¬ 
skom moru plove parobrodi, koji prevoze putnike i 
robu. Kaspijsko more nam daje ribe i to gotovo po¬ 
lovicu sve ribe ulovljene u Sovjetskom Savezu. 

Šta će onda biti? Primitak će se smanjiti, a 
izdatak putem isparivanja ostat će isti. Kaspijsko će 
se more opet početi isušivati kao i nekoć, kad je bilo 
odijeljeno od Crnog mora. Samo, ovog puta to ne bi 
bilo prouzrokovano djelovanjem sila u zemaljskoj 
kori, nego ljudskim radom. 

Za deset godina snizila bi se razina vode Kaspij¬ 
skog mora za više od jednoga metra, za dvadeset 
godina za tri metra. More bi postajalo sve plićim, a 
ni danas nije duboko. Već danas se mora boriti za 
svaki metar dubine tako, što se nanosi oko riječnih 
ušća čiste i more oko luka produbljuje. 

Voda bi uzmakla na nekoliko kilometara od oba¬ 
la i mnoge bi se luke našle na suhome. Trebalo bi te 
luke premjestiti na nove obale ili iskopati duboke 
kanale do starih luka. 

Mala jezera okolo mora bi se isušila i na ušćima 
rijeka iščezli bi mnogi sporedni rukavi. Ali upravo 
u toj maloj, mirnoj vodi, koja je napola slatka, 
ribe bacaju ikru, tu »pase« njihovo mlado stado. Ti¬ 
me bismo uništili te pašnjake za ribe. Ribe bi nestalo, 
a to nam ne može biti svejedno. Trebalo bi imati 400 
tisuća goveda, da bi se mesom nadoknadila hrana, 

koju daju ribe uhvaćene u Kaspijskom moru. Osim 
toga goveda treba hraniti, dok ribe same rastu, pa ih 
treba samo uhvatiti. 

Morski zaljev Kara-Bugas odijelio bi se od mo¬ 
ra i isušio. Kara-Bugas je fabrika kemičkih sirovina, 
koju je napravila sama prirbda. Tu se na obalama 
talože soli, koje su potrebne sa mnoge industrijske 
grane. Kad bi se Kara-Bugas isušio, prestala bi ra¬ 
diti ta fabrika, jer bi bio prekinut priliv soli iz mora. 
Pojavile bi se nepregledne, puste površine morskoga 
dna, tisuće kilometara solne i pješčane pustinje. Usli¬ 
jed toga bi podneblje na čitavom jugu Sovjetskog 
Saveza postalo vrućije i suvlje. 

Pa ni to još nije sve zlo. Velika vodena površina 
Kaspijskog mora brani sada krajeve oko Volge, stepe 
oko Dona i Ukrajinu od vrućih pustinjskih vjetrova. 
Smanjimo li površinu Kaspijskog mora, otvaramo 
tim samim^ sva vrata vrućim pustinjskim vjetrovi¬ 
ma i pomažemo pustinji u njezinom jurišu. 

Šta će, dakle, biti? 

Na jednom mjestu uništavamo pustinju, a na 
drugom je stvaramo. Na jednom mjestu poboljšava¬ 
mo podneblje, a na drugom ga pogoršavamo. To ne 
smije biti. Ne smije se jednom rukom rušiti, što se 
drugom gradi. 

Ima ljudi, koji vele: Ima li smisla gledati tako 
daleko u budućnost? Sve će se to dogoditi za pede¬ 
set, a možda istom za stotinu godina: 

Ne smijemo tako umovati. 

Za čovjeka pojedinca pedeset ili stotina godina 
zbilja je dugo vrijeme. Ranije ljudi nijesu nikad oz¬ 
biljno mislili o tome, šta će biti poslije stotinu godi¬ 
na. Svatko se brinuo samo za sebe i za današnji dan. 
Radi toga su ljudi i gospodarili kao grabljive životi¬ 
nje. Koliko je ugljena i zemnoga ulja, koliko šuma i 
željeza besmisleno uništeno! Tako se radi i sada iz¬ 
van Sovjetskog Saveza. Posve je drukčije socijali¬ 
stičko društvo, silni kolektivni udruženi čovjek, koji 

se sastoji od milijuna ljudi. Njegov se život ne mjeri 
godinama, nego stoljećima. 

Taj čovjek započeo je golem rad: on hoće izvr¬ 
šiti pravi geološki prevrat. 

Slabo će mu biti, ne promisli li sve točno do 
kraja, okrenu li se oslobođene prirodne sile protiv 
njega samoga. 


KAKO JE ODREĐENA SUDBINA 
VOLGI I KASPIJSKOM MORU 

Mozak udruženog čovjeka već je riješio tu zada¬ 
ću. U Akademiji Znanosti vijećalo je na stotine uče¬ 
njaka o tome šta treba raditi s Volgom i s^ Kaspij¬ 
skim morem. Vijećalo se jednovremeno u više odjela 
i na više mjesta. U jednom odjelu sjedili su stručnja¬ 
ci za more i izračunali visinu vode i »aquatorium« 
Kaspijskog mora za desetke godina unaprijed. (Po¬ 
vršinu zemlje naziva se »territorium« a površinu 
mora »aquatorium«.) U drugom su odjelu vijećali 
stručnjaci za ribe o tome, šta treba učiniti, da pre¬ 
uređenje Volge ne bi naškodilo ribama. U trećem su 
odjelu raspravljali kemici o sudbini Kara-Bugasa. U 
četvrtom su odjelu raspravljali meteorolozi (struč¬ 
njaci za vrijeme) o pitanju klime (podneblja). U pe¬ 
tom se je odjelu raspravljalo o vodenim branama, 
u šestoj o tlu, u sedmoj o vrstima pšenice. 

Inžinjeri, poljodjelski stručnjaci, geolozi, gospo¬ 
darski stručnjaci, kemici, stručnjaci za životinje, za 
biljke i fizičari — tko sve nije učestvovao na toj 
sjednici Akademije! Dvorana Akademije bila je pre¬ 
malena i u isto se je vrijeme radilo u različitim zgra¬ 
dama: u energetičkom zavodu, u geološkom zavodu 
i u domu inžinjera. 

Morske karte, karte za oborine, crteži vodenih 
brana ustupali su mjesto na zidu sve novim i novim 
kartama, tablicama i crtežima. 

Da je sve to morao izraditi jedan čovjek, radio 
bi cijeli svoj život i opet ne bi sve svršio. Koji bi 
mozak uopće mogao obuhvatiti sve znanosti i pri¬ 
rodu sa svih strana! To može svladati samo udru¬ 
ženi mozak. Udruženi mozak je tu zadaću — Volga 
- Kaspijsko more — riješio za ciglih šest dana. 

Sjednica Akademije Znanosti trajala je od 25. 
do 30. studenoga 1933. i 30. studenoga stvoreni su 
zaključci o svima glavnim pitanjima. 

Na završnoj sjednici dobio je riječ jedan član 
Akademije, da pročita odluku Akademije. 

Izgledalo je gotovo tako kao da to nije sjednica 
Akademije nego sudska rasprava. Svi su čekali: Ka¬ 
kva će biti osuda ? 

Osuda je sadržavala mnogo točaka, ali jedna od 
prvih je glasila: 

»Vodena bilanca Kaspijskog mora treba da se 
održi«. Bilanca, to su primitci i izdatci. Ali kako 
može Kaspijsko more ostati jednako, kad će se uzeti 
mnogo vode iz Volge i ostalih rijeka, koje utječu u 
Kaspijsko more? Odluka veli: oduzeta voda mora se 
izjednačiti dodavanjem vode Volgi iz susjednih rijeka. 


RIJEKE PRUŽAJU JEDNA DRUGOJ RUKU 

Volgi je obećana naknadna porcija vode. Tu 
vodu treba uzeti iz susjednih rijeka. Iz kojih ? 

Na jugu Sovjetskog Saveza vlada nestašica vo¬ 
de, a na sjeveru ima vode i previše. Na jugu vlada 
suša, dok na sjeveru kiša pada neprestano. Na jugu 
su pustinje, a na sjeveru močvare. Vodom bogate 
rijeke sjevera odnosile su tu vodu beskorisno u Sje¬ 
verno Ledeno ili Bijelo more. 

Kako bi bilo, da se prirodu ispravi i da se jedan 
dio vode iz tih sjevernih rijeka odvede u Volgu ? 

Taj projekat potiče od inžinjera Nikoljskog. 

Volgi i njezinim pritocima približuju se na sje¬ 
veru Onjega, Suhona, Vičegda i Pečora. Te četiri 


157 









rijeke imaju zajedno gotovo isto toliko vode, koliko 
i Volga. Njih je lako kanalima povezati s Volgom. 
Razvode nije ondje visoko, a tlo je mekano. Ali nije 
dosta da se rijeke samo povežu. Treba i to provesti, 
da se gospodari vodom, da je možemo uputiti prema 
potrebi na jednu ili na drugu stranu, puštati manje 
ili više vode. 

Kako se to može učiniti? Treba napraviti veli¬ 
ka umjetna jezera; i to na sastavu Kame i Pečore: 
Kamsko-Pečorsko jezero; kod sastava Kame i Vi- 
čegde: Kamsko-Vičegdsko jezero. U tu svrhu treba 
na gornjem toku rijeka, koje želimo spojiti, napra¬ 
viti vodene brane. Iznad te brane stvorit će svaka 
rijeka umjetno jezero. Ta jezera spojit ćemo kana¬ 
lom u veliko umjetno jezero. 

Iz toga velikoga jezera odvodit će se voda pre¬ 
ma sjeveru ili prema jugu — kamo bude potrebno. 
Za vrijeme visokog vodostaja nakupit će jezero vo¬ 
du, koju će ljeti davati. Tako se čovjek uči regulirati 
život rijeka, u proljeće obuzdavati njihovu bjesnoću, 
a ljeti ih oživjeti. Regulirat ćemo i život jezera. Na 
sjeveru Sovjetskoga Saveza tri su jezera, koja na 
karti izgledaju, kao da su nanizana na lanac. To su 
Lače, Vože i Kubensko jezero. Leže tu kao da su 
upravo zato stvorena, da ih se međusobno poveže i 
preko njih otvori put na jug, kroz Šeksnu i Kostro- 
mu do Volge. 

Na taj bi način bio stvoren velik, trostruki ba¬ 
zen za ustavu. Iz tog bazena može se voda upućivati 
na tri strane: u Volgu, u Suhomu i u Onjegu — kao 
kod vodovoda s tri slavine. Najviše će vode trebati 
Volga, radi toga će se slavina prema njoj otvarati 
najčešće. 

Šta će to sve značiti za Volgu? Volga će ne 
samo dobiti vode, svoju naknadnu porciju, nego će 
postati i dubljom. Što više vode ima rijeka, to je 
ona dublja. 

Volga će biti spojena sa sjevernim morima i ri¬ 
jekama — od Volge će biti otvoren put na Sjever. 

Volga će imati više snage — što više vode, to više 
snage. 

Voda, koja je ranije tekla uzalud, radit će za 
ljude ondje, gdje bude najpotrebnije. 

KLJUČ ZA PET BRAVA 

Sjeverne^ rijeke dat će Volgi mnogo vode, pa 
ipak će to još uvijek biti malo. Inžinjeri »Hidroelek- 
troprojekta« predlažu, da se uzme vode još iz rijeke 
Dona, najbližeg susjeda Volginoga. Don se na jednom 
mjestu sasvim približuje Volgi i ondje treba napra¬ 
viti kanal. Tim bi kanalom mogli ploviti brodovi iz- 
Dona u Volgu i obratno. 

Tim bi kanalom tekla voda iz Dona u Volgu. 

Ali kad se toliko brinemo za Volgu, ne smijemo 
zanemariti ni Don. Da Don ne postane plitkim, uzme 
li mu se vode ? Don je također važan, i po Donu plove 
brodovi. U Donu ima također riba, njegovu vodu is- 
korišćuju gradovi i fabrike, a dosta se vode uzima 
i za natapanje polja. 

Treba izračunati, koliko se Donu mora osta¬ 
viti vode, da bi mogao podmiriti sve te potrebe, a 
koliko se vode može uzeti iz njega. 

I za Don treba uvesti knjigu primitaka i izda¬ 
taka. 

Kakve će izdatke imati Don? To se još ne zna 
točno. Još nije odlučeno, koliko će trebati vode za 
natapanje. Kad se to ne zna, ne može se konačno 
odlučiti, šta će se s Donom učiniti? 

Začetnici projekta misle, da se iz Dona može 
uzeti polovica vode i dati Volgi. 

No kako se to može učiniti ? Kako se može Don 
prisiliti, da utječe ne samo u Azovsko, nego i u Kas¬ 
pijsko more? 

Treba ga na njegovom putu zaustaviti. Proje- 
kat glasi: Don treba pregraditi nasipom od kamena. 

Kamo će onda voda ? Sve će više pritjecati vode, 
a put je zagrađen i voda će stvoriti umjetno jezero. 

Upravo to mi i trebamo. Iz toga jezera može se voda 
uputiti kamo se hoće. Jedan dio uputit će se kanalom 
u Volgu, a drugi dio ispod nasipa u Don, da ne bi 
postao plitkim. Na kanalu, koji će teći u Volgu, treba 
napraviti rukav prema jugu u dolinu Sarpe, da se 
natapaju stepe u Kalmičkom kraju. 

Sarpa je rijeka, koja se čas pokaže, a čas opet 
nestane. Kad je suša, ona presahne. Na karti nije 
Sarpa označena neprekidnom, nego isprekidanom 
crtom. Gotovo se ne zna, da li je to rijeka ili lanac 
jezera. U Kalmičkim stepama, odakle Sarpa dolazi, 
nema dosta vode, da tu rijeku puni. 

No na Sarpi će se napraviti velik bazen, pa će 
se voda uputiti natrag u Kalmičke stepe. Onda ne 
će stepa pojiti vodom rijeku Sarpu, kao što je to do 
sada bilo, nego će Sarpa natapati stepu. 

Tako čovjek ispravlja prirodu. 

Šta će biti iz svega toga ? Složeni sistem rijeka, 
kanala i umjetnih jezera. 

Voda iz umjetnog Donskog jezera putuje kana¬ 
lom na istok, u Volgu. 

Od kanala se dijeli prvi sporedni rukav, koji se 
vraća u Don. Nešto dalje nalazi se opet jedno umjet¬ 
no jezero, a iz njega vodi drugi rukav u Sarpu. Na 
obima tima rukavima izgradit će se električne cen¬ 
trale — tako voda ne će teći badava, nego će nam 
na svom putu tjerati turbine. Vodene električne cen¬ 
trale će davati električnu struju, koju ćemo poslati 
u krajeve preko Volge. Tamo će ta električna struja 
tjerati sisaljke, koje će pumpati vodu na polja. 

Tako jednim ključem otvaramo četiri brave: 
stvaramo vodeni put između Volge i Dona, dobivamo 
silu za šmrk, natapamo Kalmički kraj i dovodimo 
vodu u Kaspijsko more. 

Ali mi otvaramo još i petu bravu: mi regulira¬ 
mo Don. 

Don je prava stepska rijeka — on je nemiran i 
bijesan. 

Nazivaju ga »Tihi Don« — to je samo zabluda 
ili šala. 

Doduše, on je miran pri niskom vodostaju, ali 
ni druge rijeke nijesu uvijek bijesne. Kad biste samo 
vidjeli, kakve ruševine napravi u proljeće taj »Tihi 
Don«, kad tako poplavi okolinu, da se na mjestima 
uopće ne mogu raspoznati ni njegove obale! Događa 
se da Don u svom donjem toku naraste za dvadeset 
metara. Ljudi oko Dona ne će nikada zaboraviti po¬ 
plavu od 1926. godine. 

Za vrijeme povodnje Don prodre u polja, odnese 
sa sobom crnu zemlju, a ostavlja iza sebe močvaru. 

Poslije svake poplave rijeka mijenja svoje kori¬ 
to, baca se s jedne strane na drugu. Neprestano treba 
Don čistiti, da brodovi ne bi zapeli na olitkim mje¬ 
stima. 

Kako se može ukrotiti burni Don ? Treba mu 
staviti uzde — vodena brana kod umjetnog jezera 
bit će te uzde. Umjetno će jezero u proljeće vodu 
zadržati, a ljeti će je dati. 

Jedno umjetno jezero nije dosta. Da se cijeli 
tok rijeke regulira, treba i u gornjem toku napra¬ 
viti umjetna jezera, koja će pokupiti proljetne vode. 

Pretičak vode u bazenima za ustavu može se 
odvesti u stepu i natapati je. Kad se sve to napravi, 
bit će Don zbilja ne samo »Tihi Don«, nego i vodom 
bogati Don. Zemlje, koje oko njega leže, ne će biti 
svake godine poplavljene, a velike će lađe ploviti po 
Donu sve do Voronježa. 

Hoće se regulirati Volgu, a izlazi, da će biti 
izmijenjene gotovo sve velike rijeke u Sovjetskom 
Savezu. Volga, Don, Pečora, Suhona, Onjega, Vičog- 
da, Kaspijsko, Crno, Bijelo i Sjeverno Ledeno more 
sjedinjuju se u golemom sistemu. 

Tako i mora biti. Ne može se priroda mijenjati 
komadić po komadić. Mijenja li se jedan, treba mije¬ 
njati i drugi dio, jer je u prirodi sve povezano me¬ 
đusobno. 


Jl 

KARIKE JEDNOG LANCA 


Ako vodu iz Dona dovedemo u Volgu, spasit će¬ 
mo Kaspijsko more od plitkoće. Zato treba mnogo 
vode, gotovo polovicu sve vode iz Dona. Da li će to 
škoditi drugom moru i Azovskom moru u koje utje¬ 
če Don ? 

Sva mora spadaju u naše gospodarstvo. Rđavo 
bi gospodarili, kad bismo jednomu moru pomogli, a 
time drugomu škodili. 

Što bi bilo s Azovskim morem, kad bi mu se 
smanjio pritok vode? Ne će li postati plitko? Ne, ne 
će postati plitko. Azovsko je more pravo more, a nije 
jezero. Morski tjesnac kod Kerča spaja Azovsko s 
Crnim morem. Kroz taj će tjesnac teći voda iz Crnog 
mora u Azovsko i nadoknaditi njegov gubitak. 

Dakle, bit će sve u najboljem redu? 

Ne, ne će biti sve u redu. More je gusto nase¬ 
ljeno — u njemu ima riba, morske trave, rakova i 
školjki. Od čega one žive? One žive od onoga, što 
im riječna voda donese s kopna. Poplave ih hrane, 
one pokupe na kopnu mulj i humus, te nose sve to 
u more. Sve, što je na kopnu davno uginulo, pokva¬ 
reno i sagnjilo, sve je to hrana za vodene biljke. Ži¬ 
votinje žderu vodene biljke, a same služe kao hrana 
drugima životinjama. 

Šta će se dogoditi, ako se tu na polovicu smanji 
donošenje hrane s kopna? To bi bila strahovita ne¬ 
sreća za sve stanovnike toga mora — u moru bi za¬ 
vladao glad. 

K tomu se pridružuje još jedna nesreća: iz Crno¬ 
ga mora nagrnula bi u Azovsko more slana voda. 
U Crnom moru voda je slanija nego li u Azovskom. 
Zbog toga bi u Azovskom moru mnoge biljke i živo¬ 
tinje uginule, i to one koje ne mogu u tako slanom 
moru živjeti. Tada bi ribe imale još manje hrane. 
Danas pruža Azovsko more hranu i utočište ne samo 
svojima, nego i ribama iz drugih mora. 

Mehanizirani rad na gradnji kanala Moskva—Volga 












Svakoga proljeća dolaze kroz morski tjesnac kod 
Kerča izmršavljene i gladne ribe iz Crnog u Azovsko 

more, da se tu oporave. • 

U plitkim vodama Azovskoga mora »pasu« mla¬ 
de ribe, a »odrasle« ribe debljaju. , 

Zavlada li u tom moru glad, ne ce ni domaće 

a ni strane ribe imati dosta hrane. 

U davna vremena dogodilo se nešto slično. Do¬ 
gađalo se, da je kakav geološki prevrat mora odi¬ 
jelio ili spojio, pa su pri tome neke vrste riba uginule 
i more je izmijenilo svoje stanovništvo. 

Mi se sada- spremamo, da u Sovjetskom Savezu 

napravimo sličan prevrat. . 

Sto da radimo? Moraju li zbilja ribe u Azovskom 
moru uginuti, mora li se tu naše ribarstvo upro- 

PaSt Ne, to mi ne smijemo nipošto dopustiti. Prije 
no što počnemo regulirati Don, mi moramo dobro 
razmisliti, što će biti s Azovskim morem, moramo iz¬ 
računati, koliko ono treba rjecne vode, pa moramo 
projekt sastaviti tako, da ribe u moru ne uginu. 
Dakle, jedan zadatak povlaci za sobom drugi zada¬ 
tak: Da bismo natopili krajeve iza Volge, uzimamo 
vodu iz Volge. Da Kaspijsko more ne bi oplicalo, do¬ 
vodimo vodu u Volgu iz njezinih pritoka, iz rijeka 

na S Rohko rfovih^vodenih puteva, koliko vodenih 
električnih centrala dobivamo na taj nacm. I koliko 

polja će biti natopljeno! 

Taj čitavi lanac projekata predstavlja osnovu za 
preuređenje Volge, koju je godine 1933. raspravila 

Akademija Znanosti. ... .... 

Mnogo će još trebati razmisliti, ispitati, prora¬ 
čunati i nacrtati prije no što bude svršena gradnja 
Velike Volge. Ta osnova ipak nije priča. Upravo do 
pišem ove retke, prošao je pokraj moga prozora 
teretni auto na kojemu je pisalo preko cijele strane 
»Sredvolgastroj«. To znači, da su vec zapoceh ra¬ 
dovi na srednjoj Volgi. 

Danas sam čitao u novinama o gradnji vodenih 
brana kod Jaroslavlja blizu Perma, o kanalu Moskva 
—Volga, koji će se naprije izgraditi. Sve to spada k 
»Velikoj Volgi«. 

Ali i »Velika Volga« nije ništa drugo nego li 
jedna karika u lancu preuređenja rijeka, jezera i mo¬ 
ra naše države. 

Mogao bih pripovijedati još i o drugim karika¬ 
ma toga lanca: o Angari, Jeniseju, o natapanju Ku- 
lundske stepe rijekom Ob ili o velikom vodenom putu 
Kuma—Manič, koji će spojiti Kaspijsko more s osta¬ 
lim morima i koji će opet upostaviti tu — prije više 
milijuna godina prekinutu — povezanost mora. 

Mogao bih još pripovijedati o reguliranju kav¬ 
kaskih rijeka, o brdskom jezeru Sevan, iz kojega će 
se voda dovesti u dolinu. Ali kad bih htio govoriti 
o svemu tomu, morao bih napisati ne jednu nego 
nekoliko knjiga. 





ŠESTI RAZGOVOR 


UKROĆIVANJE RIJEKA 


MAJSTOR, MATERIJAL I SILA 

Želimo li izmijeniti kartu jedne zemlje, moramo 
je proučiti vrlo pažljivo i na posve novi način. 

Graditelji naših velikih vodenih puteva i novih 
vodenih električnih centrala ne gledaju na prirodu 
istim očima, kao njihovi predšasnici — inžinjeri pri¬ 
jašnjih vremena. Našim graditeljima vodenih puteva 
je materijal, koji se može preraditi, ne samo gora, 
nego i vodopadi i jezera. Već na prvi pogled oni opa- 
ža; ( u na karti stvari, koje nijesu vidjela mnoga po¬ 
koljenja prije njih. 

Iste stvari mogu se posmatrati posve različitim 
očima. Tko ide kroz šume, da nađe zgodan prut za 
udicu, za praćku ili luk, promatra šumu drukčije, ne¬ 
go li onaj, tko se u šumu ide prošetati. Prvi proma¬ 
tra svaku granu, njezin oblik, zavoje i grančice. Ta¬ 
nak i ravan prut — to je za udicu. Rašljasta grana — 
to je za praćku. Čvrsta i elastična grana — to je za 
luk. 

Tako promatra i riječne zavoje i osobine ze¬ 
maljske površine onaj, tko u prirodi traži materijal 
i izvore sile za izgradnju. 

Jedna je rijeka vrlo blizu druge. Tu se, dakle, 
može napraviti kanal i obje rijeke spojiti u jedan vo¬ 
deni put. 

U gorama se nalazi neko jezero. Tu se može kroz 
brdo prokopati tunel i vodu iz jezera dovesti u do¬ 
linu, da se polja natapaju. Rijeka pravi zavoj — tu 
se može iz zavoja dobiti sila. 

Takav zavoj pravi Volga kod Kujbiševa (bivše 
Samare). Tamo joj zagrađuju put Žegulje — velike 
stijene, koje su kao iz zemlje izrasle. Ta su brda 
zaista iz zemlje izrasla. 

U davno, davno vrijeme puknula je tu zemalj¬ 
ska kora i jedna strana te pukotine iskočila je u vi¬ 
sinu i stvorila Žegulje — pećine. Da se toj zapreci 
ukloni, morala se Volga saviti daleko na istok. 

Do sada su i ljudi plovili na tom zavoju Volge 
oko Žegulja i pri tome su gubili ne samo vrijeme, 
nego i gorivo u kotlovima parobroda. Geolozi su go¬ 
vorili o geološkoj i geografskoj nepravilnosti. 

Nitko ipak nije nadošao na to, da se to dade 
ispraviti. 

Konačno su ljudi taj zavoj stali drukčije pro¬ 
matrati' — promatrali su ga onako, kako majstor 
promatra svoj materijal. 

Taj je zavoj dug 166 kilometara, dok udaljenost 
među krajnjim točkama iznosi samo 25 kilometara. 
Kako bi bilo, kad bi se spojile te dvije krajnje točke 
zavoja kanalom i Volga ispravila? Vodeni put Vol¬ 
gom postao bi onda za preko 100 kilometara kraćim. 
Koliki bi to bio dobitak na vremenu i gorivu kod 
svake vožnje i za svaki parobrod! 

No da li je lako spojiti oba kraja zavoja? Za 
kanal od 25 kilometara potrebna su znatna sredstva. 
Moglo bi se dogoditi, da se na vremenu i gorivu 
uštedi, ali da ipak na koncu izdaci budu veći od 
ušteda. 

Što da se radi? 

Opet treba pozorno proučiti kartu. Na sjever¬ 
nom kraju zavoja utječe u Volgu, kao neka tanka 
nit, rijeka Usa. To je zgodna stvar. U duljini od 23 
kilometra teče Usa upravo onim pravcem, kojim že¬ 
limo praviti kanal. Tu, dakle, imamo zamalo gotovo 

Pogled na Volgu sa vrhunca »Djevičje Gore « 

kanalsko korito. Morat ćemo probiti samo dva kilo¬ 
metra široku prevlaku, koja dijeli Usu od južnoga 
kraja zavoja. 

No na istoj karti možemo vidjeti još nešto. 
Iskusan inženjer za vodogradnju opazit će odmah, 
čim pogleda na brojeve, kod označuju visinu kraja, 
da jedan kraj zavoja leži mnogo više, nego li drugi 
njegov kraj. 

Kanal, koji će spajati oba kraja zavoja, pravit 
će na kratkom putu veliki vodopad. To znači da će¬ 
mo na taj način ne samo skratiti Volgu, nego da 
ćemo na tom mjestu imati novi i moćni izvor sile. 
Ta vodena snaga bit će iskorištena tako da će se tu 
podići silna vodena električna‘‘centrala. 

Već je gotov projekt za kanal i za vodenu elek¬ 
tričnu centralu. 


VOLGA TEČE NATRAG 

Inžiniri za vodogradnje, koji su proučavali kar¬ 
tu Volge, uvidjeli su, da se priroda može ispraviti još 
na jednomu mjestu. Svatko znade, da Volga dolazi s 
Valdajske visine. Pospano, tromo i ne žureći se teče 
ona, uz jedva primjetni pad, u Kaspijsko more. Inži¬ 
niri su ustanovili, da se jedan dio Volgine vode može 
odvesti niz drugi obronak Valdaja, ali ne u Kaspij¬ 
sko, nego u Baltičko more. Tu će se Volgina voda 
morati malo požuriti — obronak je strm i tu se ne 
može zaspati. Voda će tu padati strmo i na njezinom 
ćemo putu podići vodene električne centrale. Te će 
centrale davati jeftinu struju, i to upravo ondje, 
gdje je najviše i treba — u blizini Moskve i Lenjin- 
grada. 

Da bismo vodom mogli pravilno upravljati, pre¬ 
tvorit ćemo najveće jezero na Valdajskim visinama, 
jezero Seliger, u vodeni bazen. 

Na tom će se mjestu usredotočiti regulacija Vol¬ 
ge. Odatle ćemo, prema svom nahođenju, slati vodu 

ili na sjever u Baltičko, ili na jug u Kaspijsko more. 
Slobodna vremena za rijeke približuju se svom kra¬ 
ju. Rijeke ne će više živjeti po svojoj miloj volji, ne¬ 
go po volji ljudi. Rijeke, jezera i mora, ti elementi, 
koji su dosada bili potpuno slobodni, imat će odsele 
manje slobode. Ali će zato više slobode imati čovjek. 


TRI STRAŠNE RIJEČI 

Nije tako lako ukrotiti rijeku, kakva je Volga. 
Ukrotiti rijeku znači ustati protiv svega onoga, što 
se u prirodi događa samo od sebe. Voda, na primjer, 
uvijek nastoji teći na niže. Mi pak zaustavljamo nje¬ 
zin tok nasipom i silimo je, da teče odsad prema 
gore. U proljeće izlaze rijeke iz svojih korita, a mi 
hvatamo proljetne vode na poljima i zatvaramo ih 
u bazene. 

Šta onda, ako voda probije nasipe i brane? 

Nasipi moraju biti tako sagrađeni, da se to ne 
može dogoditi. Svaki nasip treba tako uklopiti u pri¬ 
rodu, kao da je on novi i čvršći njezin dio. Unaprijed 
treba misliti na sve poteškoće i na sve opasnosti. 

Za graditelja nasipa postoje tri strašne riječi. 
Prva je riječ — pijesak. Kaže se, da ona zgrada nije 
čvrsta, koja je sagrađena na pijesku. Ali ako takva 
gradnja ne stoji na ulici nego u sredini rijeke, iz- 
držat će još teže. 

Danju i noću bori se nasip protiv navale vode. 
Danju i noću pritište ga voda, mučeći se da ga sruši. 
Frontalni napadaj je težak i voda pokušava napasti 
zaobilaznim putem: ruje zemlju ispod nasipa, ruje 
obale na onom mjestu, gdje se nasip spaja sa oba¬ 
lom. 

Često pada preko nasipa i udara svom težinom 
iza njega u njegove temelje. Ako je nasip sagrađen 
na pijesku, njegova borba s vodom stotinu puta je 
teža. Pijesak je slab suradnik nasipov, on ne može 

izdržati navalu vode, pa uzmakne. I tek što se ogle¬ 
daš, već je voda prodrla i odnijela pobjedu. 

Zbog toga je pijesak strašan — ne radi svoje 
jakosti, nego radi svoje slabosti. 

Često je slabost saveznikova opasnija od nepri¬ 
jateljeve jakosti. 

Druga strašna riječ je — kras. Stvaranje krasa 
je zemljina bolest, bolest kamenih naslaga. U kame¬ 
nim naslagama stvaraju se pukotine i prazni pro¬ 
stori. Te pukotine i prazni prostori rastu neprestano 
i pretvaraju se u rupe, rovove, provalije i pećine. 
Gdje se stvara kras, zemlja se isuši, jer voda kroz 
pukotine otiče u nutrinu zemlje. Šume propadnu, a 
podzemno rušenje zemlje ruši kuće. Pukotine i jame 
šire se u zemlji. Gdje se ustanovi stvaranje krasa, 
najbolje je ništa ne graditi. 

No kako se može saznati, da li je zemlja zdrava 
ili bolesna, da li u njezinoj nutrini ima pukotina i 
praznih prostora? 

Treba pitati geologe. Geolozi znadu kako je sa¬ 
stavljeno zemljino tijelo, oni znadu, gdje se nalazi 
kras a gdje ne. 

Kako nastaje kras ? Njega je napravila voda. U 
nutrini zemlje ima mnogo vode: potoka, rijeka i 
vodopada. 

Jednom sam bio duboko u zemlji. Kad sam se 
spuštao u rov, pljuštala je oko mene voda, kao kad 
pada jaka kiša. Dolje sam morao proći kroz pravi 
vodeni mlaz, koji mi je pregradio put. Toga dana 
nijesu radile pumpe i to je bio slavlje za podzemne 
vode. Dosta je bio jedan dan, da se one raspojasaju. 

Voda, koja se nalazi u zemljinoj nutrini, dube 
kamenje, otapa gips, vapnenac i dolomit. Kad je ka¬ 
meni sloj napuknut, prodre voda s lakoćom u nj. Kad 
je jednoć unutri, daje se ona na posao: proširuje pu¬ 
kotine, ispira ih, pravi ponore i jame. Male jame pre¬ 
tvaraju se postepeno u velike podzemne dvorane. Te 
su dvorane napravljene bez inžinjera i nitko se ne 
brine, da li su njhovi svodovi dosta čvrsti. Događa 

se da svodovi ne mogu izdržati pritisak, pa da se 
sruše. Onda se ulekne cijeli sloj zemlje i kamenje, 
koje je bilo nad dvoranom. Gdje u zemlji nastane 
pukotina, sruše se kuće. 

Što onda, ako se upravo na onom mjestu, gdje 
se nalazi naš nasip, sruši jedna podzemna dvorana? 

Prije nego se počne s radom, treba istražiti, ne 
nalazi li se tu kakova podzemna jama, nije li tu na¬ 
stao kras. Ima li u kamenju vapnenca, onda je na 
tom kamenju opasnije graditi nego li na pijesku. 

Treća strašna riječ jest: boran je tla. 

Samo se tako čini, kao da je tlo pod našim no¬ 
gama mirno i nepokretno. Golemi slojevi kamenja 
savijaju se i boraju, dižu se i spuštaju. 

Velike stijene Kavkaza, Alpa, Pireneja — to su 
sve nabori zemaljske kore. 

Trebalo je milijune godina, dok su se ti kameni 
slojevi zbili u te nabore. Ti su nabori napeti kao 
nategnuti mišići. Mi i ne slutimo, kako velika je ona 
sila, koja drijema pod našim nogama u kamenim 

slojevima. . . . , v 

Događa se, da napetost postigne svoju najvišu 
granicu i svezana se sila oslobodi. Tada se više ne 
računa milijunima godina, nego trenutcima. Zemalj¬ 
ska kora prsne. Jedan udarac za drugim drma zem¬ 
ljom. Ako se sada krajevi zemljine pukotine opet ne 
spoje, ako se jedna strana digne a druga spusti, 
kaže se, da je nastalo boranje. 

Gdje je nekad došlo do takvoga boran ja opasno 
je graditi nasip — jer na tom se mjestu jednom vec 
dogodila katastrofa. 

Kamena naslaga je razbijena i puna pukotina. 
Gdje se u tijelu zemlje nalazi neka rana, mogu na¬ 
stati i kraške pojave. 

Još jednu opasnost predstavljaju pukotine u ka¬ 
menim naslagama. Voda može prodrijeti kroz te pu¬ 
kotine i na taj način obići nasip — onda bi nasip 
ostao na suhom. Dogodi se i to, da se rubovi zemalj¬ 
skih bora još dugo poslije katastrofe dižu ili spu¬ 

štaju. Ti lagani podzemni pokreti mogu porušiti na¬ 
sip. I na kraju se može ponoviti potres, gdje je jed¬ 
nom već bio. 

Jesu li geolozi već bili na Volgi? Jesu li već is¬ 
tražili nutrinu zemlje na mjestima, gdje će biti nove 
građevine ? 

Geolozi su već tamo. Istraživanje se vrši. Buši¬ 
lice tjeraju svoja svrdla duboko u kamene naslage 
i vade uzorke kamenja. Geolozi istražuju te uzorke, 
da bi utvrdili, kakve su naslage, kakve su vrsti ka¬ 
menja na stanovitom mjestu u nutrini zemlje. Pa 
šta kažu geolozi? 

Oni kažu, da će inžinjeri, graditelji nasipa na 
Volgi, mjestimice imati posla sa sva tri neprijatelja: 
s pijeskom, s krasom i sa borama. 

Što da se radi? Kako da se poboljša podnožje 

Gdje se utvrdi, da je tlo pjeskovito, može se du¬ 
boko u zemlju zabiti željezne kolce. Čelični zid ne će 
dopustiti da voda potkopa nasip. 

Gdje je kamenje napuklo i ima rupe, treba taj 
dio sasvim izvaditi kao što kirurg izrezuje kakovu 
kost koja je uslijed bolesti pokvarena. Gdje se nađu 
pukotine i derotine, mogu se napuniti cementom, 
plombirati kao šuplji zub. Bolest se može izliječiti. 
Glavno je, da se znade, da li je tu ili ne i da se pra¬ 
vovremeno poduzmu potrebne mjere. 

Najbolje je, dakako, graditi, gdje nema pijeska, 
kraških formacija ni boranja tla. Treba temeljito 
ispitati dno rijeke, da se za nasip nađe po mogućno¬ 
sti što bolje i sigurnije mjesto. Tako rade zajednički 
dvije znanosti — geologija i tehnika za vodograd¬ 
nje. 

Pogled geologa je upravljen na prošlost, on vidi 
ono, što je bilo prije više milijuna godina. Pogled 
graditelja je upravljen u budućnost, on vidi ono, što 
još nema, ali što treba da se izgradi. Da se izgradi 
buduće, treba poznavati prošlost. 

PLANETA POD KIRURGOVIM NOŽEM 


Graditelj vrši operacije na tijelu planete, kao 
kakav kirurg. 

Na jednome mjestu gradi nasip poprijeko rjec- 
noga korita, kao kad se vezuje žila. Zbog toga na¬ 
raste rijeka iznad toga mjesta, ona postaje dublja 
i šira. 

Na drugom mjestu spaja graditelj dvije rijeke i 
pušta vodu iz jedne u drugu — tako se pretače krv 
iz žile zdravoga u žilu bolesnoga čovjeka. 

I rijeka, koja je bila malovodna, postaje bogata 
vodom. 

Na trećem mjestu postavlja graditelj pumpe i 
bagere (čistače riječnih korita), da očiste i produbu 
rječno korito i da tako pomognu rijeci, koja nije u 
stanju da sama odstrani svoje pješčane naplavine. 
I stara se rijeka pomladi, kao da joj je čovjek vratio 
tisuću godina života. 

Kirurg mora biti oprezan — štogod je teža ope¬ 
racija, to treba više znanja i opreznosti.^ 

Gradnja kakvoga nasipa vrlo je složena i opa¬ 
sna operacija. Prije no što se odluči na operaciju, 
treba održati vijeće liječnika, savjetovanje drugih 
liječnika, koji sa svih strana pomno pregledaju ti¬ 
jelo, koje treba operirati. 

U vijeću moraju učestvovati ne samo inžinjeri- 
graditelji, ne samo geolozi, nego i mnogi drugi uče¬ 
njaci. 

Čini se da nema veze između takovih znanosti 
kao što su hidrotehnika, geologija i ihtologija (na¬ 
uka o ribama). Hidrotehnika je nauka o vodograd¬ 
njama. Geologija je nauka o izgradnji i povijesti 
zemlje. Ihtiologija je nauka o životu riba. 

Te se nauke bave posve različitim stvarima, ali 
kad se ne radi samo o tome, da se priroda istraži, 
nego i da je se izmijeni, sastaju se sve znanosti, 
onda sve znanosti govore istim jezikom i rade za¬ 
jednički. 

Tako i mora biti. Samo u knjigama postoji sva¬ 
ka stvar odijeljena za sebe: voda, riba i zemlja. U 
prirodi su sve stvari sjedinjene: voda teče po zemlji, 
a ribe žive u vodi. 

Na vijećanja, dakle, treba da dođu učenjaci raz¬ 
ličitih struka. 

Ne održi li se takvo vijećanje, ne će biti ništa 
od posla. 


PRIPOVIJEST O INŽINJERU ZA VODOGRADNJE, 

GEOLOGU, IHTIOLOGU, AGRONOMU I 
DIREKTORU PAROBRODARSKOGA 
DRUŠTVA 

Uzmimo, da jedan inžinjer za vodogradnje poč- 
me graditi nasip prije, no što se bilo s kim posavje¬ 
tovao. Našao je zgodnu rijeku, na toj rijeci zgodno 
mjesto i pošao graditi. Iznenada dojuri auto i iz nje¬ 
ga izađe neki čovjek s torbom za spise, pa kaže: Ja 
sam geolog. Odmah prestanite s gradnjom, jer se 
ovdje nalazi kras. 

Tu nema pomoći i inžinjer nalaže da se sruši 
ono, što je napravljeno, pa pođe s geologom tražiti 
zgodnije mjesto. Oni nađu podesno mjesto — i inži¬ 
njer i geolog su zadovoljni. 

Tek što je počeo rad, kad U dojuri drugi auto. Iz 
auta izlazi čovjek s torbom za spise. Priđe bliže i 
pita: Jeste li mislili na jesetre i morune. Napravite 
li ovdje nasip, pregradit ćete ribama put do mjesta, 
gdje one meću ikru. Ja sam ihtiolog. 

Svađati se nema smisla, jer i ribe su važna 
stvar. Rad prestaje, pa sva trojica: inžinjer, geolog 
i ihtiolog traže novo zgodnije mjesto. 

Našli su jedno mjesto, koje je bolje od prijaš¬ 
njega: mnogo snage, čvrsto tlo, jesetre i morune 
nemaju se na što žaliti. 

Gradnja počinje. Na cesti se diže prašina, jer 
juri novi auto. U autu je čovjek s torbom za akte. 
— Tko je to? 

On izađe iz auta i pita: »Što će biti s poljima 
pšenice i leće .. . ? Sagradi li se nasip ovdje, izići će 
rijeka iz korita i poplaviti stotinu tisuća hektara na 
kojima je posijana pšenica i leća. Ja sam ovdašnji 
agronom. 

Sad se prva trojica počnu svađati s agronomom. 
Oni se prepiru i prepiru, ali konačno uvide i sami, da 
treba tražiti novo i zgodnije mjesto. 

Idu sva četvorica i traže, ali sada je puno teže 
naći neko zgodno mjesto, jer čas prigovara jedan, 
čas opet drugi. Dugo traže, ali konačno ipak nađu 
zgodno mjesto. 

Počnu raditi i grade jedan mjesec dana. Grade 
i drugi mjesec, kad li ponovo stigne nekakav auto. 
Iz auta iziđe neki čovjek i pita ih: »Šta će biti s 
brodarstvom? Od rijeke će ovdje postati jezero, a 
vožnja parobrodom po jezeru posve je drukčija, nego 
li po rijeci. Za jezero su potrebni ne riječni nego 
morski brodovi. Zar da zbog vašega nasipa gradimo 
sasvim novu flotu? Ja sam direktor Parobrodarsko¬ 
ga društva«. 

Opet dolazi do prepirke. Tri dana prepiru se sva 
četvorica s direktorom. Oni mu pripovijedaju o me¬ 
lioracijama, a on njima o plovidbi, oni o drenaži, a 
on o tonaži, oni o bagerima, a on o plovnoj vodi. 
Tako su se prepirali i prepirali, dok svi skupa nijesu 
odlučili, da traže novo mjesto. Tražili su čitav mje¬ 
sec dana, ali su konačno našli što su tražili. 

Rad je počeo iz nova. Nije dugo trajalo, kad je 
stigao još jedan auto. Zar opet da se obustavi rad? 
Inžinjer nije ni čekao, šta će mu došljak reći, nego 
je izvadio pero i napisao svom šefu brzojav: »Treba 
odmah sazvati konferenciju svih stručnjaka«. 

NASIPI NIČU 


Tako bi se moglo dogoditi, ako prije izrade pro¬ 
jekata ne bi bila sazvana konferencija svih struč¬ 
njaka. 

Da li je održana konferencija stručnjaka, kada 
je zaključeno, da se Volga preuredi? 

Da, održano je nekoliko konferencija. 

Ona sjednica Akademije Znanosti, na kojoj se 
je raspravljalo o sudbini Volge i o sudbini Kaspij¬ 
skog mora, bilo je vijeće stručnjaka. Osim na toj 
sjednici vijećali su o tome pozvani stručnjaci više 
puta. 

Što je na tim vijećanjima ustanovljeno? Usta¬ 
novljeno je, da će pri gradnji nasipa na Volgi trebati 
preodoljeti mnoge poteškoće. No ma kako težak taj 
posao bio, mi ćemo ga ipak izvršiti. Ta mi smo i na 
Dnjepru sagradili najveći nasip na svijetu! 

Mi smo sagradili petnaest nasipa i trideset i tri 
kanala između Bijeloga i Baltičkoga mora. 

Takva, neslomljiva volja ostvarit će i projekt 
Velike Volge. Radi se samo o vremenu. Sa svakim 
petogodišnjim planom bit će Sovjetski Savez jači. 
Što je danas nemoguće, bit će moguće u budućnosti. 

Nasipi će nicati redom. Najprije dolaze manji 
— kod Perma i Jaroslavlja. Ti se nasipi već grade. 
Malo kasnije dolaze nasipi kod Kujbiševa i Kamišina, 
koji će davati više struje nego sve električne cen¬ 
trale, koje do sada postoje u Sovjetskom Savezu. 


PLANOVI I ŽELJE 

Da li bi se u kojoj drugoj državi mogao početi 
takav rad — u državi, gdje vlada kapitalističko 
uređenje ? 

U Americi i u Evropi ima dosta velikih električ¬ 
nih centrala, dosta velikih nasipa. 

Već četrdeset godina grade se u Americi vodene 
električne centrale. Ali, kako se one grade? Grade 
se bez općega plana, gdje i kako se svidi kojemu 
električnom poduzeću. Uz velike i sposobne elektri¬ 
čne centrale rade i male, kržljave centrale, koje 
uludo troše vodu i mjesto. Gdje bi se moglo podići 
veliku električnu centralu, sagrađena je čitava hrpa 
električnih centrala različite vrsti i veličine. 

Niagarin vodopad razdijeljen je na pet električ¬ 
nih centrala. Među njima se nalazi samo jedna važ¬ 
nija od 500.000 konjskih snaga, a Niagara bi mogla 
dati sedam milijuna konjskih sila! 

Imadem kartu koja prikazuje mrežu struje u 
trima američkim državama. Ta je karta slična po¬ 
krivaču sastavljenom od raznobojnih krpica. Koliko 
krpica, toliko električnih društava. Svako društvo 
gospodari na svojoj krpici kao u vlastitoj državi. 

To čovjeka podsjeća na »ptara dobra« vremena, 
kad je u Njemačkoj na svakom koraku vladao neki 
kralj, vojvoda ili barun, koji je bio gospodar nad 
životom i smrću svojih podanika. Grofovi i baruni 
elektriciteta ne mogu doduše skidati glave, ali mogu 
udarati velike namete. To je pravi električni Srednji 
vijek! 

Svaki grof elektriciteta gospodari kako mu je 
god volja. Kako se može tu i pomisliti na neki opći 
plan, na preuređenje čitavoga niza rijeka! 

, Još godine 1930. vidio sam veliku debelu kn jigu 
u crvenom uvezu sa zlatnim slovima »Stručno mi¬ 
šljenje o državnoj opskrbi elektrikom«. Tu je knjigu 
napisao Oskar von Miller, jedan od najvećih nje¬ 
mačkih stručnjaka na tom području. 

Opširno i snažno dokazuje von Miller, da bi 
bilo vrlo korisno sve električne centrale u Njemač¬ 
koj sjediniti u jedno zajedničko električno gospo¬ 
darstvo. Knjizi je dodan čitav snop tablica i crteža: 
30 tablica i 23 crteža. 

Oskar von Miller je svršio golemi posao: sa¬ 
stavio je plan za elektrifikaciju cijele Njemačke. 

Predgovor toj knjizi napisao je tadašnji ministar 
narodne privrede. 

U svom predgovoru ministar piše: 

»Za vrijeme sjednice državnog vijeća za elek¬ 
triku, početkom srpnja 1926. godine, izrazio je pro¬ 
svijetli von Miller misao, da bi trebalo sastaviti 
plan elektrifikacije za svu Njemačku ... Prihvatio 
sam tu misao presvijetloga von Millera, pa sam s 
von Millerom i s nizom privrednika — električara, 
vijećao o tome, kako bi se moglo započeti s ostva¬ 
renjem takve osnove ...« 

Čovjek bi mislio, da je tamo sve kao i kod nas 
u Sovjetskom Savezu: sazvat će se državna konfe¬ 
rencija, na kojoj će se raspraviti o elektrifikaciji 
zemlje. Što bi se bolje moglo i željeti? 

Malo dalje vidimo, da nije sve u redu, jer već 
među prvim redcima svog predgovora ministar 
kaže: »Plan, koji je sadržan ovdje, nije »vladin 
plan««. 

I konačno se veli, da se pri tome »nije ni mislilo 
na izradu zrelog plana nego da se dobije opći pre¬ 
gled za budući razvitak elektrifikacije«. 

Kad će taj razvitak doći? U bliskoj ili dalekoj 
budućnosti? O tome se ništa ne govori! Rokovi ni- 
jesu označeni. 

Pisac, Oskar von Miller veli: »Da se dade mo¬ 
gućnost svim interesentima, da odrede svoje gledište, 
objavljuju se njegovi prijedlozi u sporazumu s mini¬ 
strom privrede. Bilo bi poželjno, da budu prihvaćene 
direktive sadržane u ovom stručnom mišljenju, po¬ 
što se izglade eventualni suprotni interesi...« 

I šta dalje? Je li uspjelo izravnanje interesa? 
Sprovodi li se taj plan o opskrbi elektrikom u Nje¬ 
mačkoj ? 

Ništa se ne čuje o tome. 

Može li uopće biti takvoga plana ondje, gdje je 
cijela privreda bez plana, gdje je cijela privreda 
zemlje podijeljena između desetaka električnih i 
drugih društava i trustova? 

U takvoj zemlji jedinstvena osnova može da 
bude samo skromna želja. 

Želja je lijepa stvar. Mi želimo svima poznatima 
i dapače nepoznatima »Laku noć«, »Dobar apetit« i 
»Dobro zdravlje!« Ali se svaka dobra želja ne ispu¬ 
njava. 

I u drugim zemljama se rade planovi za opću 
opskrbu elektrikom. U fantaziji inžinjera već je sva 
Evropa opletena jedinstvenom mrežom električne 
struje, kao nekom paukovom mrežom. Svaki znade 
da je jedinstveno električno gospodarstvo korisnije 
nego li raskomadano, ali svi ti planovi nijesu pravi 
planovi, nego samo skromne želje. 

Vidio sam više projekata za reguliranu opskrbu 
elektrikom cijele Evrope. U svima tima projektima 
Evropa je isprepletena gustom električnom mrežom. 
Ali u njemačkom projektu sjedi u središtu te mreže 
Njemačka, u francuskom Francuska, u belgijskom 
Belgija. 

Onaj koji sjedi u sredini, gdje se glavni vodovi 
križaju, gospodari cijelom mrežom. 

Ostale države mogu igrati ulogu muha, koje 
treba da budu uhvaćene u tu sve-evropsku mrežu 
električne struje. 

ŽIVOT JEDNE RIJEKE 

Čitajući knjigu Oskara von Millera, mprao sam 
misliti na malu rusku rijeku, rijeku Solku i na 
staru vodenicu, u kojoj sam, malo pred Revoluciju, 
proživio nekoliko mjeseci. 

Sto koraka od prve vodenice, na istoj rijeci, bila 
je druga vodenica, malo dalje treća, zatim četvrta i 
peta vodenica. 

U jednom jedinom selu bilo je pet vodenica i 
pet čandrljivih, bradatih mlinara. 

Mlinar, kod kojega sam stanovao, bio je naj¬ 
stariji i prvi mlinar u selu. Ostali su sagradili svoje 
mlinove kasnije. 

Stari se je mlinar tužio i mumljao. Na rijeci 
više nije bilo reda. Vodom je gospodario mlinar, koji 
je imao najgomji mlin i najgomju ustavu. Najgor- 
nji je mlinar trebao samo da svoj jaz zatvori i svi 
drugi mlinovi, koji su ležali niže, ostali su bez vode. 
Zbog toga je bilo dosta ljutnje i svađe. Gornjemu je 
mlinaru posao išao dobro, k njemu su sa svih strana 
donosili vreće žita, a ostali su mlinari dobivali samo 
ono, što je preostalo. 

Ni na kakav način nije moglo tih pet mlinara 
»uskladiti svoje interese« i podijeliti rijeku Solku 
između sebe. Solka je živjela kao kakav pijanac. Čas 
je bila troma i pospana, čas je tekla neobuzdana i 
brza. Pušteno joj je na volju i ona je skakala od 
jednoga jaza k drugom, prevrtala se i razbijala o 
ostarjele, crne žlice mlinskoga kola i bacala žuć¬ 
kastu pjenu na obalu. Muklo su tutnjili mlinovi i 
mlinski je kamen mljeo. 

Drugoga dana bilo je sve mirno. Gornji je mli¬ 
nar zaustavio vodu. Voda je opet bila plitka i pro¬ 
zirna, da se je moglo probrojiti kamenje na njezinom 
dnu. 

Gdjekad su se u životu Solke događali veliki do¬ 
gađaji — najednom nije više bilo rijeke. To se je do¬ 
gađalo onda, kad je gornji mlinar htio hvatati ribu. 

Rijeke je posvema nestalo, kao da je tu nikad 
nije ni bilo. 

To se je događalo na ovaj način: Gornji mlinar 
dogovorio se sa svojim susjedom, da gornji jaz za¬ 
tvore i da drugi otvore. Velikom kukom izvučene su 
mokre i nabrekle daske. Sad je voda između dvaju 
jazova stala naglo padati. Jedna ada za drugom po¬ 
javile su se u riječnom koritu. Ade su rasle i nastalo 
je pravo kopno. Za nekoliko minuta dogodilo se 
ovdje ono, što u velikome traje milijune godina. 
Konačno je rijeke nestalo — ostalo je samo mokro, 
crno i kamenjem posijano rječno korito. Kroz lokve 
gaze šegrti i prevrću mokro kamenje — traže ribe. 
U rijeci ima mnogo pastrva. Kad se pusti da voda 

oteče, pastrve se skriju pod kamenje. Za hvatanje 
upotrebljavaju se ostve ili obične viljuške. Ne zn a 
se da li je to hvatanje riba ili lov. Odmah uz mlin na 
rešetci hvata jedan »lovac« ribe rukom. Pastrva se 
mota u ruci, udara repom lijevo i desno, otvara usta 
kao da bi htjela kričati. Ona je vrlo lijepa i po ci¬ 
jelom tijelu ima crvene točkice. Konačno je lov 
završen. Gornji jaz se otvara i poslije pola sata sve 
je opet kako je i prije bilo. Rijeka je opet tu, lagano 
kreće vodom mutni mulj. 

Gdjekad je voda zatvorena i na duže vrijeme. 
Gornji mlinar to čini, da pokosi zelenu travu, koja 
raste po rubovima jaza. 

Prije no što je napravljen jaz, bila je ondje zele¬ 
na livada. Rijeka je tekla kroz livadu. Kad je sagra¬ 
đena brana, raširila se rijeka u jezero i poplavila 
livadu. Trava je rasla i dalje, u vodi, i virila je iz 
vode kao tamno zelena četka. Samo ondje, gdje je 
prije bilo rječno korito, nije trava rasla ni sada. 
Moglo se vidjeti, gdje je ranije tekla rijeka. 

U mjesecu srpnju svake godine otvarao je mli¬ 
nar vodu. Jezero se opet pretvorilo u livadu i travu 
je pokosio. 

Dok god gornji mlinar nije bio gotov s košnjom, 
mogli su ostali mlinari skrstiti ruke. 

Na Solki nije bilo nikakvoga reda. 

Naravno, modema evropska električna centrala 
nije mnogo nalik na svojega pretka, stari mlin. Pa 
ni modemi direktor kakvoga električnog društva 
nije sličan starom, bradatom mlinaru. 

Ipak se mora misliti na tih pet starih mlinara, 
koji su htjeli dijeliti Solku, kad se bavimo na Zapadu 
sastavljenim »generalnim planovima za opću opskr¬ 
bu elektrikom«. 

Koliko električne struje bi mogle dati snijegom 
i ledom pokrivene Alpe sa svojim vodopadima i ri¬ 
jekama! Koliko bi struje mogle dati onako moćne 
rijeke Rajna i Dunav! Ali Alpama gospodari šest 
država, Rajnu dijele pet država, a Dunav čak devet 

država! Zar tu može biti općega plana, zajedničkoga 
rsidS) ^ 

Vodi se borba između država, ali u samim drža¬ 
vama vodi se nutarnja borba. Radi toga ostaju na 
papiru i najpotrebniji i vrlo korisni projekti. 


GRAD BEZ ELEKTRIKE 

Bilo bi zlo, da su trgovci bili vlasnici sunčanoga 
svijetla. Oni bi crpili korist iz svakoga sunčanoga 
izlaska i zalaska, iz svakog sunčanoga jutra. 

Ista je stvar s elektrikom. Elektrika se nalazi u 
rukama trgovaca. 

Elektrika nije mnogo manje važna, nije manje 
potrebna od sunčanoga svijetla. Šta bi bilo, da u 
modernom društvu odjednom nestane elektrike - 
da nestane i slabe struje i jake, i jednake i naizmje¬ 
nične ? . 

U tvornicama i poduzećima stali bi strojevi. To 
bi značilo da je grad izgubio svoje ruke. 

Ne bi vozio tramvaj, stala bi gradska i podzem¬ 
na željeznica. To bi značilo, da je grad izgubio svoje 
noge. 

Telefon, brzojav, radio i štampanje — sve bi to 
prestalo raditi, grad bi time izgubio svoj govor i 

sluh. . , 

Ugasile bi se svjetiljke po ulicama i po kućama. 
Ljudi bi uveče tapkali ulicama kao slijepci. Grad 
bi izgubio svoj očinji vid. 

Bez električnoga svijetla bio bi grad umrtvljen 
— tako veliko značenje ima za nas elektrika. A tko 
gospodari tom silom ? Trgovci — i to vrlo loše! Elek¬ 
trična bi struja bila daleko jeftinija, kad bi sve elek¬ 
trične mreže bile sjedinjene. 

Kako se može ujediniti na tisuće poduzeća sa 
suprotnim interesima u jedno zajedničko gospodar¬ 
stvo ? Svako električno poduzeće u neprijateljstvu je 
ne samo s drugim električnim poduzećima, nego i sa 

željeznicom, s uličnim prometom i čak s ribarskim 
poduzećima. Po sudovima se vode beskrajne parnice 
zbog oštećivanja prava vlasništva. 


PARNICA OKO RIBA I VODE 

Advokat jedne stranke ustaje i veli: »Električno 
poduzeće »Električni zapušač d. đ.« napravilo je na 
toj i toj rijeci, u kojoj žive ribe, vodenu brinu. Sve 
ribe u toj rijeci, već uhvaćene ili još neuhvaćene, 
odrasle i one, koje se još nijesu ni izlegle, sve ribe, 
koje danas žive ili će u budućnosti živjeti, vlasništvo 
su posjednika ribolova gg. Doodle, Foodle, Sinovi 
i unuci. Time što je napravila vodenu branu, tvrtka 
»Električni zapušač D. D.« nanijela je štetu ribama 
tvrtke Doodle, Foodle, Sinovi i unuci. Zbog toga 
treba da tvrtka »Električni zapušač D. D.« za na- 
nešenu i buduću štetu tvrtki Doodle,Foodle, Sino¬ 
vi i unuci plati odštetu od 235.743 dolara i 53.5 
centi«. 

Nato ustaje advokat protivne stranke i izjav¬ 
ljuje: 

»Električno poduzeće »Električni zapušač D. D.« 
nije sagradilo vodenu branu na zemljištu tvrtke 
»Doodle,Foodle, Sinovi i unuci« nego na svom vla¬ 
stitom zemljištu. Ribolovi tvrtke »Doodle, Fo¬ 
odle, Sinovi i unuci« udaljeni su od vodene brane 
točno 135 milja 78 jarda 2 stope i 4 palca. Naše se 
tvrtke upravo ništa ne tiče, da li se tvrtka »Doodle, 
Foodle, Sinovi i unuci« tako daleko od vodene brane 
bavi ribarenjem ili ne. Radi toga, na temelju odgo¬ 
varajućeg zakona član 7541, paragraf 186, točka 
58 e, primjetba 14, poduzeće »Električni zapušač D. 
D.« nije dužno, da tvrtki »Doodle, Foodle, Sinovi i 
unuci« plati ma i jedan jedini cent«. 

Suci treba da odluče, da li je ovdje jedna stran¬ 
ka povrijedila pravo vlasništva druge stranke. 

Ni jednome sucu ne će pasti na pamet, da ima 
još i treća stranka. Ta treća stranka je zemlja. Nitko 
ne će pitati suce, da li je gradnjom vodene brane 
zemlja dobila ili izgubila. 

I kod nas, u Sovjetskom Savezu, se prepire ali 
ne pred sudom, nego na znanstvenim vijećanjima. Tu 
ne nastupaju advokati, nego učenjaci — oni se pre¬ 
piru posve drukčije. Kod nas se ne vodi prepirka o 
tome, čije je pravo vlasništva povrijeđeno. 

Pravo vlasništva nad ribama i vodom, nad zra¬ 
kom i zemljom pripada cijeloj zemlji (državi). 

Kod nas se pitanje rješava s gledišta da li je 
gradnja nasipa korisna ili ne za cijelu zemlju. Ako je 
od koristi, treba da se gradi, a ako je na štetu, ne 
smije se graditi. Eventualni gubitak na jednoj, bit će 
bogato nadoknađen na drugoj strani. Ta, mi imamo 
zajedničku blagajnu. 


ARMIJA GOROSTASA 

Kod nas su sve rijeke i sve električne centrale 
sjedinjene u jedno zajedničko gospodarstvo. * 

Blizu je vrijeme, kad će jedinstvena električna 
mreža visoke napetosti sjediniti u jednu živu cjelinu 
Donecki bazen, krajeve preko Volge, Ural, Kavkaz, 
središnji industrijski okrug i središnju industrij¬ 
sku oblast. Preko jednog jedinstvenog voda ići će 
električna struja iz oblasti u oblast, iz župe u župu. 

Tek nedavno je u našoj zemlji započeta gradnja 
okružnih električnih centrala. Okružna električna 
centrala ne opskrbljuje strujom samo jednu fabriku 
ili jedan grad, nego mnogobrojne fabrike i gradove. 
Ona vrši tisuću stvari i na različitim mjestima: izvla¬ 
či ugljen i gradi mašine, štampa knjige, osvjetljuje 
gradove i pokreće ulične željeznice. Skoro ćemo ima¬ 
ti takve električne centrale, koje ne će raditi samo u 
jednom okrugu, nego u mnogim okruzima u isto vri¬ 
jeme. Prema rasporedu, okružnim električnim cen¬ 

tralama će slijediti zemaljske centrale u Kujbiševu, 
Valdajska i Volga-Donska centrala. 

Okružne električne centrale radit će za svoj 
okrug. Zemaljske električne centrale pomagat će 
svakomu i svoju struju tamo slati, gdje je najpo¬ 
trebnije. 

U krajevima preko Volge nema dosta struje za 
pumpe, a ti su krajevi ugroženi od suše. Dosta je 
samo jedan signal i zemaljska centrala šalje svoju 
struju u pomoć krajevima preko Volge. Moskovske 
centrale nemaju dosta goriva, jer su zakasnili tran¬ 
sporti ugljena iz Doneckog bazena. Jedan signal 


Eksperimentalni električni vod visokog napona (500.000 
Volti) pri Električno-Fizikalnom Institutu (Lenjingrad) 

odjelu za raspodjelu i nakon nekoliko minuta dolazi 
im struja u pomoć. Treba li struja dugo vremena, da 
električnim vodom dođe na stotine kilometara da¬ 
leko? 

Na Uralu se u okružnoj električnoj centrali po¬ 
kvario generator. U fabrikama, rovovima i ljevaoni¬ 
cama malo je struje, jer su drugi generatori preop¬ 
terećeni. Mutno gore lampe po ulicama kao crvene 
bolesne oči. Tramvaj stoji, u kućama nema svijetla 
i ljudi pale svijeće. 

I najednom — šta se je dogodilo? Jarka svjetlost 
svijetli po prozorima, tramvaj pojuri, mašine rade 
brže. 

To je učinila zemaljska centrala: ona je ođne- 
kuda s Volge poslala struju, ona je preko stepa i 
brdina pružila Uralu ruku. 

Nije samo jedna, nego mnogo zemaljskih cen¬ 
trala. One se drže za ruke kao sprijateljeni goro¬ 
stasi — ako je jednoj teško, pomaže joj druga. 

Kalorične električne centrale pomažu vodenim 
električnim centralama, kad popusti pritisak vode, 
kad u rijeci ima manje vode. Kad je pritisak vode 
velik i vodena centrala ima i previše struje, onda 
ona šalje svoj višak struje u električne centrale, koje 
rade s gorivom, i veli im: »Štedite svoj crni ugljen, ja 
imam jeftiniji, bijeli ugljen«. 

Brdske rijeke pomažu rijekama u ravnici. Gor¬ 
ske rijeke nose velike količine vode. One onda mogu 
pomoći rijekama u ravnici, koje su ljeti plitke. 

Sjever pomaže Jugu, Istoku i Zapadu. Na sjeve¬ 
ru je zima i mnogo se troši goriva. Jug pomaže Sje¬ 
veru. 

Na zapadu je noć, na zapadu sve spava i elek¬ 
trična struja nije toliko potrebna. Onda električna 
centrala na zapadu šalje svoju struju na istok. Ondje 
je već dan, zemlja je tu stranu okrenula k suncu, 
ondje počinju ljudi raditi. 

Okretanje zemlje nije više samo obična riječ iz 
zemljopisa. Odjel za raspodjelu struje, koji šalje stru- 

ju sa zapada na istok, osjeća to okretanje zemlje, pa 
V , 0 1 , ° v n j emu računa, kad izdaje zapovijedi armiji 
električnih centrala i transformatora. 

upravlja radom toga velikoga sistema? Ra¬ 
di li se tu bez plana, kako upravo dođe pod ruku ? 

Ne, bez općega plana ne može se upravljati je¬ 
dinstvenom električnom mrežom. Netko mora odre¬ 
đivati, kojemu kraju treba više, a kojemu manje 
struje, kad i koliko struje treba dati. O tome odlu¬ 
čuje »Gosplan«, to jest državni planski ured. »Gos¬ 
plan« znade, šta treba pojedinim krajevima i cijeloj 
državi. »Gosplan« šalje planove na sjever kao i na 
istok, na jug i na zapad. Istok ima to i to napraviti. 
Sjever treba da dade vodu jugu. Zapad treba da 
uadne struju istoku. 

Šta to znači ? 

To znači pobjedu nad prirodom. 

SEDMI RAZGOVOR 

RAZGOVOR O VREMENU 


RAZGOVOR O VREMENU 

O čemu se govori, kad se ne zna šta se govori ? 
— O vremenu. Prekrasno vrijeme! Loše vrijeme! To 
ti je vrijeme! 

Kad se susjedi sretnu na stubama, oni kude i 
hvale vrijeme. Kad se gosti oproste i u hodniku na¬ 
vlače kaljače, i oni govore o vremenu. 

Razgovori o vremenu nijesu smiješni, to nije 
prazan govor, ako se o vremenu ne govori u hodniku 
ili za čajnim stolom, nego na palubi parobroda tisu¬ 
ću milja daleko od kopna, ili među oblacima u kabini 
aeroplana, ili na polju uz vršalicu. Tu se ne govori o 
vremenu zato, da se odluči, treba li obući kaljače i 
ponijeti kišobran, jer tu o vremenu zavisi sudbina 
ljudi. 

Zar nije strašno, kad je zrak oko broda tako ne¬ 
proziran, te se čini, kao da pred brodom nije zrak, 
nego zid, kad više ne koristi ne samo dalekozor, nego 
ni obično oko, jer se ne može vidjeti ništa unaokolo ? 

Kao slijepac plovi brod naprijed, plovi na sreću 
i daje neprestano signale, da mu se ide s puta. Je¬ 
dan sudar, lomljavina — voda prodire u kajite, a 
nitko nezna, na što je brod udario, da li o greben ili 
o kakav drugi oslijepljeni brod. 

Ima tako guste magle, da brodovi ne smiju isplo¬ 
viti iz luke, niti aeroplani poletjeti u zrak. Čega se 

čovjek boji? Čovjek se ne boji niti lutajućih mina 
po vodi, niti iz aeroplana izbačenih bomba nego — 
malih kapljica vode. 

Magla nije ništa drugo nego vrlo sitne kapljice 

vode, koje lebde u zraku. 

Vodene kapljice nijesu nikakva strašna stvar, ni 
tisuće vodenih kapljica nisu još tako veliko zlo. Ali 
ako se skupi toliko tih malih vodenih kapljica, da 
im ne možemo ni broja dati, onda to više nijesu 
obične vodene kaplje. To je neprijatelj, koji vlakove 
izbacuje iz tračnica i aeroplanska lomi krila. ^ 

Magla je neprijatelj, ali neprijateljem može biti 
i kiša. Ako se male vodene kapljice stope u velike 
kišne kapi i čitave dane padaju na zemlju, to je 
također strašna stvar. 

Žito će u plastovima postati mokro, ugrijat ce se 
i sagnjiti. Čovjek tu ne može ništa učiniti, ne može 
zaustaviti iznenadnu navalu vodenih kaplja. Jedno 
odjeljenje vodene vojske za drugim gotovo bez pre¬ 
kida nasrće na polja i uništava ih. ^ >v 

Ali još je gore, ne pada li uopće kiša, pali li 
sunce mjesecima od jutra do mraka. U stepama, u 
krajevima preko Volge, u Kazakstanu, ondje se često 
čitavo ljeto uzalud uzdiše za kišom. Pritom je naj¬ 
teže to, što vode ima svuda naokolo, premda se 
i ne vidi. I u najsuvlje doba zrak ima u sebi toliko 
vode, da bi na svaki hektar došlo po stotinu, pače 
dvjesta tona, kad bi ona htjela kao kiša pasti na 

zemlju. ._ , 

Gdje je ta voda? Zašto je ne vidimo? Rastvo¬ 
rena je u zraku: ne vidimo je s istog razloga, s ko¬ 
jega se ne vidi sol u slanoj vodi. , 

Ljudi dižu pogled k nebu i paze, hoće li se gdje 
pojaviti kakav oblak. Često se oni u podne pojave u 
velikom broju. To znači, da je voda postala vidlji¬ 
vom, da se je sakupila u vrlo male kapljice. Dugo 
vise oblaci nad zemljom. Tisuće tona teže ti bijeli, 
teški oblaci. Čovjek misli — sad ce početi sipiti kiša. 
Ali, pošto su tako jedno vrijeme prostajali nad zem¬ 

ljom, oblaci se pred večer opet rasprše, kao da ih 
nikada nije ni bilo. 

Ne može li se zaista iz zraka istočiti nešto vode, 
kad je toliko trebamo ? 

Voda na zemlji već je čovjeku pokorna: rijeke 
i vodopadi rade za nas. Naša je zadaća, da ukroti¬ 
mo vodu i na njezinom putu kroz zrak. 


LETEĆA POSMATRAČNICA VREMENA 

Iz oceana na kopno putuje voda zračnim putem. 
Tu je treba dočekati i prisiliti, da se u obliku kiše 
spusti na zemlju. 

Radi toga je potrebno, da se točno znade, gdje 
se voda u zraku nalazi, na kojoj visini i koliko je 
ima. Treba poslati za njom uhode. Može se u zrak 
poslati ljude na aeroplanima i balonima s aparati¬ 
ma, ali se može poslati i same aparate bez ljudi. Pri¬ 
tom može znanost upotrebiti dvije igračke — zmaja 
i balon. Aparati se mogu staviti u kutiju, a ona pri¬ 
vezati za zmaja ili za balon. Nedavno sam vidio ta¬ 
kovu zračnu stražamicu. Bilo je svezano nekoliko 
balona, jedan iznad drugoga, a dolje je bila pričvr¬ 
šćena jedna kutija. U njoj su se nalazile sprave za 
mjerenje vlage u zraku, za mjerenje temperature i 
zračnoga pritiska. Osim toga tu je bila i jedna rađio- 
emisiona stanica. Cijela ta stvar naziva se »Radio- 
sonda«. 

Baloni se odnesu u polje i ondje se puste u zrak. 
Oni se dižu, bivaju sve manji i manji, dok konačno 
sasvim ne iščeznu iz vida. Promatrač pritom sjedi 
mirno kod svoga stola sa slušalicama na ušima, puši 
i bilježi vijesti iz aparata. Nije potrebno da leti za¬ 
jedno s njima, jer mu aparati sami putem radija jav¬ 
ljaju iz visine šta su ondje vidjeli i čuli, šta su našli 
i šta su izmjerili. Stručnjak sjedi na zemlji, a aparati 
iete po zraku. 

Kad zračna posmatračnica svrši svoj posao, 
spusti se ona na zemlju. Padne li slučajno negdje u 
šumsku guštaru, ili neprohodnu močvaru, može 
proći dosta vremena, dok je nađu. Fine i pametno 
izrađene sprave se pokvare, a od kutije ne ostane 
drugo,do li zarđali kostur. 

Radiosonda može doživiti i drukčiju sudbinu. 
Ona se spusti u nastanjenom kraju, pa je nađu ne¬ 
oštećenu. Dugo vremena okreću je ljudi u rukama i 
kušaju da saznadu kakva je to čudnovata stvar. Ku¬ 
tija ima jasan i čitljiv natpis: poslati natrag na vre¬ 
mensku posmatračnicu, na tu i tu adresu. Sprave 
treba vratiti kući, stručnjaku, koji ih je poslao u 
zrak. Nakon raznovrsnih pustolovina, stignu sprave 
natrag, da bi opet pošle na rad. 

Šta izvješćuju sprave, koje su se vratile s istra¬ 
živačkoga lijeta ? Koliko vode ima u zraku ? 

Najviše se vode nalazi odmah iznad zemlje u 
zračnom sloju debelom jedan i pol do dva kilome¬ 
tra. Vode ima u neposrednoj blizini, i to mnogo vode. 
Kad bi se ta voda mogla skupiti u oblake i oboriti, 
bila bi to obilna i dugotrajna kiša. 


VODA SE ISKRCAVA 

Želimo naučiti, kako se stvara kiša. Ali prije 
moramo naučiti stvarati oblake. 

Znadu li mnogi, šta je to kiša i zašto ona pada ? 
Mislim, da to znade malo ljudi. 

Kiša se stvara putem vrlo kompliciranog fizič- 
ko-kemijskog postupka. 

Kad bismo vidjeli zrak i sve struje zračnoga mo¬ 
ra, lakše bismo shvatili, kako nastaju oblaci. Voda 
ne putuje po svojoj slobodnoj volji, nego je nose 
zračne struje. Goleme mase zraka pužu nad zemljom 
i vuku sa sobom tovare vodene pare. Neke zračne 
struje dolaze s kopna, a druge s mora. Jedne putuju 

Leteća posmatračnica vremena 

iz hladnih krajeva u tople, a druge iz toplih u hladne- 
Jedne nose sa sobom mnogo, a druge malo vode. Do¬ 
gađa se, da se te struje sretnu i sukobe. Ako je pri 
tome jedna strn a vruća i lagana, a druga hladna i 
teška, popne se vruća i lagana na leđa hladnoj i teš¬ 
koj — kao da se popne na višu stepenicu. Zajedno sa 
zrakom penje se i voda, koju taj zrak nosi. Budući 
da je gore hladno, ohladi se vodena para i zgusne u 
kapi. Tada vidimo, da je nebo zastrto oblacima. Do¬ 
gađa se i drukčije: jedna hladna struja zabije se kao- 
klin pod vrući zrak i tjera ga naglo u visinu. Onda 
se vodena para zgusne još brže u kapi — olujni obla¬ 
ci se skupe nad zemljom. 

Tako postaju kišni oblaci. Da bi postao oblak,, 
mora se vrući zrak, kod nosi vodu, ohladiti. To zna¬ 
demo još od malih nogu, ali stvar je ipak mnogo 
teža. Prije svega, vodena para treba »mjesto za iskr¬ 
cavanje«, da se spusti i stvori kaplje. 

U zraku lete elektrikom napunjeni dijelići plina, 
prašine, čađe iz tvorničkih dimnjaka i vjetrom done¬ 
seni vrlo sićušni solni kristali iz mora. Na te siću¬ 
šne dijeliće sjedne voda stvarajući kapljice za oblake. 
Ako nema tih sićušnih dijelića ili ako ih je malo, ne 
može nastati oblak. 

Još mnogo štošta treba, da nastane kišni oblak. 
Potrebno je da se male kapljice spoje u velike, teške 
kaplje. Pa i onda, ako se sukobe, to još ne znači, da 
će se i sjediniti. Događa se, da kapljice pri sudaru 
jedna od druge odskoče kao biljarske kugle. Kaplji¬ 
ce moraju imati određenu električnu sadržinu. Ka¬ 
plje u zraku napunjene su elektricitetom. Ako je 
jedna kaplja napunjena pozitivnim, a druga negativ¬ 
nim elektricitetom, onda se one privlače. Ako su obje 
kaplje jednako napunjene, one se odbijaju. 

Sada tek vidimo, kako je kiša komplicirana 
stvar. 

Kako možemo naučiti, da sami stvorimo kišu? 
Kako bismo postigli to, da možemo uvijek zapovije¬ 
dati vodi, kad je trebamo, da se spusti na zemlju. 

Naši strojevi za hlađenje nijesu još dosta jaki, 
da bi mogli ohladiti zrak, zračni ocean. Događa se, 
da se zrak sam od sebe ohladi, a voda se ipak ne 
skupi u oblake. U tom slučaju možemo se umiješati 
u stvar. Možemo dići prašinu, napraviti dim, unijeti 
u zrak dijeliće soli, kako bi se vodenim kapljicama 
stvorilo u zraku mjesta za iskrcavanje. Možemo se 
dići na aeroplanu i odozgo prosuti elektricitetom 
napunjeni pijesak, kako bi vodene kapljice dobile 
elektricitet, koji im je potreban. Sve se to može na¬ 
praviti. A je li već što učinjeno? Jesu li barem iz¬ 
vršeni kakvi pokusi u toj stvari? 


TOPOVI PROTIV OBLAKA 

Meteorolozi su pokušali da oblake promućkaju, 
kao što se mućka kakva boćica s tekućinom, da bi 
se na taj način male kapljice pretvorile u velike ka¬ 
plje. Treba kapljice zbiti u jednu masu, kao što se 
zbija maslac. 

Kako se oblak može stresti ? Prije četrdeset go¬ 
dina vodila se u Texasu, u Americi, prava bitka. 
Pucalo se je iz topova, rakete su šištale, pucali balo¬ 
ni. U zrak su puštani zmajevi s bombama, koje su 
bile napunjene dinamitom i praskavim plinom, pa su 
tamo eksplodirale. 

Jedna je baterija pucala na oblake, ali ovaj puta 
nijesu njome zapovijedali oficiri nego meteorolozi. 
Cijeli su dan topovi pucali na oblake i istom pred 
večer iznudili su iz oblaka nekoliko kapi kiše. Tih 
nekoliko kapi kiše stajalo je ljude vrlo mnogo. Po¬ 
trošeno je 475 bomba, 63 balona plina, 6 i pol centi 
eksploziva »Rocca-Rocca« i »Rosalit«. Koliko su hi¬ 
taca ispalili topovi, to je ostalo nepoznato. 

Ljudi su uvidjeli, da se ne isplati pucati iz topo¬ 
va na oblake. Treba dakle pronaći drugo sredstvo. 

AEROPLAN NAPADA OBLAKE 


»Kada sam jednoga dana radio u svojoj sobi, ču¬ 
jem šum aeroplana. Pogledao sam kroz prozor i vi¬ 
dio, da aeroplan leti pravo protiv oblaka. Za nekoliko 
sekunda sasvim ga je nestalo u oblaku, ali je ubrzo 
izletio iz oblaka na drugom kraju. Aeroplan je vukao 
za sobom, kao mali rep, fini oblak dima. Kad sam 
bolje pogledao, vidio sam, da je to bila prašina, ko¬ 
ju je aeroplan prosipao. Onda sam se sjetio, da je 
to Warren, koji je pravio svoje pokuse. Pet ili šest 
puta letio je aeroplan kroz oblak. Oblak se je raspr¬ 
šio i za tri, četiri minute nije više ništa ostalo od 
njega. Isto se dogodilo sa susjednim oblakom, pošto 
je aeroplan nekoliko puta kroz njega proletio. I treći 
je oblak isto tako iščeznuo kao i drugi a da od njega 
nije ostalo ni traga«. 

To piše Orville Wright, jedan od braće Wright, 
izumilaca aeroplana. 

On i njegov brat napravili su godine 1903. prvi 
aeroplan. Ta mašina-kutija, nalik na pticu, bila je 
teška, jedva se je odijelila od zemlje i digla na neko¬ 
liko metara u zrak. Dvadeset godina kasnije bio je 
Orville Wright svjedokom borbe aeroplana protiv 
oblaka. Inače se aeroplan morao braniti od nepogod¬ 
nog vremena. Sad je već došlo vrijeme, da on pređe 
iz obrane u navalu. 

Tko je taj Warren, o kome piše Orville Wright? 
Warren je profesor sveučilišta u gradu Itaki u Sjedi¬ 
njenim Državama. Te je pokuse on pravio zajedno 
s Bancroft-om — također profesorom. Bancroft-u i 
Warren-u stavljen je za njihove pokuse na raspola¬ 
ganje jedan vojnički aeroplan. Oni su u taj aeroplan 
ugradili svoju spravu za punjenje pijeska elektrici¬ 
tetom. 

Propeler aeroplana rasipao je taj pijesak. Četr¬ 
deset kilograma pijeska bilo je dosta da se rasprši 
jedan gusti oblak od jednoga kilometra duljine i pol 
kilometra debljine. Za manje od jedne minute na¬ 

stao bi u oblaku široki otvor, odozgo prema dolje. 
Nakon pet do deset minuta nestao bi tako prošu- 
pljeni oblak sasvim. Gdjekad bi u blizini aerodro¬ 
ma pali snijeg ili kiša — tako su javljale novine. 

To je bio jedan između prvih slučajeva, da su 
ljudi napali na oblake. 


TORANJ INŽINJERA HIGHT-A I DAVIS-A 

Tri godine kasnije, godine 1926., osvanula je u 
novinama, iz Los Angelesa u Americi, druga vijest. 

Ovoga puta se nije govorilo o aeroplanu, nego o 
nekom tornju. Novinske vijesti su javljale, da su inži- 
njeri Hight i Daviš napravili jednu stanicu za uprav¬ 
ljanje oblacima. 

U jednoj sobici na tornju bili su postavljeni apa¬ 
rati za pravljenje posebne električne struje — tako 
zvane Tesline struje. Kad je stanica radila, bili su 
svi željezni dijelovi mašinskoga odjela napunjeni 
elektricitetom. Trebalo se samo približiti prstom ko¬ 
jemu klinu u zidu i već je frcnula električna iskra. 
Hight i Daviš su tvrdili, da su se sa svih strana iz¬ 
nad tornja skupili oblaci, kad god je njihova stanica 
radila. Barometar je padao i tad bi pala sitna kišica. 

Događalo se, da uopće nije bilo oblaka, a oni su 
stavili svoje mašine u pogon. Nakon jednog i po sata 
bilo je čitavo nebo svuda unaokolo jako naoblačeno. 

To su tvrdili Hight i Daviš. Njihovi pokusi ni- 
jesu do sada provjereni ni potvrđeni. 

Mnoge druge vijesti su stizale i stižu iz raznih 
država, iz svih krajeva svijeta, iz Amerike, iz Austra¬ 
lije i Europe. Među tim vijestima ima ih, koje izgle¬ 
daju vjerovatnim, ali ima i takovih, kođma se ne 
može vjerovati. Jednoga se dana pojavila vijest o 
nekom vještom »rainsmaker« — »stvaratelju kiše«, 
koji je time znao zaslužiti dosta novaca. On je sa 
pojedinim posjednicima plantaža sklopio ugovor za 

dobavu kiše, i to toliko i toliko dolara za svaki mili¬ 
metar kiše. »Stvaratelj kiše« imao je sreću, jer je 
bilo kišno ljeto, pa je bez osobitoga truda zaslužio 
mnogo novaca. Osim toga nije u to utrošio niti jed¬ 
noga jedinoga centima. 

Šta je na tom polju uistinu do sada postignuto ? 
Može li se reći, da su ljudi već naučili da vladaju 
oblacima i izazivaju kišu? 

Ne, stvar se još uvijek nalazi u stanju pokuša- 
vanja. 

KIŠA I POLITIKA 

Vrlo mnogo treba znati, hoće li se utjecati na 
vrijeme. 

Malo je biti meteorolog, treba biti i kemik. 

Kada se u zraku stvaraju oblaci, cijela je atmos¬ 
fera velik laboratorij, u kojemu se vrše kemijske pro¬ 
mjene. Te promjene treba znati. Već postoji nova 
vrst kemije — kemija magle. Nije dovoljno biti ke¬ 
mik, treba biti i elektrofizik, — jer u zraku djeluju 
električne sile. Kapljice u oblaku napunjene su elek¬ 
tricitetom. Kad dođe do oluje, vidimo električne 
iskre — munje. 

Malo je biti elektrofizik, treba biti još i mate¬ 
matik. Treba pronaći matematičke formule za sve 
ono, što nazivamo kišom, gradom i olujom. 

Pa i to još nije dovoljno. Treba biti i tehnik, da 
bi mogao načiniti sprave i strojeve, koje treba da 
izazovu kišu. 

Treba biti privrednim stručnjakom, da bi mo¬ 
gao izračunati, koliko će se za kišu potrošiti, šta će 
stajati oblaci, da bi se moglo odlučiti, isplati li se 
praviti umjetnu kišu ili ne. 

Treba biti politik i znati, kako treba upravljati 
kišom, da se ne izazovu sukobi s drugim državama. 

Toliko toga treba znati, hoće li se utjecati na 
vrijeme. 

Ali i kad se sve zna, to još nije dosta. 

Rijetki snimak munje za vrijeme oluje nad Bostonom 

Treba praviti pokuse, i to mnogo pokusa. Tih 
pokusa bit će na tisuće. Može li jedan čovjek sve to 
znati i sve to uraditi ? 

Za ovo je potreban ne rad pojedinaca, nego rad 
tisuća ljudi. Za ovo nije dosta jedan laboratorij, nego 
tisuće laboratorija, nije dosta jedna znanost, nego 
mnoge znanosti. 

Pa i sve to zajedno još nije dosta. 

Godine 1927. izdao je njemački učenjak Dr. Wen- 
dler knjigu o tehničkom utjecanju na vrijeme. On 
piše, da bi pretvaranje pustinje u plodno tlo moglo 
dovesti do sukoba i ratova isto onako, kao i borba za 
kolonije. Promjena klime na jednom mjestu kugle 
zemaljske dovela bi do promjene klime i na drugim 
mjestima. To samo onda ne bi dovelo do rata, kad 
bi se klima na svim mjestima poboljšala, a nigdje se 
ne bi pogoršala. Sve kad bi i uspjelo klimu u jednoj 
državi poboljšati, a da se ne naškodi susjednim drža¬ 
vama, mogli bi suprotni interesi među samim sta¬ 
novništvom dovesti do »političkih razmirica«, koje 
su i onako dosta velike. 

Wendler nije političar, nego učenjak, ali i on 
shvaća, gdje leži glavna poteškoća. Glavna poteš¬ 
koća leži u tom, što ljudi imaju suprotne interese. 

Kako se može postići, da svi oni imaju jednake 
interese ? 

Zato je potrebno izmijeniti čitavo društveno 
uređenje. 


NEŠTO, ŠTO NE MOŽE BITI 

Nekad je dobro, zamisli li čovjek nešto, što ne 
može biti. 

Pretpostavimo, da je u nekoj državi pošlo za 
rukom jednomu učenjaku ili grupi učenjaka, da pro¬ 
nađu sredstvo za izmjenu vremena i da to sredstvo 
patentiraju. Patent je dobilo »Opće društvo za vri¬ 
jeme«. 

To društvo sagradi po svoj državi potrebne sta¬ 
nice. Svaka stanica ima svo^ aerodrom. Na tisuće 
aeroplana spremni su u svako doba uzletjeti i napa- 
sti oblake. Gotovo svi meteorolozi u državi stoje u 
službi toga društva. Centrala preuzimlje narudžbe 
za kišu, snijeg i maglu. Te narudžbe glase, da kiša 
pada i da ne pada, da bude vedro i oblačno. 

Tu je već borba oko vremena, a narudžba se 
izvršuje onomu, tko najbolje plati. Jedni hoće ve¬ 
dro, a drugi oblačno vrijeme. Željeznice, parobro¬ 
darska i zrakoplovna društva traže da uopće ne 
bude kiše, snijega i magle. S njima se slažu tvorni- 
čari automobila, parobroda, aeroplana, kola, foto¬ 
grafskih aparata, ljetnih odijela, kupaćih kostima, 
ljetnih cipela i vlasnici hotela i putničkih ureda. 

Na strani onih, koji traže kišu, snijeg i maglu 
nalaze se poljodjelci, kojima je kiša potrebna za na¬ 
tapanje, a magla, da brani polja od mraza. Tu su 
tvorničari kaljača, kišobrana, kišnih kabanica, vune¬ 
nih tkanina i krzna, cipela za snijeg i saonica, trgov¬ 
ci ugljena, drogeristi, apotekari, vlasnici bolnica i 
pogrebnih društava. 

Novine objave članak »Kiša je korisna«, »Kiša 
je štetna«, »Magla je korisna« i »Magla je štetna«. U 
parlamentu se vode žestoke rasprave — danas ima 
stranka lijepoga vremena većinu, a sutra protivna 
stranka. Vlade padaju i nove se stvaraju. Mito igra 
veliku ulogu. Suci i advokati zatrpani su poslom. 
Svakodnevno dolaze nove tužbe i pritužbe. Nedjelja¬ 
ma raspravljaju najbolji pravnici u državi o kompli¬ 
ciranim pitanjima: »Komu pripada oblak, koji se 
nalazi iznad jednoga privatnoga posjeda? Da li je 
»Opće društvo za vrijeme« u pravu, izazvati kišu na 
posjedu koji njemu ne pripada, izazvati kišu bez 
privole zakonitoga vlasnika?« »Treba li platiti kišu, 
koja u jesen pada?« 

U isto vrijeme neprekidno rastu cijene kiše, 
magle i snijega, odnosno sprečavanja kiše, magle 

i snijega. Narod mora plaćati nešto, što prije nikad 
nije plaćao, što je prije dobivao badava. 

Skaču ne samo te cijene, nego i cijene svega 
ostaloga. U troškove za izradu bilo koje stvari došli 
su sada i izdatci za kišu. Cijene mesu rastu, jer je 
sijeno poskupilo, — sijeno je poskupilo, jer je kiša 
skuplja. S istih razloga poskupio je kruh, krumpir, 
kaljače, željezničke karte, pozorišne karte, mjesta u 
bolnicama, pa i žigice. 

U prirodi je nastao najveći nered — čas vladaju 
magle i kiše nedjeljama, čas opet vrućina i suša bez 
kraja i konca. Rijeke se izlijevaju iz svoga korita, 
parobrodi doživljuju brodolome, polja propadaju radi 
poplave, na tisuće ljudi oboljeva od prehlade, gripe 
i upale pluća. 

Narod je nezadovoljan. Demonstracije idu pred 
parlamenat. Na tablama nose natpise: »Dolje s Op¬ 
ćim društvom za vrijeme!« »Tražimo besplatno vri¬ 
jeme!« 

Stanice »Općeg društva za vrijeme« čuva poli¬ 
cija i vojska. Svaki čas dolazi do puškaranja. Poli¬ 
cija razgoni demonstrante. 

Uskoro se stanje još više zaoštrava. Ukradena 
je tajna za pravljenje vremena. Dobile su je velike 
tvrtke: Dioničko društvo »Grmljavina i munja« i 
komanditno društvo »Oblaci na kredit«, »Trust če¬ 
tiriju elemenata« i »Nebeski sindikat«. Dioničko 
društvo pokušava proizvesti kišu, komanditno dru¬ 
štvo želi je spriječiti. »Trust« pravi maglu, a »Nebe¬ 
ski sindikat« je uništava. 

Uskoro se pojavljuju i u drugim državama 
»stvaratelji vremena« i sada se već ne bore samo 
pojedina društva, nego i države. Novine izdaju 12 
posebnih izdanja na dan. Prodavači novina trče kroz 
gradove i šire alarmantne vijesti: 

»Talijanski trustovi kradu francuskim trustovi¬ 
ma lijepo vrijeme!« »Njemačka si je prisvojila vla¬ 
žne zračne mase, koje su išle od Azora prema Euro¬ 
pi!« »Sukob s jtižnom Amerikom radi magle!« 

Uzroka za rat ima koliko se hoće: Afrika pravi 
štetu Aziji; Japan pogoršava klimu Americi. U isto 
vrijeme planuo je rat na različitim frontama. 

Najgore tek dolazi: »Stvaratelji vremena« po¬ 
kvarili su ravnotežu u prirodi. U jednom su se kraju, 
radi prekomjerne umjetne kiše, nabujale rijeke izli¬ 
le iz korita i poplavile tri grada i sedam sela. Na dru¬ 
gom je kraju do sada nezapamćena suša uništila sav 
rod pšenice na golemom prostoru. Užasne oluje 
bjesne u državi u vrijeme, kad im se nitko nije ni 
nadao. Čitavi gradovi, do vrška crkvenih tornjeva, 
zasuti su snijegom. 

Godišnja doba su se sasvim izmiješala. Ništa se 
više ne može unaprijed znati. Ljudi nose na put 
zajedno bundu, kupaći kostim, kišobran i cipele za 
snijeg. Meteorolozi nijesu više sposobni da dadu pro¬ 
gnozu vremena. Istom ukroćeno vrijeme podivljalo 
je: ono ne će da sluša u isto vrijeme toliko gospo¬ 
dara. 

Tada trustovi vremena prestaju upravljati vre¬ 
menom. 

ZAŠTO NE ĆE TAKO BITI 

I u ozbiljnoj knjizi kao što je školska kndga za 
matematiku naiđe se često na besmislice. Dokaz je 
naveden hotimično tako besmisleno, da bi besmi¬ 
slica bila očita. Za takav se slučaj i kaže: dovesti 
neki dokaz do apsurduma (besmislenosti). 

To, što sam ja gore pripovijedao, takav je pri¬ 
mjer. Glupost se rodila, jer je stvar, koju je trebalo 
dokazati, počivala na krivim pretpostavkama. 

Kriva je predpostavka, da jedno »Opće društvo 
za vrijeme« može upravljati vremenom. Vrijeme u 
čitavoj državi takva je sila, da je jedan trust ne može 
svladati. Zato je potreban rad cijele države, da bi se 
riješila zajednička zadaća. 

Sve kad bi neko »Opće društvo za vrijeme« i 
bilo u stanju, da ravna vremenom, ne bi mu dopu¬ 
stili da učini ma i jedan korak. Treba se samo sje- 

titi inžinjera Hight i Davis-a. Istom što su započeli 
sa svojima skromnima pokusima, već su bili prisi¬ 
ljeni, da s time prestanu; posjednici susjednih plan¬ 
taža zaprijetili su im sudom. 

Da bi »Opće društvo« započelo s radom, moralo 
bi ono prije toga zaključiti sa svim interesiranim 
osobama, tvrtkama i društvima posebne ugovore — 
s veleposjednicima, uzgajačima stoke, uzgajačima 
voća, uzgajačima povrća, vlasnicima ribolova, s 
tvomičarima, trgovcima, bankarima, vlasnicima že¬ 
ljeznica, brodova, aeroplanskih linija, električnim 
centralama, rudnicima i t. d. 

Ono ne bi to nikada postiglo, jer su im interesi 
različiti. Limun treba u određeno doba godine samo 
male količine vode, a salata i špinat mnogo. Kako 
da se riješi spor između limuna i špinata ? Tko je od 
njih u pravu? 

Ta je zadaća nerješiva. Svaki bi dan donio na 
tisuće takvih zadaća. Te tisuće zadaća mogu se ri¬ 
ješiti tako, da se zaboravi na interese vlasnika plan¬ 
taža i ako se misli na interese cijele zemlje. Onda se 
stvar može matematički izračunati. 

Koliko treba limuna i banana, koliko salate i 
špinata, pa da u tomu ne bude nestašice ? Kako 
treba po državi razdijeliti voćnjake, vrtove i polja? 
Koliko kiše treba da dobije jedan kraj, a koliko 
drugi i kad treba kiša da padne? Nije tako jedno¬ 
stavno odgovoriti na sva ta pitanja. Pritom se ne 
smije misliti samo na polja, voćnjake i vrtove, nego 
i na šume, rijeke, vodene električne centrale i na 
mnoge druge stvari. 

Da se sve te zadaće uzmognu pravilno riješiti, 
mora red u državi teći po jedinstvenomu općem pla¬ 
nu i služiti općem dobru. U tu svrhu treba da po¬ 
stoji u državi jedinstven plan, koji se temelji na 
socijalističkom sistemu. U socijalističkome gospo¬ 
darstvu ima samo jedan gospodar sviju livada, polja, 
rijeka, oblaka, kiše i vjetra. Toga će gospodara pri¬ 
rodne sile slušati. 

RAD POČINJE 


, . U studenomu godine 1933. sastali su se na vije¬ 

ćanje u jednoj dvorani u Lenjingradu sovjetski uče¬ 
njaci. Tu su bili fizičari, ali se nije radilo samo o 
fizici. Tu su bili kemici, ali se nije radilo samo o 
kemiji. Tu su bili učenjaci različitih grana znanosti 
— meteorolozi, matematici, elektrofizici, astronomi 
i mnogi drugi. Oni su došli iz različitih gradova, da 
vijećaju o vremenu. Vijećali su o tom puna tri dana. 

Zavod za eksperimentalnu meteorologiju — naj¬ 
mlađa ustanova za istraživanje na svijetu — pozvao 
je učenjake na tu konferenciju. Eksperimentalna 
meteorologija je najmlađa znanost. Zavod postoji 
istom dvije godine, a ni sama ta znanost nije mnogo 
starija. 

Prije početka konferencije pokazao je upravi¬ 
telj toga zavoda gostima zavodske prostorije i apa¬ 
rate. Doveo je goste u kemijski laboratorij za maglu 
i pokazao im veliku staklenu kocku, velik sanduk sa 
staklenim zidovima. U tom je sanduku odmah 
napravljena prava vodena magla. Gusta, bijela ma¬ 
gla zgusnula se u sanduku kao za ljetne večeri nad 
rijekom. Ta bi se magla mogla održati osam sati, 
objasnio je upravitelj. Ali toj magli nijesu dopustili 
da dugo živi. 

Upravitelj je uključio jedan električni aparat i 
odmah su stale frcati električne iskre. Pred očima 
gledalaca nestalo je magle za tri minute, kao da je 
uopće nije bilo. 

Učeni suradnici toga zavoda pokazali su gosti¬ 
ma i mnoge druge aparate. Odveli su goste u veliku 
staklenu kuću, gdje se prave pokusi za suzbijanje 
magle u većem opsegu. Gosti su se popeli uz uske 
stepenice na platformu jednoga tornja. U tom tor¬ 
nju radio je nekada izumitelj radija, fizičar Alek¬ 
sandar Popov. Sada se pokušava s toga tornja utje¬ 
cati na oblake rentgenskim zrakama. 

To su za sada samo prvi pokušaji. Ima u prirodi 
još mnogo zatvorenih vrata, za koje još nemamo 

^ Možda će proći na desetke godina, dok te klju¬ 
čeve nađemo i vrata otvorimo. 


DIM PROTIV OBLAKA 

Ne prave se pokusi samo u Lenjingradu, jer na 
drugom kraju Sovjetskoga Saveza, na rubu pusti¬ 
nje, radi Turkmenski zavod za kišu. Radom uprav¬ 
lja fizičar Fedosejev. 

Već godine 1931., na konferenciji za pobijanje 
suše, izvijestio je Fedosejev o svojima prvima poku¬ 
šajima, da izazove kišu i da je zaustavi. Pri tima 
pokusima upotrebio je on kapsle za dim kakve se 
upotrebljava i u vojsci. Te su kapsle za dim upo¬ 
trebljavale čete u ratu, da naprave umjetni dim. 
Kada se ta kapsla zapali, suklja iz nje prema nebu 
gust, crni dim. Vjetar goni taj stup od dima, tu za¬ 
vjesu od dima naprijed, a čete napreduju iza toga 
zastora neviđene. 

Ovaj put nije taj napadaj dima bio upravljen 
protivu ljudi, nego protiv vremena. 

Napravljena su dva pokusa. 

Kod prvoga pokusa bilo je nebo gotovo bez 
oblaka. Pušteno je u zrak dvije tisuće kubičnih me¬ 
tara dima nabijenoga elektricitetom. Nakon dva sata 
nebo je bilo naoblačeno i kiša je počela padati. Kiša 
je padala osam minuta. 

Kod drugoga pokusa nebo je bilo potpuno obla¬ 
čno i kiša je padala neprestano. Ovoga puta bio je 
zadatak, ustaviti padanje. Opet je poslano u zrak 
dvije tisuće kubičnih metara dima, ah ovoga puta 
drukčije nabijenoga. Nakon četrdeset minuta po¬ 
kazala se u oblacima jedna rupa. Svuda unaokolo 
padala je kiša, samo ne tamo gdje je bila ona rupa. 

To je bilo godine 1931. Učenjaci se nijesu žurili 
da slave. Oni su znali, da je potrebna velika oprez¬ 
nost pri ocjeni ovakvih pokušaja. Doista, kako se 
može razlikovati umjetnu kišu od naravne, kako se 
može znati, da li je kiša sama od sebe prestala ili 
su je zaustavili? 

Bilo je još prerano da se stvaraju zaključci. 


LABORATORIJ U ZRAKU 

U »Pravdi« je nedavno objavljen članak o naj¬ 
novijima pokušajima Turkmenskoga zavoda za kišu. 
Pri svojim najnovijim pokušajima kušaju Fedosejev 
i njegovi suradnici postupati s atmosferom onako, 
kako postupaju kemici s kakvom rastopinom u po¬ 
kusnoj bočici ili pokusnom štapiću. 

Kemik može lako postići, da se neka tvar u te¬ 
kućini spusti na dno, da mutna tekućina postane bi¬ 
strom, a bistra da se zamuti. Više puta dovoljno je 
za to, da se u tekućinu spusti neka količina solnih 
kristala ili da se u otopinu kapne nekoliko kapi sta¬ 
novite tekućine. Rastopina se odmah zamuti, a na 
dnu bočice skupi se neki talog u obliku sitnoga 
praška. 

Atmosfera je također neka rastopina, i to rasto¬ 
pina vode u zraku. Gdjekad se rastopina zamuti i 
voda pada u obliku kiše, snijega ili grada na zemlju. 
Meteorolozi i kemici upotrebljavaju za to jednu te 
istu riječ — nazivaju to oborinom. 

Može li se i ovdje štogod postići kemičkim pu¬ 
tem, pronaći kakvu tvar i rasuti je po zraku. 

Tako upravo rade suradnici Turkmenskoga za¬ 
voda za kišu. Slušajmo što piše u ovom članku u 
»Pravdi«: 

»Aeroplani poljodjelske zračne flote U-2 rasi- 
pavali su nad oblacima kemičke tvari, koje je zavod 
pronašao u tu svrhu, i to jednim dijelom u obliku 
praška, a drugim dijelom kao razmućenu tekućinu. 

Od prilike 5 do 7 minuta nakon pokusa pokazao 
se u jednom gustom, tamnom oblaku na liniji posi- 
panja svijetao pojas, koji se vidio sa zemlje. Taj je 
pojas postajao sve širim i raširio se preko cijeloga 
oblaka, koji je na koncu postao mliječno-bijel. 
U isto vrijeme s pobijeljivanjem oblaka vidjelo se, 
kako se spuštaju tamni pramovi kiše. Najprije su 
pale pojedine male kišne kapi, koje su kasnije po¬ 
stale veće i češće, pa se nijesu po veličini razlikovale 
od običnih kišnih kapi. 

Kasnije se oblak raskinuo u pojedine krpe, koje 
su lagano jedna od druge otišle i kopnile pred očima 
gledalaca, postajale sve manje, dok nijesu sasvim 
iščeznule. 

Kod druge serije pokusa radilo se o tom, da 
dadu kišu kišni oblaci, koji su kao neproziran za¬ 
stor zastirali pola neba. U dvadeset od sto slučajeva 
pokusi su uspjeli i kiša je obilno pala. 

U toku od 15 do 20 minuta uspjelo je aeroplanu 
da na prostoru od 20 kilometara izazove padanje 
kiše.. .<:< 

O onomu, što se u tim slučajevima u oblacima 
događa, pripovijeda pilot Zižnjevski ovako: 

»Kad stignem gore u oblak, preletim ga u ne¬ 
koliko pravaca. Sve je tiho i mimo. Nijedna kap 
kiše ne pada na glavu ili krila aeroplana. Razaspem 
svoju smjesu, izletim iz oblaka i kružim ispod njega. 
Kiša počne padati. Letim opet u oblak. U sredini 
oblaka pada kiša također. Glava aeroplana je sa¬ 
svim mokra. Kiša udara u oči. Aeroplan se baca 
unaokolo kao da je zapeo u zračne rupe. Naokolo se 
čuje psikanje, koje sjeća na karakteristične zvu¬ 
kove, koji se čuju pri letenju kroz olujni oblak«. 

Svi ti pokusi moraju se brižljivo preispitati. Za¬ 
daća je sada istom postavljena. Još je teško reći 
kad i kako će ona biti riješena. 

S maglom ćemo biti skoro gotovi, ali umjetna 
kiša još je stvar budućnosti. Nije tako jednostavno, 
nije tako lako svladati oblake. 

NAKON MNOGO GODINA 


Doći će vrijeme, kad će nas slušati sva voda u 
našoj državi. Gdje i kad budemo htjeli, izazvat ćemo 
kišu ili je ustaviti. 

Ubrzat ćemo ili usporiti tok vode povrh i ispod 
zemlje. Uredit ćemo život rijeka i stvoriti nove 
rijeke. 

Cijela će država biti posijana nizom posmatrač- 
nica za vrijeme. One će javljati: Od mora dolazi zra¬ 
kom tovar vode. Odmah će se s aerodroma dići 
čitavo jato aeroplana da dočekaju taj tovar vode i 
da ga prisile, da se u obliku kiše spusti na zemlju, 
kojoj prijeti suša. 

Kanali za natapanje presijecati će u svima 
pravcima stepu. 

Poljodjelci će za uvijek zaboraviti šta je to suša 
i nerodica. Na jugu će iščeznuti pustinje, a na sje¬ 
veru močvare. 

Pustinje nastaju tamo, gdje ima malo vode, a 
močvare ondje, gdje je vode previše. To će prestati, 
čim naučimo upravljati vodom. Kroz cijelu će zemlju 
prolaziti novi vodeni putevi, jer ćemo preurediti ri¬ 
jeke. Električne centrale, sagrađene kod nasipa i 
ustava, davat će svijetlo i snagu. 

Svladane i ukroćene rijeke postat će mirnije i 
bogate vodom. Ne će više biti burnih poplava i po¬ 
vodnja, jer ćemo rijeke pojiti jednakomjerno. 

Klima (podneblje) će se promijeniti, na sjeveru 
će postati suvlja, a na jugu vlažnija. Izmijenit će se 
primanje i potrošak vrućine na zemlji. Danas ostaje 
neiskorištena golema množina vrućine, koja se 
vraća u svemir. 

Najveći rasipnik vrućine je pustinja, jer ona 
poput kakvoga ogledala odbija sunčane zrake. Kad 
pustinju obradimo i natopimo, toga više ne će biti. 
Onda će se rezerve sunčane sile skupljati u stablji- 
kama i slamkama, u žilama, lišću i plodovima bi¬ 
ljaka- Sunčan? će sila služiti za isparivanje vode u 


kanalima i ustavama. Više će je ostati također i u 
zraku. Primanje vrućine će se povećati, a potrošak 
smanjiti. Vjetrovi će tu vrućinu nositi na sjever, pa 
će onda i tundre oživjeti. Šume i polja će napredo¬ 
vati i tundru potisnuti dalje na sjever. 

Sve će se to dogoditi, kad naučimo, pošto smo 
prirodu preuredili, vladati vodom na svim njezinim 
putevima: u zraku, na zemlji i pod zemljom. 

OSMI RAZGOVOR 


GORE I LJUDI 


GORE I LJUDI 

Materijal i silu, koju trebamo za preuređenje 
prirode, uzet ćemo od prirode same. Neka za nas 
goru preuređuje gora, a rijeka rijeku. 

Naš je zadatak, da divovima zapovijedamo. Oni 
će sami raditi za nas: vadit će rudu, a iz rude topiti 
metale, iz metala će praviti oruđe, od kamenja na¬ 
sipe i zgrade. 

Divovi, koje mi želimo prisiliti da rade, milijun 
puta su veći i jači od nas. 

Čovjek i nije upravo tako veliko biće. Tko je bio 
u gorama, osjetio je kako je malen u usporedbi s 
njima! Kao kakav golemi medvjed leži gora na 
trbuhu s rutavim i daleko ispruženim nogama u šu¬ 
mama. Reklo bi se, da nije daleko od noge do rame¬ 
na, od ramena do pustog mjesta na kamenitu hrptu. 
Sve to izgleda blizu, blizu jedno kraj drugoga, ali 
kušaj se samo popeti. Čitave sate penješ se uz nogu, 
dok stigneš do pleća, onda opet sate i sate, dok se 
popneš na leđa. 

Izgleda, da možeš lako stići na obronak susje¬ 
dne gore — ali to se samo pričinja. Poput mrava 
pužeš na sve strane, dižu se kamenita leđa i križaju 
se noge. Oblaci kruže među kamenim tjelesima, za- 
pnu u njihovom krznu, raskinu se na krpe i ostanu 
viseći na kamenitim obroncima kao stare krpetine. 

To su gore. A rijeke? Kako bi nam se Volga či¬ 
nila velikom, kad bismo je svu mogli vidjeti od¬ 
jednom, kao što vidimo gore. Kad bismo jednim po¬ 
gledom mogli obuhvatiti njezin cijeli tok, sve nje¬ 
zine pritoke sa šumama i stepama. 

Te snažne divove mi sada trebamo. Volgi ćemo 
staviti uzde od nasipa i vodenih brana, a njezinu vo¬ 
du ćemo utjerati u uske i tamne cijevi, u ludi vrtlog 
turbina. 

Gore-divove ćemo razbiti dinamitom i metalom 
raskopati i metal ćemo iz tih gora izvaditi. 

Poradimo li svi zajedno po jednom planu, po¬ 
stat ćemo sami divovima. Onda ćemo biti jači od 
gora i rijeka. 


KAKO SE NALAZI BLAGO? 

Svake godine trebamo sve to više ruda. Gdje 
da ih tražimo i kako ćemo ih naći ? Ruda se može na¬ 
ći i slučajno, kao što se nađe novčarka na ulici. Na 
Uralu se dogodio takav slučaj. Oluja, je iščupala 
veliko drvo s korijenom i seljaci su među žilama 
našli nekoliko smaragda. Tako je otkriveno nalazi¬ 
šte smaragda na Uralu. 

Više se puta dogodilo, da je kopačeva lopata ili 
seljački plug neznalice obavio rad geološke bušilice. 

Zar da čekamo na slučaj? Čovjek nađe novčar¬ 
ku, kad se tomu ne nada. Pokušaj tražiti novčarku 
na ulici. Pune tri godine možeš tražiti, pa se ipak 
vratiti praznih ruku. 

Ovdje se ne radi o ulici, nego o velikoj državi — 
na tisuće kilometara steru se njezine ravnice i gore. 
Koliko god geologa bi se poslalo, oni bi iščezli u tima 
velikim šumama, poljima i močvarama. 

Trebalo bi stotine godina i tisuće geologa, da 
bi cijelu zemlju temeljito istražili i prečeprkali. So¬ 
vjetski Savez je jošte vrlo malo istražen. Ima kra¬ 

jeva i u Lenjingradskoj oblasti, koji su manje istra¬ 
ženi nego li srednja Afrika. 

O tom se je raspravljalo na jesenskoj sjednici 
Akademije Znanosti godine 1931. 

Na poluotoku Kola nabasali su istraživači go¬ 
dine 1931. na visoka brda ondje, gdje su na kartama 
bile označene močvarne nizine. To nije daleko od 
Lenjingrada, a što da se istom kaže o Sibiriji i o 
pustinjama Srednje Azije! 

Ne, tu se ne smije računati niti na sreću, niti na 
slučaj. Vrijeme ne čeka. Rudu trebamo odmah, a ne 
nakon stotinu godina. Dakle, treba tražiti prema 
nekom utvrđenom planu. Treba da unaprijed zna¬ 
demo, gdje možemo, a gdje ne možemo naći željeza, 
bakra i cinka. 

Strojeve gradimo po planu: toliko i toliko na 
godinu. Kovina za strojeve dobiva se također pre¬ 
ma utvrđenom planu. Dapače i ruda, koja je po¬ 
trebna za dobivanje metala, vadi se prema utvr¬ 
đenom planu. Kad je tomu tako, onda treba rudu i 
tražiti prema planu. 

Ruda je za nas skupocjeno blago. Pita se samo: 
Mogu li kopači blaga imati kakav plan? 


PAMĆENJE PRIRODE 

Šta da radi čovjek, kad izgubi svoju novčarku ? 
On se mora sjetiti, gdje je bio, kroz koje je ulice i 
preko kojih mjesta prolazio, na kojoj je klupi sjedio 
i u kojim je kućama bio. Kad se svega točno sjetio, 
mora ići natrag svojim tragom i pozorno gledati i 
tražiti. 

Isto to moraju raditi geolozi, ako hoće naći 
blago. Priroda je negdje i u stanovito vrijeme rude 
stavila, sakrila i razasula. Neke je ostavila gotovo 
na zemaljskoj povišini, a druge je sakrila u nutrinu. 

Priroda sama nema pamćenja, ona se ne može 
sjetiti, gdje je što sakrila. Dakle, mjesto nje moraju 

se geolozi sjetiti, šta je priroda radila u toku mili¬ 
juna godina. 

Kako se geolozi toga mogu sjetiti? Sve što se 
na zemlji događa, ostavlja za sobom neki trag. Gdje 
je nekad bilo more, ostaju naslage i slojevi sa školj¬ 
kama i oklopima morskih životinja. Gdje su bile 
vulkanske provale, ostala je lava. Gdje je bila ledena 
struja, gdje su se na zemlji širili ledenjaci, ostavili 
su na svom putu ilovaču, pijesak i kamenje, koje su 
nosili sa sobom. 

Gdje su u prastaro doba bile šume i živjele ži¬ 
votinje, nalaze se u slojevima kamenja ugljena de¬ 
bla, otisci grana i golemi kosturi šumskih životinja. 
Sve su to tragovi prošlih događaja. 

Mnogi su tragovi već izbrisani i tu je potrebno 
oko iskusnoga učenjaka, da ih pronađe. 

Korak po korak slijede geolozi tragove prasta¬ 
roga doba, da na taj način saznaju povijest zemlje. 
Svaki je od njih Kolumbo u povijesti. Oni otkrivaju 
nestale dijelove kopna, nestala mora, i gore, koje su 
se već davno izjednačile s ravnicom. 

Malo po malo saznaju ljudi, što se na zemlji do¬ 
gađalo, dok ljudi još uopće nije bilo. To nam znanje 
pomaže pri našima istraživanjima. 

Mjesto da blago tražimo na sreću, gdje nam se 
svidi, tražit ćemo ga ondje, kamo nas vodi znanost 
o povijesti zemlje. 

Prije dvadesetak godina dogodilo se u Finskoj 
ovo: Negdje u šumi našli su nekoliko blokova kame¬ 
na, koji su sadržavali halkopirit. Halkopirit je vrlo 
skupocjena ruda, jer se iz njega dobiva bakar i sum¬ 
porna kiselina. 

Poslali su geologa, da pretraži taj kraj. 

Geolozi su znali, da ti veliki blokovi nisu pali 
s neba, nego da ih je donio ledenjak, koji je tuda 
ranije prolazio. Odakle je on donio taj halkopirit, 
gdje ga je našao ? Da se to sazna, trebalo se 
vraćati tragom, kud je ledenjak prolazio. Tako su 
pošli u potragu. Išli su jedan kilometar za drugim, 

a usput su svaki kamen dobro pogledali i čekićem 
odbijali pojedine komade rude. Napokon su našli 
šezdeset kilometara daleko od mjesta, gdje je nađe¬ 
no ono kamenje s halkopiritom, veliko ležište hal- 
kopirita. 

Ledenjak je nešto izgubio i ljudi su to našli. 

Tako nam pomaže znanje povijesti zemlje pri 
traženju ruda i drugoga zemaljskoga blaga. 

Koliko li je velikih događaja bilo u životu naše 
zemlje! Mora su se širila i opet uzmakla. Ledenjaci 
su napredovali, a onda nestali. Čitavi gorski lanci 
digli su se iz dubina. Rijeke užarene lave tekle su 
niz gore i ohladile se. 

Slijedimo tragove tih događaja. Hajde da sa¬ 
znamo prošlost, kako bismo mogli izgraditi bu¬ 
dućnost. 


GEOLOZI SLIJEDE JEDAN TRAG 

Kad lovac slijedi trag, ugleda on najprije jedan 
pa onda drugi i treći trag. Iz pojedinih, reklo bi se 
slučajnih i neredovitih tragova, stvori se čitav put 
divljači. Ti tragovi u snijegu nijesu razbacani bez 
reda, nego oni čine linije, petlje i krugove. Kako 
teške figure pravi zec u snijegu, kad hoće da pre¬ 
vari lovca! U snijegu ostane čitava slika, i ta slika 
ocrtava ono, što se tu događalo u to vrijeme. 

Treba samo znati pročitati te slike. 

Kako leži ruda u zemlji? Slučajno, bez reda ili 
i tu ima stanoviti red? 

Učenjaci tvrde, da u tome postoji red. Označi li 
se na karti zemlje točkama već otkrivena rudna le¬ 
žišta, bit će na karti mnogo tih točaka. Te su točke 
razasute po karti kao tragovi na snijegu. Na prvi 
pogled ne može se u njima zapaziti neki red, ali sa¬ 
mo na prvi pogled. Za iskusno oko te se točke sje¬ 
dinjuju u tanke poteze, potezi u linije, a linije u lu¬ 
kove i pojase, koji opasuju cijelu zemlju. 

U Africi se prostire dijamantni pojas od Nubij- 
ske pustinje do Kapske zemlje. 

U Americi se srebrni pojas proteže tri tisuće 
kilometara preko cijelog kontinenta. 

Sibfrija je sva opasana lukovima i pojasima. Svi 
oni imaju zajedničko središte — Bajkalsko jezero. 
Tamo se nalaze rude rijetkih metala: rude uran, 
thorij i tantal. Par stotina kilometara daleko od 
toga središta nalazi se prvi luk, pojas ležišta tinjca 
i zlata. 

Zatim dolazi drugi luk, koji se proteže od Nove 
ZemPe preko Urala i cijele Sibirije do Ohotskoga 
mora. Tu se nalaze: na zapadu bakar, dalje prema 
istoku olovo, cink i srebro. 

Još dalje dolazi treći luk, koji ide od Kavkaza 
prema Tien-Šan gorju, Altaju i istočnom Zabajka- 
lju. Tu se nalaze antimon, živa i arsen. 

Rudna ležišta ne nalaze se u Sibiriji izmiješena 
bez reda, kako je slučaj htio, nego u stanovitom 
redu. U prastaro se doba moralo nešto dogoditi, što 
ih je natjeralo, da naprave linije, lukove i krugove. 

Što se dogodilo ? Da se to sazna, treba istražiti 
cijelu povijest rude, njezin cijeli život od postanka. 
Kad saznamo, kako su rude postale i šta se dogodilo 
s njima kasnije, znat ćemo također, gdje se rude 
mogu naći, a gdje ne. 

Onda ćemo znati, kamo se geologa može poslati 
s uspjehom, gdje se kod nas mogu naći željezo, živa, 
bakar i zlato. 


POSTANAK RUDA 

Stavimo li ruku na kamenu stijenu neke gore, 
ne osjećamo nikakvu vrućinu — kamenje je hladno. 
Ali unutri, u gori, je vruće. Gradi li se kakav dugi 
tunel, radi vrućine je rad težak. Duboko u zemlji 
još je vrućije. U dubokim rovovima rudnika rade lju¬ 
di i zimi, kad gore na zemlji pada snijeg, goli do po- 

jasa. Što se god dublje silazi, to je vrućije. U Okla- 
homi u Americi ima jedan rov dubok 3.400 metara. 
To je najdublji rov u nutrini zemlje, što su ga na¬ 
pravili ljudi. Na dnu toga rova vlada takva vrućina, 
da se voda, kada stigne dolje, isparuje kao u parnom 
kotlu. Učenjaci su izračunali, da je dublje u zemlji 
još veća vrućina. U dubini od 20 do 30 kilometara 
vlada takva vrućina, da se i kamenje tali. 

Pod našim nogama, ne baš tako daleko od nas, 
ključa užarena peć i u toj peći vri užarena tekuća 
masa od stotina raznovrsnih tvari i različitih kemij¬ 
skih spojeva. To je carstvo još nerođenih ruda. Tu 
u jednom kotlu vriju željezo i kositar, zlato i olovo, 
živa i bakar. 

Tu užarenu tekuću masu zovu učenjaci — ma¬ 
gma. 

Tko je kovač, koji potiče vatru pod tim pod¬ 
zemnim kotlom? 

Tko tamo tali kamenje? 

Kamenje se tali samo od sebe — u njemu se 
nalazi nešto, što ga dovodi do talenja. To su radio¬ 
aktivni metali radij, thorij i-uran. 

Radioaktivne kovine nijesu obične, nego po¬ 
svema osebujne kovine. 

Njihovi atomi eksplodiraju jedan za drugim, pri 
tom se razlete u komadiće i bacaju te komadiće od 
sebe. Što ima više tih atoma, to se više događa i 
eksplozija. U dubini od 20 do 30 kilometara ima to¬ 
liko radioaktivnih metala, da se od njihovoga raspa¬ 
danja užari i tali kamenje. 

Dalje u dubini ima malo takvih kovina. U du¬ 
bini od stotinu kolometara tako je malo tih kovina, 
da one ondje više ne mogu dovesti kamenje do tale¬ 
nja. Ondje je već mjesto vatrenoga oceana. 

Šta izlazi iz svega toga? 

Sa svim brdima i ravnicama, sa svim što nas 
na zemlji okružuje, plivamo mi na površini oceana 
od rastopljena kamenja. Pri tom se ljuljamo, kao što 

Provala vulkana 

to uopće biva na oceanu. Kopno i otoci imaju svoju 
težinu, jedni su teži, drugi lakši. 

Teški, koji su opterećeni gorama, tonu dublje, 
a lakši se dižu. Čitave zemlje se ljuljaju kao šalice 
na vagi. 

Gdjekad kameni slojevi ne mogu izdržati priti¬ 
sak, pa puknu i onda se zemljom širi drhtanje, šire 
se valovi potresa. Sve je oko nas i ispod nas u kre¬ 
tanju kao na moru. 

U velikima slojevima guraju se komadi zemlje 
jedan protiv drugoga. Ako se među tima slojevima 
nalazi koji meki sloj naslage, koja je nekad nastala 
na morskom dnu, tada taj sloj zgnječe oba druga 
sloja i kao nabore podignu u visinu tako, da nadvisi 
ravnicu i stvori gore. 

U dubini, ispod čvrste zemaljske kore, nalazi se 
rastopljeno, tekuće kamenje — magma. Komadi ze¬ 
mlje, koji se spuštaju, pritiskuju i zgušćuju magmu, 
istiskuju je i ona prodire odozdo prema gore u na- 


15 


225 







bore novih gora. Gdjekad prokrči ona sebi put na¬ 
polje, napravi kakav otvor i izlije se pio zemaljskoj 
površini. To nazivamo vulkanskom provalom. Češće 
se događa druga stvar: na površinu tjerana magma 
ne nalazi sebi izlaz. Još nerođeni, podzemni vulkan 
vri i ključa. Gore je hladnije nego li u dubini i tako 
se užarena magma počinje lagano ohlađivati. 

Onda se pod zemljom zbiva vrlo složeni proces. 
Iz užarene tekuće mase izlučuje se kovina, kristal 
za kristalom. Tekuća magma pretvara se u čvrstu 
mješavinu kristala. 

Sve tvari ipak ne ostaju u dubini zemlje — 
vrući mlazovi pare i plina prodiru napolje kroz pu¬ 
kotine na zemaljskoj kori. U tim pukotinama zgu- 
snu se mnoge tvari kao u nekom hladniku, i prili¬ 
jepe se za stijene pukotina. Vodena se para pretvori 
u vruću vodu. Voda se penje na površinu zemlje i 
za sobom ponese desetke raznovrsnih tvari u ras¬ 
tvorenom stanju. Rastopljene tvari odijeljuju se od 
vode. Svaka tvar se pri tom vlada na svoj posebni 
način: jedna se tvar odijeli nedaleko od podzemnoga 
ognjišta, tamo, gdje je još vrlo vruće. Druga se odi¬ 
jeli nešto podalje odatle, gdje je već hladnije, a treća 
još dalje, gdje je već posve niska temperatura. 

Tako se rađaju rude strogo određenim redom. 
Znade li se za njihova svojstva, može se la'ko una¬ 
prijed reći, gdje leže. Cink se nalazi u blizini pod¬ 
zemnoga ognjišta, olovo nešto dalje, a živa još dalje. 

Ruda se dakle rodila. Što biva dalje s njom? 


KAKO JE POSTALA EUROPA? 

Kao sve na svijetu, tako i svaka gora ima svoju 
starost. Ima starih gora, ima ih u srednjim godina¬ 
ma, a ima i posve mladih gora. One nijesu mlade 
prema našem mjerilu, nego prema mjerilu geologa. 
Mlada gora, kao što je na pr. Jungfrau, ima najma¬ 
nje pedeset milijuna godina. 

Najstarije gore u Evropi su gore u Skandina¬ 
viji i u Finskoj. Skandinavsko-finska visoravan to 
je prastara Evropa. 

Nekad su gore u Skandinaviji i Finskoj bile 
znatno više, nego što su sada. 

Voda i mora učinili su svoje — oni su razrušili 
gorske lance, razbili ih u komade i izgladili njihove 
vrške. Rijeke su ispranu zemlju odnijele u more. 
Talog na dnu morskom postajao je sve većim. Sto¬ 
ljeća i tisućljeća su prolazila. 

Onda je prije petsto milijuna godina nastao u 
velikom luku južno od Skandinavije novi gorski la¬ 
nac. Gdje se danas nalaze Engleska, sjeverna Njema¬ 
čka i sjeverna Francuska, tu je iz mora iskrsla go¬ 
rovita zemlja. Opet su prošli milijuni godina. Tada 
je nastao treći gorski lanac nešto južnije od Poljske 
preko Francuske do Španjolske. 

Četvrti gorski lanac, najmlađi, nastao je prije 
kratkog vremena, to jest prije pedeset ili stotinu 
milijuna godina. Taj je gorski lanac nastao na rubu 
južnih mora. To su Pireneji i Apenini, Alpe, Karpati, 
Balkansko gorje i gorje na Krimu i Kavkazu. On je 
tako mlad, te još nije imao dosta vremena, da se 
staloži i smiri i tu se gdjekad javljaju vulkani i po¬ 
tresi zemlje. 

Tako je Evropa rasla od sjevera prema jugu. 
Opet će proći milijuni godina i gorske će rijeke iz¬ 
gladiti nabore današnjih naših gora. 

Niži i stariji postat će Kavkaz i Alpe, njihovi će 
vrhovi biti niži, izgladit će se i onda će možda u 
dubini zemlje nastati novi gorski lanci, za koje još 
nema imena. Tako rastu gore. 

Što biva s rudama kad gore tako nastaju i tako 
se ruše? 

Kad se dižu gorski lanci, diže se i magma iz du¬ 
bina zemlje, prodire u bore i ohladi se u pukotinama 
kao u žilama. Iza toga počinje raditi voda. Ona kao 
marljivi rudar ispire kamenitu masu i prodire do 
sakrivene rude. Jedna za drugom pojavljuju se rude 

na površini. Najprije se pokažu one, koje leže naj¬ 
više, onda rude iz srednjega ležaja, a onda one s dna. 

Voda je najviše isprala najstarije gore. Tu su 
na površinu došle i rude, koje su bile najdonje. 

Nešto mlađe gore nije voda tako duboko isprala 
i tu su izbile na površinu rude iz srednjega položaja. 

Sasvim mlade gore isprala je voda sasvim malo. 
Tu je ona doprla samo do ruda, koje su ležale go¬ 
tovo na površini. 

Gore su se digle iz zemlje u crtama i lukovima, 
pa zato i rude leže u lukovima: na dnu one duboke, 
zatim srednje, a iza njih one, koje su najbliže povr¬ 
šini zemlje. 

To je rješenje zagonetke, koju nam zadaju lu¬ 
kovi, u koje se spajaju točke koje označuju ležišta 
ruda na karti. To je rješenje srebrnog pojasa u 
Americi, dijamantnoga pojasa u Africi i svih linija 
ruda, koje okružuju naše Bajkalsko jezero. 

Ako znademo, kakvim redom leže rude, može¬ 
mo ih i naći. 

Kada su ljudi prijašnjih godina tražili rude na 
sreću, trebali su za to desetke godina. I tada je bila 
sreća, bio je slučaj, ako se je što našlo. 

Sada nasuprot geolozi idu odmah na pravo 
mjesto, da nađu ono pravo. 

Prije desetak godina otišli su geokemijski is¬ 
traživači iz Akademije Znanosti u Turkestan da 
traže živu. Geokemija je nauka o kemijskom sa¬ 
stavu zemlje, o sudbini i putovanju atoma u zemalj¬ 
skoj kori. Geokemici su unaprijed znali, da se u 
Turkestanu mora nalaziti pojas žive. U pustinji 
Kyzyl-Kum našli su usred pustinjskoga pijeska gorje 
nastalo boranjem. Korak za korakom išli su om za 
geokemijskim lukom koji se protegao od Tian-Šan 
gorja do pustinje Kyzyl-Kum, a iz pustinje Kyzyl- 
Kum do Urala. 

Našli su živu na crti od 22 kilometra. Tako je 
otkriveno novo ležište žive. 

Polje nafte »Iljičev zaljev « (Baku) 






Da bi se ruda mogla naći, treba poznavati nje¬ 
zinu historiju. 

Nije tako lako slijediti povijest ruda. Kroz mi¬ 
lijune godina moglo se s rudom mnogo šta dogoditi. 
Ni čovjek ne stanuje uvijek ondje, gdje se je rodio. 
Tako putuje često i ruda daleko od svoga rodnoga 
mjesta. Voda nosi rudu u malim zrncima u rijeke, 
u jezera i močvare i stvara na taj način nova ležišta. 
Na sjeveru Sovjetskog Saveza ima takovih ležišta 
ruda dosta u jezerima i močvarama. 

Katkad se događa i drukčije: more poplavi ne¬ 
ku zemlju. Ono pto je nekad bila površina zemlje, 
sada je morsko dno. Na morsko dno padaju kosturi, 
školjke i bodlj'ike morskih životinja. Stvaraju se 
slojevi vapnenca, morski mulj raste sve više i više. 

Prođu milijuni godina, more se povuče i mor¬ 
sko je dno opet slobodno od vode. Morsko je dno 
postalo opet kopnom, ali to više nije isto kopno, 
kakvo je bilo ranije. Na mjestu, gdje su prije bili 
bregovi i doline, širi se sada, na prostoru od stotina 
i tisuća četvornih kilometara, jednakomjerno debeli 
sloj morskih taložina. 

Rude, koje su ležale na površini, sakrile su se 
opet u nedostupne dubine. Mjesto toga nastala su 
nova zemaljska blaga. Nastali su čitavi slojevi soli. 
Ondje, gdje je nekad divljalo mo're, ostali su hrpi¬ 
mice fosforiti, izlučine golemih Amphibija, koje su 
živjele na morskim obalama. Na dnu bivših zaljeva 
i laguna nalazi se kameni ugljen i nafta, ostaci mor¬ 
skih životinja i vodenih biljaka. 

More je više puta poplavilo ravnice današnjega 
Sovjetskoga Saveza. Ondje, gdje se sada nalazi Mo¬ 
skva, bilo je nekad morsko dno, zatim je tu bilo ko¬ 
pno, ali ga je more opet poplavilo, dok konačno po¬ 
novo nije postalo kopno. 

Donecki bazen bio je u prastaro doba morski 
zaton. Zato se tamo nalaze slojevi ugljena, ostaci 
s ilni h šuma, koje su nekad rasle na močvarnim oba¬ 
lama toga zatona. Slojevi vapna, kojih u našoj dr¬ 

žavi ima- mnogo, to su ostaci kostura i školjaka 
morskih životinja: to kamenje bilo je nekad živo. 

Soli u Artjemovsku, Solikamsku i na Krimu 
morske su soli. 

Nafta u krajevima pred Uralom i pred Kavka¬ 
zom također je dar mora. More je mnogo dalo, ali 
je mnogo i oduzelo. Na ravnicama, koje je ono 
svojim talogom zasulo, pojavljuju se na površinu 
samo mjestimice stari gorski lanci s njihovim že¬ 
ljeznim i dubokim rudama. 

Krivoj Rog, gdje vadimo željeznu rudu, bio je 
nekad otok u tom iščezlom moru. 

More je svojim talogom pokrilo gotovo svu ru¬ 
sku ravnicu, zatim su tuda išli ledenjaci, koji su na¬ 
nijeli debeli sloj gline, pijeska i kamenja. 


RUDE SE DIŽU IZ DUBINA 

Pošto smo upoznali nauku o zemlji, možemo 
drugim očima gledati gore i ravnice u svojoj državi. 
Gledat ćemo ih onako, kako čovjek gleda retke u 
knjizi, pošto je naučio čitati. 

Pred nama je ruska ravnica. More ju je više 
puta poplavilo. Ondje gdje je more u svojim valo¬ 
vima prodrlo u kopno 1 , može se naći ugljen, nafta i 
sol. Gdje su iz mora stršili granitni otoci, može se 
naći željezo. 

Gore na Uralu stare su nekoliko milijuna go¬ 
dina. Voda je isprala njihove bore, izgladila lance i 
napravila kotline. Tu se mogu naći rude iz sred¬ 
njih ležišta na pr. bakrena ruda. Tu je stara Baj- 
kalska visoravan. Ona je stara preko tisuću miliju¬ 
na godina. Radi toga je i zovu »pratjeme Azije«. 
Voda ju je do temelja isprala. Rude uran, tantal i 
thorij izašle su na površinu. 

Posve mladi gorski lanci protežu se od Kav¬ 
kaza daleko u Aziju. Njih je vrijeme gotovo pot¬ 
puno poštedilo. Ovdje se mogu naći samo rude, koje 

čine najgornji sloj, i to: živa, antimon i arsen. Sve 
jasnije i jasnije crta geokemija na karti lukove, pru¬ 
ge, krugove i pojase rudnih nalazišta. Na tima lu¬ 
kovima, gdje se križaju pruge, podignut će se rud¬ 
nici. Žicanim željeznicama i ričama otpremat će se 
dobivene rude do željezničkih pruga. Vlak za vla¬ 
kom dovozit će rudu u tvornice za preradu. Tamo 
će biti zdrobljena i mljevena, a prosti kamen ispran. 
Iza toga će se u visokim pećima sve rastopiti i iz¬ 
vaditi ono, što se s toliko truda i muke tražilo i 
iskopalo — dragocjeni metali. 

Ruda, koja je još nedavno mirno spavala pod 
zemljom, morat će sada izdržati vatrenu i vodenu 
probu. 

No ne dolazi ona prvi puta u vatru i vodu, ne 
podvrgava se ona prvi put talenju i kemijskoj 
obradi. 

Kad bi ruda imala pamćenje, podsjetila bi je 
talfonička peć na onu golemu podzemnu peć, u ko¬ 
joj je kipjela prije više milijuna godina. 

Posude i boce u kemijskim tvornicama sjetile 
bi je na one podzemne pukotine, u koje je prodrla 
kao užarena i rastaljena masa, da se tamo stvrdne 
kab mineralna kora. 

Ranije su se ove njezine promjene i putovanja 
vršili lagano — to je trajalo milijune godina. Sada 
se ruda pretvara u željezo, željezo u čelik, a čelik 
u mašine za nekoliko 1 dana. 

Prvobitna povijest rude išla je laganim korakom 
kornjače, a njezina nova povijest, kojom ravna čo¬ 
vjek, juri u propanj. Čovjek je toj povijesti dao 
drugu brzinu i drugi smjer. U prirodi je s metalom 
mnogo što moglo biti — mogao se je u krilu zem- 
ljinom rastopiti, mogao'se u zemljinim pukotinama 
i žilama rashladiti, iz jedne sastavine preći u dru¬ 
gu, ali ni u kojem slučaju nije se mogao pretvoriti u 
plugove i mostove. 

Čovjek nastavlja povijest prirode na svoj na¬ 
čin. On sili željezo, da se oslobodi kisika i sumpora 

i pravi od željeza i ugljena — liveno željezo. On 
dijeli bakar od željeza i sumpora i pravi od bakra i 
kositra — bronzu, a od bakra i cinka žutu mjed. 

Tvari, koje su u rudi, u nutrini zemlje, živjele 
zajedno, idu sada odvojenim putevima. Tvari, pak, 
koje su živjele odijeljeno, polaze dalje udružene. Ono, 
što je u dubini mirovalo milijune godina pod debe¬ 
lim slojem kamenja, pod pokrivačem od naplavina i 
taloga, visi sada u vitkim oblicima željeznih postro¬ 
jenja iznad zemlje. 

Krhko je postalo elastičnim, lomljivo čvrstim. 

Tako je čovjek izmijenio hod izmjene tvari. 


KAKO SE DOLAZI DO RUDA 

Sada znademo, na kojima mjestima treba tražiti 
rude. Treba ipak znati njihovu točnu adresu. Za to 
treba prodrijeti u dubinu zemlje, treba vrtati bušili¬ 
com, da bi se utvrdilo, da li tamo ima rude, koja je 
to ruda i koliko je ima. Može biti, da ona ne leži 
ondje, gdje mi mislimo, nego negdje u blizini. Možda 
je ima tako malo, da se ne isplati vađenje. Treba 
rudu vidjeti vlastitim okom, opipati svojim prstima, 
prije no što se počne s kopanjem. 

A to nije tako jednostavno. 

Nije lako provrtati zemlju. Još je dobro, ako se 
svrdao namjeri na meki kamen, ali ima i tako tvrdo¬ 
ga kamena, da mu ni najbolji i najtvrđi čelik ne 
može ništa. Onda se mora upotrebiti svrdao s dija¬ 
mantom. Pri bušenju troši se i dijamant, a dijamanti 
su vrlo skupi. Kako polako napreduje taj posao! Če¬ 
sto provrta svrdao za jedan sat samo pet do deset 
centimetara. 

Dane i dane buše ljudi, a na koncu se može do¬ 
goditi, da na tom mjestu uopće nema rude. Kad bi 
čovjek mogao rudu u zemlji vidjeti, bilo bi sasvim 
drugačije. Tada ne bismo trebali bušiti na sreću, 
nego bismo stalno znali pravo mjesto. 

Čovjek ne može rudu u zemlji vidjeti, ali sve 
stvari imaju neke osobine, koje nam mogu pomoći 
pri traženju rude. 


SAMA RUDA POKAZUJE NAM PUT 

Kakova je to osobina, koju imaju sve stvari? 
To je osobina — sve u svojoj okolici privući. 

Kad čovjek stoji usred svoje sobe, on i ne osjeća, 
da ga se privlači s različitih strana. S desna ga pri¬ 
vlači ormar, s lijeva stol, otraga stolac, sprijeda 
divan, sa svih strana zidovi, odozdo pod, a odozgo 
tavan. Dapače i tintamica na stolu i muha na tava¬ 
nu privlače ga. Ni muha, ni tintarnica, ni tavan ne 
mogu čovjeka k sebi privući, ali pod može. Radi toga 
i stoji čovjek na podu, a ne na zidu ili tavanu. Radi 
toga naime, što ga pod privlači jače nego sve drugo. 

Zašto je to ? Zašto je pod jači, nego li tavan i 
zidovi ? 

Radi toga, što se pod podom nalazi zemlja, koja 
mu pomaže. Zemaljska kugla je veća i ima veću ma¬ 
su, nego bilo što drugo u našoj blizini. U koliko 
jedna stvar ima veću masu, u toliko jače privlači. 
Zemaljska kugla privlači jače nego li sve drugo, i 
njoj je lako privući k sebi sve drugo na zemlji. 

Sve mi to znamo iz vlastitoga iskustva. Svaki 
od nas razbio je nos, kad ga je zemlja prejako pri- 
tegla. Ostale stvari, koje su manje i slabije, privlače 
nas tako slabo, da mi to nikako i ne osjećamo. 

Ruda, koja leži duboko u zemlji, privlači tako¬ 
đer. Može li se napraviti aparat, koji bi pokazivao 
tu silu ? 

Takav aparat već postoji. To je vrlo osjetljiv 
aparat. Treba ga čuvati od najmanje promaje, od 
sunčanih zraka i od ljudskog disanja. 

Ni trostruka metalna kutija nije uvijek u sta¬ 
nju, da zaštiti taj aparat. Donedavna se tim aparatom 
radilo samo noću, jer su po danu aparat sunčane 

zrake ugrijale, pa njegovi podaci nijesu bili točni. 
Nedavno je njegov uređaj ponovno poboljšan, pa se 
sada može raditi i po danu, pri sunčanom svijetlu. U 
kutiji visi na izvanredno tankoj niti cjevčica od alu¬ 
minija, u obliku poluge kod vage. Nit je od bjelutka 
ili od smjese platine i iridijuma. Na krajevima po¬ 
luge nalaze se maleni utezi. Taj se aparat zove »Tor- 
ziona vaga«. 

To je vaga, na koju ne treba stavljati utege, 
jer ona je tako osjetljiva, da svaki teret osjeća već 
izdaleka. K toj vagi treba kakav predmet samo pri¬ 
maknuti i odmah se k njemu nagne onaj kraj poluge, 
koji je tom predmetu bliži. 

Taj aparat osjeti i rudu, koja leži duboko u 
nutrini zemlje. 

Aparat je tako uređen, da sam i bilježi sve po¬ 
krete poluge. U tu je svrhu pričvršćeno na niti malo 
ogledalo. S ogledala pada svijetlo na filmsku vrpcu 
fotografskoga aparata, koji se nalazi nasuprot vage. 
Poluga ga pomiče sad desno, sad lijevo, i tako stvara 
na filmskoj vrpci jednu krivulju. 

Stručnjak nosi taj aparat s jednoga mjesta na 
drugo. Na mjestu, gdje se pod zemljom nalazi kakva 
teža ruda na pr. željezna ruda, okret je poluge veći, 
a gdje se pod zemljom nalazi nešto lakše, na pr. sol, 
okret je prečke manji. 

Stručnjak bilježi na karti strjelicom, u kojem 
pravcu raste privlačna sila, a u kojem pravcu se 
ona smanjuje. Treba samo baciti jedan pogled na 
takovu kartu i odmah se znade, gdje se ruda nalazi 
— sve strjelice pokazuju onamo. Kao što se lovački 
psi žure prema medvjeđoj špilji, tako ovdje sve strje¬ 
lice ukazuju na jednu točku. Ako se tu buši, ide se 
na sigurno i posao ne će biti uzaludan. 

Tako je nauka čovjeka osposobila, da vidi nevid¬ 
ljivo, da vidi ono, što je sakriveno duboko u zemlji, 
da osjeti što prije nije mogao osjetiti okom, niti 
uhom, niti njuhom, a niti pipanjem. Sada je svijet za 

njega napunjen glasovima i signalima, koji ranije 
nijesu mogli doprijeti do njega. 

Ti glasovi ne govore čovjeku samo o podzem¬ 
nom blagu, nego ga također upozoruju na opasnosti, 
koje mu prijete. 

Ta ista torziona vaga — koja tako dobro zna¬ 
de, šta se događa u unutrašnjosti zemlje — može 
nas obavijestiti, krene li iz dubine struja lave. Ona 
može ljude pravovremeno upozoriti na vulkansku 
provalu. 


ZNANOST SPASAVA JEDAN GRAD 

Provale vulkana bile su redovito iznenadne ka¬ 
tastrofe, i za one ljude, koji su stanovali i na nji¬ 
hovim podnožjima. Radi toga pogiba pri vulkanskim 
provalama tako mnogo ljudi. Godine 1902. uni¬ 
šten je na otoku Martinique za nekoliko minuta či¬ 
tavi grad Sv. Petar. Golem i užaren oblak od dima 
i pepela provalio je iznenada iz kratera, narasao je 
kao neki zid dva kilometra u visinu i brzinom brzo- 
vlaka spustio se niz brdo. Za nekoliko časaka oblak 
je prevalio osam kilometara, koji su ga dijelili od 
grada. Provalio je kroz ulice i preko trgova u grad 
svom silom i grada, je nestalo. Izginulo je čitavo 
stanovništvo — dvadeset i tri tisuće ljudi. 

Na neki spas nije se moglo ni pomisliti. 

Ili uzmimo provalu Vezuva, koja se zbila prije 
dvije tisuće godina. 

Smatrali su, da je Vezuv utrnuo. U njegovom je 
krateru (ždrijelu) raslo drveće. Na podnožju brda 
sagradili su ljudi tri grada: Herkulanum, Pompeje i 
Stabiju. Iznenada se vulkan probudio. Rijeke pepela 
pomiješane s kišom poplavile su ona tri grada i za¬ 
kopale pod sobom na tisuće ljudi. 

Može li se spriječiti provala vulkana? Ne, ne 
može se. U tom su nam, bar zasada, prirodne sile nad¬ 
moćne. Ali danas već možemo unaprijed saznati za 

provalu vulkana i osigurati se od nesreće. S vreme¬ 
nom će svaki vulkan, koji spava, dobiti svoga čuva¬ 
ra u obliku znanstvene stanice. Precizni aparati slu¬ 
šat će disanje usnuloga vulkana. Čim se struja lave 
stane u dubini kretati i dizati, torziona će vaga to 
odmah pokazati. 

U ždrijelo spušteni električni toplomjeri kazat će 
nam porast vrućine. Putem radija dani signali za 
uzbunu dignut će na noge sve ljude, koji stanuju u 
okolici dotičnoga brda. Čete bjegunaca grnut će u 
luke, na kolodvore i na aerodrome i njih će na sve 
strane odvesti brodovi, željeznice i aeroplani. Poslje¬ 
dnji će odletjeti promatrači sa stanice na vulkanu. 
I kad konačno prodre lava i pepeo iz svoga zaro¬ 
bljeništva, ne će se nigdje u okolici nalaziti ni jedan 
čovjek. Neprijatelj će naći samo puste ulice i napu¬ 
štene kuće. 


DNEVNIK JEDNE MAGNETSKE IGLE 

Rude nam šalju signale iz dubine, one nas zovu 
k sebi. Kad geofizik promatra odraz svijetla na tor- 
zionoj vagi, on prima signale iz dubine zemlje. 

Torziona je vaga stvar, koju pozna vrlo malo 
ljudi. Ima još jedna stvar, koja može primati pouz¬ 
dane signale, a koju poznaje vrlo malo ljudi — to 
je magnetska igla. 

Kakav komplicirani život provodi magnetska 
igla kompasa ili koje druge magnetske sprave u 
svojoj kućici od stakla i metala! Ona poslušno rea¬ 
gira (odgovara) ne samo na ono, što se događa blizu 
nje, nego i na ono, što se događa tisuće i milijune 
kilometara daleko. Sjeverno svijetlo na sjeveru i 
električne struje koje okružuju ekvator, okretanje 
zemlje oko njezine osi i godišnji put njezin oko sunca, 
okretanje sunca i tajno djelovanje, koje se događa u 
dubini sunčanih pjega — sve to osjeća magnetska 

igla. Na sve to reagira (odgovara) ta mala osjetljiva 
sprava — osjetljivija nego li išta drugo na svijetu. 

Ima aparata, u kojima sama magnetska igla bi¬ 
lježi svoje kretanje — ona piše svoj dnevnik. 

Njezin je dnevnik mnogo zanimljivije štivo, nego 
li dnevnik kojega čovjeka. 

Ovdje donosimo jednu stranicu iz dnevnika ma¬ 
gnetske igle u jednom aparatu zvjezdarnice u Pa- 
vlovsku. 

Bilješke su napisane 25./26. rujna 1909. god. 

25. rujna bila je magnetska igla do 11 sati prije 
podne mirna i samo se je malo pomicala sad lijevo, 
a sad desno. Najednom je počela snažno skakati ova¬ 
mo i onamo kao razdražena životinja. Sve oštriji i 
oštriji bivali su njezini skokovi. U četiri sata poslije 
podne dostigla je njezina groznica vrhunac. Istom 
u noći počela se magnetska igla smirivati, ali je još 
dugo lagano podrhtavala. 

Šta se je dogodilo ? 

Učenjaci kažu, da je u to vrijeme bjesnila »olu¬ 
ja zemaljskoga magnetizma«. Ta oluja — oluja bez 
vjetra i kiše, bez grmljavine i munje — bjesnila je 
ne samo u Pavlovsku nego na cijeloj zemaljskoj 
kugli. Ona je prisilila sve magnetske igle na svijetu, 
da skaču ovamo onamo. 

U isto vrijeme, dok je magnetska igla tako ska¬ 
kala, planulo je na sjevernom nebu moćno Sjeverno 
svijetlo. 

U isto se je vrijeme dogodilo i to, da su zvje- 
zdoznanci u zvjezdarnicama ustanovili velike crne 
pjege na sjajnoj sunčanoj površini i fotografirali ih 
— one pjege su fotografirali, koje su na onom stup¬ 
nju sunčane dužine, koji je bio okrenut prema zemlji. 

Na suncu se nešto dogodilo. Možda je neka gi¬ 
gantska provala izrigala svoju užarenu nutrinu, pa 
se neki dio struje električnih djelića — elektrona — 
odijelio od sunca i doletio do zemlje, gdje je pro¬ 
uzročio magnetsku oluju. 


238 


Mnogo takovih oluja zabilježeno je u dnevniku 
magnetske igle. Magnetska igla, koja osjeća, što se 
događa na suncu, osjeća također, šta se događa u 
zemaljskoj dubini. Zemlja djeluje na magnetsku iglu, 
kao da se u zemlji nalazi neki golemi magnet. Jedan 
kraj tog magneta probija iz zemlje daleko na sjeve¬ 
ru, a drugi kraj na jugu zemaljske kugle. Cijelom 
zemljom prolaze magnetske linije, koje izlaze iz jed¬ 
noga kraja magneta, a na drugom se kraju magneta 
opet sjedinjuju. 

Te sile nagone magnetsku iglu, da uvijek poka¬ 
zuje prema sjeveru. 

Tim silama nije svagdje na zemlji put otvoren, 
njih ne propuštaju svuda. Gdje se na njihovu 
putu nalazi magnetska željezna ruda, vrata su im 
širom otvorena. Gdje im na putu leži bazalt, jedva 
da imaju kakvu slobodnu pukotinu. Gdje im pak na 
putu leži sol ili nafta — tamo su vrata čvrsto za¬ 
tvorena. 

Kroz željeznu rudu magnetit prolaze magnet¬ 
ske sile silnom strujom. Zbog toga se ta ruda i na¬ 
ziva magnetskom. Kroz sol i naftu magnetske sile 
ne mogu proći, one ih moraju obići, probijajući se 
kroz kamenje, koje okružuje sol i naftu. 

Kad je tome tako, onda tu činjenicu treba isko¬ 
ristiti, da se nađu željezo, sol i nafta. 

Opskrbljeni magnetskim aparatom prolaze geo¬ 
lozi kroz neki kraj. Oni bilježe kada se magnetska 
igla otkloni na jednu ili drugu stranu i u kojem se 
kutu otkloni. 

Svi otkloni su na karti zabilježeni strjelicom. 
Kuda magnetske igle na zemlji pokazuju, tamo su 
sakupljene magnetske sile — tamo može biti ma¬ 
gnetske željezne rude. Od koje se točke magnetska 
igla otklanja, ondje nema magnetskih sila — ondje 
se može naći sol i nafta. 

POVIJEST JEDNOGA BLAGA 


Često se dogodilo, da je magnetska igla dovela 
ljude do rudnoga nalazišta. 

Prije mnogo godina otkrio je profesor Leist, uz 
pomoć magnetske igle, najveće ležište magnetske 
željezne rude na svijetu. Odavno se je opazilo, da 
magnetska igla u nekim krajevima oko Kurska po¬ 
kazuje jake otklone i da pokazuje dolje prema zem¬ 
lji. To je trebalo istražiti i provjeriti. 

Profesor Leist se latio toga posla. Radio je na 
tom dvadeset i dvije godine i bilježio u kartu jednu 
točku za drugom, spajao točke u linije, da bi tako 
obilježio opseg ležišta rude, koja se nalazila u zemlji. 
On je na svojoj karti zabilježio četiri tisuće pet sto¬ 
tina točaka. Svaku točku trebalo je izvojevati na¬ 
pornim radom. Svaka točka značila je satove umor¬ 
nog rada i mnogo milja prašnog puta. 

Često se je kod pregleda ustanovilo, da neko 
mjerenje nije provedeno u redu i trebalo je to uči¬ 
niti ponovno. Ako se zaboravilo otkinuti željezno 
dugme s kaputa ili se zaboravio sandučić s alatom od 
željeza u blizini aparata — mogao je sav trud biti 
uzaludan. 

Konačno je sav posao bio završen. Utvrđeno je, 
da se u kurskoj guberniji, u dubini od 200 do 400 
metara, nalazi veliko ležište magnetita-željezne rude. 
Profesor Leist je bio u to tako uvjeren kao da je 
tu rudu vidio svojima očima. Trebalo je samo bu¬ 
šiti, da se dođe do rude. 

Za bušenje su potrebni strojevi-bušilice, potrebni 
su radnici, potreban je novac. Jedan čovjek nije mo¬ 
gao ništa napraviti. 

Odakle da Leist uzme novac? To je bilo prije 
listopadske revolucije. Onda nije bilo »Gosplana« 
(državne planske komisije), koji bi vodio brigu o 
dobru cijele zemlje. 

Zemlja je bila vlasništvo veleposjednika, i blago 
u dubini zemlje pripadalo je veleposjednicima — 

mnogim veleposjednicima. Trebalo ih je predobiti, 
da dadu novac, kako bi se moglo početi s radom. 

Veleposjednici u Kursku slabo su se razumje- 
vali u znanost, ali šta je novac znali su vrlo dobro. 
Trebalo im je dokazati, da će se novčanice i komadi 
novca, koje oni predujme za tu stvar, zacijelo vratiti 
u njihove džepove. Šta više, da će im taj novac do¬ 
nijeti još novu veliku hrpu novčanica i zlatnika. 

Veleposjednici u Kursku dugo su sumnjali: Šta 
onda, ne bude li nam novac vraćen? 

Ako tu uopće blaga i nema ? 

Iskušenje je ipak bilo prejako. Novac se našao 
i rad je počeo. Metar za metrom vrtila je bušilica u 
dubinu zemlje. Prošli su mjeseci, a ruda još nije 
bila nađena. Veleposjednici su se uznemirili. Na ne¬ 
sreću Leistovu učeni činovnici tadašnjega geološko¬ 
ga zavoda ne samo da su mu uskratili pomoć, nego 
su sve učinili, da dokažu, kako iz toga ne će biti 
ništa i da se nikad ne će doći do ruda. Leistu su se 
rugali i ismijavali ga. Kad se je Leist pozivao na 
magnetsku iglu kao na svoga svjedoka, rečeno mu 
je: to je neka znanstvena zagonetka, u prirodi ima 
jošte mnogo takvih zagonetnih, neobjašnjivih po¬ 
java! 

Veleposjednici su se uplašili za svoj novac. Po¬ 
sao je obustavljen. Leist je otputovao u Njemačku 
i tamo umro prije, no što je uspio, da svoj rad obje¬ 
lodani. 

Povijest blaga nije time bila svršena. Leist ova 
karta došla je u ruke njemačkim trgovcima. Oni su 
odmah shvatili, da svaka od onih četiri hiljada pet 
sto točaka znači punu kesu novca. U industrijskoj 
Njemačkoj znali su cijeniti željezo, tamo je bilo 
drukčije nego li u zaostaloj Rusiji. 

Trgovci su u svoje ruke dobili ključ od škrinje 
s neizmjernim blagom. Ali škrinja se više nije nala¬ 
zila u rukama kurskih veleposjednika, nego u ruka¬ 
ma Sovjetske vlasti. Za to vrijeme pobijedila je 
listopadska revolucija. 

Šta da rade? Kako bi mogli doći do te bogate 
škrinje u Kursku ? 

Ti su trgovci stavili Sovjetskoj vladi jedan pri¬ 
jedlog: Da im Sovjetska vlada prepusti i iznajmi tu 
tako zvanu kursku magnetsku anomaliju. Sovjet¬ 
ska je vlada to odbila. Onda su trgovci stavili drugi 
prijedlog: Neka Sovjetska vlada otkupi Leistovu 
kartu za nekoliko milijuna zlatnih rubalja. I taj je 
prijedlog odbijen. Sovjetska vlada nije htjela, da 
plati ključ od svoje škrinje. 

Ali ni time nije završila povijest toga blaga. 
Točnije bi bilo reći — time zapravo počinje povijest 
toga blaga. 

Stvari nijesu više tekle, kao ranije. Vlada je 
zaključila: zemlji je potrebno željezo. Magnetska 
anomalija je bogata riznica, u kojoj se nalaze velike 
mase željezne rude. Ključ je ukraden — dakle, treba 
napraviti novi ključ. Komu da se to povjeri? 

Najvišem znanstvenom zavodu u zemlji: Akade¬ 
miji Znanosti. 

Predsjednik vijeća pučkih komesara Lenjin 
obratio se Akademiji Znanosti. 

Akademija je pozvala učenjake na sjednicu — 
došli su geolozi, geofizici, matematici i rudarski inži- 
njeri. 

Leist je radio sam. Sada je na rad pošla čitava 
vojska učenjaka. Leist je bio stručnjak u oblasti jed¬ 
ne znanosti — sada su radu pristupili učenjaci iz 
oblasti više znanosti. 

17. lipnja 1919. god. otišla je prva grupa istra¬ 
živača u kursku guberniju. Profesor Lazarev, član 
Akademije Znanosti, opisuje, kako su ti istraživači 
radili. 

Nije to bio lagan rad. Još je bjesnio građanski 
rat. Bilo je nekoliko frontova. Često se moralo ra¬ 
diti pod neprijateljskom paljbom. Jedamput je jedna 
grupa učenjaka zapala između linija fronta bijelih 
i crvenih. Teškom mukom pošlo im je za rukom, da 
iznesu zdravu kožu. Osim toga pukao je među tamoš¬ 

njim seljacima glas, da je grupa poslana od bijelih, 
da opet uspostave gospodstvo veleposjednika. 

Učenjaci su morali sazvati seljačku skupštinu i 
objasniti, da čudnovati aparati, koje je ekspedicija 
imala, nijesu nikakvo oružje, nego znanstveni apa¬ 
rati i da ekspediciju nijesu poslali bijeli nego Sovjet¬ 
ska vlast. 

Ekspedicija se je morala boriti i protiv drugih 
neprilika: vrijeme je toga ljeta bilo vrlo rđavo. U 
srpnju se moglo raditi samo 11 dana. Opskrba hra¬ 
nom bila je često prekidana, jer je front bio blizu. 
U to vrijeme vladao je još i glad. Pjegavi tifus je 
prodro do onoga kraja, gdje su radili učenjaci i neki 
su članovi oboljeli od pjegavca. Usprkos tome ta je 
ekspedicija dosta uradila i više nego li Leist za neko¬ 
liko godina. Poslije te grupe učenjaka došle su i 
druge grupe učenjaka. Nakon dvije godine na karti 
je već bilo ubilježeno na tisuće izmjerenih točaka. 
Za pokus je izvršeno jedno bušenje i godine 1923. 
naišlo se u dubini od 162 metra na magnetit. 

Danas je kurska magnetska anomalija potpuno 
istražena u svima pravcima. Ustanovljeno je, da u 
dubini od 150 metara ima preko stotinu milijuna to¬ 
na izvrsne rude. Prvi je rov iskopan. Možda će nam 
kurska ruda i donecki ugljen uskoro dati željezo i 
čelik za socijalističku izgradnju. 


VIJESTI GLASNIKA 

Još nitko nije bio u središtu zemlje. Dalje od 
nekoliko stotina metara nije nitko prodro u zemlju. 
Usprkos tome govore učenjaci o sastavu i uređenju 
zemlje, kao da su je razrezali na pol i točno pre¬ 
gledali. Kako su saznali šta se događa u nedostiži- 
vim dubinama? Oni za to imaju na raspoloženju 
mnogo sredstava. Najviše su im ipak pripovijedali 
potresi zemlje. Ako se uzdrma zemaljska kora na 
jednom mjestu, osjeti to cijela kugla zemaljska. Kroz 

čitavo tijelo zemljino prolaze valovi potresa. Jedni 
valovi teku nad zemaljskom površinom, a drugi kroz 
zemlju. 

Valovi potresa, koji dođu iz velike dubine na 
površinu zemlje, mogu mnogo kazati o onome, što 
se događa u zemlji. Samo treba njihove vijesti slu¬ 
šati i zabilježiti ih. Svaki val zadrma teškom njiha¬ 
licom seismografa, a drhtanje zabilježi jedno pero 
na papiru kao krivulju. Najprije stignu u opserva¬ 
torij najbrži valovi, koji su stigli najkraćim putem. 
S nekoliko cik-cak linija zabilježi seismograf njihov 
dolazak. Onda nastane mir za tri do četiri minute, 
pa seismografsko pero počinje opet pisati. Stigla je 
druga serija valova. Ona je zakasnila, jer nije došla 
direktnim putem. Ona je negdje iz dubine stigla do 
površine, od zemljine kore odbijena kao od tavana, 
i onda pošla dalje. 

Opet mir, opet valovi. Ti dolaze još kašnje, nji¬ 
hov je put bio još dulji. Najbrži valovi su prošli i 
sada su na redu oni, koji jure laganije. I oni stižu, 
jedan za drugim, te javljaju, što se dogodilo. 

»Seismogram« je gotov i treba ga pročitati. Uče¬ 
njaci se daju na posao. Gdje se je dogodio potres 
zemlje? U našoj državi ili negdje dalje; možda na 
drugoj polovici zemaljske kugle? Da li je to bio po¬ 
tres, koji je porušio čitave gradove, ili je to bio 
samo mali potres, od koga su zazvečali prozori na 
kućama? 

Sve će nam to kazati seismogram. Ako su va¬ 
lovi stigli u dugo razvučenim grupama — jedni na¬ 
prijed, a drugi znatno kasnije — to znači, da se 
potres dogodio u daljini od nekoliko tisuća kilome¬ 
tara. U tom slučaju izvještaj valova traje gotovo 
pol sata. 

Stižu li valovi u gustoj hrpi, te drugi počinju 
izvještavati, čim prvi svrše svoj izvještaj — bio je 
potres negdje u blizini. Na temelju seismograma mo¬ 
že se odmah reći, da li je to bio daleki ili blizi, jaki 
ili slabi potres. 

Logor ekspedicije na Sjevernom polu 





Ako je potres bio jak, onda se njihalka njiše da¬ 
leko i pero piše na papir velike cik-cak linije. 

Ako je bio slab potres, njihalka ne ide tako 
daleko i pero piše kraće cik-cak linije. 

Ako je potres bio daleko, počiva pero između 
cik-cak linija i na papiru ostanu između pojedinih 
cik-caka veliki prazni prostori i cijela je linija gotovo 
ravna, malo valovita. 

Ako se potres dogodio u blizini, nema pero vre¬ 
mena da počiva, nego neprestano piše cik-cak linije. 

Tako obavještavaju valovi, koji lete zemljom, 
sve narode o nesreći, koja je zadesila neki narod i 

neku državu. v 

U isto vrijeme javljaju ti valovi još nešto. Oni 
izvještavaju o dubinama u zemlji, odakle su došli.. 

Šta ima tamo? Užarena i tekuća magna, ili 
čvrsto tlo ? Kakve se tvari nalaze dolje u dubini ? 
Valovi potresa daju odgovor na ta pitanja. Kad su 
učenjaci čitali seismograme, opazili su, da oni valovi, 
koji prolaze kroz središte zemlje, dolaze mnogo ka¬ 
snije nego oni, koji idu kroz zemljinu koru. Učenjaci * 
su slijedili valove kroz središte zemlje i izračunali su 
njihovu brzinu. Pri tom su došli do slijedećega za¬ 
ključka : u središtu zemlje se nalazi čvrsta i teška 
srčika od željeza i nikla. Zemlja je kameniti plod s 
jezgrom od metala. Učenjacima je dakle uspjelo, 
da u tako velikoj udaljenosti, proučavajući zemljo¬ 
trese, nađu željezo! Da ga nađu u središtu zemlje, u 
dubini od nekoliko tisuća kilometara. 

Kad je tomu tako, zar ne bi ti učenjaci mogli 
pomoći geolozima pri traženju ruda ? 


ČOVJEK OSLUŠKUJE I OPKUCAVA ZEMLJU 

Liječnik kuca bolesnika prstima ih čekićem, da 
bi saznao, šta se događa u njemu. 

Kako se može zemlja opkucati? 

Kako se može izazvati umjetni potres zemlje ? 

Najl^tše je to, ako se zapali velika količina eks¬ 
plozivnoga materijala. Valovi potresa, koji će zem¬ 
ljom proći, kazat će nam, šta su tamo našli. Tako se 
i radi. Napravi se eksploziju, to jest mali umjetni 
potres. 

Provrti se u zemlji jedna rupa i u tu rupu se 
saspe nekoliko stotina kilograma dinamita ili amo- 
nala, a onda se uključi električna struja. Veliki, crni 
dim, viši od drveća, digne se iz zemlje u zrak. Sve se 
unaokolo potrese od jakoga udarca. 

Oko mjesta eksplozije postavljeni seismografi 
bilježe valove potresa. Geolozi prouče točno seismo¬ 
grame i odrede, kakvi se slojevi nalaze u zemlji i u 
kojoj su dubini. Valovi, koji teku kroz pijesak i ilo¬ 
vaču, imaju određenu brzinu; oni koji teku kroz kreč 
drukčiju, a kroz željeznu rudu opet drukčiju brzinu. 
Na temelju brzine tih valova izračuna se, šta se u 
dubini nalazi. 

To je uho, koje je izmislio čovjek. Umjetno uho 
čuje tisuću puta bolje od naravnoga. Sluša li se tim 
uhom, saznat ćemo, da zemlja nije nikad mirna. 
Udarci oceanskih valova, koji se lome o obale, uzrok 
su da zemlja dršće. 

Kretanje željezničkih vlakova, rad mašina, pad 
vode na vodopadima i udarci vjetra čine, da se zem¬ 
lja pod našim nogama trese. 

Često takvo drhtanje i trešnja postane opasnom. 
Most će se srušiti, zanjiše li se prejako. Temelji ka¬ 
kvoga stroja mogu puknuti, ako su njegovi udarci 
prejaki. U svima tima slučajevima može nam umjet¬ 
no uho — seismograf — biti od koristi. 

U Lenjingradu su svi mostovi pregledani sei- 
smografom. Pritom se je ustanovilo, da je jedan 
stup mosta Poručnika Schmidta napuknuo. Most se 
mogao srušiti, ali seismograf nas je od toga spasio. 

U Moskvi su rušili jednu crkvu, jer će se ondje 
graditi palača Sovjeta i seismograf je čuvao zgrade 
u okolici — eksplozije su pravljene u takvim grani¬ 
cama da okolica ne pretrpi nikakvu štetu. 

Još nam važniju uslugu pravi seismograf pri 
gradnji gradova i industrijskih građevina. Izrađena 
je seismološka karta Kavkaza. Na njoj su krugovi¬ 
ma i točkama označena mjesta, gdje se mogu dogo¬ 
diti potresi. Prije nego li se počne s gradnjom kakve 
tvornice ili električne centrale, prouče inžinjeri i 
graditelji točno tu kartu. Ako vide, da bi njihovoj 
građevini mogla prijetiti opasnost, premjeste grad¬ 
nju na drugo, neopasno mjesto. 


KOMU PRIPADA ZNANOST 

Zemlju se može istražiti i na drugi način: uz 
pomoć električne struje. Ima predmeta, koji električ¬ 
nu struju propuštaju, ali ima i takvih, koji je ne 
propuštaju. Običnom telefonskom slušalicom može 
se ustanoviti, ima li struje i je li jaka ili slaba. 

Na taj se način pri građenju rovova pronalaze 
podzemna vrela. Podzemno vrelo u rudniku velik je 
neprijatelj. Prodre li u rudnik voda, spriječi ona rad 
i prouzrokuje mnoge neugodnosti. Električni pregled 
može to spriječiti. Osim toga postoji i radio-istraži- 
vanje: kad se pomoću radio-valova pretraži zemlja. 

Učenjaci izmišljaju sve nove i nove aparate, da 
bi vidjeli i čuli ono, što se okom ne vidi i ne čuje 
običnim uhom. 

Od kolikih opasnosti mogu ti aparati spasiti 
ljude! 

Znanost je čovjeku novo oko i novo uho. 

Ipak, još nemamo razloga, da se veselimo. 

Richard Ambroni, njemački geofizik, piše, da 
privredna poduzeća rade na poboljšanju geofizičkih 
metoda u glavnome u industrijske svrhe. 

U tom je nedostatak, jer se znanstvene potre¬ 
be prosuđuju financijskim razlozima. Žalosna je po¬ 
sljedica toga, da mjerenja, koja su izvršena na veli¬ 
kim površinama, nisu ni do sada još objavljena. 

Sta to znači ? 

Pokretna vremenska stanica »Sjeverni pol« 






To znači, da industrijalci hotimice ometaju 
znanstveni rad. Na prvom mjestu stoji profit. Radi 
toga trpi štetu sama znanost i čovječanstvo, kojemu 
treba da služi znanost. 

Modemi aparati i istraživanja dali bi čovjeku 
veliku moć nad prirodom i sačuvali bi ga od mnoge 
nesreće, kad bi se znanstveno oružje nalazilo u ru¬ 
kama cjelokupnoga ljudskoga društva. 

Tome nije tako. »To je moj novac, to je moja 
volja« veli žena jednoga trgovca u nekoj staroj rus¬ 
koj glumi. »Ja imadem novac, meni pripada i zna¬ 
nost«, veli današnji krupni industrijalac. Za njega 
nije Leistova karta, karta magnetske anomalije, ni¬ 
šta drugo, nego li igraća karta, jedan as, kojim se 
može potući željezne kraljeve. 


ZNANOST OSNIVA GRADOVE 

U našoj zemlji — u Sovjetskom Savezu — zna¬ 
nost radi za čitavo društvo, ona nam pomaže, da pri¬ 
rodu preobrazimo. 

Kad je tome tako, onda nema nikakvog smisla 
otkrića zatajivati i izume sakrivati. Kod nas gradi 
znanost ne samo laboratorije, nego i industrijska 
poduzeća i čitave gradove. 

Mogao bih za to navesti bezbroj primjera ah ću 
spomenuti samo jedan. 

Nije davno tome, da su grupe geologa prolazile 
kroz krajeve kod Hibina iza polarnog kruga. Ti su 
krajevi bili zabačeni i dotle neistraženi. U tim je kra¬ 
jevima trebalo svemu i svačemu dati neko ime: rije¬ 
kama i jezerima, gorskim lancima i rudama. U jednoj 
su dolini istraživači sreli nekog Lopara sa sobom i ta 
je dolina prozvana »dolina Lopara«. Na brdu Lovčor- 
ru našli su neku novu rudu i prozvali je »lovčorrit«. 

Istraživači su prošli kroz taj kraj i sve što su 
vidjeli na zemlji ili pod zemljom ubilježili su na kar- 

tu. Oni su imali najfinije i najsloženije aparate, koji 
su im pomogli, da vide i ono što je inače nevidljivo. 

Na karti, koju su sastavili, oni su obilježili leži¬ 
šta lukovima i prugama. Na jednom su mjestu, na 
obroncima dviju gora otkrili ogromno ležište vrlo 
važnih ruda apatita i nefelina. Nekada, prije više 
milijuna godina, izbila je tu rastaljena masa iz zem¬ 
lje i ona se ohladila u obliku ogromnog čunja, kao 
da su je izlili u nekom ogromnom lijevku. Rub te 
posude izbio je na zemaljsku površinu kao duga za¬ 
vrnuta pruga apatita i nefelina. 

v U drugom kraju, u tundri Monče, veslali su is¬ 
traživači u malim čamcima na rijekama s mnogo¬ 
brojnim brzicama. Magnetski aparati su ih doveli do 
ležišta željezne rude. 

Sve se to dogodilo prije vrlo kratkog vremena. 
Danas stoji u onim brdima, u kojima su nađeni apa- 
tit i nefelin, čitav grad s rudnicima, tvornicama i 
automobilskim cestama. 

Taj je grad izgrađen za jednu godinu dana. Za 
jednu nedjelju dana napravljena je tamo automo¬ 
bilska cesta, a za dva do tri mjeseca pretvorena je 
šumska guštara u ulice i trgove. 

To je prvi grad u jednom vrlo bogatom kraju, 
koji su sovjetski učenjaci istražili. Grade se tamo i 
drugi gradovi. Na površini od nekoliko hiljada če¬ 
tvornih kilometara stvara se, s one strane polarnog 
kruga, novi rudarski rajon s gradovima, električ¬ 
nim centralama i željezničkim linijama. 

Gdje sovjetska znanost kaže: tu neka bude grad, 
tamo niču gradovi iz zemlje. Nije slučajno, što se 
znanstvena stanica u Kirovsku (Hibine) zove »Tiet- 
ta«. »Tietta« znači na jeziku Lopara — znanost. 

Kada se znanost nalazi u rukama radnog naro¬ 
da, onda ona gradi za godinu dana gradove, a za pet 
godina ona preobražava čitavu zemlju. 

SAKUPLJANJE SVIJETA 


Gdje vlada stari društveni poredak, tamo je sve 
rasparčano — kako priroda tako i rad, kako znanost 
tako i ljudska volja. 

Priroda je rasparčana na milijune komada i sva¬ 
ki komad ima svog posebnog gospodara. 

Ljudski rad nema nekog zajedničkog cilja niti 
općeg, zajedničkog plana. 

Mnogo se priča o dobru čovječanstva ali se uisti¬ 
nu ne vodi briga o tome. 

Mnogo se govori o tome, kako u parlamentima 
tako i na sjednicama raznih društava ili svjetskih 
kongresa. 

U svakom se novinskom članku obavezno go¬ 
vori o dobru svijeta, o dobru čovječanstva. Čovje¬ 
čanstvo zovu za svjedoka i u ime čovječanstva se 
kunu. 

Da li ono uistinu postoji, to čovječanstvo? Kad 
bi postojalo jedinstveno a ne u komade rastrgano 
čovječanstvo, tada ono ne bi vodilo ratove, — jer bi 
to značilo ubijati samog sebe. 

Ono ne bi spaljivalo žito — jer to bi značilo sebe 
prepustiti gladi. 

Ono ne bi pravilo municiju i eksplozive, jer to 
bi značilo praviti stvari, koje će ga samog uništiti. 

Ono ne bi prirodna bogatstva razbacivalo, ono 
bi štedilo naftu, ugljen i drvo, jer kada se sve to 
razbacuje, onda ono lišava sebe potrebnih stvari. 

Kad bi postojalo jedno čovječanstvo, onda ono 
ne bi trpjelo, da poduzeća i mašine ne rade, jer to 
bi značilo, da je rad za gradnju tih poduzeća i ma¬ 
šina uludo utrošen. 

Ne postoji ujedinjeno čovječanstvo. Ono je ras¬ 
trgano na komade, ono je razbijeno. Sve je u sta¬ 
rom društvu razbijeno i rasparčano. 

Zadaća novog društvenog reda jeste u tome, da 
razbijeni svijet sakupi i ujedini. Da na bezbroj pri¬ 
vatnih posjeda rastrganu prirodu pretvori u zajeđ- 

niču, u zajedničku, društvenu svojinu svih radnih 
ljudi. Da sakupi ljude u jednu jedinstvenu vojsku 
rada, u jedinstveno društvo bez klasa. Da narode 
ujedini u jedinstveno čovječanstvo i da mnoge po¬ 
sebne znanosti ujedini u jednu jedinstvenu znanost. 

No novo ujedinjeno čovječanstvo ne će biti ta¬ 
kvo čovječanstvo kakvo je sadašnje. 

Milijunske mase starog društva i milijunske ma¬ 
se novog društva nijesu jedno te isto. Tamo su mili¬ 
juni pojedinaca, a ovdje jedinstveni i udruženi mili¬ 
juni. Tamo ogromna masa ljudi, koji se međusobno 
bore, a ovdje bratski sjedinjene mase, koje teže jed¬ 
nom zajedničkom cilju. Tamo neugodna galama, u 
kojoj svatko nastoji da drugog nadviče. Ovdje jedan 
orkestar u kojemu razna glazbala skladno zvuče. 

U starom društvenom redu svijet ima mnogo 
gospodara i svaki se brine samo za sebe i za današ¬ 
nji dan. Nitko se ne brine za cijelu prirodu i za ono 
što će biti nakon sto godina. Ljudski je život kratak 
— šta može čovjek velikoga stvoriti? 

U novom društvenom poretku bit će na cijelo¬ 
me svijetu samo jedan gospodar. Samo će jedno biće 
gospodariti na zemlji — čovječanstvo. 

To biće još ne postoji na svijetu, ono treba da 
se stvori spajanjem. 

Sakupljanje svijeta još nam predstoji, — ali ono 
je već započelo ... 

